file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_7992.txt
|
លោកស្រី Fatimata សញ្ជាតិម៉ាលី ប្រធានគម្រោង តំណាង FIFA បាននិយាយថា ការបណ្ដុះគំនិតលេងកីឡាបាល់ទាត់នៅក្នុងសាលា ទាំងកម្រិតបឋម និងយុវជន គឺជាគុណតម្លៃវិជ្ជមាន ដែលស្របតាមគ្នា ជាមួយវិស័យអប់រំ សម្រាប់កុមារ និងយុវជន។ ម្យ៉ាងវិញទៀត នេះ ក៏ជាផ្នែកមួយរក្សាបាននូវអត្ដចរិតដ៏ល្អ សម្រាប់កុមារ តាមរយៈការអប់រំឲ្យទទួលបាននូវភាពសប្បាយរីករាយ និងបង្រៀនពួកគេ ឲ្យមានភាពម្ចាស់ការលើខ្លួនឯង និងការទទួលខុសត្រូវ ក្នុងការសម្រេចចិត្តអ្វីមួយ។
|
លោកស្រី FATIMATA Sidibe ថ្លែងក្នុងពិធីសម្ភោធទីលាន និងសាលាតម្រង់ទិស ២៥រាជធានីខេត្ត «កីឡាបាល់ទាត់ក្នុងសាលា គឺនាំមកនូវភាពរីករាយ និងសុខដុមរមនាសម្រាប់កុមារ។ ការលេងកីឡាបាល់ទាត់មិនត្រឹមតែជាការប្រកួតទេ ប៉ុន្ដែការរៀនតាមរយៈការប្រកួតផង និងជាការទំនាក់ទំនង ការគោរពគ្នា និងការអនុគ្រោះគ្នាទៅវិញទៅមកផង។ វិស័យកីឡា គឺជាមធ្យោបាយអប់រំមួយដ៏ល្អ ដល់កុមារនិងយុវជន។»។ លោកស្រី Fatimata បាននិយាយដូច្នេះ។ ក្នុងពិធីដដែរនេះ លោក កែវ សារ៉េត អគ្គលេខាធិការសហព័ន្ធកីឡាបាល់ទាត់កម្ពុជា បានបញ្ជាក់ថា រយៈកាលជាង ៩០ឆ្នាំ ដែលកម្ពុជា បានចូលជាសមាជិក FIFA ដែលរាប់ចាប់ពីឆ្នាំ១៩៣៣ មក សហព័ន្ធអន្ដរជាតិមួយនេះ បានឧបត្ថមគាំទ្រជាច្រើនចំពោះកម្ពុជា ក្នុងនោះ រាប់បញ្ចូលទាំងផ្នែកហិរញ្ញវត្ថុ បច្ចេកទេស ការងាររដ្ឋបាល និងវគ្គបណ្ដុះបណ្ដាលអន្ដរជាតិផ្សេងៗ។ ទាំងនេះ ក៏រាប់បញ្ចូលការកសាងទីលានបាល់ទាត់ ស្មៅធម្មជាតិទូទាំង២៥ រាជធានី-ខេត្ត នៃកម្ពុជា ផងដែរ។ លោក កែវ សារ៉េត ថ្លែងក្នុងពិធីសម្ភោធទីលាន និងសាលាតម្រង់ទិស ២៥រាជធានីខេត្ត ទីលានស្មៅទាំងនេះ គឺជាផ្នែកមួយបំផុសបំផុលវិស័យបាល់ទាត់ក្នុងប្រទេសកម្ពុជា ឲ្យកាន់តែរីកចម្រើន ដើម្បីចូលរួមប្រកួតប្រជែងពានរង្វាន់បាល់ទាត់ក្នុងឆាកអន្ដរជាតិ។ ក្រៅពីនេះ សហព័ន្ធកីឡាបាល់ទាត់កម្ពុជា ក៏បានអនុវត្តតាមផែនការយុទ្ធសាស្ដ្រ ១១ចំណុចរួមមាន៖ ការអភិវឌ្ឍហេដ្ឋារចនាសម្ព័ន្ធ, ការអភិវឌ្ឍបាល់ទាត់ថ្នាល់ និងយុវជន, ការរៀបចំការប្រកួតថ្នាក់ជាតិ និងចូលរួមប្រកួតអន្ដរជាតិ, ការអភិវឌ្ឍក្រុមបាល់ទាត់ជម្រើសជាតិគ្រប់កម្រិត, ការអភិវឌ្ឍធនធានមនុស្ស មានដូចជាគ្រូបង្វឹក អាជ្ញាកណ្ដាល មន្ដ្រីបច្ចេកទេស រដ្ឋបាល ពេទ្យ, ការអភិវឌ្ឍបាល់ទាត់ក្នុងសាល និងការអនុវត្តបាល់ទាត់នារី។ ពិធីសម្ភោធទីលាន និងសាលាតម្រង់ទិសកីឡាបាល់ទាត់រាជធានីខេត្តទាំង២៥ នៅវិទ្យាល័យអង្គរនេះ មានអ្នកចូលរួមមកពីតំណាងបណ្ដាលរាជធានីខេត្ត ចំនួន៨០នាក់ សិស្សានុសិស្សចំនួន ៦០០នាក់។ សហព័ន្ធកីឡាបាល់ទាត់កម្ពុជា បានជូនបាល់ដល់សិស្សានុសិស្ស Football Clinic ចំនួន១០០នាក់ ក្នុង១នាក់ ១គ្រាប់។ ចំណែក FIFA Football School ក៏បានប្រគល់ជាង ១ម៉ឺន៦ពាន់គ្រាប់ ដល់សាលាបឋមសិក្សា និងអនុវិទ្យាល័យ ទូទាំង ២៥រាជធានី-ខេត្ត ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7993.txt
|
Shaktar Donetsk ក្រុមខ្លាំងនៃលីគកំពូលអ៊ុយក្រែន ត្រៀមថវិកាប្រមាណ ២៥លានដុល្លារសម្រាប់ជួយដល់ប្រទេសអ៊ុយក្រែន ក្រោយពួកគេបានលក់ខ្សែប្រយុទ្ធ Mykhailo Mudryk ទៅឱ្យ Chelsea ក្នុងតម្លៃ ១០៨ដុល្លារអាម៉េរិក។
|
២៥លានដុល្លារដែលក្លិប Shakhtar Donetsk បរិច្ចាគសម្រាប់ជួយទៅដល់ក្រុមទាហានអ៊ុយក្រែនដែលកំពុងតស៊ូក្នុងសង្គ្រាប់អ៊ុយក្រែន-រុស្ស៊ី និងជួយដល់ក្រុមគ្រួសារទាហានទាំងនោះ។ នេះបើតាមប្រធានក្លិប Shakhtar Donetsk លោក Rinat Akhmetov និយាយថ្ងៃទី១៦ ខែមករា។ ការប្រកាសបែបនេះកើតឡើងក្រោយមួយថ្ងៃបន្ទាប់ពីក្រុមខ្លាំងអ៊ុយក្រែនមួយនេះ ទទួលបានប្រាក់ពីការផ្លាស់ខ្សែប្រយុទ្ធស្លាប Mykhailo Mudryk ទៅកាន់ក្លិប Chelsea។ កីឡាករវ័យ ២២ឆ្នាំសញ្ជាតិអ៊ុយក្រែនបានផ្លាស់ទៅកាន់ក្រុមតោខៀវកាលពីថ្ងៃទី១៥ ខែមករា ក្រោយបញ្ចប់ការចរចាលើការផ្ទេរ ជាមួយតម្លៃខ្លួន ១០៨លានដុល្លារ ជាមួយកិច្ចសន្យារយៈពេល ៨ឆ្នាំ។ បើតាមការអះអាងរបស់ Shakhtar ពួកគេនឹងទទួលបានប្រាក់ប្រមាណ ៧៦លានដុល្លារពីថ្លៃខ្លួនកីឡាករ និង ៣២លានដុល្លារទៀតជាថ្លៃប្រាក់រង្វាន់ផ្សេងៗ ហើយក្លិបអ៊ុយក្រែននេះ បានបន្ថែមថាការផ្ទេរនេះគឺជាតម្លៃផ្ទេរបំបែកកំណត់ត្រាប្រចាំក្លិប និងប្រចាំលីគនៅអ៊ុយក្រែនផង។ ក្រោយទទួលបានប្រាក់ពីការផ្ទេរនោះ ប្រធានក្លិបលោក Akhmetov បាននិយាយថាប្រាក់ដែលទទួលបានទាំងនោះនឹងបែងចែកជាផ្នែកមួយនៃគម្រោងដែលមានឈ្មោះថា«Heart of Azovstal» ក្នុងគោលដៅផ្តល់ថវិកាឧបត្ថម្ភទៅកាន់ក្រុមទាហានដែលការពារនៅតំបន់ Mariupol និងក្រុមគ្រួសាររបស់ទាហានដែលបានបាត់បង់ជីវិត។ «ថ្ងៃនេះខ្ញុំនឹងបែងចែកប្រាក់ ២៥លានដុល្លារដើម្បីជួយទៅដល់ក្រុមទាហានអ៊ុយក្រែន ដែលជាអ្នកការពារ រួមទាំងផ្តល់ជូនទៅកាន់ក្រុមគ្រួសាររបស់ពួកគេ។ ប្រាក់ទាំងនោះនឹងត្រូវប្រើប្រាស់សម្រាប់រ៉ាប់រងតម្រូវការផ្សេងៗ ដូចជាថ្នាំពេទ្យ ការព្យាបាលផ្សេងៗទៅតាមសំណើរជាក់លាក់ជាពិសេស។[…]។»។ លោក Akhmetov បាននិយាយបែបនេះក្នុងសេចក្តីថ្លែងការណ៍លើគេហទំព័ររបស់ក្លិប។ បច្ចុប្បន្នសង្គ្រាមនៅក្នុងប្រទេសអ៊ុយក្រែនដែលបង្កឡើងដោយរុស្ស៊ីកំពុងតែបន្តយ៉ាងក្តៅកគុកតាំងពីខែកុម្ភៈ ឆ្នាំ ២០២២ រហូតមកដល់ពេលនេះ។ ក្រុមតោខៀវ Chelsea ធ្លាប់មានម្ចាស់ជាជនជាតិរុស្ស៊ីដោយកាលនោះលោក Roman Abramovic ជាអ្នកគ្រប់គ្រង ប៉ុន្តែលោកបានលក់ក្លិបក្រោយពេលប្រទេសរុស្ស៊ីបានចូលលុកលុយប្រទេសអ៊ុយក្រែន។ Chelsea បច្ចុប្បន្នស្ថិតក្រោមការគ្រប់គ្រងរបស់លោក Todd Boehly ដែលជាម្ចាស់ក្លិបដែលរួមសហការដោយក្រុមហ៊ុន Clearlake Capital និងមហាសេដ្ឋីចំនួន ៤រូបផ្សេងទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7994.txt
|
ថៃ ក្លាយជាជើងឯក AFF Cup ឆ្នាំ ២០២២ និងជាលើកទី២ជាប់គ្នា ក្រោយយកឈ្នះវៀតណាម ១-០ នៅវគ្គផ្តាច់ព្រ័ត្រ ជើងទី២ នៅកីឡដ្ឋាន Thammasat។ សរុបទាំងពីរជើងថៃឈ្នះវៀតណាម ៣-២។
|
ប្រធានក្រុមថៃ Theerathon Bunmathan នៅតែបង្ហាញភាពលេចធ្លោ ដោយរកបានគ្រាប់បាល់ជ័យជម្នះបន្ថែមទៀតសម្រាប់ក្រុមម្ចាស់ផ្ទះនៅនាទី២៤។ លទ្ធផល ១-០ នេះរក្សារហូតដល់បញ្ចប់ការប្រកួតតែម្តង។ ដោយជើងទី១ នៅទឹកដីវៀតណាម ក្រុមទាំងពីរបញ្ចប់ក្នុងលទ្ធផល ២-២ ដូច្នេះសរុបទាំងពីរជើងទីថៃឈ្នះ ៣-២។ តាមរយៈលទ្ធផលនេះ ក្រុមរហស្សនាមដំរីចម្បាំង ក្លាយជាម្ចាស់ពានតំបន់អាស៊ានជាលើកទី២ និងជាការគ្រងជើងឯកពីរលើកជាប់គ្នាផងដែរ។ ប្រវត្តិជួយបគ្នានៅ AFF Cup ទាំង១០លើក គិតចាប់ពីឆ្នាំ២០០៧មក ថៃទទួលបានលទ្ធផលល្អជាងដោយឈ្នះ៥ ស្មើ៤ និងចាញ់វៀតណាមតែមួយលើកប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7995.txt
|
Juventus នៅថ្ងៃទី២២ ខែមករា បានប្រកាសតែងតាំងលោក Francesco Calvo ជាប្រធានផ្នែកក្លិបបាល់ទាត់ថ្មីជំនួសលោក Andrea Agnelli។ ការតែងតាំងនេះធ្វើឡើងក្រោយក្លិបយក្សអ៊ីតាលីមួយនេះរងទណ្ឌកម្មកាត់ ១៥ពិន្ទុចេញក្នុងរដូវកាលនេះដោយសារតែបញ្ហាបំពានច្បាប់ហិរញ្ញវត្ថុជុំវិញការដោះដូរកីឡាករ។
|
ក្រុមរហ្សនាមសេះបង្កង់នៃលីគកំពូលអ៊ីតាលី Serei A ត្រូវរងទណ្ឌកម្មកាលពីដើមខែមករានេះ បន្ទាប់ពីមានការស៊ើបអង្កេតលើការបំពានច្បាប់ផ្នែកហិរញ្ញវត្ថុដែលបានធ្វើឡើងអំឡុងក្លិបមួយនេះស្ថិតក្រោមការដឹកនាំរបស់ប្រធានក្លិប Andrea Agnelli និងអតីតនាយកក្លិបម្នាក់ទៀត។ កាលពីថ្ងៃទី២០ ខែមករា ក្រុមជើងខ្លាំងដែលធ្លាប់ឈ្នះពានរង្វាន់លីគកំពូលអ៊ីតាលី ១០លើកជាប់គ្នាមួយនេះ ត្រូវបានកាត់ចេញ ១៥ពិន្ទុ ក្រោយរងទណ្ឌកម្មពីសំណាក់សហព័ន្ធកីឡាបាល់ទាត់អ៊ីតាលី (FIGC)។ ក្រោយកាត់ ១៥ពិន្ទុ Juventus ត្រូវធ្លាក់ទៅឈរនៅចំណាត់ថ្នាក់លេខ១០វិញ ដោយប្រឈមអវត្តមានក្របខណ្ឌអឺរ៉ុបរដូវកាលក្រោយ។ លោក Calvo ដែលត្រូវបានតែងតាំងឱ្យធ្វើជាប្រធានជំនួសវិញ មានតួនាទីរួចជាស្រេចទៅហើយក្នុងនាមជាប្រធានផ្នែកបុគ្គលិកនៃក្លិបមួយនេះ។ នេះបើតាមរបាយការណ៍ក្រុមហ៊ុនមួយដែលផ្ញើទៅកាន់លោក Maurizio Scanavino នាយកប្រតិបត្តិក្លិប Juventus ។ លោក Calvo បានចូលរួមជាមួយ Juventus ដំបូងក្នុងឆ្នាំ ២០១១ ហើយបានក្លាយជាប្រធានផ្នែកគ្រប់គ្រងប្រាក់ចំណូលរយៈពេល ៣ឆ្នាំ បន្ទាប់មកលោកបានចាកចេញពីក្លិបយក្សអ៊ីតាលីមួយនេះ។ បុរសដដែលនេះធ្លាប់បានធ្វើការឱ្យក្រុម Barcelona របស់ប្រទេសអេស្ប៉ាញ និង AS Roma មុនពេលវិលត្រលប់ទៅកាន់ក្លិបដែលមានទីតាំងក្នុងទីក្រុងទូរីនមួយនេះវិញកាលពីខែមេសា ឆ្នាំ ២០២២។ សម្រាប់រដូវកាលនេះ Juventus នៅសល់ត្រឹមតែ ២០ប្រកួតប៉ុណ្ណោះដើម្បីប្រជែងជើងឯក ឬ Top 4។ ការប្រកួតបន្ទាប់របស់ Juventus នឹងត្រូវជួបក្រុមលេខ ៥ Atalanta នៅថ្ងៃទី២៩ ខែមករាសម្រាប់ជំនួប Serie A៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7996.txt
|
Cristiano Ronaldo និង Lionel Messi បានផ្តល់ជូនទស្សនិយភាពដ៏អស្ចារ្យដល់អ្នកគាំទ្រនាការប្រការប្រកួត Riyadh Season Cup 2023 រវាងក្រុមអារ៉ាប៊ីសាអូឌីត All Star ទល់ក្រុម Paris Saint Germain។ កីឡាករឆ្នើមទាំងពីររកបានគ្រាប់បាល់រៀងៗខ្លួនក្នុងការប្រកួតដែលស៊ុតបញ្ចូលទីគ្នាដល់ទៅ ៩គ្រាប់ក្នុងទីក្រុងរីយ៉ាដ ប្រទេសអារ៉ាប៊ីសាអូឌីត រាត្រីថ្ងៃទី១៩ ខែមករា។
|
ក្រុមរហ័សនាមអ្នកមានបារាំង Paris Saint Germain បានយកឈ្នះលើក្រុមតារាបាល់ទាត់មកពីក្រុម Al Hilal និង Al Nassr All Star ដោយលទ្ធផល ៥-៤ ។ ក្នុងការប្រកួតនោះខ្សែប្រយុទ្ធវ័យ ៣៥ឆ្នាំ រកបានគ្រាប់បាល់ដំបូងនៃការប្រកួតនិងជាគ្រាប់សម្រាប់ PSG តាំងពីនាទី៣ មកម្ល៉េះ ខណៈមិត្តរួមក្រុមរបស់គេ ៤រូបផ្សេងទៀតបានស៊ុតបញ្ចូលទី។ ចំណែកក្រុមនៃប្រទេសអារ៉ាប៊ីសាអូឌីត Ronaldo រកបាន ២គ្រាប់ក្នុងការប្រកួត មុនមិត្តរួមក្រុមរកបានគ្រាប់បាល់ ២គ្រាប់បន្ថែម ហើយតារាបាល់ទាត់វ័យ ៣៧ឆ្នាំ ក្លាយជាកីឡាករល្អប្រចាំការប្រកួត។ ខណៈកំពុងទស្សនាការប្រកួតដ៏អស្ចារ្យរវាងកីឡាករទាំងពីរដែលលេងឱ្យក្រុមរៀងៗខ្លួន អ្នកគាំទ្រទូទាំងពិភពបាល់ទាត់ទទួលបានអារម្មណ៍ភ្ញាក់ផ្អើល នឹងបានរំលឹកទិដ្ឋភាពដ៏អស្ចារ្យមួយកាលអំឡុងរតារាឆ្នើមទាំងពីរប្រជែងគ្នានៅទឹកដីអេស្ប៉ាញ។ ទាំងខាងក្រុម Riyadh All Star និង PSG សុទ្ធសឹងតែបញ្ចេញថាមពលអស់រៀងៗខ្លួនទាំងក្នុងវគ្គទីមួយ និងវគ្គទីពីររហូតធ្វើឱ្យការប្រកួតមានគ្រាប់ស៊ុតបញ្ចូលទីគ្នាដល់ទៅ ៩គ្រាប់។ មួយវិញទៀតរូបភាពដ៏គួរឱ្យចាប់អារម្មណ៍បំផុតសម្រាប់អ្នកគាំទ្រនៃតារាបាល់ទាត់ឆ្នើមទាំង នោះគឺ Ronaldo និង Messi បានជួបគ្នាបង្ហាញពីមិត្តភាពជាកីឡាករនៅលើទីលាន អំឡុងពេលការប្រកួត ដោយអ្នកទាំងពីរបានចាប់ដៃគ្នានិងឧបគ្នាបង្ហាញក្តីនឹករលឹក។ ក្រៅតែពីការប្រកួតរវាង Ronaldo និង Messi ដែលចាត់ទុកជាទំព័រថ្មីនៃការប៉ះគ្នាលើកចុងក្រោយ ក្នុងនោះក៏មានការជួបគ្នាម្តងទៀតនៃមិត្តរួមក្រុមចាស់ Ronaldo និង Sergio Ramos ដែលធ្លាប់ជាអតីតកីឡាករលេងនៅ Real Madrid ដូចគ្នា។ ដោយឡែក បើទោះបីជាការបើកទំព័រថ្មីនៃអាជីពថ្មីរបស់ Ronaldo ក្នុងទឹកដីអារ៉ាប៊ីសាអូឌីតមិនទទួលបានជ័យជម្នះក្តី ប៉ុន្តែកីឡាករវ័យ ៣៧ឆ្នាំ បានផ្តល់គ្រប់យ៉ាងនៅលើទីលានដោយបានបង្ហាញចេញពីសមត្ថភាពនិងបេះដូងរបស់គេសម្រាប់លេងទល់ PSG ដូចដែលរូបគេបានព្យាយាមហ្វឹកហាត់ត្រៀមខ្លួនបង្ហាញខ្លួនការប្រកួតដំបូងឱ្យក្រុម Al Nassr ប្រកួតទល់ក្រុម Al Ettifaq នៅថ្ងៃទី២២ ខែមករា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7997.txt
|
សហព័ន្ធកីឡាបាល់ទាត់អូស្ត្រាលី (FA) នៅថ្ងៃទី១០ ខែមករា បានពិន័យជាកំណត់ត្រាមិនធ្លាប់មានលើក្លិប ទៅលើក្រុម Melbourne Victor នៃក្របខណ្ឌលីគកីឡាបាល់ទាត់កំពូលអូស្ត្រាលី ជាប្រាក់ប្រមាណ ៤៥០,០០០ដុល្លារអូស្ត្រាលី (៣១០,៤១០ដុល្លារអាម៉េរិក)និងដក១០ពិន្ទុ ៤រដូវកាល ក្រោយអ្នកគាំទ្រខ្លួនអុកលុកក្នុងទីលាន។ ហេតុការណ៍នេះ បណ្តាលឱ្យមានកីឡាករម្នាក់របួសអំឡុងការប្រកួតនាជំនួប Derby រវាង Melbourne Victory ទល់និង Melbourne City កាលពីខែធ្នូឆ្នាំ ២០២២។
|
នាហេតុការណ៍ដ៏គួរឱ្យភ័យខ្លាចនោះ កីឡាករក្រុម Melbourne City អ្នកចាំទី Tom Glover បានចាកចេញពីទីលានដោយនៅលើផ្ទៃមុខពោរពេញដោយឈាម បន្ទាប់ពីត្រូវបានអ្នកគាំទ្រខាងក្រុម Melbourne Victory យកធុងដែកគប់ចំនៅពេលដែលពួកគេបានរត់ចូលអុកលុកក្នុងទីលាននាកីឡដ្ឋាន Rectangular។ ជាលទ្ធផលការប្រកួតរវាងក្រុមក្នុងទីក្រុងតែមួយដូចគ្នាត្រូវបានអាជ្ញាកណ្តាលសម្រេចផ្អាកមិនបន្តការប្រកួតតែម្តង។ ក្រោយហេតុការណ៍ដ៏អាក្រក់នេះ ស្ថាប័នបាល់ទាត់កំពូលអូស្ត្រាលី FA បានដាក់ទណ្ឌកម្មយ៉ាងធ្ងន់ធ្ងរចំពោះក្លិប Melbourne Victory ដោយត្រូវកាត់ ១០ពិន្ទុទាំងរដូវកាលនេះ និង៣រដូវកាលបន្ទាប់ទៀត ក្រោមមូលហេតុនៃការប្រព្រឹត្តិខុសរបស់អ្នកគាំទ្រ។ មិនត្រឹមតែប៉ុណ្ណោះ ក្រុម Melbourne Victory ក៏ត្រូវបានហាមឃាត់ចំពោះការលក់សំបុត្រចូលទស្សនាសម្រាប់ទីកន្លែងអង្គុយដែលអ្នកគាំទ្របានរត់ចូលទីលានពីទីតាំងអង្គុយនោះ ហើយក៏ហាមឃាត់អ្នកគាំទ្រមិនឱ្យទៅទស្សនាការប្រកួតក្រៅទឹកដីផងដែររហូតចប់រដូវកាល។ ចំពោះការដាក់ទណ្ឌកម្មដូចខាងលើនេះ FA ក៏បានគណនាបន្ថែមដែលថាការដាក់ទណ្ឌកម្មទាំងនេះនឹងធ្វើឱ្យក្លិបខាតបង់ប្រាក់បន្ថែមប្រមាណ ១០០,០០០ដុល្លារអូស្ត្រាលី។ បើតាមលោក James Johnson ប្រធាន FA នេះជាហេតុការណ៍ដ៏អាក្រក់បំផុតមិនធ្លាប់មានសម្រាប់ការប្រកួតនៅប្រទេសអូស្ត្រាលីចាប់តាំងពីការបង្កើតលីគកំពូល A League ពីឆ្នាំ ២០០៤ មក។ «ការប្រកួតក្នុងទីលាននេះគឺជារឿងដ៏គួរឱ្យភ័យខ្លាច និងសុវត្ថិភាពសម្រាប់កីឡាករយើងជារឿងចាំបាច់និងសំខាន់បំផុត រួមទាំងក្រុមមន្រ្តីនៃការប្រកួត។ អ្នកដែលចូលអុកឡុកក្នុងទីលានដោយខុសច្បាប់ បានបង្កការខូចខាតសម្បត្តិក្នុងទីលាន និងបានប្រើអំពើហិង្សា និងពាក្យសម្តីមិនសមរម្យ រួមទាំងការបង្ករបួសដល់កីឡាករនិងមន្ត្រីការប្រកួត។ នេះជាទង្វើរដែលហួសព្រំដែន។[…]។»។ លោក Johnson បាននិយាយក្នុងសេចក្តីថ្លែងការណ៍របស់សហព័ន្ធ FA បែបនេះ។ ក្រៅពីការដាក់ទណ្ឌកម្មនិងពិន័យលើក្រុម Melbourne Victory អ្នកគាំទ្រចំនួន ១៧នាក់ដែលមិនត្រូវបានបញ្ជាក់អត្តសញ្ញាណ ដែលបានបង្កសកម្មភាពក្នុងហេតការណ៍នោះក៏ត្រូវបានសហព័ន្ធហាមឃាត់ពីវិស័យបាល់ទាត់ពេញមួយជីវិតផងដែរ។ ស្របគ្នាទៅនឹងការដាក់ទណ្ឌកម្មពីសំណាក់សហព័ន្ធ FA ក្នុងប្រទេសក្រុម Melbourne Victory បានចេញសេចក្តីថ្លែងការណ៍ទទួលស្គាល់កំហុសរបស់ខ្លួនដែលបង្កឡើងដោយអ្នកគាំទ្រ និងមិនដាក់ពាក្យប្តឹងឧទ្ធរណ៍ចំពោះការពិន័យនោះវិញទេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7998.txt
|
កសិករអាហ្សង់ទីនម្នាក់បានដាំពោតក្នុងចម្ការក្នុងទំហំដីប្រមាណ ១២៤ហិកតា ចេញជាផ្ទៃមុខរបស់ Lionel Messi។ ទោះក្នុងផ្ទៃដីធំ តែគេអាចមើលឃើញរូប Messi ច្បាស់ពីលើអាកាស។ កសិករដាំពោតជាពិសេសនេះ ដើម្បីអបអរ Messi ដែលរួមចំណែកសំខាន់ក្នុងការជួយអាហ្សង់ទីនឈ្នះ FIFA World Cup 2022 នៅកាតា។
|
ចម្ការពោតដែលបានដាំដុះចេញជាមុខរបស់ Messi ស្ថិតនៅក្នុងខេត្ត Los Cordoba នៃប្រទេសអាហ្សង់ទីន ធ្វើឡើងដោយប្រើក្បួនដោះស្រាយគណិតវិទ្យាដើម្បីកំណត់ទីតាំងដើម្បីដាំដើមពោតនេះ។ ការធ្វើបែបនេះ ដើម្បីឱ្យបានត្រឹមត្រូវដូចទៅនឹងមុខរបស់តារាឆ្នើមរបស់អាហ្សង់ទីន។ លទ្ធផលចុងក្រោយនៃការដាំដុះនេះគឺជារូបដ៏ធំសម្បើមរបស់ Messi ជាមួយរោមពុកមាត់ដ៏ច្រើន ដែលមើលពីលើអាកាសទៅឃើញយ៉ាងអស្ចារ្យនៃបច្ចេកទេសដាំដុះដ៏ល្អមួយនេះ។ រូបភាពនៃផ្ទៃមុខរបស់ Messi ខ្សែប្រយុទ្ធ PSG ដែលកសិករអាហ្សង់ទីនសាងឡើង ដើម្បីបង្ហាញការគោរពទៅកាន់វីរបុរសអាហ្សង់ទីនរូបនេះ បន្ទាប់ពីរូបគេបានជួយក្រុមអាហ្សង់ទីនឈ្នះ World Cup លើដំបូងក្នុងរយៈពេល ៣៦ឆ្នាំ។ បើតាមការលើកឡើងរបស់លោក Maximiliano Spinazze ដែលជាកសិករដាំដុះដើមពោតចេញជាមុខ Messi និយាយថាការដាំដុះនេះ ជាការអបអរដល់ជ័យជម្នះក្រុមអាហ្សង់ទីនក្រោយរង់ចាំពានរង្វាន់នេះអស់រយៈពេល ៣៦ឆ្នាំចាប់តាំងពីឈ្នះលើកចុងក្រោយកាលជំនាន់លោក Diego Maradona ក្នុងឆ្នាំ ១៩៨៦។ «សម្រាប់ខ្ញុំ Messi គឺគ្មានអ្វីមកបំបាក់បានឡើយ ហើយពេលនេះពួកគេជាក្រុមជើងឯកពិភពលោក ខ្ញុំពិតជារីករាយដែលបានចូលរួមចំណែកអបអរដោយការដាំដុះដំណាំពោតនេះ។ […] ចំពោះការដាំនេះវិញខ្ញុំមានគំនិតក្នុងការបង្កើតលេខកូដដើម្បីធ្វើជាទីតាំងក្នុងការសាបព្រោះគ្រាប់ដំណាំដើម្បីឱ្យត្រូវតាមទម្រង់មុខ Messi។»។ លោក Spinazze បាននិយាយប្រាប់អ្នកកាសែតបែបនេះ។ រឿងរ៉ាវដ៏ពិសេសជានេះទៅទៀត អាហ្សងង់ប្រទេសក្នុងទ្វីបអាម៉េរិកខាងត្បូងដែលស្រលាញ់បាល់ទាត់ខ្លាំងបំផុត ជាប្រទេសដែលផលិតកសិកម្មដំណាំពោតនេះដ៏សំខាន់ ហើយជាប្រទេសដែលនាំចេញកសិផលពោតធំជាងគេទីបីនៅលើពិភពលោកផងដែរ។ យ៉ាងណាមិញការដាំដុះដែលបង្ហាញចេញជាទម្រង់មុខរបស់តារាបាល់ទាត់វ័យ ៣៥ឆ្នាំ មិនមែនជារឿងដំបូងទេដែលអ្នកគាំទ្របានធ្វើបែបនេះ ដើម្បីបង្ហាញក្តីស្រលាញ់និងការគោរពចំពោះ Messi។ អ្នកគាំទ្រច្រើនផ្សេងទៀតបានបង្ហាញការគោរពដោយបានកាត់សក់ជារូបមុខ Messi និងខ្លះទៀតស្រលាញ់រហូតសាក់រូបរបស់ Messi នៅលើរូបរាងកាយរបស់ពួកគេជាពិសេសអ្នកខ្លះបានសាក់នៅផ្ទៃមុខតែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_7999.txt
|
Cristiano Ronaldo នឹងត្រូវបង្ហាញខ្លួនលើកដំបូងក្នុងការប្រកួតមិត្តភាព ឱ្យក្រុមតារានៃក្លិបនៅអារ៉ាប៊ីសាអូឌីតទល់ក្រុមយក្សបារាំង Paris Saint Germain គិតចាប់តាំងពីចូលរួមជាមួយក្រុម Al Nassr នៅដើមឆ្នាំ ២០២៣ មក។ ក្រុមតារាបាល់ទាត់ Riyadh ST XI ដែលបានបូកបញ្ចូលគ្នានឹងដឹកនាំដោយ Ronaldo ជាប្រធានក្រុម ដើម្បីតទល់ PSG ដែលមាន Lionel Messi, Neymar និង Kylian Mbappe ជាដើម។
|
កីឡាករវ័យ ៣៧ឆ្នាំ សញ្ជាតិព័រទុយហ្កាល់នឹងដឹកនាំក្រុមដែលរួមបញ្ចូលគ្នារវាងក្រុម Al Nassr ជាមួយ Al Hilal នៃលីគកំពូលអារ៉ាប់ សម្រាប់ការប្រកួតដណ្តើមពានរង្វាន់ Riyadh Season Cup 2023។ ការប្រកួតមិត្តភាពដណ្តើមពានរង្វាន់នេះ ក៏នឹងក្លាយជាការជួបគ្នាលើកចុងក្រោយបំផុតក្នុងប្រវត្តិសាស្រ្តបាល់ទាត់រវាង Ronaldo និង Messi ផងដែរ។ ចំណោមកីឡាករដែលបង្ហាញខ្លួនប្រកួត ក៏មានកីឡាករមកពីក្រុមជម្រើសជាតិអារ៉ាប៊ីសាអូឌីត Salem Al-Dawsari ដែលជាអ្នកស៊ុតបញ្ចូលទីគ្រាប់ជ័យជម្នះលើអាហ្សង់ទីអំឡុងវគ្គចែកពូលនៃព្រឹត្តិការណ៍ World Cup 2022 ហើយក៏មានកីឡាករ Saud Abdulhamid ដែរ។ សម្រាប់ការប្រកួតដែលជាការជួបគ្នារវាងតារាបាល់ទាត់ឆ្នើមលើពិភពលោកទាំងពីរដែលធ្វើឡើងក្នុងទីក្រុង Riyahd ត្រូវបានខាងអ្នករៀបចំការប្រកួតរាយការណ៍ថា មានការស្នើសុំទិញសំបុត្រតាមបណ្តាញអ៊ិនធឺណិតច្រើនជាង ២លានដង។ បច្ចុប្បន្នសម្រាប់ការដេញថ្លៃសំបុត្រមាសដែលមានឈ្មោះថា «Beyond Imagination» សម្រាប់ទស្សនាការប្រកួត បូករួមជាមួយលក្ខខណ្ឌពិសេសជាច្រើនដែលនឹងបានជួបកីឡាករសំខាន់ក្នុងការប្រកួតទាំងពីរ និងចូលរួមអបអរពានរង្វាន់ជាមួយក្រុមឈ្នះ។ សំបុត្រមួយនេះកំពុងតែស្ថិតក្នុងការដេញថ្លៃក្នុងតម្លៃ ២,៦៦លានដុល្លារ ដោយម្ចាស់ក្រុមហ៊ុនអចលនទ្រព្យ AqarOne លោក Mushref Al-Ghamdi ហើយការដេញថ្លៃនេះនឹងបញ្ចប់នៅថ្ងៃទី១៧ ខែមករា។ ចំណែក Ronaldo វិញ ការប្រកួតទល់ PSG និងក្លាយជាការបង្ហាញវត្តមានដំបូងរបស់គេលេងឱ្យក្លិបនៅអារ៉ាប៊ីសាអូឌីត ចាប់តាំងពីគេបានផ្លាស់ទៅទឹកដីតំបន់អារ៉ាប់មួយនេះ។ ចូលរួមជាមួយ Al Nassr ដែលប៉ាន់ស្មានថា Ronaldo នឹងទទួលបានថ្លៃពលកម្ម ២១៣លានដុល្លារក្នុងមួយឆ្នាំ បានខកខាន ២ប្រកួតសម្រាប់ Al Nassr ដោយសារលើសកូតាកីឡាករបរទេស។ បន្ទាប់តែពីការប្រកួតរបស់ Ronaldo ទល់នឹងក្រុម PSG បានបញ្ចប់រួចទៅម្ចាស់ពានរង្វាន់ Ballon d’Or ៥សម័យរូបនេះនឹងបង្ហាញខ្លួនលេងឱ្យ Al Nassr សម្រាប់ការប្រកួតប្រជែងលីគកំពូល Saudi Pro League វិញម្តងនៅថ្ងៃទី២២ ខែមករា ដោយលេងទល់ក្រុម Al Ettifaq៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_80.txt
|
ប្រធានាធិបតីអាម៉េរិក លោក ដូណាល់ ត្រាំ បានចេញសារព្រមានដាក់ពន្ធ និងទណ្ឌកម្មកាន់តែខ្លាំងលើរុស្ស៊ី នៅថ្ងៃទី២២ ខែមករា បើសិនជាលោកប្រធានាធិបតី វ្ល៉ាឌីមៀ ពូទីន មិនព្រមបង្កើតកិច្ចព្រមព្រៀងសន្តិភាព ដើម្បីបញ្ចប់សង្គ្រាមនៅអ៊ុយក្រែន។
|
អត្ថបទទាក់ទង លោក ពូទីន ប្ដេជ្ញាសហការជាមួយលោក ត្រាំ ដើម្បីបញ្ចៀសសង្គ្រាមលោកលើកទី៣ ខណៈដែលសង្គ្រាមនៅអ៊ុយក្រែន មិនមានភាពថមថយ មេដឹកនាំថ្មីរបស់អាម៉េរិក លោក ដូណាល់ ត្រាំ បានគំរាមភាគីរុស្ស៊ីពីការដាក់ពន្ធ និងទណ្ឌកម្មខ្លាំងក្លា បើគ្មានកិច្ចព្រមព្រៀងកើតឡើង។ «បើសិនជាយើងមិនបង្កើតកិច្ចព្រមព្រៀងទេនោះ តទៅមុខ ខ្ញុំគ្មានជម្រើសផ្សេងក្រៅពីតម្លើងពន្ធ ពន្ធនាំចូល និងដាក់ទណ្ឌកម្មលើទំនិញគ្រប់មុខដែលរុស្ស៊ីលក់ទៅអាម៉េរិក និងប្រទេសចូលរួមដទៃទៀត ឱ្យកាន់តែខ្លាំងទេ»។ លោក ត្រាំ បានសរសេរសារធ្ងន់ៗបែបនេះតាមបណ្ដាញសង្គម Social Truth នៅថ្ងៃទី២២ ខែមករា។ អាម៉េរិក នាំចូលទំនិញគិតជាទឹកប្រាក់២,៩ពាន់លានដុល្លារពីរុស្ស៊ី គិតចាប់ពីខែមករា ដល់ខែវិច្ឆិកា ឆ្នាំ២០២៤។ ទំនិញដែលអាម៉េរិកនាំចូលពីរុស្ស៊ី រួមមានជីកសិកម្ម គ្រឿងម៉ាស៊ីន ប្រេងឥន្ធនៈ លោហៈធាតុដូចជាដែកថែប និងលោហៈមានតម្លៃផ្សេងទៀត។ យ៉ាងណាមិញ លោក ត្រាំ គ្មានបំណងដាក់សម្ពាធលើសេដ្ឋកិច្ចរុស្ស៊ីនោះទេ ដោយវិធានការដាក់ទណ្ឌកម្មរបស់លោក គ្រាន់តែចង់ឱ្យមានការបញ្ចប់សង្គ្រាមតែប៉ុណ្ណោះ។ នេះជាលើកដំបូងហើយ ដែល ប្រធានាធិបតីរូបនេះ ប្រើការគំរាមធ្ងន់ៗបែបនេះដាក់រុស្ស៊ី។ លោក ត្រាំ បានបញ្ជាក់ក្នុងសំណេរថា៖ «[…] ពួកយើងអាចធ្វើវាតាមវិធីងាយស្រួល ឬវិធីលំបាក ហើយវិធីងាយស្រួល តែងតែជាជម្រើសល្អជាង។ វាជាពេលដែលត្រូវបង្កើតកិច្ចព្រមព្រៀងហើយ។»។ លោក ត្រាំ ដែលជាបុគ្គលមានជំនឿមុតមាំថាសង្គ្រាមនៅអ៊ុយក្រែននឹងមិនអាចកើតឡើងបើសិនលោកនៅជាប្រធានាធិបតីក្នុងអាណត្តិមុន បានសន្យាធ្វើរឿងធំមួយទៅរុស្ស៊ី និងលោក ពូទីន។ ប៉ុន្តែ លោក ត្រាំ មិនបានបញ្ជាក់ថាជាអ្វីនោះទេ។ យ៉ាងណាមិញ អាម៉េរិក បានដាក់ទណ្ឌកម្មសេដ្ឋកិច្ចលើរុស្ស៊ីយ៉ាងចាស់ដៃរួចទៅហើយក្រោមថ្វីដៃរបស់រដ្ឋបាលលោក ចូ បៃឌិន ចាប់តាំងពីសង្គ្រាមនៅអ៊ុយក្រែន ផ្ទុះឡើងកាលពីឆ្នាំ២០២២។ ទោះជាយ៉ាងនេះក្ដី លោក ពូទីន បានប្រកាសពីភាពល្អប្រសើរ និងជោគជ័យនៃសេដ្ឋកិច្ចរុស្ស៊ីក្នុងឆ្នាំ២០២៤ ដ្បិតរងទណ្ឌកម្មជុំទិស។ ទាក់ទិននឹងការចរចា លោក ត្រាំ រំពឹងថានឹងជួបជជែកជាមួយប្រធានាធិបតីអ៊ុយក្រែន លោក វ៉ូឡូឌីមៀ ហ្សេឡេនស្គី ក៏ដូចជាលោក ពូទីន ឆាប់ៗនេះ។ កន្លងមក មេដឹកនាំរុស្ស៊ី ក៏បើកភ្លើងបៃតងក្នុងការចរចាបង្កើតសន្តិភាពដែរ។ ក្នុងកិច្ចប្រជុំគណរដ្ឋមន្ត្រីកាលពីថ្ងៃទី២០ មករា លោក ពូទីន បានបង្ហាញការស្វាគមន៍លើគោលដៅស្ដារការទាក់ទងរវាងក្រុងវ៉ាស៊ីនតោន និងក្រុងមូស្គូ ឡើងវិញ ក៏ដូចជាទទួលសហការដើម្បីបញ្ចៀសង្គ្រៀមលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_800.txt
|
កូរ៉េខាងជើង នៅថ្ងៃទី១៧ ខែសីហា បានបាញ់មីស៊ីលប្រដេញចំនួន ២គ្រាប់ទៅក្នុងសមុទ្រលឿង។ នេះបើតាមការបញ្ជាក់របស់យោធាកូរ៉េខាងត្បូង។ ការមីស៊ីលលើកចុងក្រោយនេះ ធ្វើឡើងក្នុងថ្ងៃ លោកយូន សុកយ៉ល កាន់តំណែងជាប្រធានាធិបតីកូរ៉េខាងត្បូង បាន១០០ថ្ងៃ។
|
ក្នុងឆ្នាំ២០២២ កូរ៉េខាងជើង បានបាញ់មីស៊ីលជាច្រើនគ្រាប់ ដើម្បីបង្ហាញសាច់ដុំរបស់ខ្លួនដាក់អាម៉េរិក ក៏ដូចជាកូរ៉េខាងត្បូង ដែលទើបតែមានមេដឹកនាំថ្មី។ ក្នុងថ្ងៃលោកយូន សុកយ៉ល ចូលកាន់តំណែងប្រធានាធិបតីកូរ៉េខាងត្បូងបាន១០០ថ្ងៃ កូរ៉េខាងជើង បានបាញ់សាកល្បងមីស៊ីលប្រដេញចំនួនពីរគ្រាប់ជាថ្មី ទៅក្នុងសមុទ្រលឿង។ «យោធាកូរ៉េខាងត្បូង បានចាប់សញ្ញាមីស៊ីលប្រដេញចំនួន ពីរគ្រាប់ ដែលបាញ់ដោយកូរ៉េខាងជើង ចេញពីតំបន់ Onchon ក្នុងខេត្ត South Pyongan ទៅក្នុងសមុទ្រលឿងព្រឹកនេះ»។ មន្រ្តីយោធាកូរ៉េខាងត្បូងបញ្ជាក់បែបនេះ តែមិនបានប្រាប់ពីប្រភេទនៃមីស៊ីលប្រដេញ និងពេលវេលាដែលបានបាញ់។ នេះបើតាមការចុះផ្សាយរបស់ទីភ្នាក់ងារព័ត៌មាន Yonhap។ ទន្ទឹមនេះ មន្រ្តីយោធាដដែល បានបន្ថែមថា មន្រ្តីចារកិច្ចកូរ៉េខាងត្បូង និងអាម៉េរិកកំពុងវិភាគលើការបាញ់នោះ ហើយយោធាកូរ៉េខាងត្បូង បានត្រៀមខ្លួនជាស្រេច។ ក្នុងថ្ងៃចូលកាន់តំណែងជាប្រធានាធិបតីកូរ៉េខាងត្បូង បាន១០០ថ្ងៃ លោកយូន បានបញ្ជាក់ជាថ្មីថា រដ្ឋាភិបាលក្រុងសេអ៊ូល គ្មានចេតនាបង្កសត្រូវជាមួយក្រុងព្យុងយ៉ាងឡើយ ហើយមានឆន្ទៈផ្តល់ជំនួយ និងគម្រោងអភិវឌ្ឍជាច្រើន ក្នុងករណីកូរ៉េខាងជើងបោះបង់កម្មវិធីនុយក្លេអ៊ែរ។ ក្នុងទិវាសេរីភាពកូរ៉េខាងត្បូង លោកយូន ក៏បានលើកឡើងបែបនេះដែរ។ មិនតែប៉ុណ្ណោះ ក្នុងថ្ងៃទី១៧ ខែសីហាដដែល ប្រធានាធិបតីកូរ៉េខាងត្បូង បានអះអាងថា រដ្ឋាភិបាលរបស់ខ្លួន មិនចង់ឱ្យស្ថានភាពបច្ចុប្បន្ននៅកូរ៉េខាងជើង ផ្លាស់ប្តូរដោយកម្លាំងយោធា ឬគ្មានហេតុផលទេ តែកូរ៉េខាងត្បូង ក៏មិនអាចធានាផ្នែកសន្តិសុខសម្រាប់កូរ៉េខាងជើងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8000.txt
|
ខ្សែប្រយុទ្ធវ័យ ៣៧ឆ្នាំ Cristiano Ronaldo បានបង្ហាញខ្លួនលេងឱ្យក្រុម Al Nassr លើកដំបូងនៃជំនួបលីគអាជីពរបស់អារ៉ាប៊ីសាអូឌីត (Saudi Pro league) ។ ក្នុងតួនាទីជាប្រធានក្រុម កីឡាករសញ្ជាតិព័រទុយហ្កាល់រូបនេះ បានដឹកនាំ Al Nassr ប្រកួតឈ្នះលើក្រុម Al Ettifaq លទ្ធផល ១-០ ហើយឡើងឈរកំពូលតារាង។
|
Ronaldo ខំប្រឹងប្រែងបង្ហាញទម្រង់លេងអស់ពីសមត្ថភាព ប៉ុន្តែរូបគេមិនអាចរកបានគ្រាប់បាល់ដំបូងខ្លួនឡើយ សម្រាប់ក្រុមឡើយ ។ ការប្រកួតនោះ កីឡាករ Anderson Talisca ជាអ្នកស៊ុតនាំជ័យជម្នះ ១-០ ឱ្យក្រុមម្ចាស់ផ្ទះ Al Nassr នៅកីឡដ្ឋាន Mrsool Park ថ្ងៃទី២២ ខែមករា។ ខ្សែប្រយុទ្ធសញ្ជាតិប្រេស៊ីល Talisca អតីតកីឡាកររបស់ក្រុម Benfica និង Besiktas បានតែតបាល់បញ្ចូលទីមួយគ្រាប់នាទី៣១ ។ ជ័យជម្នះនោះបានរុញច្រានក្រុម Al Nassr ឱ្យឡើងទៅឈរនៅកំពូលតារាងនៃលីគកំពូលអារ៉ាប៊ីសាអូឌីតដោយមាន ៣៣ពិន្ទុ្ឆឆ្លងកាត់ការប្រកួតចំនួន ១៤លើក។ នេះជាការប្រជែងឡើងមកឈរតំណែងកំពូលតារាងសារជាថ្មីរបស់ Al Nassr បន្ទាប់តែពីពួកគេត្រូវក្រុម Al Hilal ដណ្តើមបានតំណែងកំពូលនេះកាលពីសប្តាហ៍កន្លងទៅ ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8001.txt
|
វៀតណាម ត្រូវទទួលក្រុមម្ចាស់ការពារជើងឯកថៃ ក្នុងការប្រកួតវគ្គផ្ដាច់ព្រ័ត្រជើងទី១ ព្រឹត្តិការណ៍ AFF Mitsubishi Electric Cup 2022 នាថ្ងៃទី១៣ ខែមករា ឆ្នាំ២០២៣ នៅកីឡដ្ឋាន My Dinh វេលាម៉ោង ៧:៣០នាទី។ លោក Park Hang Seo គ្រូជម្រើសជាតិវៀតណាម ប្ដេជ្ញាជួយក្រុមយកជ័យជម្នះឲ្យបានដាច់ខាត ព្រោះជាបេសកកម្មចុងក្រោយ ដ្បិតកិច្ចសន្យាក្នុងនាមគ្រូវៀតណាមដល់ទីបញ្ចប់នៅថ្ងៃទី៣១ ខែមករានេះ។
|
លោក Park Hang Seo ថាមិនឲ្យបទពិសោធន៍ចាញ់ថៃកាលឆ្នាំ២០២១ នៅប្រទេសសិង្ហបុរី ក្នុងលទ្ធផល ២-០ នៅវគ្គពាក់កណ្ដាល់ផ្ដាច់ព្រ័ត្រ ត្រឡប់មកលងបន្លាចក្រុមវៀតណាមទៀតឡើយ ក្រោយលោកចាកចេញ។ លោក Alexandre Mano Polking គ្រូជម្រើសជាតិថៃ រូបពី AFF Mitsubishi Electric Cup 2022 ក្នុងការធ្វើជាម្ចាស់ផ្ទះជំនួបនេះ គ្រូបង្វឹកសញ្ជាតិកូរ៉េខាងត្បូង តាំងចិត្តយ៉ាងមុតមាំ ថាបេសកកម្មចុងក្រោយ គឺជាការឈ្នះពាន AFF Championship។ ម្យ៉ាងវិញទៀត ការយកជ័យជម្នះលើកក្រុមថៃ ដែលជាក្រុមមានកម្រិតខ្ពស់ក្នុងតំបន់ មានន័យថា ក្រុមជម្រើសជាតិវៀតណាម កើនកម្រិតមួយខ្ពស់ជាងគេក្នុងតំបន់អាស៊ាននៅឆ្នាំ២០២៣នេះ។ «អំឡុងពេល៥ឆ្នាំ ក្នុងតំណែងដឹកនាំក្រុមឈុតធំ និង ក្រុម U-23, ខ្ញុំធ្លាប់ចាញ់ថៃ ១ប្រកួត នោះគឺឆ្នាំ២០២០ (AFF Suzuki Cup 2020) នៅប្រទេសសិង្ហបុរី ក្នុងលទ្ធផល ២-០។ AFF Cup 2022 នេះ ជាបេសកម្មចុងក្រោយរបស់ខ្ញុំសម្រាប់ជម្រើសជាតិវៀតណាម។ ដូច្នេះ ខ្ញុំ ត្រូវតែឈ្នះ ពានរង្វាន់នេះឱ្យបាន ជាការអរគុណដល់អ្នកគាំទ្រ អំឡុងពេលខ្ញុំដឹកនាំ ផងដែរ។»។ គ្រូជម្រើសជាតិវៀតណាម បាននិយាយក្នុងសន្និសីទសារព័ត៌មានដូច្នេះ។ លោក Park Hang Seo ដូចជាមិនខ្វល់អំពីយុទ្ធសាស្ដ្រប្រកួត របស់ថៃ ឬសមត្ថភាពកីឡាករគូប្រជែងឡើយ។ គ្រូសញ្ជាតិកូរ៉េខាងត្បូងរូបនេះ បាននិយាយថា ថៃត្រូវតែសងបំណុល កាលពីប្រកួត AFF Suzuki Cup 2020 ដែលទម្លាក់ក្រុមលោកត្រឹមវគ្គពាក់កណ្ដាលផ្ដាច់ព្រ័ត្រ។ កីឡាករ Chanathip ពាក់លេខ១៨ អបអរគ្រាប់បាល់ ស៊ុតគ្រាប់ទី១ បញ្ចូលទី វៀតណាម ក្នុងព្រឹត្តិការណ៍ AFF Suzuki Cup 2020 រូបពី Chanathip Songkrasin «យើង មានរឿង២ត្រូវធ្វើ។ រឿងទី១ គឺត្រូវលេងឲ្យបានល្អនៅជើងទី១ និងយកជ័យជម្នះលើអ្វីដែលក្រុមថៃបានជំពាក់យើង។ រឿងទី២ គឺនាំយកពានរង្វាន់មកទឹកដីវៀតណាម ដើម្បីជាការដូដល់អ្នកគាំទ្រ។»។ គ្រូជម្រើសជាតិរូបនេះ បានបញ្ជាក់ដូច្នេះ។ កាលជំនួប AFF Championship 2020 វគ្គពាក់កណ្តាលផ្តាច់ព្រ័ត្រ កីឡាករ Chanathip Songkrasin របស់ថៃ បានទម្លាយសំណាញ់ទីវៀតណាម នៅនាទី១៤ និង២៣ ដែលនាំឲ្យក្រុមថៃទៅវគ្គផ្ដាច់ព្រ័ត្រ។ ដោយឡែកព្រឹត្តិការណ៍ឆ្នាំនេះ Chanathip និងSupachok Sarachart ដែលបានជួយជម្រើសជាតិថៃ លើកពានរង្វាន់ AFF Championship 2020 មិនបានចូលរួមដោយសារមានបញ្ហារបួសក្នុងការប្រកួតបើករដូវនៅលីគកំពូលជប៉ុន J-League។ លោក Alexandre Mano Polking គ្រូបង្វឹកក្រុមជម្រើសជាតិថៃ បាននិយាយក្នុងសន្និសីទសារព័ត៌មានមុនប្រកួតថា នេះ គឺជារឿងគួរឲ្យសោកស្ដាយ បើទោះជា ក្រុមជម្រើសជាតិ មានគុណភាពកីឡាករច្រើនក៏ដោយ ប៉ុន្ដែក៏មានកីឡាករល្អៗ (Key Players) មួយចំនួនមិនអាចចូលរួមបាន។ លោក Mano Polking និយាយនៅមុនជំនួបជើងទី១ថា៖«ពួកគេ (វៀតណាម) រាងកម្រោលក្នុងការប្រជែងយកបាល់។ ហើយ ពួកគេការពារក៏ល្អ ម្យ៉ាងវិញទៀតពួកគេលេងក្នុងទឹកដីខ្លួន ដែលមានអ្នកគាំទ្រចាំជួយជាកម្លាំងចិត្ត។ ពួកគេមានឱកាសច្រើនជាងព្រោះ មិនចាំបាច់ហោះហើរ គ្រាន់តែហ្វឹកហាត់ចាំប្រកួត។»។ ប្រសិនជាក្រុមជម្រើសជាតិថៃ ឈ្នះប្រកួតនេះ នោះវៀតណាម នឹងមានសម្ពាធកាន់តែខ្លាំង ដោយត្រូវត្រៀមប្រកួតក្រៅដីនៅថ្ងៃទី១៦ ខែមករា នៅកីឡដ្ឋាន Thammasat សម្រាប់ជើងទី២។ ម្យ៉ាងវិញទៀត ថៃ គឺជាក្រុមក្នុងតំបន់មួយ ដែលឈ្នះពានរង្វាន់នេះ ច្រើនជាងគេ ដល់ទៅ៦លើក រីឯវៀតណាម ទើបតែ២លើកប៉ុណ្ណោះ។ តើលោក Park Hang Seo អាចយកពាន AFF Cup ឲ្យវៀតណាមបានទេ ក្នុងបេសកកម្មចុងក្រោយនេះ?៕ លោក Alexandre Mano Polking គ្រូជម្រើសជាតិថៃ រូបពី AFF Mitsubishi Electric Cup 2022 លោក Alexandre Mano Polking គ្រូជម្រើសជាតិថៃ រូបពី AFF Mitsubishi Electric Cup 2022 កីឡាករ Chanathip ពាក់លេខ១៨ អបអរគ្រាប់បាល់ ស៊ុតគ្រាប់ទី១ បញ្ចូលទី វៀតណាម ក្នុងព្រឹត្តិការណ៍ AFF Suzuki Cup 2020 រូបពី Chanathip Songkrasin កីឡាករ Chanathip ពាក់លេខ១៨ អបអរគ្រាប់បាល់ ស៊ុតគ្រាប់ទី១ បញ្ចូលទី វៀតណាម ក្នុងព្រឹត្តិការណ៍ AFF Suzuki Cup 2020 រូបពី Chanathip Songkrasin អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8002.txt
|
Arsenal បានបន្តជ័យជម្នះរបស់ខ្លួនលើក្រុម Tottenham Hotspur ក្នុងលទ្ធផល ២-០ នាការប្រកួត Premier League សប្តាហ៍ទី១៨ នៅថ្ងៃទី១៥ ខែមករា។ ជ័យជម្នះនេះ បានជួយកាំភ្លើងធំកើនគម្លាតពិន្ទុនាំមុខកំពូលតារាង៨ពិន្ទុ។ Newcastle United ដណ្តើមបានលេខ៣ ពី Manchester United វិញ ក្រោយបន្តឈ្នះ Fulham ១-០។
|
គ្រាប់បាល់នាំមុខដំបូងរបស់ Arsenal ក្នុងជំនួប London Derby នាកីឡដ្ឋាន Tottenham Hotspur កើតឡើងដោយចូលទីខ្លួនឯងរបស់អ្នកចាំទី Hugo Lloris នៅនាទី១៤ តាមរយៈការទាត់របស់ Bukayo Saka។ ២២នាទីក្រោយមក ខ្សែបម្រើឆ្នើមអង់គ្លេស Saka ដដែល បានបញ្ជូនបាល់ឱ្យមិត្តរួមក្រុម Martin Odegaard សម្រេចទីយ៉ាងល្អដើម្បីជួយក្រុមរបស់លោក Mikel Arteta នាំមុខ Spurs ២គ្រាប់។ លទ្ធផល ២-០ បានរក្សារហូតបញ្ចប់ការប្រកួតតែម្តង។ ចំណោម១២ប្រកួតចុងក្រោយ Arsenal មិនស្គាល់ចាញ់ឡើយ ដោយរកបានជ័យម្នះ១០លើក និងស្មើ២។ សរុបទាំង១៨ប្រកួតក្រុមដែលដឹកនាំដោយអ្នកចាត់ការសញ្ជាតិអេស្ប៉ាញ ឈ្នះ១៥លើក ស្មើ២ និងចាញ់១លើកប៉ុណ្ណោះ ដោយរកបាន៤៧ពិន្ទុ។ ឆ្លងកាត់១៨ប្រកួតដូចគ្នា កាំភ្លើងធំនាំមុខគូប្រជែង Manchester City ដែលក្រុមការពារតំណែងជើងឯកចំនួន ៨ពិន្ទុ។ ប្រកួតចុងក្រោយរបស់ Man City ចាញ់ Man United ក្នុងជំនួប Manchester Derby នៅ Old Trafford ក្នុងលទ្ធផល ២-១។ ឈ្នះក្រុមមេឃខៀវ បិសាចក្រហមឡើងទៅឈរលេខ៣ តែប៉ុន្មានម៉ោងប៉ុណ្ណោះ មុនពេល Newcastle ដណ្តើយកលេខ៣វិញ ក្រោយពួកគេបន្តឈ្នះ Fulham ទាំងប្រផិតប្រផើយ ១-០។ ក្រុមសារិការព្រៃកើន៣៨ពិន្ទុ ក្រោយឆ្លងកាត់១៩ប្រកួត ស្មើពិន្ទុ Man Utd តែខុសសំណល់គ្រាប់បាល់។ យ៉ាងណាក្រុមលោក Erik ten Hag ទើបប្រកួត១៨លើកប៉ុណ្ណោះ។ Liverpool ឯណោះវិញ ដុនដាបនៅរដូវកាល ២០២២-២៣នេះ ក្រោយបន្តចាញ់ Brighton & Hove Albion ដល់ទៅ ៣-០។ ហង្សក្រហមស្ថិតនៅចំណាត់ថ្នាក់ទី៩ ក្នុងតារាងលីគកំពូលអង់គ្លេស ដោយរកបាន២៨ពិន្ទុ ពីការប្រកួត១៨លើក។ ក្រុម៣ដែលស្ថិតនៅតំបន់ត្រូវកាត់ចោលរួមមាន West Ham United, Everton និង Southampton ដោយរកបាន១៥ពិន្ទុដូចគ្នា ពីការប្រកួត១៩លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8003.txt
|
Manchester City ធ្លាក់ត្រឹមវគ្គ៨ក្រុមចុងក្រោយពានរង្វាន់ EFL Cup ក្រោយភ្លាត់ស្នៀតចាញ់ Southampton ក្នុងលទ្ធផល ២-០។ Man City ហាលអាវ បានផ្តល់ឱកាសច្រើនសម្រាប់ក្រុម Manchester United ប្រជែងយកពានកម្រិតទី៣របស់អង់គ្លេសរដូវកាល ២០២២-២៣នេះ។
|
នាជំនួបវគ្គ៨ក្រុមចុងក្រោយ នៅយប់ថ្ងៃទី១១ ខែមករា កីឡាករ Sekou Mara និង Moussa Djenepo រកបានម្នាក់មួយគ្រាប់ដើម្បីជួយ Southampton ទម្លាក់ក្រុមខ្លាំង Man City ដើម្បីបន្តទៅកាន់វគ្គពាក់កណ្តាលផ្តាច់ព្រ័ត្រ។ Southampton ត្រូវបន្តជួប Newcastle United នៅ វគ្គពាក់កណ្តាលផ្តាច់ព្រ័ត្រ។ Newcastle បានទម្លាក់ Leicester City នៅវគ្គ៨ក្រុម ដោយលទ្ធផល ២-០។ ដោយឡែក Nottingham Forest ក៏បានកៅអីឡើងទីកាន់វគ្គពាក់កណ្តាលផ្តាច់ព្រ័ត្រដែរ ក្រោយយកឈ្នះ Wolverhamton Wanderers ដោយបាល់កាត់ក្តីប៉េណាល់ទី ៤-៣។ Nottingham Forest នឹងត្រូវបន្តប៉ះ Man Utd ដែលបានឈ្នះ Charlton Athletic ៣-០ នៅវគ្គ៨ក្រុម នៅវគ្គ៤ក្រុមចុងក្រោយ។ ដោយមើលតាមសមត្ថភាពក្នុងចំណោមក្រុមទាំង៤ ដែលឡើងទៅដល់វគ្គពាក់កណ្តាលផ្តាច់ព្រ័ត្រ មានតែបិសាចក្រហម និងសារិកាព្រៃប៉ុណ្ណោះ ដែលជាក្រុមមានប្រៀប ដ្បិតក្រុមទាំងពីរនេះកំពុងស្ថិតក្នុងចំណាត់ថ្នាក់ Top នៃក្របខណ្ឌ Premier League។ ទោះ Newcastle បង្ហាញទម្រង់លេងល្អរដូវកាលនេះ ប៉ុន្តែក៏ត្រូវបានគេមើលឃើញថា Man Utd ដែលខកឱកសលើកពានផ្សេងៗនៅប៉ុន្មានរដូវកាលចុងក្រោយ មានភាគរយខ្ពស់ជាងគេដើម្បីប្រជែងយកពាន EFL Cup រដូវកាលនេះ។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8004.txt
|
លោក Frank Lampard ត្រូវបានក្លិប Everton បញ្ចប់តំណែងជាអ្នកចាត់ការទូទៅនៅថ្ងៃទី២៣ ខែមករា បន្ទាប់ពីក្រុមធ្លាក់ទៅលេខ១៩ នៃតារាងពិន្ទុ Premier League ប្រឈមកាត់ចោលទៅលីគកម្រិតទី២ រដូវកាលក្រោយ។
|
ការដឹកនាំចុងក្រោយបង្អស់របស់ Lampard នៅក្រុម Everton គឺកាលពីជំនួបថ្ងៃទី២០ ខែមករា ដែលក្រុមបានប្រកួតចាញ់ West Ham United ក្នុងលទ្ធផល ២-០ ក្នុងការប្រកួតលីគសប្តាហ៍ទី២០ របស់ពួកគេ។ បរាជ័យនេញ ធ្វើឱ្យ Everton ធ្លាក់ទៅឈរលេខ១៩ក្នុងតារាងលីគកំពូលអង់គ្លេស ដោយមានត្រឹម ១៥ពិន្ទុពីការប្រកួត ២០លើក។ Southampton ដែលមាន១៥ពិន្ទុស្មើគ្នា ស្ថិតនៅបាតតារាង។ «លោក Lampard ជាមួយក្រុមការងាររបស់លោកបានប្តេជ្ញាចិត្ត និងយកចិត្តទុកដាក់ដឹកនាំក្លិបមួយរយៈពេលមកនេះ ប៉ុន្តែជាលទ្ធផលពិបាកនឹងទទួលយក។ គ្រប់គ្នានៅ Everton ពិតជាចង់អរគុណទៅកាន់ Lampard ក្នុងតួនាទីជាអ្នកចាត់ការរយៈពេលជាង ១២ខែមកនេះ យើងជូនពរ គាត់ឱ្យទទួលបានជោគជ័យនាពេលអានាគត។»។ នេះបើតាមសេចក្តីថ្លែងការណ៍របស់ក្លិប Everton។ ក្រុមការងាររបស់ Lampard ដែលមានលោក Joe Edwards, Paul Clement, Ashley Cole និង Chris Jones ក៏បានចាកចេញពីក្លិប ខណៈដែលលោក Alan Kelly នៅតែបន្តតំណែងជាគ្រូបង្វឹកអ្នកចាំទីប្រចាំក្លិប។ ក្រុមដែលស្ថិតនៅទីក្រុង Merseyside ដែលស្ថិតក្រោមការដឹកនាំរបស់អតីតកីឡាករក្រុមជម្រើសជាតិអង់គ្លេស និង Chelsea រកបានជ័យជម្នះចុងក្រោយបង្អស់កាលពីខែតុលា ឆ្នាំ២០២២ ដែលពេលនោះពួកគេបានបំបាក់ Crystal Palace ក្នុងទឹកដី Goodison Park លទ្ធផល ៣-០។ Lampard ត្រូវបានតែងតាំងជាអ្នកចាត់ការ Everton កាលពីខែមករា ឆ្នាំ២០២២ បន្ទាប់ពីលោកបានដឹកនាំ Chelsea ក្នុងឆ្នាំ ២០១៩-២០២១ និងក្រុម Derby County នៅលីគទីពីរក្នុងឆ្នាំ ២០១៨-១៩។ អ្នកចាត់ការវ័យ ៤៤ឆ្នាំ ត្រូវបានក្រុម Chelsea បណ្តេញចេញក្នុងខែមករា ឆ្នាំ ២០២១ មុនទៅកាន់ Everton។ ក្រោយពីលក់ Richarlison ទៅកាន់ក្រុម Tottenham Hotspur ដើមរដូវកាលមក Everton ចាប់ផ្តើមជួបបញ្ហាជាបន្តបន្ទាប់។ ការប្រកួតកាលពីប៉ុន្មានថ្ងៃមុនក្នុងឆ្នាំ ២០២៣ ដោយស្មើ Man City ដល់ក្នុងទឹកដីបានធ្វើឱ្យកៅអីរបស់ Lampard ហាក់បន្ថយកំដៅ ប៉ុន្តែពិន្ទុដើម្បីគេចផុតពីតំបន់គ្រោះថ្នាក់នៅតែជាបញ្ហាចោទដ៏សំខាន់ដែលពិបាកនឹងដោះស្រាយ។ បើតាមសេចក្តីថ្លែងការណ៍ Everton នឹងត្រូវស្ថិតក្រោមការដឹកនាំហ្វឹកហាត់បណ្តោះអាសន្នដោយលោក Paul Tait និង Leighton Baines រហូតដល់ក្រុមអាចរកអ្នកចាត់ការថ្មីបាន។ ក្រុម Everton ការប្រកួតបន្ទាប់នឹងត្រូវជួបក្រុមកំពូលតារាង Arsenal នៅថ្ងៃទី៤ ខែកុម្ភៈ ហើយនិងជួបក្រុម Liverpool នៃជំនួបទីក្រុងតែមួយ Merseyside Derby នៅថ្ងៃទី១៣ ខែកុម្ភៈ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8005.txt
|
លោក Noel Le Graet បង្ខំឱ្យចុះចេញពីតំណែងប្រធានសហព័ន្ធកីឡាបាល់ទាត់បារាំងង (FFF ) ក្រោយរងការរិះគន់ខ្លាំងៗពីសំណាក់អ្នកកីឡាបាល់ទាត់ល្បីៗ ជុំវិញពាក្យសម្តីរបស់លោកដែលមិនគោរព Zinedine Zidane និងករណីមួយចំនួនទៀត។ នេះបើតាមការប្រកាសរបស់ FFF នាថ្ងៃទី១១ ខែមករា។
|
ការសម្រេចចិត្តចុះចេញពីតំណែងរបស់លោក Le Graet នេះបានកើតឡើងភ្លាមៗ ក្រោយពេលដែល FFF បានបើកកិច្ចប្រជុំបន្ទាន់មួយក្នុងទីក្រុងប៉ារីស។ មិនត្រឹមតែករណីមិនគោរព Zidane អតីតប្រធាន FFF ដែលកាន់តំណែងរយៈពេល ១១ឆ្នាំ ក៏ត្រូវបានរដ្ឋាភិបាលបារាំងបើកការស៊ើបអង្កេតផងដែរទៅលើស្ថាប័នកីឡាបាល់ទាត់មួយនេះ។ «លោក Noel Le Graet បានយល់ព្រមជាមួយនឹងគណកម្មាធិការប្រតិបត្តិ FFF ដែលបានធ្វើឡើងនៅក្នុងទីក្រុងប៉ារីស ហើយលោកបានជ្រើសរើសការចុះចេញពីតំណែងប្រធានសហព័ន្ធ។»។ នេះបើតាមសេចក្តីថ្លែងការណ៍របស់ FFF។ ជុំវិញរឿងរ៉ាវកំពុងក្តៅកគុកមួយនេះ លោក Le Graet ដែលមានតួនាទីជាប្រធាន FFF រហូតដល់ឆ្នាំ ២០២៤ ត្រូវបានបង្ខំចិត្តិលាលែងពីតំណែង ក្រោយពេលលោកបានប្រកាសបន្តកិច្ចសន្យាជាមួយគ្រូបង្វឹកបារាំងលោក Didier Deschamps ហើយបានលើកនិយាយមិនល្អពីលោក Zidane ថែមទៀត។ មុនសម្រេចបន្តជាមួយ Deschamps លោក Zidane ធ្លាប់ជាបេក្ខភាពដ៏គួរចាប់អារម្មណ៍ក្នុងការដឹកនាំក្រុមមាន់គកបារាំង។ លោក Le Graet វ័យ៨១ឆ្នាំ បាននិយាយប្រាប់វិទ្យុ RMC កាលពីសប្តាហ៍មុនថាលោកនឹងមិនហៅ Zidance ឱ្យមកដឹកនាំក្រុមជម្រើសជាតិនោះទេ ហើយមូលហេតុនេះហើយបានធ្វើឱ្យមានរឿងរ៉ាវចម្រូងចម្រាសជាច្រើនបានកើតឡើង។ ចំណែកលោក Deschamps ដែលបានដឹកនាំក្រុមជម្រើសជាតិបារាំងឈ្នះពានរង្វាន់ World Cup 2018 និងជួយបារាំងឡើងវគ្គផ្តាច់ព្រ័ត្រ UEFA Euro 2016 និង World Cup 2022 កាលពីសប្តាហ៍មុនបានបន្តកិច្ចសន្យាដឹកនាំក្រុមបារាំងរហូតដល់ឆ្នាំ ២០២៦។ បារាំងរងបរាជ័យក្នុងវគ្គផ្តាច់ព្រ័ត្រដោយចាញ់ការស៊ុតបាល់កាត់សេចក្តី ១១ម៉ែត្រលទ្ធផល ៤-២ ក្រោយប្រកួត ១២០នាទីស្មើ ៣-៣។ តែទោះជាយ៉ាងណាបើទោះបីត្រូវបានបន្តភារកិច្ចដឹកនាំក្រុមបារាំងក្តី លោក Deschamps ក៏បានរិះគន់ការលើកឡើងចំពោះអតីតមិត្តរួមបារាំង Zidane ពីសំណាក់លោក Le Graet ថាជាការនិយាយមិនសមរម្យផងដែរ។ មិនត្រឹមតែប៉ុណ្ណោះខ្សែប្រយុទ្ធវ័យក្មេងរបស់បារាំង Kylian Mbappe ក៏បានរិះគន់ចំពោះការលើកឡើងមិនល្អពីសំណាក់លោក Le Graet លើការនិយាយមិនសមរម្យលើ Zidane ដែលជាវីរបុរសនៃបាល់ទាត់បារាំងមួយរូប។ ក្រៅតែពីបញ្ហានៃភាពចម្រូងចម្រាសផ្ទៃក្នុងសហព័ន្ធលោក Le Graet ក៏ត្រូវបានចោទប្រកាន់លើរឿងរ៉ាវប៉ុនប៉ងបៀតបៀនផ្លូវភេទ និងប្រើអាកប្បកិរិយាមិនសមរម្យទៅលើបុគ្គលិកសហព័ន្ធជាស្ត្រីម្នាក់ផងដែរ ហើយរឿងរ៉ាវមួយនេះធ្លាប់បានកើតឡើងតាំងពីឆ្នាំ ២០១៣ មកម្ល៉េះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8006.txt
|
Erling Haaland ធ្វើបាន Hat-Trick ជាលើកទី៤រដូវកាលនេះ បំបែកកំណត់ Ruud van Nistelrooy ក្នុងនាមកីឡាកររកបាន៣គ្រាប់ក្នុងមួយប្រកួតចំនួន៤លើកលឿនបំផុតនៅ Premier League។ គិតត្រឹមពេលសប្តាហ៍ទី២០ Haaland កើនចំនួនគ្រាប់ស៊ុតដល់២៥គ្រាប់ ពោលគឺលើសម្ចាស់ស្បែកជើងមាសរដូវកាលមុន ខណៈការប្រកួតទើបបានពាក់កណ្តាលរដូវកាល។
|
នាជំនួបក្របខណ្ឌលីគកំពូលអង់គ្លេសសប្តាហ៍ទី២០ នៅថ្ងៃទី២២ ខែមករា ខ្សែប្រយុទ្ធសញ្ជាតិន័រវែសបន្តធ្វើបាន៣គ្រាប់ម្នាក់ឯងជាថ្មី និងជាលើកទី៤ ក្រោយបង្ហាញខ្លួនឱ្យ Man City ១៩ប្រកួតរដូវកាលនេះ។ ៣គ្រាប់បន្ថែមបស់ Haaland ជួយ ម្ចាស់ការពារជើងឯក Manchester City ឈ្នះ Wolverhampton Wanderers ៣-០។ រកបាន៣គ្រាប់ម្នាក់ជាលើកទី៤ Haaland បានបំបែកកំណត់ត្រាអតីតខ្សែប្រយុទ្ធឆ្នើម Manchester United កីឡាករ Ruud van Nistelrooy ដែលធ្វើបាន hat-trick ចំនួន៤លើក លឿនជាងគេបំផុត។ មុនវត្តមានរបស់ Haaland នៅទឹកដីអង់គ្លេស Nistelrooy ធ្លាប់ធ្វើបាន hat-trick ឱ្យបិសាចក្រហមចំនួន៤លើក ក្នុងការបង្ហាញខ្លួន៦៥ប្រកួត លឿនជាងគេដោយនាំមុខ Luis Suarez ៨១ប្រកួត Alan Shearer ៨៦ប្រកួត និង Robbie Fowloer ៨៩ប្រកួត។ ប៉ុន្តែនៅរដូវកាល២០២២-២៣នេះ Haaland បានបំបែកកំណត់ត្រានេះហើយ ដោយធ្វើបាន hat-trick ៤លើក ត្រឹមការបង្ហាញខ្លួនតែ១៩ប្រកួតប៉ុណ្ណោះ។ មិនត្រឹមជួយក្រុមមេឃខៀវកើន៣ពិន្ទុបន្ថែម ខ្សែប្រយុទ្ធវ័យ២២ឆ្នាំ សញ្ជាតិន័រវែស កើនចំនួនគ្រាប់ស៊ុតរហូតដល់២៥គ្រាប់ហើយ ខណៈការប្រកួតលីគកំពូលអង់គ្លេសទើបឈានដល់សប្តាហ៍ទី២០។ ២៥គ្រាប់របស់ Haaland ជាចំនួនច្រើនជាងម្ចាស់ស្បែកជើងមាស Premier League រដូវកាលមុនរបស់ Heung-min Son និង Mohamad Salah ដែលធ្វើបាន២៣គ្រាប់ដូចគ្នា។ ឆ្លងកាត់ការប្រកួត២០លើក Man City ក្រុមការពារជើងឯករកបាន៤៥ពិន្ទុ ឈរចំណាត់ថ្នាក់ទី២ តាមពីក្រោយក្រុមកំពូលតារាង Arsenal ចំនួន៥ពិន្ទុ។ កាំភ្លើងធំយកឈ្នះ Man Utd ៣-២ នៅចំនួបសប្តាហ៍ទី១៩របស់ពួកគេ។ Man Utd ធ្លាក់ទៅលេខ៤ មាន៣៩ពិន្ទុពីការប្រកួត២០លើក ស្មើពិន្ទុគ្នាជាមួយ Newcastle United ដែលដណ្តើមបានលេខ៣ក្នុងតារាងលីគកំពូលអង់គ្លេសវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8007.txt
|
អ្នកស្រី Nualphan Lamsam ឬ Madam Pang ជាមហាសេដ្ឋីថៃ និងជាអ្នកស្រលាញ់វិស័យកីឡាបាល់ទាត់ម្នាក់ដ៏ខ្លាំងក្លា។ ក្រៅពីជាម្ចាស់ក្លិប Port FC នៃលីគកំពូលថៃ Madam Pang ក៏ជាអ្នកចាត់ការទូទៅក្រុមជម្រើសជាតិថៃផ្នែកបុរសនាពេលបច្ចុប្បន្ន និងធ្លាប់ជាអ្នកចាត់ការក្រុមស្ត្រីថៃផងដែរ។
|
ឈ្មោះ Madam Pang នៅក្នុងវិស័យបាល់ទាត់លែងជារឿងគួរភ្ញាក់ផ្អើលសម្រាប់អ្នកគាំទ្របាល់ទាត់ថៃ និងតំបន់អាស៊ីអាគ្នេយ៍ទាំងមូលទៀតហើយ។ លោកជំទាវ Pang បានចូលរួមចំណែកជ្រោមជ្រែងវិស័យកីឡាបាល់ទាត់ថៃយ៉ាងសកម្ម ទាំងក្រុមជម្រើសជាតិបុរស និងក្រុមស្ត្រីថៃ។ អ្វីដែលពិសេស អ្នកស្រីជាអ្នកផ្គត់ផ្គង់ និងឧបត្ថម្ភដ៏ធំសម្រាប់ក្រុមស្ត្រីទៀតផង។ ជាមួយនឹងសក្ដានុពលហិរញ្ញវត្ថុ និងការស្រឡាញ់ អ្នកស្រីបាននាំកីឡាបាល់ទាត់ថៃទៅកាន់ភាពជោគជ័យជាច្រើនក្នុងរយៈពេលចុងក្រោយ។ Madam Pang ដែលមានឈ្មោះផ្លូវការ Nualphan Lamsam កើតនៅថ្ងៃទី២១ ខែមីនា ឆ្នាំ ១៩៦៦ ក្នុងក្រុងបាងកកប្រទេសថៃ។ អ្នកស្រី ជាជំនាន់ទី ៥ នៃគ្រួសារ Lamsam ដែលជាគ្រួសារជនជាតិចិនដ៏ល្បីល្បាញមួយនៅក្នុងពិភពហិរញ្ញវត្ថុរបស់ប្រទេសថៃ។ Madam Pang បច្ចុប្បន្នជាប្រធាន និងជានាយកប្រតិបត្តិនៃក្រុមហ៊ុនធានារ៉ាប់រង Muang Thai និងជាម្ចាស់ធនាគារ Kasikorn Bank ដ៏ល្បីរបស់ថៃផងដែរ។ កូនកាត់ថៃ-ចិនរូបនេះ បានសិក្សានៅសកលវិទ្យាល័យ Chulalongkorn ក្នុងប្រទេសថៃ និងថ្នាក់អនុបណ្ឌិតផ្នែកគ្រប់គ្រងពីសាកលវិទ្យាល័យ Boston សហរដ្ឋអាម៉េរិក។ ក្នុងត្រកូលអ្នករកស៊ី៥ជំនាន់ Madam Pang ក្នុងវ័យ៥៦ឆ្នាំ ជាប់ឈ្មោះក្នុងបញ្ជីមហាសេដ្ឋី របស់ទស្សនាវដ្ឋីដ៏ល្បីអាម៉េរិក Forbes ជាមួយទំហំទឹកប្រាក់ខ្ទង់ពាន់លានដុល្លារ។ អ្នកស្រីបានរៀបការជាមួយអ្នកជំនួញឈ្មោះ Vachara Phanchet ហើយមានកូនស្រីម្នាក់ឈ្មោះ Nuawan Phanchet ។ យ៉ាងណា ប្តីប្រពន្ធនេះបានលែងលះគ្នានៅដើមឆ្នាំ ២០០៥។ នៅឆ្នាំ ២០១៤ Madam Pang បានរៀបការជាលើកទីពីរហើយលើកនេះជាមួយលោកវរសេនីយ៍ឯក Narat Sawettananas។ អ្នកទាំងពីរតែងតែបង្ហាញខ្លួនជាមួយគ្នាក្នុងព្រឹត្តិការណ៍សំខាន់ៗ។ ក្រៅពីជំនួញ មហាសេដ្ឋីស្រីរូបនេះក៏មានចិត្តស្រឡាញ់វិស័យបាល់ទាត់យ៉ាងខ្លាំង។ ក្នុងឆ្នាំ ២០១៥ តាមរយៈក្រុមហ៊ុនធានារ៉ាប់រង Muang Thai បានកាន់កាប់ក្លិប Port FC។ ជាមួយនឹងការវិនិយោគដ៏អស្ចារ្យរបស់ Madam Pang ក្លិប Port FC បានផ្លាស់ប្តូរមុខមាត់ថ្មី ដោយឈានចូលទៅប្រជែងនៅលីគកំពូលថៃ Thai League 1 និងឈ្នះ Thai National Cup ឆ្នាំ ២០១៩ ផង។ ទោះបីជាមិនដែលឈ្នះ Thai League 1 ប៉ុន្តែ Port FC ត្រូវបានគេទទួលស្គាល់ជាក្រុមខ្លាំងមួយ និងមានសក្ដានុពលផ្នែកហិរញ្ញវត្ថុ ហើយថែមទាំងមានទីផ្សារ និងមានកិច្ចសន្យាឧបត្តម្ភពីក្រុមហ៊ុនធំៗជាច្រើន។ ជាមួយនឹងក្រុមជម្រើសជាតិ Madam Pang ធ្លាប់ជាអ្នកផ្គត់ផ្គង់ធំដល់ក្រុមកីឡាបាល់ទាត់នារីថៃ។ ក្រុមហ៊ុនធានារ៉ាប់រង Muang Thai ជាអ្នកឧបត្ថម្ភនៃការប្រកួតបាល់ទាត់នារី ហើយកីឡាករនារីថៃត្រូវបានទទួលយកឱ្យធ្វើការជាបុគ្គលិករបស់ក្លិបផង។ Madam Pang ក៏ដើរតួសំខាន់ ក្នុងការនាំកីឡាបាល់ទាត់នារីថៃទៅជម្រុះជុំចុងក្រោយនៃការប្រកួតបាល់ទាត់នារីពិភពលោក World Cup ក្នុងឆ្នាំ ២០១៥ និង ២០១៧។ Madam Pang អបអរការឈ្នះពាន AFF Cup ពីរលើកជាប់គ្នាជាមួយក្រុមចម្រើសជាតិថៃ នៅឆ្នាំ ២០២០ Madam Pang ត្រូវបានចាត់តាំងឱ្យគ្រប់គ្រងក្រុមបាល់ទាត់បុរសថៃ។ កាន់តំណែងជាអ្នកចាត់ការទូទៅភ្លាម ក្រុមរហស្សនាមដំរីចម្បាំងឈ្នះពានរង្វាន់ AFF Cup ឆ្នាំ២០២០ តែម្តង។ រហូតមកទល់បច្ចុប្បន្ននេះ Madam Pang តែងបង្ហាញវត្តមានគ្រប់ការប្រកួត ជាមួយគ្រូបង្វឹកលោក Mano Polking រហូតក្រុមថៃបន្តឈ្នះជើងឯកពានរង្វាន់តំបន់អាស៊ានឆ្នាំ២០២២ និងជាលើកទី២ជាប់គ្នា ក្រោមការគ្រប់គ្រងរបស់អ្នកស្រី។ ថៃបានយកឈ្នះវៀតណាមនៅជំនួបផ្តាច់ព្រ័ត្រជើងទី២ AFF Cup 2022 ក្នុងលទ្ធផល ១-០ និងសរុបទាំងពីរជើងថៃឈ្នះ ៣-២៕ Madam Pang អបអរការឈ្នះពាន AFF Cup ពីរលើកជាប់គ្នាជាមួយក្រុមចម្រើសជាតិថៃ Madam Pang អបអរការឈ្នះពាន AFF Cup ពីរលើកជាប់គ្នាជាមួយក្រុមចម្រើសជាតិថៃ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8008.txt
|
លោក Abraham Tolentino ប្រធានគណៈកម្មាធិការអូឡាំពិកហ្វីលីពីន (POC) បានបង្ហាញការមិនពេញចិត្តមកលើម្ចាស់ផ្ទះកម្ពុជា ចំពោះការដាក់កំហិត និងមិនបញ្ចូលប្រភេទកីឡាមួយចំនួន នៅស៊ីហ្គេមឆ្នាំ២០២៣។ POC ថាប្រភេទកីឡាទាំងនេះ ហ្វីលីពីនធ្លាប់ឈ្នះមេដាយមាសក្នុងព្រឹត្តិការណ៍មុនៗ។
|
POC បានដាក់គោលគដៅឆ្ពោះទៅដណ្តើមចំណាត់ថ្នាក់កំពូលទាំង ៤ នៅស៊ីហ្គេមឆ្នាំ២០២៣ ដែលកម្ពុជាទទួលរៀបចំលើកដំបូងក្នុងប្រវត្តិសាស្ត្រ។ ប៉ុន្តែ ក្រោយម្ចាស់ផ្ទះកម្ពុជា ប្រកាសប្រភេទកីឡា និងវិញ្ជាសាសម្រាប់ដំណើរការប្រកួត ភាគីហ្វីលីពីន មិនសប្បាយចិត្តនោះឡើយ។ តាមរយៈការផ្សាយរបស់កាសែត Rappler ប្រធាន POC បង្ហាញក្តីបារម្ភ និងមិនពេញចិត្ត ក្រោយកីឡាកាយវប្បកម្មត្រូវបានដកចេញពីស៊ីហ្គេមនៅភ្នំពេញ ខណៈដែល Muay thai ត្រូវបានបញ្ចូលគ្នាជាមួយគុនខ្មែរ ដែលជាក្បាច់គុនរបស់កម្ពុជា។ កីឡាទាំងពីរនេះ សុទ្ធតែហ្វីលីពីនធ្លាប់ដណ្តើមបានមេដាយមាសនៅស៊ីហ្គេមឆ្នាំ២០១៩ និង២០២១ នៅវៀតណាម។ មួយវិញទៀត លោក Tolentino ថាកម្ពុជាកំហិតលើប្រភេទកីឡាមួយចំនួនទៀតដូចជាកីឡាការ៉ាតេ ទូកកាណូ-កាយ៉ាក់ និងកីឡាអេឡិចត្រូនិកផងដែរ។ «កីឡាការ៉ាតេ មានតែម្ចាស់ផ្ទះប៉ុណ្ណោះអាចប្រកួតប្រជែងទាំង១៥វិញ្ញាសា ខណៈប្រទេសចូលរួមអាចរើសបានតែ១០វិញ្ញាសា ប៉ុណ្ណោះក្នុងចំណោម១៥វិញ្ញាសា។ កីឡាទូកកាណូ-កាយ៉ាក់ និងកីឡាអេឡិចត្រូនិក ប្រទេសចូលរួមអាចរើសបានតែ ៧វិញ្ញាសាប៉ុណ្ណោះ ប៉ុន្តែម្ចាស់ផ្ទះអាចលេងបានទាំង ១០ វិញ្ញាសា»។ នេះជាការលើកឡើងរបស់ប្រធានគណៈកម្មាធិការអូឡាំពិកហ្វីលីពីន។ ទោះមានការដាក់កំហិតដូចខ្លួនលើកឡើងក្តី ប៉ុន្តែលោក Tolentino នៅតែជឿជាក់លើអត្តពលិកហ្វីលីពីន នឹងទទួលបានលទ្ធផលផ្លែផ្កា នាព្រឹត្តិការណ៍កីឡាអាស៊ីអាគ្នេយ៍ដែលកម្ពុជារៀបចំលើកដំបូងនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8009.txt
|
ក្រុម Tottenham Hotspur ប្រកួតចាញ់ម្ចាស់ការពារតំណែងជើងឯក Manchester City ក្នុងលទ្ធផល ៤-២ បើទោះនាំ២គ្រាប់មុនក្តី ក្នុងជំនួប Premier League នៅថ្ងៃទី១៩ ខែមករា។ ក្រោយកូនក្រុមប្រកួតចាញ់លោក Antonio Conte ដែលជាអ្នកចាត់ការទូទៅនិយាយថាកូនក្រុមលោកនៅខ្វះបទពិសោធន៍ក្នុងការប្រកួតទល់ក្រុមធំៗ ប៉ុន្តែអ្នកចាត់ការសញ្ជាតិអ៊ីតាលីរូបនេះថាចង់នៅបន្តដឹកនាំ និងជួយក្លិបមួយនេះទៅមុខទៀត។
|
ក្រុមម្ចាស់ផ្ទះ Man City បានវាយបកយកឈ្នះលើក្រុមភ្ញៀវ Spurs ដែលបាននាំមុខពួកគេមុនដល់ទៅ ២គ្រាប់ក្នុងជំនួបលីគកំពូលអង់គ្លេសសប្តាហ៍ទី១៩។ ជ័យជម្នះនេះបានជួយ Man City កើនឱកាសប្រដេញពិន្ទុជាមួយក្រុមកំពូលតារាង Arsenal ឡើងវិញ។ នាសន្និសីទកាសែតក្រោយតែពីបញ្ចប់ការប្រកួតលោក Antonio Conte បានបង្ហាញក្តីសោកស្តាយដែលកូនក្រុមខកខានបាន ៣ពិន្ទុក្រៅទឹកដីដ៏ពិសេសមួយនេះរហូតភ្លាត់ស្នៀតចាញ់ទៅវិញ។ លោក Conte ថាកូនក្រុមខ្វះបទពិសោធន៍ក្នុងការប្រកួតដើម្បីយកឈ្នះ។ «អ្នកនឹងមិនដែលចាញ់ការប្រកួតបែបនេះនោះទេ ខណៈស្ថិតក្នុងការប្រកួតជាមួយនឹងបទពិសោធន៍ដ៏ច្រើននោះ។ អ្នកមិនអាចទិញបទពិសោធន៍បាននោះទេត្រឹមរយៈពេលខ្លី កីឡាករអាចចាត់ទុកថានេះជាបទពិសោធន៍ ប៉ុន្តែយើងត្រូវការទិញបទពិសោធន៍ថ្មីផ្សេងទៀតជាដំណាក់កាលៗ ពីមួយឆ្នាំទៅមួយឆ្នាំ។ យើងធ្វើឱ្យរបូតគ្រាប់បាល់ច្រើនណាស់ វាមិនមែនជារឿងល្អទេដែលត្រឹម ១វគ្គរបូតបាល់ដល់ទៅ ៤គ្រាប់។ នេះជាលើកដំបូងដែលក្រុមខ្ញុំដឹកនាំរបូតគ្រាប់បាល់ច្រើនយ៉ាងនេះ យើងត្រូវការបង្ហាញ និងពង្រឹងបន្ថែម យើងគួរតែទទួលបានលទ្ធផលល្អជាងនេះ។»។ នេះបើតាមការលើកឡើងរបស់លោក Conte។ កាលពីរដូវកាលមុនលោក Conte បានជួយមាន់ខ្នាយមាស Spurs ដែលបានស្ថិតក្រោមសម្ពាធនៃការដឹកនាំរបស់លោក Nuno Esprito Santo ឱ្យមកឈរនៅតំណែងក្រុមកំពូលទាំង ៤ វិញដែលរហូតក្រុមអាចលេងក្នុងពានរង្វាន់ UEFA Champions League ប៉ុន្តែនៅក្នុងការដឹកនាំរដូវកាលពេញរបស់លោកបែរជាជួបបញ្ហារអាក់រអួលទៅវិញ។ Spurs ចាញ់ការប្រកួត ៦លើកក្នុងចំណោម ១០ប្រកួតចុងក្រោយនៃក្របខណ្ឌ Premier League។ សូមជម្រាបថាការប្រកួតបន្ទាប់របស់ Spurs នឹងត្រូវធ្វើដំណើរទៅកាន់ទឹកដីរបស់ក្រុម Fulham ដើម្បីបន្តជួបប្រកួតក្នុងជំនួប Premier League បន្តទៀត ហើយដែលអាចក្លាយជាការប្រកួតដ៏តានតឹងសម្រាប់ Spurs ព្រោះថា Fulham ជាក្រុមស្ថិតនៅចំណាត់ថ្នាក់ក្រោមពួកគេហើយមានពិន្ទុពីក្រោមពួកគេត្រឹមតែ ២ពិន្ទុប៉ុណ្ណោះ។ Spurs ឈរលេខ៥ មាន ៣៣ពិន្ទុ និង Fulham ឈរលេខ៦ មាន ៣១ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_801.txt
|
អ្នកសារព័ត៌មានជប៉ុនម្នាក់ឈ្មោះ Toru Kubota ត្រូវបានជាប់បទចោទពីការបំពានច្បាប់អន្តោប្រវេសន៍ និងបំផុសបំផុលឱ្យមានការប្រឆាំងរបបសឹកមីយ៉ាន់ម៉ា។ នេះបើតាមសេចក្តីថ្លែងការណ៍របស់រដ្ឋាភិបាលយោធាមីយ៉ាន់ម៉ានៅថ្ងៃទី៤ ខែសីហា បន្ទាប់ពីលោក Kubota ត្រូវបានចាប់ខ្លួនកាលពីសប្តាហ៍មុន។
|
អ្នកកាសែតជនជាតិជប៉ុន លោក Toru Kubota ត្រូវបានចាប់ខ្លួនដោយយោធាមីយ៉ាន់ម៉ាកាលពីសប្តាហ៍មុន ខណៈកំពុងយកការណ៍ពីការតវ៉ាប្រឆាំងរដ្ឋាភិបាលយោធានៅក្រុង Yangon។ ចាប់តាំងពីក្តោបក្តាប់អំណាចនៅខែកុម្ភៈ ឆ្នាំ២០២១មក របបសឹកមីយ៉ាន់ម៉ាបានចាប់ផ្តើមបំបិទសិទ្ធិសេរីសារព័ត៌មាន ចាប់ខ្លួនអ្នកយកការណ៍ ក៏ដូចជារឹតបន្តឹងលើប្រព័ន្ធផ្សព្វផ្សាយនានាទាំងតាមប្រព័ន្ធអនឡាញ និងក្រៅប្រព័ន្ធអនឡាញ។ «លោក Toru Kubota ត្រូវបានជាប់បទចោទក្រោមមាត្រា 505 (a) និងក្រោមច្បាប់អន្តោប្រវេសន៍មាត្រា 13-1 »។ រដ្ឋាភិបាលយោធាមីយ៉ាន់ម៉ាបញ្ជាក់បែបនេះក្នុងសេចក្តីថ្លែងការណ៍ថ្ងៃទី៤ ខែសីហា។ មាត្រា 505 (a) នៃក្រមព្រហ្មទណ្ឌមីយ៉ាន់ម៉ា បានចែងថាជនណាដែលជំរុញឱ្យមានការបះបោរប្រឆាំងយោធា ហើយបុគ្គលក្រោមបទចោទនេះត្រូវជាប់ពន្ធនាគារជាអតិបរមាបីឆ្នាំ។ ច្បាប់នេះត្រូវបានរដ្ឋាភិបាលយោធាប្រើយ៉ាងពេញទីដើម្បីបង្រ្កាបអ្នកប្រឆាំងរបបសឹក។ ចំណែក ពាក់ព័ន្ធនឹងច្បាប់អន្តោប្រវេសន៍វិញ បុគ្គលណាបំពានច្បាប់នេះនឹងត្រូវផ្តន្ទាទោសជាប់ពន្ធនាគារជាអតិបរមាប្រាំឆ្នាំ។ តាមការចុះផ្សាយទីភ្នាក់ងារព័ត៌មាន AFP បន្ទាប់ពីលោក Kubota ដែលជាផលិតករភាពយន្តផងវ័យ ២៦ ឆ្នាំ បានជាប់ពាក្យបណ្តឹងក្រោមបទចោទខាងលើ លោកត្រូវបានផ្ទេរពីមន្ទីរឃុំឃាំងប៉ូលិសទៅកាន់ពន្ធនាគារ Insein នៅក្រុង Yangon។ លោក Kubota ជាអ្នកកាសែតបរទេសទី៥ ហើយដែលត្រូវបានឃុំខ្លួន ប៉ុន្តែអ្នកកាសែត ៤ នាក់ទៀតក៏ត្រូវបានដោះលែង ហើយបញ្ជូនទៅប្រទេសកំណើតវិញ។ ទាក់ទងនឹងករណីអ្នកកាសែតជប៉ុនរូបនេះ យោងតាមប្រវត្តិរូបនៅលើគេហទំព័រ FlimFreeway រូបលោកក៏ធ្លាប់បានផលិតភាពយន្តឯកសារអំពីជនជាតិភាគតិចរ៉ូហ៊ីងយ៉ា ព្រមទាំងបញ្ហាជនភៀសខ្លួន និងជនជាតិភាគតិចនៅមីយ៉ាន់ម៉ាផងដែរ។ ក្រៅពីបញ្ហានយោបាយ មីយ៉ាន់ម៉ាប្រឈមនឹងជម្លោះជនជាតិភាគតិចដែលប្រយុទ្ធតទល់នឹងកងកម្លាំងយោធាតាំងពីឆ្នាំ ១៩៤៨ មកម្ល៉េះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8010.txt
|
គណៈកម្មាធិការជាតិសិង្ហបុរី (SNOC) នឹងបញ្ជូនអត្តពលិជម្រើជាតិរបស់ខ្លួនចំនួន ៥១៧រូប ដែលត្រូវលេងលើ២៧ប្រភេទកីឡា សម្រាប់ចូលរួមប្រកួតព្រឹត្តិការណ៍កីឡាអាស៊ីអាគ្នេយ៍លើកទី៣២ ឆ្នាំ២០២៣ នៅប្រទេសកម្ពុជា នាខែឧសភា ខាងមុខនេះ។ នេះបើតាមការបញ្ជាក់ពីប្រធាន SNOC លោក Tan Chuan Jin ប្រាប់កាសែត The Straitstimes នៅថ្ងៃទី១៨ ខែមករា ឆ្នាំ២០២៣។
|
ក្នុងចំណោមកីឡាទាំង២៧ប្រភេទ កីឡារប្រដាល់សកលជម្រើសជាតិរបស់សិង្ហបុរី បានបញ្ចេញបញ្ជីឈ្មោះកីឡាករ-កីឡាការិនី៦រូបរួមានកីឡាករ ៤រូប និងកីឡាការិនី២រូប ក្នុងនោះមានកីឡាករ Mohamed Hanurdeen Bin Hamid ដែលត្រូវប្រកួតលើប្រភេទទម្ងន់ ៥៤គីឡូក្រាម, កីឡាករ Muhammad Khidhir Bin Saniff ដែលត្រូវប្រកួតលើប្រភេទទម្ងន់ ៧១គីឡូក្រាម។ កីឡាករ Muhammad Danish Bin husli ប្រកួតលើប្រភេទទម្ងន់ ៨០គីឡូក្រាម និងកីឡាករ Tan Jun Jie Velvan ប្រកួតលើប្រភេទទម្ងន់ ៦៧គីឡូក្រាម។ ចំណែកកីឡាការិនី២រូបរួមមាន កីឡាការិនី Nur Sabrina Binte Mohd Faizal ប្រកួតលើប្រភេទទម្ងន់ ៦៣គីឡូក្រាម និងកីឡាការិនី Rafhana Binte Rosli ប្រកួតលើប្រភេទទម្ងន់ ៥៤គីឡូក្រាម។ ម្ចាស់មេដាយមាសកីឡាហែលទឹកអូឡាំពិក និងស៊ីហ្គេម Joseph Schooling ក៏មានវត្តមានក្នុងចំណោមអត្តពលិកទាំង៥១៧រូបរបស់សិង្ហបុរី ដើម្បីប្រជែងមេដាយនៅកីឡាតំបន់អាស៊ាន នៅក្រុងភ្នំពេញឆ្នាំ២០២៣ផងដែរ។ គួររំឭកដែរថា ព្រឹត្តិការណ៍ប្រកួតកីឡាស៊ីហ្គេមលើកទី៣២ ឆ្នាំ២០២៣ ដែលកម្ពុជាធ្វើជាម្ចាស់ផ្ទះ មានកីឡា៣៨ប្រភេទ និងកីឡាសម្តែងមួយប្រភេទផងដែរ និងមានអត្តពលិកមកពី ១០ប្រទេសក្នុងតំបន់អាស៊ានចូលរួមប្រកួតដែលនឹងចាប់ផ្តើមនៅខែឧសភា ឆ្នាំ២០២៣ ឆាប់ៗខាងមុខនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8011.txt
|
ទំព័រថ្មីនៃវិស័យបាល់ទាត់នៅលើពិភពលោកសម្រាប់ការប្រកួតប្រជែងគ្នាសារជាថ្មីរវាងតារាបាល់ទាត់កំពូលពីររូប Cristiano Ronaldo និង Lionel Messi នឹងត្រូវជួបគ្នាម្តងទៀតនៅថ្ងៃទី១៩ ខែមករា ក្នុងទីក្រុងរីយ៉ាដ ប្រទេសអារ៉ាប៊ីសាអូឌីត ក្នុងជំនួបដណ្តើមពានមិត្តភាព Riyadh Season Cup 2023។ ការប្រកួតនេះ ប្រព្រឹត្តទៅ នៅម៉ោង១១យប់ (ម៉ោងនៅកម្ពុជា)។
|
អាជីពដ៏ត្រចះត្រចង់របស់ Ronaldo នៅតំបន់អឺរ៉ុបបានបញ្ចប់ ក្រោយរូបគេឈ្នះពានរង្វាន់ Champions League ចំនួន ៥លើកជាមួយ Real Madrid រួមទាំងពានរង្វាន់នៅអង់គ្លេសជាមួយ Manchester United អ៊ីតាលី Serie A ចំនួន២លើកជាមួយ Juventus។ ចាប់តាំងពីចុះកិច្ចសន្យាជាមួយ Al Nassr តារាបាល់ទាត់វ័យ ៣៧ឆ្នាំ បានរៀបរាប់ថាភារកិច្ចរបស់គេនៅតំបន់អឺរ៉ុបបានចប់ហើយក្រោយរូបគេបានឈ្នះគ្រប់យ៉ាង និងជាពេលវេលាដ៏ត្រឹមត្រូវក្នុងការចែករំលែកបទពិសោធន៍ក្នុងតំបន់អាស៊ី។ ក្លិបនៅអារ៉ាប៊ីបានក្លាយជាគោលដៅចុងក្រោយរបស់ Ronaldo សម្រាប់អាជីពកីឡាករបាល់ទាត់ ចាប់តាំងពីការផ្តើមអាជីពដំបូងក្នុងឆ្នាំ ២០០២ នៅក្លិប Sporting CP។ Ronaldo ចំណាយពេលនៅក្រុមបិសាចក្រហម៥រដូវកាល មុនចាកចេញទៅ Real Madrid ប្រទេសអេស្ប៉ាញ និងទឹកដីអ៊ីតាលី Juventus។ នាការបង្ហាញវត្តមានលើកទី២ នៅ Man United តារាបាល់ទាត់សញ្ជាតិព័រទុយហ្កាល់បានចែកផ្លូវគ្នាវិញជាមួយក្រុមនៅអង់គ្លេសក្រោយមានរឿងរ៉ាវរកាំរកូស។ កាលលេងនៅទឹកដីអេស្ប៉ាញ Ronaldo និង Messi ធ្លាប់បានប្រកួតប្រជែងគ្នាជាងច្រើនឆ្នាំ ដើម្បីកេរិ៍្តឈ្មោះជាកីឡាករដែលល្អបំផុតប្រចាំប្រវត្តិសាស្ត្រនារយៈពេលជាង ១៥ឆ្នាំ។ កីឡាករទាំងពីរនឹងត្រូវជួបគ្នាជាថ្មីនៅថ្ងៃទី១៩ ខែមករា ចាប់តាំងពីអ្នកទាំងពីរជួបគ្នាចុងក្រោយបំផុតក្នុងខែធ្នូ ឆ្នាំ ២០២០ នៅពេល Juventus បំបាក់ Barcelona ៣-០។ Ronaldo នឹងដឹកនាំក្រុមតារាបាល់ទាត់អារ៉ាប់ Riyadh ST XI ដែលជាការបូកបញ្ចូលគ្នារវាងកីឡាករមកពីក្លិប Al Hilal និង Al Nassr ទល់នឹងក្រុម Paris Saint Germain ដែលមាន Messi, Neymar JR និង Mbappe ជាដើម។ ការប្រកួតប្រជែងដែលអ្នកគាំទ្រជាច្រើនទន្ទឹងរង់ចាំស្ទើរតែមួយពិភពលោក នឹងធ្វើឡើងក្នុងកីឡដ្ឋាន King Fahd នាទីក្រុងរីយ៉ាដ ហើយបើតាមរបាយការណ៍បានឱ្យដឹងថាសំបុត្រការប្រកួតត្រូវបានស្នើទិញតាមបណ្តាញអ៊ិនធឺណិតជាង ២លានដង។ លើសពីនេះសំបុត្រមាសដែលមានឈ្មោះថា«Beyond Imagination»ដ៏ពិសេសសម្រាប់ទស្សនាការប្រកួតដែលត្រូវបានដេញថ្លៃតម្លៃ ២,៦៦លានដុល្លារក្នុងការដេញថ្លៃបានបញ្ចប់ការដេញថ្លៃថ្ងៃទី១៧ ខែមករា។ ការប្រកួតដ៏អស្ចារ្យនៅអារ៉ាប៊ីសាអូឌីតកើតឡើងក្រោយបញ្ចប់ព្រឹត្តិការណ៍ World Cup 2022 បានមួយខែពេញតែម្តង បន្ទាប់ពីអាហ្សង់ទីនបានគ្រងជើងឯក World Cup ហើយ Ronaldo បានធ្លាក់ចេញពីការប្រកួតជាមួយព័រទុយហ្កាល់ត្រឹមវគ្គ ៨ក្រុម។ Ronaldo នឹងក្លាយជាប្រធានក្រុម Riyadh ST XI សម្រាប់ប្រកួតទល់ PSG ក្រោយរូបគេបានចុះកិច្ចសន្យាជាមួយ Al Nassr ដែលទទួលបានថ្លៃពលកម្មជាង ២១៣លានដុល្លារក្នុងមួយឆ្នាំ។ បើតាមកាសែតដ៏ល្បីរបស់បារាំង L’Equipe រាយការណ៍កាលពីថ្ងៃទី១៦ ខែមករា ថាក្រុមរហ័សនាមអ្នកមានបារាំង PSG នឹងទទួលបានប្រាក់ចំនួនជាង ១០លានអឺរ៉ូពីការប្រកួតមិត្តភាពនៅទឹកដីអារ៉ាប៊ីសាអូឌីតនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8012.txt
|
សមាគមន៍បាល់ទាត់ថៃ (FA Thailand) អាចរងការពិន័យពី AFF ប្រសិនជាភស្ដុតាងមិនគ្រប់គ្រាន់ដើម្បីបញ្ជាក់ពីការដុតកាំជ្រួចអំឡុងពេល ធ្វើជាម្ចាស់ផ្ទះប្រកួត ជាមួយហ្វីលីពីន នៅថ្ងៃទី២៦ ខែធ្នូ ឆ្នាំ២០២២ និងប្រកួតជាមួយម៉ាឡេស៊ី នៅថ្ងៃទី១០ ខែមករា ឆ្នាំ២០២៣។ ការដុតកាំជ្រួចនេះ ត្រូវបានចាត់ទុកថា ជាការរំលោភបំពាន ក្នុងគោលការណ៍ប្រកួតពានរង្វាន់ AFF Mitsubishi Electric Cup។
|
យោងទៅលើការផ្សាយរបស់សមាគមន៍បាល់ទាត់ថៃ ចាប់តាំងពីថ្ងៃទី១៣ ខែមករា ក្រុមនគរបាលប៉ុស្ដិ៍ Khlong Luang នៅខេត្ត Pathum Thani កំពុងស៊ើបអំពីករណីដុតកាំជ្រួច និងការផ្ទុះកាំជ្រួច ដែលបង្កឡើងដោយអ្នកគាំទ្រក្រុមជម្រើសជាតិថៃ បណ្ដាលឱ្យមានភ្លើងឆេះវត្ថុមួយចំនួន។ ភ្លើងនេះ ត្រូវបានពន្លត់ទាន់ពេល។ បើទោះជាការឆេះនេះ មិនធំដុំរហូតឈានដល់គ្រោះថ្នាក់ ទៅអ្នកចូលរួមទស្សនាក៏ដោយ ប៉ុន្ដែនេះ អាចប៉ះពាល់ដល់កេរ្ដិ៍ឈ្មោះរបស់សមាគមន៍បាល់ទាត់ថៃ ព្រោះបង្ហាញពីការរៀបចំមិនបានល្អ។ ម្យ៉ាងវិញទៀត AFF ក៏អាចជាភាគីក្នុងការរ៉ាប់រងសំណងខូចខាតផ្សេងៗ ចំពោះកីឡដ្ឋាន Thammasat ប្រសិនជាហេតុការណ៍ផ្ទុះកាំជ្រួចនោះ ជាលក្ខណៈធ្ងន់ធ្ង ដោយសារជាព្រឹត្តិការណ៍ ដែល AFF រៀបចំ។ ការដុតកាំជ្រួច ឬភ្លើងផ្សេងៗ នៅក្នុងព្រឹត្តិការណ៍នេះ ត្រូវបានចាត់ទុកជាការបំពានដល់គោលការណ៍រៀបចំការប្រកួត ដែល FA Thailand អាចរងការពិន័យ ពី សហព័ន្ធបាល់ទាត់អាស៊ី (AFC) និង សហព័ន្ធបាល់ទាត់អាស៊ាន (AFF)។ បញ្ហាបែបនេះ ភាគីថៃ ធ្លាប់បានរងពិន័យ ២លើករួចមកហើយ កាលពីឆ្នាំ២០១៤ និងឆ្នាំ២០១៦។ ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand លោក Somyot Pumpanmuang ប្រធានសមាគន៍បាល់ទាត់ថៃ បានផ្ដល់សិទ្ធទៅដល់អ្នក ដែលបានឃើញហេតុការណ៍នោះច្បាស់មករាយការណ៍ និងស្វែងរកអ្នកដែលជាប់ពាក់ព័ន្ធ យកមកសួរ និងពិន័យបុគ្គលនោះ ទៅតាមច្បាប់។ មួយវិញទៀត ប្រធានសមាគមន៍រូបនេះ ផ្ដល់សិទ្ធទៅមន្ដ្រីស៊ើបអង្កេត ក្នុងការនាំខ្លួនជនសង្ស័យ មកសួរនាំ និងធ្វើតាមច្បាប់ ប្រសិនជាមានចេតនាលាក់បាំងករណីនេះ។ ក្រុមជម្រើសជាតិថៃ ត្រូវប្រកួតជាមួយក្រុមជម្រើសជាតិវៀតណាម នៅថ្ងៃទី១៦ ខែមករា ក្នុងជំនួបជើងទី២ នៃព្រឹត្តិការណ៍ AFF Mitsubishi Electric Cup 2022 នៅកីឡដ្ឋាន Thammasat។ ចំពោះការពិន័យ ឬដំណោះស្រាយយ៉ាងណា លើករណីនេះ សមាគមន៍បាល់ទាត់ថៃ មិនទាន់បានបញ្ជាក់នៅឡើយទេ។ ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand គួរបញ្ជាក់ថា កន្លងមក FA Thailand ធ្លាប់ត្រូវបាន AFC ពិន័យចំនួន២ដងរួចមកហើយ។ លើកទីមួយ ត្រូវរងពិន័យជាទឹកប្រាក់ចំនួន ១១០០០ ដុល្លា ចំពោះឧបទ្ទវហេតុដែលអ្នកគាំទ្រដុតភ្លើងនៅ Thunder Dome អំឡុងពេលការប្រកួតបាល់ទាត់ AFC U16 រវាងក្រុម U16 ថៃ និងម៉ាឡេស៊ី កាលពីថ្ងៃទី៦ ខែកញ្ញា ឆ្នាំ២០១៤។ ចំណែកឯ លើកទី២ រងពិន័យ ៣០០០០ ដុល្លា ចំពោះអ្នកគាំទ្រ បានដុតភ្លើង នៅក្នុងកីឡដ្ឋានជាតិ Rajamangala ក្នុងការប្រកួតព្រឹត្តិការណ៍ AFF Suziki Cup 2016 នាថ្ងៃទី១៧ ខែធ្នូ ឆ្នាំ២០១៦៕ ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand ការដុតកាំជ្រួចរបស់អ្នកគាំទ្រថៃ ក្នុងជំនួបជាមួយម៉ាឡេស៊ី រូបពី FA Thailand អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8013.txt
|
បុរសអ្នកជំនួញអារ៉ាប៊ីសាអូឌីតម្នាក់នាំមុខលើការដេញថ្លៃសំបុត្រមាសក្នុងតម្លៃ ២,៦៦លានដុល្លារ សម្រាប់ទស្សនាការប្រកួតរវាង Paris Saint Germain ទល់ជាមួយតារាបាល់ទាត់របស់ Al Nassr រួមគ្នាជាមួយ Al Hila។ ការប្រកួតនឹងមានការជួបគ្នាវាងខ្សែប្រយុទ្ធ Cristiano Ronaldo និង Lionel Messi ផងដែរ។
|
តាមរយៈអង្គភាពកម្សាន្តរបស់អារ៉ាប៊ីសាអូឌីត បានប្រកាសនៅលើបណ្តាញសង្គម
|
article_8014.txt
|
តារាបាល់ទាត់ឆ្នើម Lionel Messi បានវ៉ាដាច់លោក Diego Maradona ដែលជាវីរបុរសអាហ្សង់ទីន ក្នុងនាមជាកីឡាករដ៏អស្ចារ្យបំផុតប្រចាំពិភពលោក និងពិភពលោកបាល់ទាត់។ នេះបើតាមលោក Lionel Scaloni គ្រូបង្វឹកក្រុមជម្រើសជាតិអាហ្សង់ទីន ដែលទើបឈ្នះពានរង្វាន់ World Cup 2022។
|
Messi ត្រូវបានគេលើកឡើងថា ជាកីឡាករល្អបំផុតប្រចាំប្រវត្តិសាស្រ្តចាប់តាំងពីលើកពាន World Cup។ សម្រាប់លោក Scaloni ដែលជាគ្រូបង្វឹកអាហ្សង់ទីន តាំងពីឆ្នាំ២០១៨នោះ ក៏បានបង្ហើបថា លោកធ្លាប់និយាយលើកទឹកចិត្ត Messi ឱ្យបន្តដំណើរជាមួយក្រុមជម្រើស ក្រោយពេលខ្សែប្រយុទ្ធវ័យ ៣៥ឆ្នាំ រូបនេះ បានសម្រាកពីភារកិច្ចជួយក្រុមជម្រើសជាតិ ក្រោយក្រុមធ្លាក់ចេញពីការប្រកួត World Cup 2018 ត្រឹមវគ្គ ១៦ក្រុម។ និយាយទៅកាន់វិទ្យុអេស្ប៉ាញ Spanish Radio នៅថ្ងៃទី១៧ ខែមករា គ្រូបង្វឹកក្រុមអាហ្សង់ទីន បាននិយាយថា លោកជ្រើសរើស Messi ជាកីឡាករដ៏អស្ចារ្យបំផុតជាងលោក Maradona។ «ប្រសិនបើខ្ញុំត្រូវរើស ខ្ញុំនឹងរើសយក Leo ខ្ញុំមានរឿងដ៏ពិសេសជាមួយគេ។ គាត់គឺជាកីឡាករដ៏ល្អបំផុតប្រចាំប្រវត្តិសាស្ត្រ បើទោះ Maradona ធ្លាប់ជាកីឡាករដ៏អស្ចារ្យកាលពីមុនក៏ដោយ។ រឿងដំបូងដែលយើងបានធ្វើកាលពីឆ្នាំ ២០១៨ យើងបានទាក់ទងទៅ Messi ហើយពេលនោះគេនិយាយដោយក្តីគោរព ដូច្នេះយើងក៏បានហៅគេឱ្យត្រលប់មកក្រុមវិញ យើងរង់ចាំរបស់គេ ហើយពិតជាក់ស្តែងយើងបានកសាងក្រុមដ៏អស្ចារ្យមួយដែលមានគេជួយដឹកនាំ។ ការបង្វឹក Messi មិនពិបាកនោះទេ អ្នកមិនអាចកែប្រែតិចនិចរបស់គេបានទេ តែយើងអាចផ្តល់យោបល់សម្រាបគាត់ថាត្រូវលេងដោយដាក់សម្ពាធ ឬក៏ប្រយុទ្ធតាមវិធីណាតែប៉ុណ្ណោះ។»។ លោក Scaloni បាននិយាយបែបនេះ។ មិនត្រឹមតែប៉ុណ្ណោះលោក Scaloni ក៏បានការពារកីឡាករចាំទី Emiliano Martinez របស់ក្រុមជម្រើសជាតិ បន្ទាប់ពីគេរងការិះគន់ខ្លាំងចំពោះអាកប្បកិរិយាអបអរការឈ្នះពានរបស់អាហ្សង់ទីន ដូចដែលរូបគេបានបង្ហាញអាកប្បកិរិយាមិនសមរម្យពេលទទួលស្រោមដៃមាស និងលេងសើចជាមួយតុកតា្ត ដែលមានបិទរូបរបស់ Kylian Mbappe ពេលដែលអបអរជ័យជម្នះនៅក្នុងទីក្រុង Buenos Aires៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8015.txt
|
អតីតកីឡាករក្រុមជម្រើសជាតិជប៉ុនលោក Hiroshi Nanami និងលោក Ryoichi Maeda ត្រូវបានតែងតាំងជាគ្រូជំនួយក្រុមជម្រើសជាតិជប៉ុន ក្រោមការគ្រប់គ្រងរបស់គ្រូបង្កោលលោក Hajime Moriyasu សម្រាប់គោលដៅទៅកាន់ព្រឹត្តិការណ៍ World Cup ឆ្នាំ២០២៦។ នេះបើតាមការប្រកាសរបស់សហព័ន្ធកីឡាបាល់ទាត់ជប៉ុន (JFA) នៅថ្ងៃទី១៧ ខែមករា។
|
បើតាមការបង្ហោះនៅលើបណ្តាញសង្គម
|
article_8016.txt
|
អ្នកគាំទ្រវិស័យកីឡាបាល់ទាត់ឥណ្ឌូណេស៊ី ជាច្រើនចាត់ទុក វិស័យបាល់ទាត់ឥណ្ឌូណេស៊ី ចាប់ផ្ដើមដើរថយក្រោយ និងជារឿងគួរឲ្យខ្មាសអៀនដល់ប្រទេសជិតខាង។ ការរិះគន់នេះ បន្ទាប់ពីសហព័ន្ធកីឡាបាល់ទាត់ឥណ្ឌូណេស៊ី (PSSI) បានបញ្ជាក់ជាផ្លូវការថា ការប្រកួតជើងឯងលីគ២ ឆ្នាំ២០២៣ នឹងមិនធ្វើទេ ដោយលើកយកហេតុផល ៣យ៉ាងដូចជា ខ្វះហេដ្ឋារចនាសម្ព័ន្ធកីឡា, ក្លិបខ្វះថវិកា និងបញ្ហារដ្ឋបាល។
|
អ្នកគាំទ្រជាច្រើន យល់ថាការផ្អាកការប្រកួតជើងឯកលីគ២ ឆ្នាំ២០២៣ របស់ប្រទេសឥណ្ឌូណេស៊ី គឺជារឿងគួរឲ្យខ្មាសប្រទេសជិតខាងខ្លួន ហើយក៏បញ្ជាក់ថា វិស័យកីឡាបាល់ទាត់នៅឥណ្ឌូណេស៊ី កំពុងដើរថយក្រោយ។ ចំណែក អ្នកគាំទ្រមួយចំនួនទៀត រិះគន់ថា ការដើរថយក្រោយនៃវិស័យកីឡាបាល់ទាត់នៅ ឥណ្ឌូណេស៊ី ព្រោះបញ្ហាចាត់ចែងមិនបានល្អ របស់គណៈកម្មការប្រតិបត្តិរបស់ PSSI។ លោកស្រី Rink Hanifah កាន់រូបថតកូនប្រុសខ្លួន Agus Riansyah ដែលស្លាប់ក្នុងសោកនាដកម្ម Kanjuruhan រូបពី The Jarkata Post យោងតាមការផ្សាយបញ្ជាក់របស់ PSSI កាលពីថ្ងៃទី១២ ខែមករា ឆ្នាំ២០២៣ គណៈកម្មាធិការប្រតិបត្តិ (Exco) បានសម្រេចបញ្ឈប់ការប្រកួតជើងឯកលីគ២។ លោក Yunus Nusi អគ្គលេខាធិការ PSSI បានបញ្ជាក់ថាការសម្រេចបែបនេះ គឺផ្អែកលើកត្តាធំៗ ៣យ៉ាង។ កត្តាទីមួយ គឺធនធានរបស់ក្លិបមួយចំនួនធំក្នុងលីគ២ មិនអាចទ្រទ្រង់បាន ទៅលើការចំណាយផ្សេងៗ ដូចជាការធ្វើដំណើរ ការរៀបចំការប្រកួត និងហ្វឹកហាត់ ជាពិសេសទៀតនោះ ក្លិបមួយចំនួនធំមិនទាន់មានហេដ្ឋារចនាសម្ព័ន្ធកីឡាបានត្រឹមត្រូវនៅឡើយ។ មួយវិញទៀត ការបញ្ឈប់ការប្រកួតជើងឯកលីគ២ មិនមែនជាគំនិត ឬការសម្រេចរបស់ Exco តែម្ខាងទេ ប៉ុន្ដែការបញ្ឈប់ គឺទទួលបានការស្នើរសុំ និងយល់ព្រមពីក្លិបមួយចំនួន នៅលីគ២ ផងដែរ។ កីឡាករ និងមន្ដ្រីបច្ចេកទេសក្លិប Arema FC បួសសួង នៅខាងក្រៅកីឡដ្ឋាន Kanjuruhan រូបពី The Diplomat សម្រាប់ PSSI នេះ គឺជារឿងដែលពិបាកមួយ ក្នុងការរៀបចំ និងត្រៀមខ្លួនធ្វើជាម្ចាស់ផ្ទះ ប្រកួត 2023 FIFA U-20 World Cup ដែលនឹងធ្វើនៅថ្ងៃទី២០ ខែឧសភា ឆ្នាំ២០២៣។ កីឡាករជម្រើសជាតិអាយុក្រោម២០ឆ្នាំ មួយចំនួននៅក្នុងក្របខណ្ឌលីគ២ អាចប្រឈមមុខនូវរឿងអវិជ្ជមាន ព្រោះពួកគេ មិនមានការប្រកួត ឬការហ្វឹកហាត់គ្រប់គ្រាន់។ កត្តាទី២ គឺជាអនុសាសន៍ ស្ដីពីករណីសោកនាដកម្ម នៅកីឡដ្ឋាន Kanjuruhan ដែលទាក់ទងនិងបរិក្ខារ និងហេដ្ឋារចនាសម្ព័ន្ធ ដែលមិនបំពេញតាមតម្រូវការ។ រឿងដ៏គួរឲ្យរន្ធត់បំផុតក្នុងវិស័យបាល់ទាត់នេះ កើតឡើង បន្ទាប់ពីក្រុមម្ចាស់ផ្ទះ Arema ចាញ់ក្រុមភ្ញៀវ Persebaya លទ្ធផល ៣-២ នៅកីឡដ្ឋាន Kanjuruhan កាលពីថ្ងៃទី១ ខែតុលា ឆ្នាំ២០២២។ លទ្ធផលនេះ ធ្វើឲ្យអ្នកគាំទ្រក្រុមម្ចាស់ផ្ទះ ប្រមាណជិត ៣០០០នាក់ចូលទៅក្នុងទីលានទាំងខឹងសម្បារ។ ប៉ូលីសក្នុងហេតុការណ៍ បាននិយាយថាអ្នកគាំទ្របានបង្កររបួសស្នាម ដល់កីឡាករ និងមន្ដ្រីបច្ចេកទេសនៅក្នុងទីលាន។ ហេតុការណ៍ដដែរនេះ បានធ្វើឲ្យមនុស្ស ១៣៥នាក់ស្លាប់ និង៥៨៣នាក់ រងរបួស។ ការជួយជនរងគ្រោះក្នុងសោកនាដកម្ម Kanjuruhan រូបពី BBC យោងតាមកាសែត The Jakarta Post កាលពីថ្ងៃទី១៧ ខែមករា ឆ្នាំ២០២៣ តុលាការស្រុក Surabaya ក្នុង East Java បានចាប់ផ្តើមកាត់ក្តីលើមន្ត្រីប៉ូលីស និងអ្នករៀបចំការប្រកួតបាល់ទាត់ចំនួន៥ ក្រោមបទចោទធ្វេសប្រហែសព្រហ្មទណ្ឌចំពោះ ការបំពេញតួនាទីរបស់ខ្លួននៅក្នុងព្រឹត្តិការណ៍នេះ។ មនុស្ស៥រូបនោះ មានប៉ូលីស ៣រូបដែលគប់ឧស្ម័នបង្ហូរទឹកផ្នែក, សន្ដិសុខម្នាក់ និងស្នងការមួយរូប។ កត្តាទី៣ គឺនិយាយអំពីការរៀបចំសន្ដិសុខ សុវត្ថិភាព នៃការរៀបចំការប្រកួតកីឡានានា។ គួរបញ្ជាក់ថា បើទោះជាលីគ២ របស់ឥណ្ឌូណេស៊ី ត្រូវបានផ្អាក ប៉ុន្ដែសម្រាប់លីគកំពូល នឹងនៅបន្ដជាធម្មតា ដោយមិនមានការប្រកួតជម្រុះ ឬកាត់ក្រុមនៅបាតតារាងចោលទេ។ រីឯសមាសភាពក្រុមចូលរួមប្រកួត AFC ឆ្នាំ២០២៣-២០២៤ គឺតម្រូវឲ្យជើងឯកឆ្នាំ២០២១ និងជើងឯកឆ្នាំ២០២២ នៃលីគ១ ប្រកួតជម្រុះ។ ដោយឡែកការប្រកួតជើងឯកបាល់ទាត់ថ្នាក់ជាតិលើកទី៣ ក៏ត្រូវបានបញ្ឈប់ជាផ្លូវការផងដែរ៕ ការជួយជនរងគ្រោះក្នុងសោកនាដកម្ម Kanjuruhan រូបពី BBC ការជួយជនរងគ្រោះក្នុងសោកនាដកម្ម Kanjuruhan រូបពី BBC អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8017.txt
|
ប្រធានក្រុមអាហ្សង់ទីន Lionel Messi កំពុងតែបង្ហាញឥទ្ធិពលខ្លួនយ៉ាងខ្លាំងបន្ថែមទៀត ដោយបានជាប់ឈ្មោះក្នុងបញ្ជីសម្រិតសម្រាំងកីឡាករល្អប្រចាំឆ្នាំនៃពានរង្វាន់ FIFA Best Men’s Player ឆ្នាំ២០២២ ក្រោយរូបគេបានឈ្នះពានរង្វាន់ World Cup នៅកាតា។ Kylian Mbappe, Erling Haaland សុទ្ធតែស្ថិតក្នុងចំណោមបេក្ខភាព១៤នាក់ចុងក្រោយប្រជែង Best FIFA Player។ គ្រូបង្វឹកអាហ្សង់ទីនលោក Lionel Scaloni ក៏ស្ថិតក្នុងបញ្ជីប្រជែង FIFA Award ដែរ។
|
តារាបាល់ទាត់វ័យ ៣៥ឆ្នាំ រួមជាមួយនឹងមិត្តរួមក្រុម Paris Saint Germain ខ្សែប្រយុទ្ធវ័យក្មេង Kylian Mbappe និងកីឡាករវ័យក្មេង Erling Haaland មកពីក្រុម Manchester City សុទ្ធសឹងតែក្នុងចំណោមកីឡាករចំនួន ១៤នាក់សម្រាប់ពានរង្វាន់ The Best FIFA Men’s Player។ នេះបើតាមសហព័ន្ធកីឡាបាល់ទាត់អន្តរជាតិ (FIFA ) ប្រកាសថ្ងៃទី១២ ខែមករា។ Messi, Mbappe និង Haaland ត្រូវបានចូលរួមប្រជែងដោយកីឡាករម្ចាស់ពានរង្វាន់នេះកាលពីឆ្នាំកន្លងទៅ Robert Lewandowski មកពី Barcelona ខ្សែបម្រើ Kevin De Bruyne មកពី Man City និង Mohamed Salah មកពីក្រុមហង្សក្រហម Liverpool។ ពានរង្វាន់អ្នកចាំទីល្អ កីឡាករចាំទី Alisson Becker មកពីក្រុម Liverpool អ្នកចាំទីសញ្ជាតិបែលហ្ស៊ិក Thibaut Courtois និង ម្ចាស់ជើងឯក World Cup 2022 អ្នកចាំទី Martinez មកពី Aston Villa សុទ្ធសឹងតែនៅក្នុងចំណោមបញ្ជីបេក្ខភាពអ្នកចាំទីល្អ The Best FIFA Men’s Goalkeeper។ លោក Carlo Ancelotti គ្រូបង្វឹក Real Madrid និង Pep Gaurdiola អ្នកចាត់ការក្រុម Manchester City លោក Lionel Scaloni គ្រូបង្វឹកអាហ្សង់ទីន និងលោក Didier Deschamps រួមជាមួយលោក Walid Regragui សុទ្ធសឹងតែជាប់ក្នុងបញ្ជីបេក្ខភាពគ្រូបង្វឹកល្អ The FIFA Best Men’s Coach។ ចំណែកផ្នែកនារីវិញកីឡាការិនីមកពី Barca និង Arsenal វ៉ាដាច់ក្នុងបញ្ជីពានរង្វាន់នារី The FIFA Best Women’s Player ដោយម្ខាងៗមានកីឡាការិនីចំនួនដល់ទៅ ៣រូបរៀងៗខ្លួនស្ថិតក្នុងបញ្ជី រួមមានកីឡាការិនី Alexia Putellas, Keira Walsh និង Aitana Bonmati សម្រាប់ក្រុមម្ចាស់ជើងឯកពានរង្វាន់លីគអេស្ប៉ាញ។ ចំណែកមកពីកាំភ្លើងធំរបស់អង់គ្លេសរួមមាន Leah Williamson, Vivianne Miedema និង Beth Mead។ កីឡាការិនីមកពីក្រុម Chelsea មានចំនួន ២រូបដែលជាមិត្តរួមក្រុមដ៏ល្អ Sam Kerr និង Jessie Fleming និងកីឡាការិនី Ada Hegerberg និង Wendie Renard របស់ក្រុម Olympique Lyonnais សុទ្ធតែជាកីឡាការិនីមកពីក្រុមដូចគ្នាតែមួយមានឈ្មោះក្នុងបញ្ជីបេក្ខភាព។ សម្រាប់ផ្នែកគ្រូបង្វឹកស្ត្រីវិញ អ្នកស្រី Sarina Wiegman ដែលដឹកនាំក្រុមជម្រើសជាតិនារីអង់គ្លេសឈ្នះពានរង្វាន់ UEFA Euro កាលពីឆ្នាំមុន បានក្លាយជាគ្រូបង្វឹកស្ថិតក្នុងបញ្ជីបេក្ខភាពគ្រូបង្វឹកល្អប្រចាំឆ្នាំ ហើយដោយប្រជែងដោយគ្រូបង្វឹក Chelsea អ្នកស្រី Emma Hayes និងអ្នកស្រី Martina Voss-Tecklenburg គ្រូបង្វឹកក្រុមជម្រើសជាតិនារីអាល្លឺម៉ង់។ បើតាមសេចក្តីថ្លែងការរបស់ FIFA ដដែលបានឱ្យដឹងថាការប្រកួតបេក្ខភាពចំនួន ៣នាក់ចុងក្រោយ សម្រាប់តាមប្រភេទនៃពានរង្វាន់នីមួយៗនៅប្រកាសនៅដើមខែកុម្ភៈខាងមុខនេះ។ មិនត្រឹមតែប៉ុណ្ណោះ FIFA ក៏បានប្រកាសបញ្ជីឈ្មោះបេក្ខភាពកីឡាករ ១១នាក់សម្រាប់ពានរង្វាន់ Pukas Award ដែលជាពានកីឡាករស៊ុតបាល់បញ្ចូលទីល្អស្អាតជាងគេដ៏អស្ចារ្យផងដែរ ហើយ Mbappe ក៏ស្ថិតក្នុងចំណោមបញ្ជីឈ្មោះបេក្ខភាពនេះដែរជាមួយគ្រាប់បាល់ស៊ុតបញ្ចូលទីលើអាហ្សង់ទីនដែលជាគ្រាប់បាល់ទី២ របស់គេនៅវគ្គផ្តាច់ព្រ័ត្រ World Cup៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8018.txt
|
លោក Erik ten Hag អ្នកចាត់ការក្រុមបិសាចក្រហម Manchester United បន្ទោសកូនក្រុមដែលជាខ្សែការពារចំពោះការបង្កកំហុសនៅចុងម៉ោង ដែលជាហេតុនាំឱ្យក្រុមរងបរាជ័យក្រោមថ្វីជើងក្រុមកំពូលតារាង Arsenal ក្នុងលទ្ធផល ៣-២ ថ្ងៃទី២២ ខែមករា។ Arsenal បន្តនាំមុខកំពូលតារាងដាច់ពីក្រុម Man Utd ចំនួន១១ពិន្ទុ។
|
ក្រុមបិសាចក្រហមត្រូវបានអ្នកគាំទ្រ ព្រមទាំងអ្នកវិភាគជាច្រើនលើកយកមកនិយាយអំពីសមត្ថភាពដើម្បីឈ្នះពានរង្វាន់លើកដំបូងក្នុងរដូវកាលថ្មីនេះ បន្ទាប់ពីពួកគេបានប្រកួតយកបានជ័យជម្នះចំនួន ៥លើកជាប់គ្នាចាប់តាំងពីព្រឹត្តិការណ៍ World Cup បានបញ្ចប់រួចមក។ ប៉ុន្តែកាលពីពាក់កណ្តាលសប្តាហ៍មុន Man United ប្រកួតត្រឹមស្មើជាមួយម្ចាស់ផ្ទះ Crystal Palace ហើយលើកនេះរងបរាជ័យក្រោមថ្វីជើងកាំភ្លើងធំថែមទៀត។ នាការប្រកួតក្នុងទឹកដី Emirate នោះ ក្រុមភ្ញៀវបិសាចក្រហមជាអ្នកបើកឆាកស៊ុតបាល់នាំមុខមុន ដោយខ្សែប្រយុទ្ធ Marcus Rashford បន្ទាប់មកត្រូវបានក្រុមម្ចាស់ផ្ទះវាយបកមកវិញ ២គ្រាប់ ហើយខ្សែការពារម្ចាស់ពានរង្វាន់ពិភពលោក Lisandro Martinez តែតបាល់តាមស្មើ ២-២ មកវិញ។ តែទោះជាយ៉ាងណាឱកាសដែលជាការធ្វេសប្រហែសពីសំណាក់ក្រុមខ្សែការពារបិសាចក្រហមបានបណ្តែតបណ្តោយឱ្យកីឡាករខ្សែប្រយុទ្ធវ័យក្មេង Eddie Nketiah ស៊ុតបញ្ចូលទីនៅនាទី៩០ ចុងបញ្ចប់នៃការប្រកួតទៅហើយ។ ប្រាប់ទូរទស្សន៍ BBC លោក Ten Hag បាននិយាយថាលោកខកចិត្តចំពោះលទ្ធផលនៃការប្រកួតដែលកូនក្រុមលោកធ្វើឱ្យរបូតពិន្ទុដ៏សំខាន់នេះ។«នេះជាការប្រកួតដ៏អស្ចារ្យដែលជាការប្រជែងគ្នាខ្លាំងជាមួយអ្នកទស្សនាដ៏ច្រើន។ ក្រុមកំពូលចំនួនពីរបានប្រជែងគ្នា ប៉ុន្តែពិតណាស់យើងពិតជាខកចិត្តនៅពេលដែលចាញ់ការប្រកួតនៅចុងវគ្គដែលហៀបនឹងបញ្ចប់ទៅហើយ ហើយគ្រាប់បាល់ដែលយើងរបូតថ្ងៃនេះគឺជាកំហុស វាមិនគួរកើតឡើងទាល់តែសោះ។ ដូចសប្តាហ៍មុនអ៊ីចឹង យើងពិតលំបាកដើម្បីបំបាក់គូប្រកួត តែថ្ងៃនេះនឹងមិនមែននោះទេ ៣គ្រាប់ស៊ុតចូលគួរតែរក្សាកុំឱ្យរបូត យើងមានកំហុសត្រង់តំបន់ការពារ។»។ គ្រូបង្វឹកវ័យ ៥២ឆ្នាំបាននិយាយបែបនេះ។ ក្រោយរងបរាជ័យ Man United ធ្លាក់មកឈរនៅចំណាត់ថ្នាក់លេខ៤ នៃតំបន់កំពូលតារាងដែលមាន ៣៩ពិន្ទុ ឈរពីក្រោមក្រុម Newcastle United ដែលមាន ៣៩ពិន្ទុដូចគ្នាប៉ុន្តែចាញ់គ្រាប់បាល់ ហើយ Arsenal វិញមានគម្លាតពិន្ទុដាច់ Man United ដល់ទៅ១១ពិន្ទុឈរនៅកំពូលតារាង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8019.txt
|
កុងត្រារបស់លោក Philippe Troussier គ្រូបង្វឹកសញ្ជាតិបារាំង និងក្រុមជម្រើសជាតិវៀតណាម បានឈានមកដល់ការព្រមព្រៀងជាបឋម។ លោក Philippe នឹងត្រូវដឹកនាំក្រុមបាល់ទាត់ជម្រើសជាតិវៀតណាម បន្ទាប់ពីលោក Park Hang Seo ដែលនឹងចប់កុងត្រា នៅថ្ងៃទី៣១ ខែមករា ឆ្នាំ២០២៣។
|
យោងទៅលើការផ្សាយរបស់ VNexpress ការជជែកពីកិច្ចព្រមព្រៀងដឹកនាំក្រុមជម្រើសជាតិវៀតណាម រវាងលោក Philippe និងសហព័ន្ធកីឡាបាល់ទាត់វៀតណាម (VFF) បានឈានទៅរកចំណុចវិជ្ជមាន ដោយគ្រូបង្វឹកសញ្ជាតិបារាំងនេះ នឹងចូលមកដឹកនាំបន្ទាប់ពី លោក Park Hang Seo ដែលចប់កិច្ចសន្យានៅថ្ងៃទី៣១ ខែមករា។ ជាជាក់ស្ដែក ការចរចាគ្នាចំពោះកិច្ចសន្យានេះ បានប្រព្រឹត្តទៅយ៉ាងល្អ ព្រោះលោក Philippe ក៏ចង់ដឹកនាំក្រុមជម្រើសជាតិវៀតណាមដែរ។ អ្វីដែលត្រូវបារម្ភនោះមិនមែនជាពេលវេលាដឹកនាំ ឬសមត្ថភាពដឹកនាំទេ ប៉ុន្ដែគឺប្រាក់បៀវត្សរ៍ សម្រាប់គ្រូបង្វឹកនេះ។ ចំពោះតម្លៃប្រាក់បៀវត្សរ៍ ក្នុងមួយខែប៉ុន្មាន VNexpress មិនបានបញ្ជាក់នោះទេ។ គ្រូបង្វឹកវ័យ ៦៧ឆ្នាំរូបនេះ ធ្លាប់ធ្វើជាទីប្រឹក្សាយុទ្ធសាស្ត្រ និងបន្ទាប់មកជានាយកបច្ចេកទេសនៅមូលនិធិលើកកម្ពស់ទេពកោសល្យបាល់ទាត់វៀតណាម (PVF) Academy ក្នុង២០១៨។ មួយឆ្នាំក្រោយមក លោក Philippe Troussier ត្រូវបានតែងតាំងជាគ្រូបង្វឹក U-19 ហើយបានជួយ VFF មានក្រុមបាល់ទាត់យុវជនក្រោម១៩ឆ្នាំ មានលក្ខណៈគ្រប់គ្រាន់ ក្នុងការប្រកួត U-19 AFC Championship។ លោក Philippe ត្រូវបានគេទទួលស្គាល់ច្រើន ជាពិសេសគឺការទទួលស្គាល់កាន់តែខ្លាំង ពី សហព័ន្ធបាល់ទាត់អាស៊ី (AFC) អំឡុងពេល រូបលោកដឹកនាំនៅប្រទេសជប៉ុន (១៩៩៨-២០០២) ឈ្នះ AFC Asian Cup 2000។ នៅក្នុងអាណត្តិដឹកនាំ ឆ្នាំ១៩៩៨-២០០២នេះ ក្រុមជម្រើសជាតិជប៉ុន បានឡើងទៅវគ្គ ១៦ក្រុម នៃព្រឹត្តិការណ៍ FIFA World Cup 2002។ លុះចូលមកដល់ឆ្នាំ២០២០ គ្រូបង្វឹករូបនេះ ត្រូវបានAFC ឲ្យកត់សម្គាល់ថា ជាគ្រូបង្វឹកដែលល្អជាងគេ ក្នុងការដឹកនាំប្រកួតពានរង្វាន់អាស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_802.txt
|
កងទ័ពអាកាសតៃវ៉ាន់ បានបង្អួតយន្តហោះចម្បាំងទំនើប F-16 ដែលផលិតដោយអាម៉េរិកជាសាធារណៈនៅយប់ថ្ងៃទី១៧ ខែសីហា ដែលបង្ហាញពីការតាំងចិត្តការពារដែនកោះរបស់ខ្លួន ខណៈពេលមានភាពតានតឹងជាមួយចិន។
|
បន្ទាប់ពីមានសមយុទ្ធយោធាដែលមិនធ្លាប់មានពីមុនរបស់ចិនកន្លងមក យោធាតៃវ៉ាន់ ក៏បង្ហាញយន្តហោះចម្បាំងទំនើប F-16 របស់ខ្លួននៅយប់ថ្ងៃទី១៧ ខែសីហា។ នៅក្នុងការបង្ហាញយន្តហោះចម្បាំងនេះ កងទ័ពអាកាសតៃវ៉ាន់បង្ហាញអ្នកយកពត៌មានពីរបៀបដែលពួកគេបំពាកអាវុធយ៉ាងលឿនទៅលើយន្តហោះចម្បាំង F-16 រួមមានទាំងមីស៊ីលប្រឆាំងនាវាប្រភេទ Harpoon ផង។ ក្រោយមកយន្តហោះចម្បាំង F-16V ចំនួនប្រាំមួយគ្រឿង ចេញដំណើរសម្រាប់បេសកកម្មឈ្លបយកការណ៍ និងហ្វឹកហ្វឺនពេលយប់។ នេះបើតាមការបញ្ជាក់របស់កងកម្លាំងអាកាសតៃវ៉ាន់។ ទាក់ទងនឹងការបង្ហាញយន្តហោះចម្បាំងនេះ សេចក្តីថ្លែងការណ៍មួយរបស់កងទ័ពអាកាសតៃវ៉ាន់អះអាងថា ចំពេលមានការប្រឈមមុខនឹងការគំរាមពីសមយុទ្ធយោធាចិន តៃវ៉ាន់រក្សាការប្រុងប្រយ័ត្នដោយមានគំនិត «សមរភូមិមានគ្រប់ទីកន្លែង និងការហ្វឹកហ្វឺនត្រូវមានគ្រប់ពេលវេលា» ដើម្បីធានាសន្តិសុខជាតិ។ ចំណែកអ្នកនាំពាក្យក្រសួងការពារជាតិ Sun Li-fang ប្រាប់អ្នកយកពត៌មាននៅឯមូលដ្ឋានទ័ពអាកាសថា ទន្ទឹមនឹងការថ្កោលទោសសកម្មភាពរបស់ចិន នេះក៏ជាឱកាសដ៏ល្អមួយសម្រាប់កងកម្លាំងតៃវ៉ាន់ក្នុងការពង្រឹងជំនាញដែរ។ បើតាមមន្រ្តីដដែល តៃវ៉ាន់នឹងចាប់យកឱកាសនេះ ដើម្បីសាកល្បងរាល់ការហ្វឹកហ្វឺនទាំងអស់ដែលធ្វើជាធម្មតា ហើយតាមរយៈនេះតៃវ៉ាន់អាចពង្រឹងវិធីសាស្រ្តបច្ចុប្បន្ន និងបង្កើនប្រសិទ្ធភាពប្រយុទ្ធរបស់ខ្លួន។ លោកក៏បន្ថែមថា ទ័ពរបស់សាធារណរដ្ឋចិនគឺ មានភាពជឿជាក់ សមត្ថភាព និងការតាំងចិត្តក្នុងការការពារសុវត្ថិភាពខ្លួនឯង។ គួរបញ្ជាក់ថា នៅក្នុងខែវិច្ឆិកា ឆ្នាំ២០២១ តៃវ៉ាន់ដាក់ពង្រាយយន្តហោះចម្បាំង F-16V របស់ខ្លួនជាលើកដំបូង ដែលយន្តហោះចម្បាំងនេះផលិតដោយអាម៉េរិកតាំងពីទសវត្សរ៍ឆ្នាំ១៩៩០។ ជាមួយគ្នានេះ តៃវ៉ាន់កំពុងពង្រឹងសមត្ថភាពយន្តហោះចម្បាំងរបស់ខ្លួន ដោយសារមានភាពភ័យខ្លាចពីសកម្មភាពយោធារបស់ទីក្រុងប៉េកាំង៕ ដោយ៖ ហ៊ួយ ស៊ីវលី សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8020.txt
|
គ្រូបង្វឹកក្រុមជម្រើសជាតិអាហ្សង់ទីនលោក Lionel Scaloni ផ្តាំផ្ញើរទៅកាន់ខ្សែប្រយុទ្ធឆ្នើម Lionel Messi ថាក្រុមជម្រើសជាតិអាហ្សង់ទីននឹងបើកទ្វារស្វាគមន៍ទទួលរូបគេជានិច្ច ក្នុងព្រឹត្តិាការណ៍ FIFA World Cup ឆ្នាំ២០២៦។
|
លោក Scaloni បានដឹកនាំក្រុមអាហ្សង់ទីនដែលមាន Messi ជាប្រធានក្រុម ដណ្តើមបានជើងឯកកីឡាបាល់ទាត់ពិភពលោក World Cup នៅកាតា ក្រោយរង់ចាំអស់រយៈពេល ៣៦ឆ្នាំ ក្រោយឈ្នះបារាំងដោយបាល់កាត់សេចក្តី ១១ម៉ែត្រ ៤-២ នៅវគ្គផ្តាច់ព្រ័ត្រ។ ជំនួបដ៏ប្រផិតប្រផើយនៃវគ្គផ្តាច់ព្រ័ត្រនោះ Messi សមាជិកក្រុម PSG រកបានគ្រាប់បាល់ស៊ុតបញ្ចូលទីលើបារាំង ២គ្រាប់ ក្នុងការប្រកួតរយៈពេល ១២០នាទីក្នុងលទ្ធផលស្មើ ៣-៣ ជាមួយបារាំង។ ទាំង២គ្រាប់ ក៏ជាគ្រាប់បាល់ទី៧ របស់ Messi នៅ World Cup។ និយាយប្រាប់វិទ្យុ Calvia នៅថ្ងៃទី១១ ខែមករា គ្រូបង្វឹកក្រុមអាហ្សង់ទីនថា ប្រធានក្រុម Messi នៅតែទទួលបានការស្វាគមន៍យ៉ាងកក់ក្តៅសម្រាប់ការជួយក្រុមប្រកួតនៅ World Cup 2026 បន្តទៀត។ «ខ្ញុំគិតថា Messi អាចនឹងបន្តនៅ World Cup បន្ទាប់ទៀត វាអាស្រ័យលើចំណង់ចំណូលចិត្តរបស់គេថាតើរូបគេចង់បន្តឬក៏អត់ ហើយក៏ស្ថិតនៅលើអារម្មណ៍គេផ្ទាល់។ ទ្វារតែងតែបើកសម្រាប់ទទួល Messi ព្រោះថារូបគេរីករាយពេលនៅលើទីលានប្រកួត ហើយវានិងក្លាយជារឿងដ៏ល្អសម្រាប់យើង។»។ លោក Scaloni រៀបរាប់ដូច្នេះ។ វ័យ៣៥ឆ្នាំ Messi បានក្លាយជាកីឡាករបាល់ទាត់ដំបូងគេដែលបានឈ្នះពានរង្វាន់កីឡាករល្អប្រចាំព្រឹត្តិការណ៍ Golden Balls ចំនួន ២លើក ខណៈដែលរូបគេបានផ្តល់ការខិតខំ និងកម្លាំងចិត្តដល់ក្រុមអាហ្សង់ទីនទាំងមូល។ Messi បានលើកទឹកចិត្តទៅកាន់ក្រុមថាព្រឹត្តិការណ៍ World Cup 2022 ជាការប្រកួតចុងក្រោយសម្រាប់គេ ស្របពេល World Cup នៅកាតា ជាការបង្ហាញខ្លួនលើកទី ៥ របស់ខ្លួន។ ប្រសិនបើម្ចាស់ Ballon Do’r ៦សម័យ បន្តលេងនៅព្រឹត្តិការណ៍ World Cup 2026 សម្រាប់ក្រុមអាហ្សង់ទីននោះរូបគេនឹងឈានដល់វ័យ ៤០ឆ្នាំ ហើយនឹងបានលេងក្នុងព្រឹត្តិការណ៍ World Cup លើកទី៦ របស់ខ្លួនដែលច្រើនជាងកីឡាករបាល់ទាត់ណាទាំងអស់ រួមទាំងក្នុងនាមជាក្រុមការពារតំណែងជើងឯកផងដែរ។ គួររំលឹកថាព្រឹត្តិការណ៍ World Cup 2026 គឺជាប្រកួតពានរង្វាន់បាល់ទាត់លើកដំបូងជាមួយកំណែងទម្រង់ប្រព័ន្ធការប្រកួតថ្មីដែលមានក្រុមចូលរួមឡើងដល់ ៤៨ក្រុមមកពីជុំវិញពិភពលោក ហើយដែលធ្វើឡើងនៅក្នុងប្រទេសចំនួន ៣ រួមសហការគ្នាមាន អាម៉េរិក, ម៉ិកស៊ិក និងកាណាដា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8021.txt
|
លោក Gary Neville អ្នកវិធាគកីឡាបាល់ទាត់ដ៏ល្បីប្រចាំទូរទស្សន៍ Sky Sports បាននិយាយថា Arsenal នឹងមិនឈ្នះជើងឯក Premier League រដូវកាលនេះឡើយ បើទោះបច្ចុប្បន្នពួកគេនាំមុខកំពូលតារាងក៏ដោយ។ អតីតខ្សែការពារ Manchester United និងអង់គ្លេសរូបនេះ ជឿថាកាំភ្លើងធំនឹងបញ្ចប់រដូវកាលក្នុងចំណាត់ថ្នាក់ក្រោម Man City និង Man Utd ថែមទៀត។
|
Arsenal បានបំបាក់ក្រុម Tottenham Hotspur ក្នុងជំនួប London Derby ឬក៏ហៅថាការប្រជែងក្រុមមកពីទីក្រុងតែមួយដោយលទ្ធផល ២-០ ហើយជ័យជម្នះនេះបានរុញច្រានឱ្យក្រុមដែលដឹកនាំដោយលោក Mikel Arteta នាំមុខដាច់លើកំពូលតារាង Premier League ដល់ទៅ ៨ពិន្ទុពីលើក្រុមលេខ២ Man City។ Man City ទើបតែប្រកួតចាញ់ Man United លទ្ធផល ២-១ នៃជំនួបប្រកួត Manchester Derby ដូចគ្នា។ ៨ពិន្ទុដែលកាំភ្លើងធំនាំមុខនៅកំពូលតារាង Premier League បានធ្វើឱ្យពួកគេ តាមស្មើកំណត់ត្រាការប្រកួតកាលពីឆ្នាំ ២០០៣-០៤ ដែលជារដូវកាលពួកគេឈ្នះពានរង្វាន់លីគ Premier league ចុងក្រោយដែលដឹកនាំដោយលោក Arsene Wenger។ ក្រុមបិសាចក្រហម និងមេឃខៀវ រួមជាមួយ Newcastle United កំពុងតែប្រដេញពិន្ទុតាមពីក្រោយ Arsenal និងរួមទាំងប្រជែងតំណែងក្រុមកំពូលទាំង ៤ នៃ Premier league។ ប៉ុន្តែខណៈពេលដែលមនុស្សជាច្រើនបានកំពុងតែគាំទ្រក្រុម Arsenal ដើម្បីឱ្យពួកគេបញ្ចប់ការរង់ចាំដ៏យូនៃការឈ្នះពានរង្វាន់របស់ពួកគេជិត ២០ឆ្នាំមកនេះ លោក Gary Neville វីរបុរសបាល់ទាត់បិសាចក្រហម និងជាអ្នកវិភាគបាល់ទាត់ឱ្យទូរទស្សន៍ Sky Sports ថា Arsenal នឹងបញ្ចប់ត្រឹមចំណាត់ថ្នាក់លេខ៣ តែប៉ុណ្ណោះ។ «ខ្ញុំមិនគិតទេថា Arsenal នឹងអាចឈ្នះពានរង្វាន់លីគកំពូលរដូវកាលនេះទេ។ Manchester City នឹងឈ្នះពានរង្វាន់លីគកំពូល ហើយខ្ញុំគិតថា Man Utd និងបញ្ចប់ចំណាត់ថ្នាក់លេខខ២។ វិភាគបែបនេះខ្ញុំដឹងថាវានឹងប៉ះពាល់ដល់អ្នកគាំទ្ររបស់ Arsenal។ ខ្ញុំពិតជាចង់ឱ្យ Arsenal ឈ្នះពានជាង Man City តែខ្ញុំគិតថាវាពិតជាគួរឱ្យភ្ញាក់ផ្អើលសម្រាប់ Premier League ហើយខ្ញុំគិតថានៅពេលទស្សនា Premier league យើងឃើញថា Man City ក្លាយជាក្រុមខ្លាំងដាច់ពី Liverpool រយៈពេលជាង ៥ឆ្នាំមកនេះ។»។ លោក Neville បានឆ្លើយទៅនឹងសំណួរអំឡុងពេលវិភាគក្នុងកម្មវិធីទូរទស្សន៍ Sky Sports។ ការប្រកួតបន្ទាប់របស់ Arsenal នឹងត្រូវជួប Man United ក្នុងការប្រកួត Premier league សប្តាហ៍ទី១៩ នៅថ្ងៃទី២២ ខែមករា បន្ទាប់ពី Man City ត្រូវទទួលក្រុម Tottenham Hotspur នៅថ្ងៃទី២០ ខែមករា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8022.txt
|
ក្រុមការពារតំណែងជើងឯកថៃ ត្រូវស្វាគមន៍វៀតណាមក្នុងការប្រកួតពានរង្វាន់ AFF Cup វគ្គផ្តាច់ព្រ័ត្រជើងទី២ នៅថ្ងៃទី១៦ ខែមករា នៅកីឡដ្ឋាន Thammasat វេលាម៉ោង ៧:៣០នាទីយប់។ ទោះថៃជាក្រុមមានប្រៀប ក្រោយលទ្ធផលជើងទីមួយ ២-២ ប៉ុន្តែគ្រូថៃលោក Mano Polking នឹងមិនប្រើទម្រង់ទប់យកស្មើដើម្បីលើកពានឡើយ។ លោក Polking ថាលេងទប់ គ្រោះថ្នាក់ដល់ក្រុមទៅវិញទេ។
|
កាលពីជើងទី១នៅកីឡដ្ឋាន My Dinh ទឹកដីវៀតណាម ក្រុមទាំងពីរបានបញ្ចប់ក្នុងលទ្ធផល ២-២។ លទ្ធផលនេះ បានធ្វើឱ្យថៃក្លាយជាក្រុមមានប្រៀប ដ្បិតមានគ្រាប់ចំណេញក្រៅដីដល់ទៅ២គ្រាប់ ជាទុនសម្រាប់ទទួលវៀតណាមនៅទឹកដីខ្លួនវគ្គផ្តាច់ព្រ័ត្រជើងទី២។ ថៃ ត្រូវការលទ្ធផលត្រឹម ០-០ ឬ ១-១ នឹងក្លាយជាម្ចាស់ពានតំបន់អាស៊ានឆ្នាំ២០២២នេះ។ ទោះជាក្រុមមានប្រៀប ប៉ុន្តែលោក Mano Polking គ្រូបង្វឹកក្រុមថៃ នឹងមិនប្រើទម្រង់ការពារទល់ក្រុមភ្ញៀវវៀតណាមនៅជំនួបជើងទី២នេះឡើយ។ ក្នុងសន្និសីទព័ត៌មាននៅថ្ងៃទី១៥ ខែមករា លោក Polking និយាយចំពោះមុខអ្នកកាសែតថា ជាហានិភ័យសម្រាប់ក្រុមទៅវិញទេ បើសិនក្រុមលោកព្យាយាមប្រកួតប្រជែងដោយយកប្រៀបគ្រាប់បាល់នៅជើងទី១ធ្វើជាទុននៅជើងទី២នោះ។ «ខ្ញុំសូមប្រាប់អ្នកទាំងអស់គ្នា យើង (ថៃ) នឹងមិនព្យាយាមលេងការពារទេ ព្រោះយើងដឹងថាការលេងទប់យកស្មើមានគ្រោះថ្នាក់ណាស់»។ លោក Polking បញ្ជាក់ដូច្នេះ មុនបន្ថែមដោយជឿងជាក់ថា ថៃឈានមកដល់វគ្គនេះ គឺប្រកួតដើម្បីឈ្នះ និងដើម្បីលើកពាន។ ដោយឡែកគ្រូវៀតណាមលោក Park Hang-seo ក្នុងការកាន់តំណែងគ្រូវៀតណាមក្នុងប្រកួតចុងក្រោយ មិនគិតថាលទ្ធផលស្មើ ២-២ ជើងទី១ ជាគុណវិបត្តិសម្រាប់ក្រុមលោកឡើយ។ ក្នុងសន្និសីទមុនប្រកួតនាប្រទេសថៃជាមួយគ្នានោះដែរ គ្រូសញ្ជាតិកូរ៉េខាងត្បូង ថារវាងក្រុមថៃ និងវៀតណាមស្ថិតក្នុងភាគរយ ៥០/៥០ដូចគ្នា។ «មនុស្សមួយចំនួនប្រហែលជាគិតថាលទ្ធផលពីការប្រកួតជើងទី១ជាគុណវិបត្តិសម្រាប់វៀតណាម ប៉ុន្តែយើងមានទំនុកចិត្តដោយដឹងថាយើងត្រូវតែឈ្នះ ហើយតាមពិតយើងធ្លាប់លេងការប្រកួតក្រៅដីនៅប្រទេសថៃ ហើយបានផ្តួលពួកគេរួចហើយ»។ លោក Park Hang-seo រៀបរាប់ដូច្នេះ។ លោក Park Hang-seo ដឹងច្បាស់ដូចគ្នាថា ថៃក៏មិនចាត់ទុកខ្លួនជាក្រុមមានប្រៀបដែរ ដ្បិតពួកគេបានដឹកពីសមត្ថភាពរបស់វៀតណាមរួចហើយ។ ជំនួបសរុបទាំង៩ប្រកួតរវៀងថៃ និងវៀតណាមនៅ AFF Cup គិតចាប់តាំងពីឆ្នាំ២០០៧មក ថៃមានលទ្ធផលល្អជាង ដោយឈ្នះ៤លើក ស្មើ៤ និងចាញ់តែមួយប៉ុណ្ណោះ៕ អត្ថបទទាក់ទង AFF Cup វគ្គផ្តាច់ព្រ័ត្រជើងទី១៖ ម្ចាស់ការពារជើងឯកថៃ ស្មើវៀតណាម ២-២ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8023.txt
|
ប្រធានាធិបតីចិនលោក ស៊ី ជិនភីង ជាមេដឹកនាំដ៏មានអំណានាពេលបច្ចុប្បន្ន។ ស្របពេល ពង្រឹងអំណាចនយោបាយរបស់ខ្លួន លោកស៊ី ក៏មានគោលដៅចម្បងចង់ប្រែក្លាយចិនទៅជាប្រទេសដែលមានកម្រិតកីឡាបាល់ទាត់ដ៏ខ្លាំងក្លាមួយផងដែរ។ ការពង្រឹកកីឡាកថ្នាល ជាគោលនយោបាយចិន ដើម្បីសម្រេចមហិច្ឆតាក្លាយជាក្រុមបាល់ទាត់បុរសល្អបំផុតនៅអាស៊ីឆ្នាំ២០៣០ និងល្អបំផុតលើលោកឆ្នាំ២០៥០។ ទោះជាយ៉ាងណា ឧបសគ្គនៅតែមានសម្រាប់ចិនលើវិស័យកីឡាមួយនេះ។
|
រដ្ឋាភិបាលចិនបានបង្ហាញមហិច្ឆតារបស់ខ្លួន លើវិស័យកីឡាបាល់ទាត់ ដោយបានធ្វើកំណែទម្រង់ដ៏ធំមួយដើម្បីបង្កើនសមត្ថភាពនៃការប្រកួតកីឡាបាល់ទាត់ នៅក្នុងប្រទេសដែលមានប្រជាជនច្រើនបំផុតនៅលើពិភពលោកមួយនេះ។ គោលដៅសំខាន់ចំបងនៃគម្រោងរបស់ចិន ធ្វើយ៉ាងណាដើម្បីធានាថាក្រុមបាល់ទាត់ស្ត្រីចិន ក្លាយជាក្រុមខ្លាំងមួយនៅលើពិភពលោក ចំណែកក្រុមបុរសវិញ ត្រូវតែរីកចម្រើនក្លាយជាក្រុមដ៏អស្ចារ្យមួយក្នុងតំបន់ និងពិភពលោក ចន្លោះឆ្នាំ២០៣០ ទៅឆ្នាំ ២០៥០។ ប្រធានាធិបតិចិន ស៊ី ជីនភីងកំពុងទាត់បាល់។ រូបភាព Xinhua ចំពោះគោលដៅរយៈពេលវែងមួយទៀត ប្រទេសចិន ចង់ធ្វើជាម្ចាស់ផ្ទះកីឡាបាល់ទាត់ពិភពលោក FIFA World Cup ឆ្នាំ២០៣០។ ចិន មានប្រវត្តិចូលរួមក្នុងព្រឹត្តិការណ៍ពិភពលោកតែម្ដងគត់នៅឆ្នាំ ២០០២ ហើយកាលនោះពួកគេធ្លាក់ត្រឹមវគ្គចែកពូល ដោយចាញ់ក្រុមទាំងបីក្នុងពូល និងរកគ្រាប់បាល់បានតែ ១ គ្រាប់ប៉ុណ្ណោះ។ តាមរយៈគម្រោងនេះ ចិនបានសាងសង់មជ្ឈមណ្ឌលបណ្តុះបណ្តាលកីឡាបាល់ទាត់ជាច្រើន នៅកម្រិតថ្នាក់ជាតិ និងនៅតាមសាលារៀន រួមជាមួយនឹងការបង្កើនហេដ្ឋារចនាសម្ព័ន្ធកីឡាបាល់ទាត់នៅទូទាំងប្រទេសផងដែរ។ មកទល់ពេលនេះ អាគារបណ្តុះបណ្តាលកីឡាបាល់ទាត់ចិនមាន ២ម៉ឺនកន្លែងនៅក្នុងសាលាបឋមសិក្សា និងមធ្យមសិក្សា និងគ្រោងសាងសង់អាគារលើសនេះពីរដងនៅត្រឹមឆ្នាំ ២០២៥។ ជាក់ស្ដែង សាលារៀនតែ ៥០០០ប៉ុណ្ណោះនៅទូទាំងប្រទេសចិន ដែលបានផ្តល់មធ្យោបាយហ្វឹកហាត់កីឡាបាល់ទាត់ដល់សិស្សក្មេងៗ។ នេះបើយោងតាមការផ្សាយរបស់ទូរស្សន៍ចិន CCTV។ ដើម្បីរកមូលនិធិសម្រាប់ទ្រទ្រង់គម្រោងខាងលើនេះ ចិនបានអំពាវនាវឱ្យមានការបើកឆ្នោតកីឡាជាតិផងដែរ ដើម្បីយកប្រាក់ ទៅបង្កើនការវិនិយោគនៅក្នុងវិស័យកីឡាបាល់ទាត់ ដើម្បីសម្រេចមហិច្ឆតារបស់ខ្លួន។ នេះមានន័យថា ចិនមិនត្រឹមតែចង់ពង្រឹងភូមិសាស្ត្រនយោបាយ និងសេដ្ឋកិច្ចខ្លួនប៉ុណ្ណោះទេ ប៉ុន្តែមានផែនការធំៗ ក្នុងវិស័យបាល់ទាត់ខ្លាំងក្លាផងដែរ។ ចាប់តាំងពីឆ្នាំ ២០១៥ ប្រទេសនេះដំណើរការកម្មវិធីបាល់ទាត់ទូទាំងប្រទេស ស្របតាមការចង់បានរបស់លោក ស៊ី ជិនភីង។ យ៉ាងណាក៏ដោយ បើទោះចិនបង្កើនការប្រឹងប្រែង ដោយប្រើកញ្ចប់ប្រាក់ដ៏ច្រើនដើម្បីនាំយកគ្រូល្បីៗដូចជាលោក Marcello Lippi និង Fabio Cannavaro ជាដើម ប៉ុន្តែក្រុមជម្រើសជាតិឈុតធំចិននៅតែខកខានបង្ហាញខ្លួននៅ World Cup ឆ្នាំ២០២២ នៅកាតា។ បើទោះយ៉ាងនេះក្តី មហិច្ឆតាបាល់ទាត់ចិនមិនបញ្ចប់ត្រឹមនេះឡើយ។ តាមគោលដៅផ្លូវការរដ្ឋ នៅឆ្នាំ ២០៣០ ក្រុមកីឡាបាល់ទាត់បុរសចិន នឹងក្លាយជាក្រុមល្អបំផុតនៅអាស៊ី ហើយនៅឆ្នាំ ២០៥០ ជាក្រុមល្អបំផុតនៅក្នុងពិភពលោក។ មកទល់ពេលនេះ ចិនបានតែងតាំងលោក Li Xiaopeng ជាគ្រូបង្វឹកក្រុមជម្រើសជាតិវិញ។ លោក Xiaopeng វ័យ៤៧ឆ្នាំ ធ្លាប់ជាកីឡាករជម្រើសជាតិចិនចន្លោះឆ្នាំ២០០០ ដល់២០០៤ ដោយបង្ហាញខ្លួន៣៩ប្រកួត។ លោក Lars Isecke អតីតកីឡាករ និងគ្រូបង្វឹកក្រុមយុវជនអាល្លឺម៉ង់ ដែលទទួលបានការតែងតាំងជាប្រធានផ្នែកអប់រំគ្រូបង្វឹកកម្រិតខ្ពស់នៅសហព័ន្ធកីឡាបាល់ទាត់ចិន (CFA) បាននិយាយថា ក្រុមថ្នាល និងយុវជនចិនប្រឹងប្រែងហ្វឹកហាត់ខ្លាំងណាស់។ «ខ្ញុំបានឃើញពួកគាត់ហាត់បាល់ទាត់ដូចមនុស្សយន្តអ៊ីចឹង។ គួរឱ្យភ្ញាក់ផ្អើល ដែលកីឡាករក្មេងៗប្រឹងប្រែងហ្វឹកហាត់បែបនេះ»។ នេះជាការបញ្ជាក់របស់លោក Isecke វ័យ៥១ឆ្នាំ ដែលធ្លាប់ជាគ្រូរបស់ក្រុម U-19 ចិនអំឡុងឆ្នាំ២០១៧៕ ប្រធានាធិបតិចិន ស៊ី ជីនភីងកំពុងទាត់បាល់។ រូបភាព Xinhua ប្រធានាធិបតិចិន ស៊ី ជីនភីងកំពុងទាត់បាល់។ រូបភាព Xinhua អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8024.txt
|
ក្នុងការប្រកួតពានរង្វាន់វាយកូនបាល់ Australian Open មិនអនុញ្ញាតឱ្យប្រើប្រាស់ទង់ជាតិរុស្ស៊ី និងបេឡារុសឡើយ។ ការហាមនេះ កើតឡើងបន្ទាប់ពីឯកអគ្គរដ្ឋទូតអ៊ុយក្រែនប្រចាំអូស្ត្រាលីតវ៉ា ក្រោយឃើញមនុស្សម្នាក់បានបង្ហាញទង់ជាតិរុស្ស៊ីក្នុងចំណោមអ្នកទស្សនានាការប្រកួតកីឡាវាយកូនបាល់នេះ។
|
ទង់ជាតិដែលមានពណ៍ក្រហម ស និងឆ្នូតខៀវ ដែលជាទង់ជាតិរុស្ស៊ី ត្រូវបានគេឃើញបង្ហាញវត្តមាននៅក្នុងការប្រកួតវាយកូនបាល់កម្មវិធី Australian Open អំឡុងការប្រកួតជុំទីមួយរវាងកីឡាការិនីអ៊ុយក្រែន Kateryna Baindl និងកីឡាការិនីរុស្ស៊ី Kamilla Rakhimova នៅថ្ងៃទី១៦ ខែមករា។ ក្រោយពេលដែលមានប្រតិ្តកម្មពីសំណាក់អ៊ុយក្រែន សមាគមរៀបចំកម្មវិធីប្រកួតវាយកូនបាល់អូស្ត្រាលីបានចេញសេចក្តីថ្លែងការហាមឃាត់ការប្រើប្រាស់ទង់ជាតិរុស្ស៊ីនិងបេឡារុស។ «ទង់ជាតិប្រទេសរុស្ស៊ី និងបេឡារុស ត្រូវបានហាមឃាត់ក្នុងព្រឹត្តិការណ៍ Australian Open។ គោលការណ៍ដំបូងរបស់យើងគឹថាអ្នកគាំទ្រអាចនាំគ្នាចូលទស្សនាការប្រកួត ប៉ុន្តែអ្នកគាំទ្រទាំងនោះមិនអាចប្រើប្រាស់ទង់ជាតិទាំងពីរនេះទេ ដែលជាហេតុបង្កជាការរំខាន»។ សមាគមវាយកូនបាល់អូស្ត្រាលីបាននិយាយក្នុងសេចក្តីប្រកាសបែបនេះ។ ចាប់តាំងពីរុស្ស៊ីបានចូលលុកលុយប្រទេសអ៊ុយក្រែនតាំងពីឆ្នាំ ២០២២ មក ការប្រកួតវាយកូនបាល់បានហាមឃាត់ដល់កីឡាករដែលជាជនជាតិរុស្ស៊ីមិនឱ្យប្រើប្រាស់ទង់ជាតិខ្លួនក្នុងការប្រកួតឡើយ ដូចទៅនឹងការហាមឃាត់ក្នុងកម្មវិធី Australian Open ពេលនេះដែរ។ អំឡុងការប្រកួតនោះកីឡាការិនី Baindl បានយកឈ្នះលើការប្រកួតលើកីឡាការិនីអាម៉េរិក Caty McNally នៅវគ្គជុំទីពីរដោយលទ្ធផល ៣សិត ៧-៥, ៦-៧(៨-១០) និង ៦-១ បន្ទាប់ពីឈ្នះកីឡាការិនីរុស្ស៊ីរួចមក។ ទាក់ទងនឹងការប្រកួតកម្មវិធីលំដាប់ Grand Slam នេះទៀតសោតឯកអគ្គរដ្ឋទូតអ៊ុយក្រែនលោក Vasyl Myroshnychenko កាលពីសប្តាហ៍មុនក៏បានជំរុញឱ្យអ្នករៀបចំកម្មវិធី ហាមឃាត់កីឡាកររុស្ស៊ីនិងបេឡារុសពីការប្រកួតតែម្តង។ កាលពីការប្រកួតព្រឹត្តិការណ៍ US Open និង Wimbledon កាលពីឆ្នាំមុខ បានប្រើប្រាស់ការដាក់បម្រាមហាមកីឡាកររុស្ស៊ី និងបេឡារុសមិនឱ្យចូលរួមប្រកួតក្នុងកម្មវិធីនោះឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8025.txt
|
ក្រុមកីឡាបាល់ទាត់ជម្រើសជាតិប៉ូឡូញនឹងតែងតាំងអតីតគ្រូក្រុមក្រុមជម្រើសជាតិព័រទុយហ្កាល់លោក Fernando Santos ឱ្យធ្វើជាគ្រូបង្វឹកថ្មីរបស់ពួកគេ។ នេះបើតាមការអះអាងរបស់លោក Cezary Kulesza ប្រធានសហព័ន្ធបាល់ទាត់ប៉ូឡូញ (PZPN) នៅថ្ងៃទី២៣ ខែមករា។
|
ការលើកឡើងបែបនេះបានកើតឡើងនៅពេលដែលលោក Kulesza បានបង្ហោះរូបភាពនៅលើបណ្តាញសង្គម
|
article_8026.txt
|
ការប្រកួតព្រឹត្តិការណ៍វាយកូនបាល់លំដាប់ថ្នាក់ Grand Slam កម្មវិធី Australia Open នឹងចាប់ផ្តើមនៅថ្ងៃទី១៦ ខែមករា ក្នុងទីក្រុងមែលប៊ន ប្រទេសអូស្ត្រាលី។ ការប្រកួត Australia Open ឆ្នាំ២០២៣ នេះ នឹងមានកីឡាករល្បីៗដែលធ្លាប់បានគ្រងពាននេះពីមុនមក រួមជាមួយកីឡាករវ័យក្មេងជំនាន់ថ្មី ចូលរួមប្រជែងគ្នា។
|
ខាងក្រោមនេះជាកីឡាករវាយកូនបាល់កំពូលទាំង ៥ ត្រៀមប្រកួតដណ្តើមពានរង្វាន់ Grand Slam៖ ១.Novak Djokovic អតីតកីឡាករវាយកូនបាល់លំដាប់ទី១ ពិភពលោក កំពុងតែសម្លឹងមើលការតាមស្មើ Rafa Nadal ជាថ្មីម្តងទៀតសម្រាប់ងាជាកីឡាករដែលឈ្នះពានរង្វាន់ Grand Slam ចំនួន ២២លើក ក្នុងការវិលត្រលប់មកកាន់ការប្រកួតក្នុងប្រទេសអូស្ត្រាលីនេះម្តងទៀត។ កាលពីឆ្នាំ ២០២២ Djokovic ត្រូវបានប្រទេសអូស្រ្តាលីបណ្តេញចេញពីប្រទេសមិនឱ្យប្រកួត ព្រោះតែរួមគេមិនគោរពតាមគោលការណ៍ និងមិនចាក់វ៉ាក់សាំងកូវីដ-១៩ តាមការដាក់កំហិតពីប្រទេសម្ចាស់ផ្ទះ។ មុនដល់ការប្រកួត Australia Open កីឡាករវ័យ ៣៥ឆ្នាំ បានចូលរួមប្រកួតពានរង្វាន់ Adelaide Open ក្នុងប្រទេសអូស្ត្រាលីនិងឈ្នះពានរង្វាន់មួយនេះបន្តជ័យជម្នះមិនដែលបរាជ័យរបស់គេសម្រាប់ការប្រកួតក្នុងប្រទេសអូស្ត្រាលីចំនួន ៣៣លើក ចាប់តាំងពីព្រឹត្តិការណ៍ Australia Open តាំងពីឆ្នាំ ២០១៨ មក។ Djokovic មានកំណត់ត្រាឈ្នះការប្រកួត Australia Open ចំនួន ១០លើកក្នុងទីក្រុងមែលប៊ន។ ២.Rafa Nadal Nadal គឺជាកីឡាករវាយកូនបាល់តែម្នាក់លើពិភពលោកដែលឈ្នះពានរង្វាន់ Grand Slam ចំនួន ២២លើក លើសកីឡាករវាយកូនបាល់ណាទាំងអស់ ហើយកំពុងតែត្រូវបានតាមប្រមាញ់ពានដោយ Djokovic ផ្ទាល់។ បានរង្វាន់ Grand slam លើកទី២២ សម្រាប់គេគឺនៅក្នុងប្រទេសអូស្ត្រាលីនេះតែម្តង ដោយកាលនោះគ្មានការប្រជែងពី Djokovic ដែលជាប់បម្រាមឡើយ។ កីឡាករវ័យ ៣៦ឆ្នាំ សម្លឹងរកការការពារតំណែងជើងឯក ខណៈរូបគេចាប់ផ្តើមការប្រកួតរដូវកាលថ្មីមិនសូវបានល្អឡើយ រួមជាមួយរបួសមួយចំនួន។ ៣. Daniil Medvedev អតីតកីឡាករវាយកូនបាល់លំដាប់ថ្នាក់លេខ១ ពិភពលោកមួយរូប ក៏កំពុងតែសម្លឹងការដណ្តើមពានរង្វាន់ Grand Slam នេះដូចគ្នា ខណៈទាំង Djokovic និង Nadal សុទ្ធសឹងតែជាគូប្រជែងរបស់គេ។ កាលពីឆ្នាំ ២០២១ កីឡាករសញ្ជាតិរុស្ស៊ីរូបនេះប្រកួតចាញ់ Djokovic នៅវគ្គផ្តាច់ព្រ័ត្រ និងឆ្នាំ ២០២២ ចាញ់ Nadal ទាំងពីរលើកជាប់គ្នា។ បច្ចុប្បន្ន Medvedev ស្ថិតនៅចំណាត់ថ្នាក់លេខ ៨ពិភពលោក ហើយរូបគេក៏ជាកីឡាករម្ចាស់ជើងឯក US Open កាលពីឆ្នាំ ២០២១។ ៤.Nick Kyrgios កីឡាករសញ្ជាតិអូស្ត្រាលីមិនបានចូលរួមប្រកួតក្នុងពានរង្វាន់នានា ចាប់តាំងពីខែតុលា មកដោយសារតែបញ្ហារបួស។ ប៉ុន្តែការប្រកួតព្រឹត្តិការណ៍ Australia Open លើកនេះរូបគេបានវិលត្រលប់មកកាន់ការប្រកួតវិញក្នុងទីក្រុងមែលប៊ន។ កីឡាករវ័យ ២៧ឆ្នាំ រូបនេះកាលពីឆ្នាំមុនបានឈ្នះពានរង្វាន់ចំនួនពីការប្រកួតក្នុងទីក្រុងមែលប៊ន។ ៥.Casper Ruud កាលពីឆ្នាំមុន Ruud បានធ្វើដំណើរឈានជើងឡើងដល់វគ្គផ្តាច់ព្រ័ត្រពានរង្វាន់ Grand Slam រួមទាំងការប្រកួត Masters and the season-ending ATP វគ្គផ្តាច់ព្រ័ត្រ ដោយបរាជ័យត្រឹមតែមួយប្រកួតប៉ុណ្ណោះ។ Ruud បច្ចុប្បន្នក៏មានឱកាសដើម្បីអាចឈានជើងឡើងទៅឈរនៅចំណាត់ថ្នាក់លេខ១ ពិភពលោក បន្ទាប់ពីកីឡាករវ័យក្មេង Alcaraz ដែលទើបឈ្នះ US Open។ Ruud កំពុងតែសម្លឹងការឈានជើងឱ្យកាន់តែជ្រៅបន្ថែមទៀតសម្រាប់ការប្រកួតក្នុងទីក្រុងមែលប៊ន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8027.txt
|
ទ្វីបអឺរ៉ុបគឺជាទីកន្លែងដ៏ពិសេសមួយដែលប្រមូលផ្តុំទៅដោយកីឡាករបាល់ទាត់លំដាប់ពិភពលោកមានសមត្ថភាពជាច្រើនប្រកបអាជីព ប៉ុន្តែនារយៈពេលប៉ុន្មានឆ្នាំចុងក្រោយមកនេះ កីឡាករដែលលេងនៅតំបន់អឺរ៉ុបមួយចំនួនក៏បានផ្លាស់ប្តូរ ទៅកាន់លីគផ្សេងពិសេសលីគនៅចិន Chinese Super League ដើម្បីចាប់ស្រវ៉ាប្រាក់ថ្លៃពលកម្មដ៏ច្រើនសន្ធឹកសន្ធាប់រួមទាំងជាតារាបាល់ទាត់ប្រចាំលីគកំពូលផង។
|
កីឡាករដែលបានផ្លាស់ទៅប្រកបអាជីពនៅទឹកដីចិនទទួលបានប្រាក់ឈ្នួលខ្ពស់ទាំងនោះសុទ្ធសឹងតែជាកីឡាករមានឈ្មោះល្បីៗនៅតំបន់អឺរ៉ុប ហើយជាពិសេសខណៈដែលអាជីពរបស់ពួកគេហៀបនឹងបញ្ចប់។ ក៏ ប៉ុន្តែក៏មានកីឡាករមួយចំនួនបានផ្លាស់ចេញពីលីគកំពូលចិន ក្រោយពេលដែលប្រាក់ពលកម្មរបស់ពួកគេត្រូវបានកាត់បន្ថយនៅក្នុងឆ្នាំ ២០២១ ផងដែរ។ មនុស្សជាច្រើនបានចោទប្រកាន់កីឡាករដែលបានផ្លាស់ប្តូរួទៅកាន់លីគកំពូលចិន ថាជាកីឡាករដែលខ្វះមហិច្ឆតាដើម្បីប្រកួតប្រជែងនៅក្របខណ្ឌបាល់ទាត់កម្រិតកំពូលពិភពលោក ប៉ុន្តែដោយសារតែកត្តាប្រាក់បៀវត្សរ៍ដែលផ្តល់ទៅកីឡាករ ស្ទើរតែមិនអាចស្តីបន្ទោសទៅកាន់កីឡាករទាំងនោះបានដែលពួកគេសម្រេចចិត្តផ្លាស់ចេញពីក្លិបយក្សអឺរ៉ុបទៅកាន់ទឹកដីចិន។ នេះជាកីឡាករទាំង ១០ ដែលរកបានប្រាក់ចំណូលខ្ពស់បំផុតនៅលីគបាល់ទាត់កំពូលចិន៖ ១. Ezequiel Lavezzi Lavezzi បានចេញផ្លូវពីក្លិប Paris Saint Germain ផ្លាស់ទៅកាន់ក្លិប Hebei China Fortune ក្នុងឆ្នាំ ២០១៦។ មូលហេតុនៃការផ្ទេរដោយរូបគេទទួលបានប្រាក់ពលកម្មប្រមាណ ៧៩៨,០០០អឺរ៉ូ ក្នុងសប្តាហ៍ ហើយរូបគេបានចូលនិវត្តន៍ពីបាល់ទាត់ក្នុងឆ្នាំ ២០១៩។ ២. Carlos Tevez អតីតខ្សែប្រយុទ្ធអាហ្សង់ទីនរូបនេះបានផ្លាស់ទៅលេងនៅលីគកំពូលចិនក្នុងឆ្នាំ ២០១៦ ចូលរួមក្រុម Shanghai Shenhua ក្នុងឆ្នាំ ២០១៦។ Tevez ទទួលបានប្រាក់ក្នុងមួយសប្តាហ៍ប្រមាណ ៦៣៥,០០០អឺរ៉ូ ក្នុងមួយសប្តាហ៍ក្រោយផ្លាស់ពីក្លិប Boca Juniors ហើយនៅពេលដែលកើបលុយបានយ៉ាងច្រើនរួចហើយ Tevez បានវិលទៅកាន់ទឹកដីអាហ្សង់ទីនវិញ ៣. Oscar កីឡាករសញ្ជាតិប្រេស៊ីលធ្លាប់ឈ្នះបានរង្វាន់ជាច្រើនជាមួយក្រុមតោខៀវ Chelsea ការផ្លាស់ទៅទឹកដីចិនបានកើតមានរឿងដ៏គួរឱ្យភ្ញាក់ផ្អើលនៃការដោះដូរនេះ។ Oscar ផ្លាស់ទៅចិនក្នុងឆ្នាំ ២០១៧ ចូលរួមក្រុម Shanghai SIPG ក្នុងឆ្នាំ ២០១៧ ទទួលបានប្រាក់ឈ្នួល ៥០០,០០០អឺរ៉ូមួយសប្តាហ៍ជាប្រាក់ឈ្នួលគុណនឹង ២ពីតំបន់អឺរ៉ុប។ ៤. Cedric Bakambu កីឡាករក្រុមជម្រើសជាតិកុងហ្គោ ធ្លាប់បានលេងនៅលីគកំពូល La Liga ដែលជាតារាបាល់ទាត់មួយរូបលេងនៅ Villarreal ហើយគេជួយក្រុមអេស្ប៉ាញមួយនេះលេងនៅវគ្គពាក់កណ្តាលផ្តាច់ព្រ័ត្រ Europa League។ កីឡាកររូបនេះបានផ្លាស់ទៅចូលរួមក្រុម Beijing Guoan ហើយដែលគេក្លាយជាកីឡាករអាហ្រ្វិកដំបូងប្រចាំប្រវត្តិសាស្ត្រដែលបានផ្លាស់ទៅចិនក្នុងឆ្នាំ ២០១៨ ដោយរកបានប្រាក់ឈ្នួល ៣៤១,០០០អឺរ៉ូក្នុងមួយសប្តាហ៍។ រូបគេបានវិលទៅកាន់តំបន់អឺរ៉ុបវិញក្នុងឆ្នាំ ២០២២ ដោយបានចូលរួមលេងឱ្យក្រុម Olympique Marseille។ ៥. Hulk អតីតខ្សែប្រយុទ្ធក្រុមជម្រើសជាតិប្រេស៊ីល រូបគេមិនដែលលេងនៅក្នុងលីគកំពូលអឺរ៉ុបទាំង ៥ឡើយ ហើយបន្ទាប់ពីរូបគេលេងនៅក្រុម FC Porto និង Zenit Saint-Peterburg រូបគេបានសម្រេចចិត្តទៅកើបលុយធំនៅប្រទេសចិនជាមួយក្លិប Shanghai SIPG។ Hulk រកបានប្រាក់ចំនួន ៣២០,០០០ក្នុងមួយសប្តាហ៍ ហើយកីឡាករវ័យ ៣៦ឆ្នាំ បានវិលត្រលប់ទៅកាន់ប្រេស៊ីលក្នុង ២០២១ បន្ទាប់ពីឈ្នះពានរង្វាន់ចំនួន ២នៅចិន។ ៦. Graziano Pelle កីឡាករសញ្ជាតិអ៊ីតាលីរូបនេះធ្លាប់លេងនៅក្រុម Southampton ហើយបង្ហាញខ្លួនបានយ៉ាងល្អ និងក្នុងឆ្នាំ ២០១៥-១៦ រូបគេធ្លាប់លេងក្រោមការដឹកនាំរបស់លោក Ronald Koeman។ កីឡាករ Sadio Mane និង Vergil van Dijk សុទ្ធសឹងតែជាមិត្តរួមក្រុមរបស់គេ។ Pelle បានផ្លាស់ទៅកាន់ក្លិប Shandong Luneng ក្នុងឆ្នាំ ២០១៦ រូបគេរកបានប្រាក់ក្នុងមួយសប្តាហ៍ ២៦៣,០០០អឺរ៉ូ។ ៧. Stephan El-Shaarawy កីឡាករសញ្ជាតិអ៊ីតាលីរូបគេជាកីឡាករដ៏ល្បីមួយរូបលេងនៅ AC Milan រូបគេក៏ធ្លាប់ជាកីឡាករម្នាក់ដ៏ល្បីលើពិភពលោក។ ប៉ុន្តែចាប់តាំងពីផ្លាស់ទៅ Roma រូបគេតែងជួបបញ្ហារបួសជារឿយៗ បន្ទាប់មកគេបានផ្លាស់ទៅក្រុមនៅលីគចិន Shanghai Shenhua ក្នុងឆ្នាំ ២០១៩ ដោយទទួលបានប្រាក់ឈ្នួល ២៤៧,០០០អឺរ៉ូក្នុងមួយសប្តាហ៍។ ៨. Paulinho កីឡាករសញ្ជាតិប្រេស៊ីលធ្លាប់ជាអតីតកីឡាករក្រុម Tottenham Hotspur និង Barcelona រូបគេបានផ្លាស់ទៅកាន់ក្លិប Guangzhou Evergrande ដោយទទួលបានប្រាក់ឈ្នួល ២៣០,០០០អឺរ៉ូក្នុងមួយសប្តាហ៍។ បច្ចុប្បន្នកីឡាករវ័យ ៣៣ឆ្នាំរូបនេះបានផ្លាស់ទៅលេងនៅប្រេស៊ីលលេងឱ្យក្រុម Corinthians។ ៩. Eder Citadin Martins អតីតកីឡាករក្រុមជម្រើសជាតិអ៊ីតាលីដែលធ្លាប់បានលេងក្នុងពានរង្វាន់ Euro 2016 កីឡាករក្រុម Inter រូបនេះបានផ្លាស់ទៅក្រុង Jiangsu Suning ក្នុងឆ្នាំ ២០១៨ ទទួលបានប្រាក់ពលកម្ម ២១៣,០០០អឺរ៉ូមួយសប្តាហ៍។ ១០. Marouane Fellaini កីឡាករសញ្ជាតិបែលហ្ស៊ិកធ្លាប់លេងឱ្យក្រុមបិសាចក្រហម Manchester United ហើយនៅក្នុងឆ្នាំ ២០១៩ រូបកេបានផ្លាស់ទៅកាន់លីគចិន ក្រោយចំណាយពេលជិត ៦ឆ្នាំជាមួយក្រុមយក្សអង់គ្លេស។ នៅចិនរូបគេទទួលបានប្រាក់ ២០៥,០០០អឺរ៉ូដែលវាប្រហាក់ប្រហែលដែលរូបគេទទួលបាននៅក្រុមបិសាចក្រហម តែយ៉ាងណាវ័យរបស់គេក្លាយជាបញ្ហាសម្រាប់ក្រុមអង់គ្លេសហើយរូបគេក៏ទៅលេងនៅចិនតែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8028.txt
|
លោក Christophe Galtier អ្នកចាត់ការទូទៅ Paris Saint Germain បង្ហាញការខកចិត្តចំពោះកូនក្រុមក្រោយប្រកួតចាញ់ក្រុម Rennes ក្នុងលទ្ធផល ១-០ នៃជំនួបក្របខណ្ឌលីគកំពូលបារាំង Ligue 1 នៅរាត្រីថ្ងៃទី១៥ ខែមករា។ ក្រោយបរាជ័យលោក Galtier បានផ្តាំកូនក្រុមឱ្យផ្តោត និងពង្រឹងភាពខ្លាំងឡើយវិញ ព្រោះ World Cup ចប់ហើយ។
|
ក្រុមរហ័សនាមអ្នកមានបារាំងចាប់ផ្តើមការប្រកួតក្នុងឆ្នាំ ២០២៣ ក្នុងនាមក្រុមស្ថិតនៅចំណាត់ថ្នាក់កំពូលតារាង Ligue 1 ដោយដាច់ពិន្ទុក្រុមលេខពីរ RC Lens ៧ពិន្ទុ។ ប៉ុន្តែឆ្លងកាត់ ៣ប្រកួតចុងក្រោយ PSG ហាក់មានទម្រង់មិនសូវល្អដោយរងបរាជ័យក្រៅដី ២លើកជាប់គ្នាតែម្តង ដែលធ្វើឱ្យពួកគេថយគម្លាតពិន្ទុពីក្រុម RC Lens មកត្រឹមតែ ៣ពិន្ទុ។ PSG ប្រកួតចាញ់ក្រុម RC Lens ក្រៅទឹកដីក្នុងលទ្ធផល ៣-១ និងចាញ់ Rennes កាលពីយប់មិញនេះដោយលទ្ធផល ១-០។ ក្រោយលទ្ធផលបរាជ័យជាលើកទីពីរក្រៅដីសម្រាប់ពានរង្វាន់ក្នុងស្រុក លោក Galtier ដែលជាគ្រូបង្វឹកប្រឈមមុខការរិះគន់ចំពោះបរាជ័យនេះ ខណៈកូនក្រុមសុទ្ធសឹងជាតារាបាល់ទាត់ដែលមានឈ្មោះលេងនៅព្រឹត្តិការណ៍ World Cup 2022។ គ្រូបង្វឹកវ័យ ៥៦ឆ្នាំរូបនេហ បានបង្ហាញអារម្មណ៍ខកចិត្ត និងអះអាងថាកូនក្រុមរបស់លោកត្រូវការបង្ហាញភាពខ្លាំងដែលជាសមត្ថភាពរបស់ពួកគេត្រលប់មកកាន់ការប្រកួតឱ្យ PSG វិញដើម្បីជ័យជម្នះនាជំនួបក្រោយៗ។ «ខ្ញុំពិតជាខកចិត្តខ្លាំងចំពោះការបង្ហាញទម្រង់លេងរបស់យើងនៅថ្ងៃនេះ យើងមិនបានបង្កើតឱកាសគ្រប់យ៉ាង ហើយយើងធ្វើបានឱកាសល្អស្តួចស្តើងបំផុតក្នុងការប្រកួត។ […] រឿងរ៉ាវដ៏សំខាន់យើងត្រូវការស្វែករកការយល់ចិត្តគ្នារវាងកីឡាករ ជាពិសេសទំនាក់ទំនងនិងបច្ចេកទេសល្អក្នុងក្រុមពីកីឡាករម្នាក់ទៅម្នាក់។ World Cup បានចប់ហើយ ពួកគេគួរតែប្រឹងប្រែង និងផ្លោជាមួយក្រុមវិញ។»។ លោក Galtier បាននិយាយបែបនេះទៅកាន់ទូរទស្សន៍ Prime Video។ ក្នុងការប្រកួតទល់ក្រុម Rennes នោះ PSG បង្កើតឱកាសស៊ុតលើគូប្រកួតបានត្រឹមតែ ៨លើកប៉ុណ្ណោះ ដែលជាការប្រកួតដែលមានកំណត់ត្រាស៊ុតសំដៅទីគូប្រកួតដ៏ទាបបំផុតក្នុងរដូវកាលនេះ ហើយការស៊ុតចំគោលដៅបានត្រឹមតែ ១លើកប៉ុណ្ណោះ។ នេះជាបរាជ័យលើកទី៣ សម្រាប់ PSG ពីការធ្វើដំណើរ ៤លើកទៅទឹកដីក្រុម Rennes ក្នុងការប្រកួត Ligue 1។ លើសពីនេះទៅទៀតគ្រូបង្វឹកសញ្ជាតិបារាំងរូបនេះ ក៏បានបង្ហាញពីបញ្ហាចំៗចំពោះការលេងរបស់តារាបាល់ទាត់ម្ចាស់ជើងឯក World Cup ខ្សែប្រយុទ្ធវ័យ៣៥ ឆ្នាំ Lionel Messi និង Neymar JR ថាគ្មានគោលដៅច្បាស់លាស់នៅពេលបណ្តើរបាល់ទៅតំបន់ប្រយុទ្ធ ហើយបញ្ហានៅតែបន្តពេលដែលក្រុមបានផ្លាស់ប្តូរ Kylian Mbappe ចូលប្រកួតក្នុងវគ្គទីពីរ។ ការប្រកួតបន្ទាប់របស់ PSG នឹងត្រូវធ្វើដំណើរទៅកាន់ទឹកដីអារ៉ាប៊ីសាអូឌីតដើម្បីជួបប្រកួតក្នុងពានរង្វាន់ Riyadh Season Cup 2023 ទល់ក្រុមកីឡាករតារាបាល់ទាត់មកពីក្រុម Al Nassr និង Al Hilal ដោយក្នុងនោះក៏មានវត្តមានរបស់តារាឆ្នើមព័រទុយហ្កាល់ Cristiano Ronaldo ផងដែរ។ ការប្រកួតនឹងធ្វើឡើងនៅថ្ងៃទី១៩ ខែមករា វេលាម៉ោង ១១:៣០យប់(ម៉ោងនៅកម្ពុជា)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8029.txt
|
Manchester City ក្លាយជាក្លិបបាល់ទាត់រកចំណូលបានច្រើនជាងគេលើលោកពីររដូវកាលជាប់គ្នា ២០២០-២១ និង២០២១-២២។ នេះបើយោងតាមទិន្នន័យដែលចេញផ្សាយដោយ Deloitte Football Money League ជាក្រុមហ៊ុនប្រឹក្សាពន្ធ និងហិរញ្ញវត្ថុ នៅថ្ងៃទី១០ ខែមករា។
|
ក្លិបរហ្សនាមមេឃខៀវក្នុងក្របខណ្ឌ Premier League អាចរកចំណូលបាន ៧៩០លានដុល្លារនៅរដូវកាល ២០២១-២២ លើសរដូវកាលមុនដែលពួកគេរកបាន៧១០,៨១លានដុល្លារ ដោយសារនៅមានជំងឺកូវីដ-១៩នៅឡើយ។ ចំណូលដ៏ច្រើននេះ ដោយសារ Man City កើនចំណូលពាណិជ្ជកម្មក្នុងកំណត់ត្រា Premier League ចំនូន ៤០៣លានដុល្លាររដូវកាលមុន ដោយកើនលើស៧០លានដុល្លារ បើធៀបរដូវកាល ២០២០-២១។ តាមរយៈចំណូលនេះ ម្ចាស់ជើងឯកលីគកំពូលអង់គ្លេសក្លាយជាក្លិបរកចំណូលបានច្រើនជាងគេលើលោក ដោយនាំមុខក្លិបលេខ២ Real Madrid (៧៧១លានដុល្លារ) និងលេខ៣ Liverpool (៧០២លានដុល្លារ)។ Barcelona ដែលធ្លាប់នាំមុខគេញឹកញាប់ក្នុងតារាងក្លិបរកចំណូលបានច្រើនជាងគេរបស់ Deloitte បាត់ឈ្មោះពី Top 10 ស្របពេល Manchester United ស្ថិតនៅចំណាត់ថ្នាក់ទី៤ និង Paris St Germain លេខ៥។ Chelsea, Tottenham Hotspur, Arsenal, West Ham United, Leicester City, Leeds United, Everton និង Newcastle United សុទ្ធតែស្ថិតក្នុងបញ្ជីឈ្មោះរបស់ Deloitte។ ចំណោមក្លិបបាល់ទាត់ទាំង២០ដែលជាប់ឈ្មោះក្នុងបញ្ជីរបស់ Deloitte មានក្លិបចំនួន១១មកពីលីគកំពូលអង់គ្លេសដែលជាចំនួនច្រើនបំផុត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_803.txt
|
សាធារណរដ្ឋបារំាងកំពុងស្ថិតក្នុងដំណាក់កាលចម្រាញ់បេក្ខជនប្រធានាធិបតី មុនពេលបោះឆ្នោតប្រធានាធិបតីជុំទីមួយមកដល់ក្នុងរយៈពេលប្រហែល ២ខែខាងមុខ។ ដំណាក់កាលចម្រាញ់បេក្ខជននេះគឺ សំដៅដល់លក្ខខណ្ឌដែលកំណត់ឱ្យបេក្ខជនម្នាក់ៗស្វែងរកសំឡេងគាំទ្រឱ្យបានយ៉ាងហោចណាស់ ៥០០ ពីមន្ត្រីដែលជាប់បោះឆ្នោតទូទាំងប្រទេស។
|
ថ្វីបើការបោះឆ្នោតជ្រើសរើសប្រធានាធិបតីបារាំងជុំទីមួយនឹងមកដល់នៅថ្ងៃ១០ ខែមេសា ក៏ដោយ ដំណើរការនៃការជម្រុះបេក្ខជនដែលមានគុណវុឌ្ឍិ និងលក្ខណៈសម្បត្តិគ្រប់គ្រាន់ក្នុងការចូលប្រជែងតំណែងកំពូលរបស់រដ្ឋនេះទើបតែចាប់ផ្តើមពីថ្ងៃ ៤ខែកុម្ភៈនេះទេ និងមានរយៈពេលចំនួនបួនសប្តាហ៍។ បទបញ្ញត្តិនេះដែរ ត្រូវបានដាក់ចេញក្នុងគោលបំណងចម្បងកំណត់ចំនួនបេក្ខជនប្រធានាធិបតីដែលមានត្រូវមានឈ្មោះលើសន្លឹកឆ្នោត។ បើតាមសារព័ត៌មានបារាំង France 24 លក្ខខណ្ឌចម្រាញ់បេក្ខជនប្រធានាធិបតីនេះត្រូវបានអនុវត្តចាប់តាំងពីឆ្នាំ១៩៧៦ ដោយតម្រូវឱ្យបេក្ខជនម្នាក់ៗដែលប៉ងប្រកួតយកតំណែងប្រធានាធិបតី ប្រមូលហត្ថលេខាគាំទ្រពីមន្ត្រីជាប់ឆ្នោតទូទាំងប្រទេសឱ្យបានយ៉ាងហោចណាស់ ៥០០។ បេក្ខជនរូបណាដែលបំពេញលក្ខខណ្ឌនេះ នឹងអាចរុញបេក្ខភាពរបស់ខ្លួនទៅកាន់ក្រុមប្រឹក្សាធម្មនុញ្ញដើម្បីសម្រេចបើកផ្លូវឱ្យចូលប្រកួតជាផ្លូវការ។ មន្ត្រីជាប់ឆ្នោតនោះជាអ្នកណា? មុននឹងឈានទៅបកស្រាយពីមន្ត្រីជាប់ឆ្នោត អ្នកអានត្រូវយល់ពីការបែងចែកតំបន់រដ្ឋបាលរបស់បារាំងជាមុនសិន។ ការគ្រប់គ្រងរដ្ឋបាលរបស់បារាំងត្រូវបានបែងជា១៨ តំបន់ ក្នុងនោះមាន ១៣ ស្ថិតនៅក្នុងតំបន់អឺរ៉ុបផ្ទាល់ និងប្រាំតំបន់ទៀតជាទឹកដីដែលស្ថិតនៅឯនាយសមុទ្រ។ តំបន់នីមួយៗក៏ត្រូវបានបែងចែកជា អង្គរដ្ឋបាលដែលមានឈ្មោះថា «ដេប៉ាតឺម៉ង់» ហើយបច្ចុប្បន្ននេះបារាំងមានដេប៉ាតឺម៉ង់សរុបចំនួន ១០១។ ដេប៉ាតឺម៉ង់នេះក៏ត្រូវបានបែងចែកបន្តទៀតជា ក្រុង ដែលបច្ចុប្បន្នក្រុងមានចំនួនសរុប ៣៤៩៦៥។ ចំណែកដេប៉ាតឺម៉ង់នីមួយៗត្រូវបានគ្រប់គ្រងដោយអង្គនីតិប្រតិបត្តិមួយដែលគេហៅថា ក្រុមប្រឹក្សាដេប៉ាតឺម៉ង់ដែលជ្រើសរើសតាមការបោះឆ្នោត។ ដូចបានពន្យល់ខាងលើនេះ បេក្ខជនប្រធានាធិបតីត្រូវស្វែងរកការគាំទ្រពីមន្ត្រីជាប់ឆ្នោតនៅទូទាំងប្រទេសដែលចេញទាំងដេប៉ាតឺម៉ង់ទាំង ១០១។ ក្នុងចំណោមនោះមាន ចៅហ្វាយក្រុង សមាជិកព្រឹទ្ធសភា សមាជិកសភាជាតិ សភាថ្នាក់តំបន់ និងសមាជិកក្រុមប្រឹក្សាដេប៉ាតឺម៉ង់ រួមជាមួយតំណារាស្ត្របារាំងដែលកំពុងបំពេញការងារជាសមាជិកសភាអឺរ៉ុប។ ប្រធានក្រុមប្រឹក្សាក្រុងប៉ារីស ប្រធាននៃក្រុមប្រឹក្សាប្រតិបត្តិនៃទឹកដី Corsica and Martinique ប្រមុខរដ្ឋាភិបាលនៃទឹកដីបារាំងនៅឯនាយសមុទ្រ ប៉ូលីណេស៊ី និង នូវែលកាលេដូនី (New Caledonia) សមាជិកនៃសភាតំណាងប្រជាជនបារាំងនៅបរទេសជាដើម។ បេក្ខជនប្រធានាធិបតីម្នាក់ត្រូវធានាថា សំឡេងគាំទ្រដែលខ្លួនរកបានត្រូវតំណាងឱ្យ ដេប៉ាតឺម៉ង់ មិនតិចជាង ៣០ ក្នុងចំណោមដេប៉ាតឺម៉ង់ទាំងអស់ ហើយនៅក្នុងដេប៉ាតឺម៉ង់នីមួយៗ បេក្ខជនរូបនោះក៏មិនអាចទទួលហត្ថលេខាគាំទ្រលើសពី ៥០ បានដែរ។ បើតាមក្រសួងមហាផ្ទៃបារាំង មន្ត្រីជាប់ឆ្នោតថ្នាក់ជាតិ និងថ្នាក់មូលដ្ឋានរហូតដល់ ៤២,៤៣៣ នាក់ដែលកាន់ត្រូវបានបោះឆ្នោតឱ្យកាន់តំណែងផ្លុវការសរុប ៤៥, ១៦៧ ដែលវាមានន័យថា មន្ត្រីម្នាក់កាន់តំណែងនយោបាយច្រើនជាងមួយ។ យ៉ាងណាមិញ មន្ត្រីម្នាក់មានសិទ្ធិគាំទ្របេក្ខជនម្នាក់ប៉ុណ្ណោះហើយរាល់ការសម្រេចចិត្តគឺត្រូវចាត់ទុកថា ផ្លូវការមិនអាចផ្លាស់ប្តូរបានឡើយ។ ដូច្នេះហើយក្នុងករណីដែលបេក្ខជនណាមួយសម្រេចបោះបង់បេក្ខភាពរបស់ខ្លួនពាក់កណ្តាលទី សំឡេងគាំទ្រដែលគេប្រមូលបានមិនអាចផ្ទេរទៅឱ្យបេក្ខជនផ្សេងទៀតឡើយ។ បន្ទាប់ពីទទួលស្គាល់សំឡេងគាំទ្ររបស់បេក្ខជនរកបាន និងទទួលលិខិតប្រកាសទ្រព្យសម្បត្តិទាំងប្រាក់ចំណូល និងផលប្រយោជន៍នានានៃជំនួញរបស់ខ្លួន ក្រុមប្រឹក្សាធម្មនុញ្ញនឹងផ្តល់ការអនុញ្ញាតផ្លូវការដល់បេក្ខជនទាំងនោះដើម្បីឈរឈ្មោះប្រកួតប្រជែងក្នុងការបោះឆ្នោត។ សម្រាប់ឆ្នាំ ២០២២នេះ រដ្ឋាភិបាលត្រូវប្រកាសបញ្ជីឈ្មោះបេក្ខជនប្រធានាធិបតីជាផ្លូវការមិនឱ្យលើសថ្ងៃទី ១១ ខែមីនាឡើយ។ ត្រឡប់មកវិញ ការបោះឆ្នោតប្រធានាធិបតីឆ្នាំ ២០២២ នេះដែរ បេក្ខជនមិនតិចជាង ៤០នាក់ទេដែលបានបង្ហាញបំណងចូលរួមប្រជែងយកតំណែងប្រមុខរដ្ឋ ឬអាចនិយាយម្យ៉ាងទៀតបានថា ប្រជែងជាមួយប្រធានធិបតីជិតផុតអាណត្តិលោក អេម៉ានុយអែល ម៉ាក្រុង។ យ៉ាងណាមិញ វាហាក់បីដូចជារឿងលំបាកខ្លាំងសម្រាប់បេក្ខជនភាគច្រើន ដើម្បីឈានទៅប្រមូលហត្ថលេខាគាំទ្រខ្លួនត្រឹម ៥០០ ពីមន្ត្រីជាប់ឆ្នោត ដើម្បីក្លាយជាបេក្ខជនប្រធានាធិបតីផ្លូវការ។ យ៉ាងណាមិញ វាមានភាគរយច្រើន ដែលអ្នកនយោបាយកណ្តាលនិយមដូចជាលោក ម៉ាក្រុង ទំនងជានឹងឈ្នះការបោះឆ្នោតសម្រាប់អាណត្តិទីពីរ ថ្វីបើការដឹកនាំរបស់លោកប្រឈមរឿងចម្រូងចម្រាសច្រើននាពេលកន្លងមកក៏ដោយចុះ។ យ៉ាងណាមិញលោកនឹងត្រូវប្រឈមនឹងការប្រកួតប្រជែងខ្លាំងក្លាជាមួយបេក្ខជនមានប្រជាប្រិយភាពផ្សេងទៀត ដូចជាអ្នកនយោបាយកណ្តាលលម្អៀងស្តាំលោកស្រី Valérie Pécresse នៃបក្សសាធារណរដ្ឋ និងអ្នកនយោបាយស្តាំនិយមជ្រុលដូចជា លោកស្រី ម៉ារី ឡឺប៉ែន នៃបក្សរួមរួមកម្លាំងជាតិ ឬ (Rassemblement National) ក៏ដូចជា លោក Eric Zemmour នៃបក្សជ័យជម្នះជាថ្មី ឬ បក្ស Reconquête ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8030.txt
|
ក្រុមការពារតំណែងជើងឯក ថៃ ស្មើវៀតណាម ២-២ នៅជំនួបជើងទី១ វគ្គផ្តាច់ព្រ័ត្រ AFF Cup ឆ្នាំ២០២២ នៅថ្ងៃទី១៣ ខែមករា នាកីឡដ្ឋាន My Dinh។
|
នៅវគ្គទី១ ក្រោយការប្រកួតដំណើរការបាន២៤នាទី ខ្សែប្រយុទ្ធ Nguyen Tien Linh រកបានគ្រាប់នាំមុខឱ្យម្ចាស់ផ្ទះវៀតណាមដោយការតែតបញ្ចូលទីយ៉ាងល្អ តាមរយៈការបញ្ជូនរបស់ Nguyen Quang Hai។ លទ្ធផល ១-០ រក្សារហូតបញ្ចប់វគ្គទី១។ ចូលដល់វគ្គទី២ នាទី៤៨ កីឡាករ Poramet Arjvirai រកបានគ្រាប់តាមស្មើឱ្យថៃវិញ មុនពេល បន្ថែមគ្រាប់នាំមុខនៅ១៥នាទីបន្ទាប់ដោយ Sarach Yooyen ។ យ៉ាងណាក៏ដោយ នៅជិតបញ្ចប់ការប្រកួតនៅនាទី៨៨ ម្ចាស់ផ្ទះវៀតណាម តាមបានគ្រាប់ស្មើវិញ ដែលធ្វើបានដោយ Van Thanh Vu។ ចប់ការប្រកួត ម្ចាស់ផ្ទះវៀតណាម ស្មើថៃ ២-២។ ដោយត្រូវកាត់សេចក្តីនៅជំនួបជើងទី២ នាថ្ងៃទី១៦ ខែមករា តាមរយៈលទ្ធផលនេះ ថៃដែលនឹងត្រូវទទួលវៀតណាមវិញ ជាក្រុមមានប្រៀប ដ្បិតត្រូវការត្រឹមលទ្ធផលស្មើ ០-០ ឬ ១-១ នឹងអាចការពារតំណែងជើងឯក AFF Cup របស់ខ្លួននៅឆ្នាំ២០២២៕ Sarach Yooyen អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8031.txt
|
Joao Felix ដែល Chelsea ទើបខ្ចីជើងពី Atletico Madrid ទទួលបានកាតក្រហមក្នុងការបង្ហាញខ្លួនដំបូង ស្របពេលតោខៀវរងបរាជ័យក្រោមថ្វីជើង Fulham ក្នុងលទ្ធផល ២-១ នៃជំនួបក្របខណ្ឌ Premier League ថ្ងៃទី១២ ខែមករា។ លទ្ធផលនេះ បានបន្ថែមសម្ពាធកាន់តែខ្លាំងឡើងសម្រាប់លោក Graham Potter សម្រាប់កៅអីអ្នកចាត់ការទូទៅ ខណៈ ៩ប្រកួតចុងក្រោយរកបានជ័យជម្នះតែ១លើកតែប៉ុណ្ណោះ។
|
ខ្សែប្រយុទ្ធសញ្ជាតិព័រទុយហ្កាល់ Felix ចូលជួយក្រុម Chelsea ភ្លាមៗតែម្តង បន្ទាប់ពីសម្រេចការផ្ទេរដោយខ្ចីជើងពីក្រុមអេស្ប៉ាញ Atletico Madrid។ បង្ហាញខ្លួនដំបូង Felix បែជាទទួលកាត់ក្រហម និងធ្វើឱ្យក្រុមបរាជ័យថែមទៀត។ Felix ទទួលបានកាតក្រហមនៅនាទី៥៨ នៃការប្រកួតក្រោយរូបគេបានទៅប៉ះទង្គិចគ្នាជាមួយកីឡាករខ្សែការពារ Kenny Tete អំឡុងពេលការប្រកួតស្ថិតក្នុងលទ្ធផលស្មើ ១-១។ កីឡាករដែលមានវ័យត្រឹម ២៣ឆ្នាំ ទទួលបានកាតក្រហមធ្វើឱ្យក្រុមម្ចាស់ផ្ទះ Fulham ចំណេញកម្លាំងកីឡាករម្នាក់ក្នុងការប្រយុទ្ធលើទីលានទល់ក្រុមភ្ញៀវ រហូតកីឡាករខ្សែប្រយុទ្ធ Carlos Vinicius សញ្ជាតិប្រេស៊ីលរកបានគ្រាប់បាល់ជ័យជម្នះទៅលើតោខៀវ ២-១ នៅត្រឹមនាទី៧៣ ដោយការតែតបាល់បញ្ចូលទីយ៉ាងអស្ចារ្យ។ គ្រាប់បាល់ទីមួយរបស់ Fulham ធ្វើបានដោយកីឡាករប្រេស៊ីល William នៅនាទី២៥ ចំណែក ១គ្រាប់របស់ Chelsea រកបានដោយខ្សែការពារ Kalidou Koulibaly នាទី៤៧។ ក្រោយក្រុមបន្តរងភាពអាម៉ាស់ដូច្នេះលោក Graham Potter ជាគ្រូបង្វឹកហាក់បីមិនបង្ហាញអារម្មណ៍ខឹងសម្បាអ្វីឡើយចំពោះក្រុម ដោយលោកគ្រាន់តែលើកឡើងអំពីបញ្ហាប្រឈមដោយទទួលបានកាតក្រហម និងការបង្កកំហុសបន្តិចបន្តួចពីសំណាក់កីឡាករតែប៉ុណ្ណោះ។ «យើងចាប់ផ្តើមការប្រកួតបានល្អ យើងមានឱកាសល្អពីដើមវគ្គមក ប៉ុន្តែកំហុសក៏តែងកើតមានដែលនាំឱ្យក្រុមគេនាំមុខ ១គ្រាប់មុន យើងបានឆ្លើយតបយ៉ាងល្អដោយអាចតាមស្មើ។ តែទោះយ៉ាងណាកាតក្រហមបានផ្លាស់ប្តូរការប្រកួត និងធ្វើឱ្យយើងជួបបញ្ហាលំបាកខ្លាំងឡើង។ យើងអាចធ្វើបានកាន់តែល្អចំពោះការស៊ុតបញ្ចូលទី ហើយរឿងនេះជាអ្វីដែលយើងចង់បាន។»។ លោក Potter និយាយប្រាប់ BT Sports បែបនេះ។ លទ្ធផលឈ្នះ ២-១ បានជួយ Fulham ក្រសោបបាន ៣ពិន្ទុបន្ថែមដើម្បីឡើងឈរលេខ៦ មាន៣១ពិន្ទុ ក្នុងតារាងលីគកំពូលអង់គ្លេស សម្រាប់សប្តាហ៍ទី១៩ ដោយឈរពីលើក្រុមហង្សក្រហម Liverpool ដែលទើបប្រកួត១៧លើក ចំនួន៣ពិន្ទុ។ នេះបានក្លាយជាបរាជ័យការប្រកួតក្នុងលីគលើកទី៨ សម្រាប់ Chelsea ក្នុងរដូវកាលនេះ និងជាបរាជ័យ ៣លើកជាប់គ្នានៅរាល់គ្រប់កម្មវិធីប្រកួត។ តោខៀវស្ថិតនៅចំណាត់ថ្នាក់លេខ ១០ មានត្រឹម ២៥ពិន្ទុពីការប្រកួតចំនួន ១៨លើកនៃ Premier league។ ចាប់តាំងពីថ្ងៃទី២ ខែវិច្ឆិកា ឆ្នាំ ២០២២ ដែលជាថ្ងៃនៃការប្រកួត Champions League ចុងក្រោយទល់ក្រុម Dimano Zagreb ដែលកាលនោះ Chelsea យកឈ្នះដោយលទ្ធផល ២-១ ហើយមកដល់ឆ្នាំ ២០២៣ ដែលការប្រកួតយប់មិញនេះជាការប្រកួត ១០លើកចុងក្រោយបង្អស់របស់ Chelsea។ ១០ប្រកួតចុងក្រោយមកនេះ Chelsea រកបានជ័យជម្នះបានត្រឹមតែ ២លើកប៉ុណ្ណោះ ស្មើ១ លើកចាញ់ ៨លើក ក្រោមការដឹកនាំរបស់លោក Potter៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8032.txt
|
លោក Pele វីរបុរសបាល់ទាត់ដ៏អស្ចារ្យរបស់ប្រេស៊ីល និងជាកីឡាករតែម្នាក់ក្នុងពិភពលោកដែលឈ្នះពាន World Cup ៣លើក ហើយត្រូវមនុស្សគ្រប់រូបតាំងនាមឱ្យថាជាស្តេចនៃបាល់ទាត់ បានទទួលមរណភាពក្នុងវ័យ ៨២ឆ្នាំ។ Pele ទទួលមរណភាពដោយការវិវត្តធ្ងន់ធ្ងរនៃជំងឺមហារីក។
|
កើតក្នុងគ្រួសារដែលមានឪពុកឈ្មោះ Dondinho និងម្តាយឈ្មោះ Celeste Arantes និងមានបងប្អូនបង្កើតចំនួន ២នាក់ លោក Pele ចាប់កំណើតនៅក្នុងសង្កាត់ Tres Coracoes ទីក្រុង Minas Gerais នឹងរស់ធំធាត់ឡើងនៅក្នុងតំបន់ក្រីក្រ Bauru ក្នុងទីក្រុង Sao Paulo ។ ឈ្មោះកំណើតហៅថា Adison Arantes do Niscimento ប៉ុន្តែត្រូវបានគេហៅខ្លីថា Pele ។ ឈ្មោះPele នេះ លោកទទួលបានអំឡុងពេលចូលរៀន ដោយអានទៅតាមសំនៀងឈ្មោះរបស់កីឡាករអ្នកចាំទីដ៏ល្បីបំផុតមួយ ក្នុងតំបន់នោះឈ្មោះ Vasco da Gama ដែលមានឈ្មោះហៅខ្លីថា Bile ប៉ុន្តែការប្រើសំនៀងនោះ មានការប្រើខុសជាប់មកជាឈ្មោះ Pele រហូតមក។ នៅវ័យក្មេងលោក Pele បានជួយស្វែងរកប្រាក់ចំណូលជួយគ្រួសារ ដោយបានធ្វើការងារជាអ្នកបម្រើនៅក្នុងហាង«តែ» មួយកន្លែង ក្នុងតំបន់រស់នៅ។ Pele ចេះលេងបាល់លើកដំបូងដោយឪពុករបស់លោកជាអ្នកបង្រៀនផ្ទាល់។ ឪពុកPele ធ្លាប់ជាកីឡាករបាល់ទាត់លេងនៅក្លិប Fluminense ស្រាប់ ។ ដ្បិតចាប់អារម្មណ៍លើការលេងបាល់មែន កាលនោះ Pele មិនមែនលទ្ធភាពទិញបាល់សម្រាប់លេងឡើយ ដោយលោកតែងប្រើក្រូចថ្លុងសម្រាប់ទាត់ និងយកក្រដាស ដាក់ចូលស្រោមជើង ដើម្បីធ្វើជាបាល់ យកមកទាត់លេងជាមួយមិត្តភក្កិ។ បន្ទាប់មកលោកបានចូលរួមលេងឱ្យក្រុមយុវជនថ្នាលក្នុងសង្កាត់ដែលមានឈ្មោះថា Bauru Athletic Club juniors ហើយបាននាំក្រុមឈ្នះពានយុវជនថ្នាលនោះ Sao Paulo Championship លើកដំបូងនិងជាលើកទី ២របស់ក្រុម។ ជាមួយគ្នានោះ Pele ក៏លេងបាល់ឱ្យក្រុមបាល់ទាត់តាមផ្ទះ ដែលមានឈ្មោះ Radium ផងដែរ ព្រោះកាលនោះបាល់ទាត់តាមផ្ទះជារឿងដ៏ពេញនិយមក្នុងសង្កាត់ Bauru ដែលជាទីកន្លែងលោក Pele ចាប់ផ្តើមលេងបាល់ទាត់។ មុនឈានជើងមកកាន់បាល់ទាត់អាជីព Pele ក៏ធ្លាប់បានលេងនៅតាមក្រុមបាល់ទាត់ហ្វូតសាល់ផងដែរ។ សមិទ្ធផលរបស់លោក Pele វីរៈបុរសបាល់ទាត់ប្រេស៊ីល ចាប់ផ្ដើមអាជីពដំបូង Pele បានបង្ហាញខ្លួនក្នុងវិស័យបាល់ទាត់ដោយលេងឱ្យក្លិប Santos របស់ប្រេស៊ីលនៅត្រឹមវ័យ ១៥ឆ្នាំ ដោយកាលនោះ Pele ក៏បានរកគ្រាប់បាល់ក្នុងចំណោមជ័យជម្នះលើក្រុម Corinthians de Santo Andre លទ្ធផល ៧-១ នោះដែរ។ Pele លេងឱ្យក្រុម Santos រយៈពេល ១៩ឆ្នាំ ។ បើតាមការកត់ត្រាគ្រាប់បាល់ក្នុងការប្រកួតប្រជែងផ្លូវការដែល Pele បានស៊ុតឱ្យក្រុមមានចំនួន ៦៤៣គ្រាប់ បើទោះបីក្លិប Santos អះអាងថាគ្រាប់បាល់ទាំងនោះមានជាង ១,០០០គ្រាប់ក្តី។ ក្រោយមក Pele ក៏បានជម្រើសជាតិប្រេស៊ីលកោះហៅចូលជំរុំប្រកួត ដណ្ដើមពានរង្វាន់ពិភពលោក នៅឆ្នាំ១៩៥៨ នាប្រទេសស៊ុយអែត។ ពេលនេះហើយ ដែល Pele បានបង្កើតប្រវត្តិសាស្រ្តសម្រាប់ប្រេស៊ីល។ អំឡុងពេលបង្ហាញខ្លួនក្នុង World Cup លើកដំបូង Pele បានស៊ុតបាល់បញ្ចូលទី ១គ្រាប់ទល់វែលស៍ក្នុងការប្រកួតវគ្គ ៨ក្រុមចុងក្រោយ , នៅវគ្គពាក់កណ្តាលផ្តាច់ព្រ័ត្ររកបានគ្រាប់បាល់ ៣គ្រាប់(Hat-Trick) ទល់បារាំង និងនៅវគ្គផ្តាច់ព្រ័ត្រ Pele ស៊ុតបាន ២គ្រាប់ក្នុងជ័យជម្នះលើម្ចាស់ផ្ទះស៊ុយអែត ៥-២ ជួយប្រេស៊ីលគ្រងពានលើកដំបូង។ ៤ឆ្នាំក្រោយមក Pele ជួយឱ្យប្រស៊ីល ឈ្នះ World Cup លើកទីពីរក្នុងឆ្នាំ ១៩៦២ ដែលជាឆ្នាំប្រេស៊ីលគ្រងជើងឯក ២លើកជាប់គ្នាក្នុងប្រវត្តិសាស្ត្រ World Cup បន្ទាប់ពីអ៊ីតាលី។ បើទោះបីលោកមិនបានបង្ហាញវត្តមានលេងព្រោះរបួសក្តី។ ក្នុងឆ្នាំដដែលនោះលោក Pele មានវ័យ ២១ឆ្នាំ បានស៊ុតបាល់បញ្ចូលទី ១គ្រាប់ក្នុងជ័យជម្នះ ២-០ លើម៉ិកស៊ិកនៅប្រកួត World Cup ដំបូង តែនៅប្រកួតក្រោយផ្សេងទៀតខកខានព្រោះរបួស។ ឆ្នាំ ១៩៧០ លោក Pele ជួយប្រេស៊ីលលើកពានម្តងទៀត ដោយស៊ុតបាល់បញ្ចូលទី ១គ្រាប់ក្នុងជ័យជម្នះ ៤-១លើអ៊ីតាលីនៅវគ្គផ្តាច់ព្រ័ត្រ។ សម្រាប់ព្រឹត្តិការណ៍ World Cup លោក Pele បានបង្ហាញខ្លួនឱ្យក្រុមប្រេស៊ីលបានចំនួន ១៤ ប្រកួត និងស៊ុតបាល់បញ្ចូលទីចំនួន ១២គ្រាប់ ។ មិនត្រឹមតែប៉ុណ្ណោះវីរបុរសបាល់ទាត់រូបនេះ ក៏ត្រូវបាន FIFA ផ្តល់ងារនិងពានរង្វាន់ឯកត្តជនឱ្យជាកីឡារករល្អប្រចាំសតវត្ស នៅក្នុងឆ្នាំ ២០០០។ បើតាមការបញ្ជាក់របស់សហព័ន្ធបាល់ទាត់ប្រេស៊ីល (BFC) លោក Pele រកបានគ្រាប់បាល់ចំនួន ១,២៨៣គ្រាប់ ក្នុងចំណោមការបង្ហាញខ្លួន ១,៣៦៧ប្រកួត ខណៈដែល FIFA បញ្ជាក់ថាគ្រាប់បាល់របស់ Pele រកបានមានចំនួនត្រឹម ១,២៨១ ក្នុងការបង្ហាញខ្លួន ១,៣៦៦ប្រកួត ក្នុងរយៈពេល ២១ឆ្នាំ នៃការប្រកបអាជីពមួយនេះ។ គ្រាប់បាល់ទាំងនោះ ក៏រួមមានការស៊ុតបញ្ចូលទី ៧៧គ្រាប់ចំណោម ៩២ប្រកួតសម្រាប់ជម្រើសជាតិប្រេស៊ីល។ សមិទ្ធផលដែលលោក Pele សម្រេចបានអំឡុងនៅជាកីឡាកររួមមានឈ្នះពានរង្វាន់ Brazil Champions ៦លើក, ពានរង្វាន់ Copa Libertadores ២លើក, Intercontinental Cup ២លើកជាមួយក្រុម Santos, NASL Soccer Bowl Champions ជាមួយក្រុម New York Cosmos និងពានរង្វាន់ World Cup ចំនួន ៣លើកជាមួយប្រេស៊ីល។ សមិទ្ធផលឯកត្តជនរបស់លោកមាន ជាកីឡាករស៊ុតបញ្ចូលទីច្រើនជាងគេក្នុងពានរង្វាន់។ ឆ្នាំ ១៩៦៤-៦៥ Copa Libertadores ៨គ្រាប់ ឆ្នាំ ១៩៦៣-៦៤ Campeonato Brazileiro Serie A ៧គ្រាប់ ឆ្នាំ ១៩៦២-៦៣ Intercontinental Cup ២គ្រាប់ ឆ្នាំ ១៩៦១-៦២ Intercontinental Cup ៥គ្រាប់ ឆ្នាំ ១៩៦០-៥៩ Campeonato Brazileiro Serie A ៩គ្រាប់ ឆ្នាំ ១៩៥៨-៥៩ Campeonato Sudamericano 1959 ៨គ្រាប់។ លោក Pele ឈ្នះពានរង្វាន់កីឡាករវ័យក្មេងល្អបំផុតក្នុងឆ្នាំ ១៩៥៨ (World Cup 1958), កីឡាករល្អប្រចាំឆ្នាំនៅទ្វីបអាម៉េរិកខាងត្បូងឆ្នាំ ១៩៧៣, កីឡាករល្អប្រចាំការប្រកួត World Cup ឆ្នាំ ១៩៧០។ ការងារសង្គមក្រោយលាឈប់ពីអាជីព នៅឆ្នាំ ១៩៧៤ លោក Pele ធ្លាប់បានប្រកាសចូលនិវត្តន៍ពីវិស័យបាល់ទាត់ម្តង ដោយកាលនោះលោកស្ថិតនៅក្នុងនាមជាកីឡាកររបស់ក្រុម Santos ចាប់តាំងពីឆ្នាំ១៩៥៦មក។ ប៉ុន្តែក្រោយការប្រកាសនោះមិនបានប៉ុន្មានផង វីរបុរសរូបនេះបានវិលត្រលប់មកកាន់ការប្រកួតវិញ ដ៏គួរឱ្យភ្ញាក់ផ្អើលដោយបានទៅចូលរួមលេងនៅក្លិប New York Cosmos ចំនួន ២រដូវកាលបន្ថែម។ នៅក្រុម New York Cosmos ដែលជាទីកន្លែង Pele រកបានគ្រាប់បាល់បន្ថែមចំនួន ៣៧គ្រាប់ពីការបង្ហាញខ្លួន ៦៤លើក។ Pele លេងជាមួយវីរបុរសបាល់ទាត់អាល្លឺម៉ង់ Franz Beckenbauer និងមិត្តរួមក្រុមប្រេស៊ីលលោកCarlos Alberto រហូតដល់ឆ្នាំ ១៩៧៧ ទើបលោកបញ្ចប់អាជីពជាកីឡាករដ៏ពិតប្រាកដ។ ក្រោយពីបញ្ចប់អាជីពជាកីឡាករដ៏ឆ្នើមក្នុងវិស័យបាល់ទាត់ លោក Pele បានដើរតួយ៉ាងសំខាន់ក្នុងការជំរុញទឹកចិត្តទៅកាន់គ្រួសារក្រីក្រ ឱ្យមានការតស៊ូក៏ដូចជាក្មេងៗដែលស្រលាញ់បាល់ទាត់ឱ្យបន្តខិតខំបន្ថែម ដើម្បីបំពេញក្តីស្រមៃពួកគេ ។ លើសពីនេះលោក Pele ក៏បានជំរុញលើកទឹកចិត្តមនុស្សដែលមានពណ៍ខ្មៅ ឱ្យមានភាពជឿជាក់និងប្រឹងប្រែងឡើងវិញ ហើយប្រឆាំងនឹងការរើសអើងព័ណ៌សម្បុរ។ លោក Pele ក៏បានធ្វើកម្មវិធីសប្បុរសធម៍ជួយដល់កុមារកំព្រា និងមនុស្ស ដែលមានជីវភាពក្រីក្រផ្សេងទៀតជាច្រើន អំឡុងពេលលោកនៅមានជីវិត។ គួររំលឹកដែរថាលោក Pele បានទទួលមរណៈភាពនៅវេលាម៉ោង ៣៖២៧ រសៀល ថ្ងៃទី២៩ ខែធ្នូ។ មូលហេតុនៃការស្លាប់របស់ស្តេចកីឡាបាល់ទាត់ប្រេស៊ីលត្រូវបានខាងមន្ទីរពេទ្យរៀបរាប់ថាដោយសារការបរាជ័យនៃដំណើរការសរីរាង្គច្រើនផ្នែកដែលបណ្តាលមកពីការវិវត្តនៃជំងឺមហារីកពោះវៀនធំ រួមជាមួយស្ថានភាពសុខភាពពីមុនរបស់លោក Pele។ ការស្លាប់របស់ស្តេចបាល់ទាត់រូបនេះ ក្រោយព្រឹត្តិការណ៍ World Cup 2022 បញ្ចប់ទៅបានរយៈពេល ១២ ថ្ងៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8033.txt
|
Manchester United, Tottenham Hotspur និង Liverpool ក្លិបកីឡាបាល់ទាត់អង់គ្លេស Premier League ស្ថិតក្រោមគោលដៅចង់បានរបស់ក្រុមហ៊ុនជំនួញកីឡាដ៏ល្បីរបស់កាតា (Qatar Sports Investments) ហៅកាត់ថា QSI។ នេះបើយោងតាម Bloomberg News បានចុះផ្សាយនៅថ្ងៃទី៩ ខែមករា។
|
លោក Nasser Al-Khelaifi ប្រធានក្រុមហ៊ុន QSI ថ្មីៗនេះបានពិភាក្សាជាមួយប្រធានក្លិប Tottenham Hotspur លោក Daniel Levy ជុំវិញការទិញភាគហ៊ុនមួយភាគធំទៅកាន់កាប់។ មិនត្រឹមតែប៉ុណ្ណោះ តាមរយៈរបាយការណ៍ដែលកាសែតសេដ្ឋកិច្ច Bloomberg ទទួលបាន ក្រុមហ៊ុនដ៏ធំរបស់កាតាមួយនេះ បានពិចារណាលើការទិញយកភាគហ៊ុនរបស់ Man Utd ឬ Liverpool ទៀតផង។ នៅមុនការចាប់អារម្មណ៍របស់ QSI គ្រួសារ Glazer ម្ចាស់ក្លិបបិសាចក្រហម ក៏កំពុងសម្លឹងមើលជម្រើសលក់ភាគហ៊ុនផងដែរ ស្របពេលអ្នកគាំទ្រមិនពេញចិត្តការគ្រប់គ្រងរបស់ខ្លួន ចាប់តាំងពីក្រុមធ្លាក់ប្រជាប្រិយភាពនៅប៉ុន្មានរដូវកាលចុងក្រោយ។ នៅក្នុងសេចក្តីប្រកាសមួយកាលពីខែវិច្ឆិកា ឆ្នាំ២០២២ ក្លិបមានមូលដ្ឋានក្នុងក្រុង Manchester និយាយថា គ្រួសារ Glazer បានធ្វើការជាមួយទីប្រឹក្សាហិរញ្ញវត្ថុលើដំណើរការ ដែលអាចនាំទៅដល់ការលក់ហ៊ុនមួយផ្នែក ដើម្បីកែសម្រួលកីឡដ្ឋាន Old Trafford ឡើងវិញ និងដើម្បីអភិវឌ្ឍន៍តម្រូវការផ្សេងៗ។ ដោយឡែក ប្រធានក្លិប Liverpool លោក Tom Werner ក៏បាននិយាយកាលពីខែវិច្ឆិកាថា ក្រុមហ៊ុន Fenway Sports Group (FSG) ដែលជាម្ចាស់ក្លិបហង្សក្រហម ក៏មានបំណងលក់ហ៊ុនធំរបស់ខ្លួនដែរ។ យ៉ាងណាក៏ដោយ ជុំវិញព័ត៌មានខាងលើ ទាំក្លិប Man Utd, Spurs និងក្រុមហ៊ុន Qatar Sports Investments មិនបានប្រាប់លម្អិត ចំពោះសំណើសុំការអត្ថាធិប្បាយរបស់ Bloomberg ទេ ខណៈដែល Liverpool មិនអាចទាក់ទងបានភ្លាមៗដើម្បីសុំការអត្ថាធិប្បាយ។ បច្ចុប្បន្ន Qatar Sports Investments ជាម្ចាស់ក្លិបកីឡាបាល់ទាត់បារាំង Paris St Germain និងមានភាគហ៊ុនមួយចំនួនក្នុងក្លិបបាល់ទាត់ព័រទុយហ្កាល់ SC Braga៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8034.txt
|
Cristiano Ronaldo នៅមិនទាន់អាចបង្ហាញខ្លួនឱ្យ Al Nassr ទេ ព្រោះវត្តមានរបស់ខ្លួនបានធ្វើឱ្យក្រុមស្ថិតនៅលីគកំពូលអារ៉ាប៊ីសាអូឌីតមួយនេះលើសកូតាកីឡាករបរទេសក្នុងក្រុម។ នេះបើតាមប្រភពពីក្លិប Al Nassr ប្រាប់ទីភ្នាក់ងារព័ត៌មាន AFP នៅថ្ងៃទី៥ ខែមករា។
|
នៅពេលដែល Ronaldo ត្រូវបានបង្ហាញខ្លួនចំពោះមុខអ្នកគាំទ្រក្រុម Al Nassr លើកដំបូងកាលពីថ្ងៃទី៤ ខែមករា ខ្សែប្រយុទ្ធវ័យ ៣៧ឆ្នាំ បាននិយាយថារូបគេពិតជាចង់លេងជាមួយក្រុមឱ្យបានឆាប់រហ័សតាមតែអាចធ្វើទៅបាន។ តាមគម្រោងការក្រុម Al Nassr នឹងត្រូវប្រកួតទល់ក្រុម Al Ta’ee នៅថ្ងៃទី៥ ក្នុងកីឡដ្ឋាន Mrsool Park ប៉ុន្តែការប្រកួតត្រូវបន្តពន្យារពេលដោយសារតែបញ្ហាដាច់ចរន្តអគ្គីសនីបណ្តាលមកពីភ្លៀងធ្លាក់ខ្លាំង។ ប៉ុន្តែទោះជាយ៉ាងណា Ronaldo ដែលបានផ្លាស់ទៅកាន់ក្លិប Al Nassr ដែលមានកិច្ចព្រមព្រៀងប្រមាណជាង ២១៣លានដុល្លារក្នុង១ឆ្នាំ រហូតដល់ខែមិថុនា ឆ្នាំ ២០២៥ តារាបាល់ទាត់រូបនេះជាកីឡាករបរទេសទី៩ ហើយដែលក្លិបបាននាំចូល។ បើតាមកូតាកីឡាករនៅតាមក្លិបក្នុងប្រទេសអារ៉ាប៊ីសាអូឌីត ក្លិបនីមួយៗអាចមានសមត្ថភាពនាំចូលកីឡាករបរទេសបានត្រឹមតែ ៨នាក់ប៉ុណ្ណោះ ស្របតាមការអនុញ្ញាតពីអាជ្ញាធរបាល់ទាត់អារ៉ាប៊ីសាអូឌីត។ បើតាមការអះអាងពីសំណាក់ក្លិប Al Nassr បានប្រាប់ទៅកាន់ទីភ្នាក់ងាសារព័ត៌មាន AFP ម្ចាស់ពាន Ballon d’Or ៥សម័យសញ្ជាតិព័រទុយហ្កាល់នៅមិនទាន់អាចចុះឈ្មោះលេងបាននៅឡើយទេ។ «Al Nassr នៅមិនទាន់អាចចុះឈ្មោះ Ronaldo បាននៅឡើយទេ ព្រោះតែក្លិបបច្ចុប្បន្នមិនទាន់មានកន្លែងទំនេរសម្រាប់ការបន្ថែមកីឡាករបរទេសនៅឡើយ។ កីឡាករបរទេសណាម្នាក់អាចនឹងត្រូវចាកចេញដើម្បីចុះឈ្មោះ Ronaldo ដូចគ្នាទៅនឹងការលក់កីឡាករបរទេសម្នាក់នោះ ឬក៏ត្រូវបញ្ចប់កិច្ចសន្យាដោយការព្រមព្រៀងគ្នាតែម្តង។»។ នេះបើតាមក្លិប Al Nassr ប្រាប់ទៅកាន់ AFP។ បច្ចុប្បន្នក្លិប Al Nassr មានកីឡាករបរទេសចំនួន ៨នាក់ដូចជា អ្នកចាំទីកូឡុំប៊ី David Ospina, ខ្សែបម្រើប្រេស៊ីល Luiz Gustavo, Pity Martinez, Talisca, ខ្សែការពារ Alvaro Gonzalez, Ghislain Konan, Jaloliddin Masharipov និងខ្សែប្រយុទ្ធ Vincent Aboubakar។ យ៉ាងណាមិញក្លិប Al Nassr បានបដិសេធមិនបញ្ជាក់អំពីរឿងរ៉ាវដែល Ronaldo ត្រូវជាប់បម្រាមចំនួន ២ប្រកួតក្រោមការពិន័យរបស់សមាគមបាល់ទាត់អង់គ្លេសដោយកាលពីខែវិច្ឆិកាតារាបាល់ទាត់វ័យ ៣៧ឆ្នាំ បានយកទូរស័ព្ទរបស់អ្នកគាំទ្រ Everton ម្នាក់គប់ចោល បន្ទាប់ពីការប្រកួតក្រុម Manchester United ចាញ់ក្រោមថ្វីជើង Everton។ បើតាមការអះអាងរបស់លីគកំពូលអារ៉ាប៊ីសាអូឌីត(Saudi pro League) ការប្រកួតដំបូងរបស់ក្រុម Al Nassr ចាប់តាំងពីការមកដល់របស់ Ronaldo នឹងត្រូវលើកទៅធ្វើនៅថ្ងៃទី៦ ខែមករា នាកីឡដ្ឋាន Mrsool Park ក្នុងរដ្ឋធានីរីយ៉ាដ បន្ទាប់ពីការប្រកួតតាមគម្រោងត្រូវបានផ្អាកដោយសារតែការព្រួយបារម្ភផ្នែកសុវត្ថិភាពនៃចរន្តអគ្គីសនី។ ក្រោយមកក្លិប Al Nassr បានចេញសេចក្តីថ្លែងការណ៍សុំទោសអ្នកគាំទ្រចំពោះការពន្យារពេលប្រកួតដូច្នេះថា៖«កីឡដ្ឋានមិនអាចរៀបចំការប្រកួតបានឡើយ ដោយសារតែមូលហេតុភ្លៀងធ្លាក់ខ្លាំងដែលបណ្តាលឱ្យដាច់ចរន្តអគ្គិសនីដើម្បីបំភ្លឺភ្លើងក្នុងកីឡដ្ឋាន។ នេះបើតាមរបាយការណ៍ពីសំណាក់ក្រុមវិស្វករបច្ចេកទេស និងដើម្បីរក្សាសុវត្ថិភាពកីឡាករនិងអ្នកចូលទស្សនា ការប្រកួតត្រូវតែផ្អាកបណ្តោះអាសន្ន។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8035.txt
|
មិនមែនជារឿសមញ្ញនោះឡើយដើម្បីក្លាយជាអត្តពលិកកំពូលក្នុងវិស័យកីឡានៅជុំវិញពិភពលោក។ មានអត្តពលិកជាច្រើនបានប្រកបអាជីពជាលក្ខណៈក្រុម ឬឯកត្តជនទៅតាមប្រភេទកីឡាដែលពួកគេស្រលាញ់ ចូលចិត្ត ដោយក្នុងនោះមានកីឡាករខ្លះបានវិវត្តន៍ខ្លួនរហូតមានឈ្មោះល្បីរន្ទឺលើសកលលោក។
|
ភាពល្បីល្បាញរបស់អ្នកកីឡាមួយចំនួននោះ បាននាំឲ្យពួកគេក្លាយខ្លួនជាសេដ្ឋី ឬមហាសេដ្ឋីមានប្រាក់វាល់លានដុល្លារតាមរយៈការបង្ហាញខ្លួនក្នុងកីឡា ជាពិសេសតាមរយៈក្រុមហ៊ុនផ្សព្វផ្សាយ និងម៉ាកយីហោជាដើម ស្របពេលពួកគេមានអ្នកតាមដាន និងគាំទ្រទស្សនារាប់លាននាក់នៅជុំវិញពិភពលោក។ ទោះយ៉ាងណាក៏ដោយ មានអត្តពលិកតិចតួចប៉ុណ្ណោះដែលអាចទទួលបានភាពល្បីល្បាញ ដោយការកសាងកេរ្ត៍ឈ្មោះក្នុងវិស័យកីឡា រហូតមានទ្រព្យស្តុកស្តម្ភ។ ខាងក្រោមនេះ ទស្សនាវដ្តី Forbes បានបង្ហាញអត្តពលិកកីឡាពេញនិយមបំផុតទាំង ១០ ដែលបានប្រែក្លាយទៅជាមហាសេដ្ឋីដោយរកប្រាក់បានពីកិច្ចសន្យា និងការឧបត្ថម្ភផ្សេងៗ៖ លោក Vince McMahon អតីតអ្នកកីឡាកាស និងជាអតីតនាយកប្រតិបត្តិស្ថាប័នកីឡាកាសដ៏ល្បីល្បាញ WWE មានទ្រព្យ ២,៥ពាន់លានដុល្លារអាម៉េរិក។ Michael Jordan អតីតកីឡាករបាល់បោះដ៏ល្បីឈ្មោះរបស់អាម៉េរិក នៃក្របខណ្ឌ NBA មានទ្រព្យ ១,៧ពាន់លានដុល្លារអាម៉េរិក។ Cristiano Ronaldo ដែលសព្វថ្ងៃទៅប្រកបអាជីពជាមួយក្រុម Alnassr នៃលីគកីឡាបាល់ទាត់កំពូលអារ៉ាប៊ីសាអូឌីត មានទ្រព្យ ១,២៥ពាន់លានដុល្លារអាម៉េរិក។ Tiger Woods កីឡាករវាយកូនគោលដ៏មានប្រជាប្រិយរបស់អាម៉េរិក មានទ្រព្យ ១,២ពាន់លានដុល្លារអាម៉េរិក LeBron James កីឡាករបាល់បោះនៃលីគកំពូល NBA របស់អាម៉េរិក មានទ្រព្យ ១,១៦ពាន់លានដុល្លារអាម៉េរិក Lionel Messi សមជិកក្រុម Paris Saint Germain ដែលទើបជួយក្រុមជម្រើសជាតិអាហ្សង់ទីនឈ្នះ FIFA World Cup នៅកាតា មានទ្រព្យ ១,១៥ពាន់លានដុល្លារអាម៉េរិក Roger Federer សញ្ជាតិស្វ៊ីស ដែលទើបចូលនិវត្តន៍ពីអាជីពកីឡាករវាយកូនបាល់ថ្មីៗនេះ មានទ្រព្យ ១,០៩ពាន់លានដុល្លារអាម៉េរិក Floyd Mayweather អតីតកីឡាករប្រដាល់សកល ដែលមិនធ្លាប់ស្គាល់ចាញ់របស់អាម៉េរិក មានទ្រព្យ ១,០៨ពាន់លានដុល្លារអាម៉េរិក Ion Tiriac អតីតកីឡាករវាយកូនបាល់ និង Ice Hockey អាជីព សញ្ជាតិរូម៉ានី មានទ្រព្យ ១,០២ពាន់លានដុល្លារអាម៉េរិក Anna Kasprzak កីឡាការិនីជិះសេះសញ្ជាតិដាណឺម៉ាក មានទ្រព្យ ១ពាន់លានដុល្លារអាម៉េរិក។ Kasprzak ជាកីឡាការិនីតែមួយ និងដំបូងបំផុតដែលជាប់ឈ្មោះជាមហាសេដ្ឋី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8036.txt
|
ក្រុម Paris Saint Germain រងបរាជ័យលើកដំបូងបំផុតក្នុងក្របខណ្ឌ Ligue 1 រដូវកាល ២០២២-២៣ នេះ ដោយចាញ់ក្រោមថ្វីជើងក្រុមម្ចាស់ផ្ទះ RC Lens ក្នុងលទ្ធផល ៣-១ ក្នុងកីឡដ្ឋាន Stade Bollaert-Delelis។ ក្រុមឡើងជើង Lens ដែលស្ថិតនៅលេខ២ បន្តក្តីសង្ឃឹមប្រជែងពានទល់ក្រុមកំពូលតារាង PSG ដោយមានគម្លាតចំនួន៤ពិន្ទុ។
|
PSG លេងដោយអវត្តមានកីឡាករប្រយុទ្ធសំខាន់ Neymar ដែលរូបគេបានជាប់បម្រាមក្រោយទទួលបានកាតក្រហមពេលប្រកួតទល់ក្រុម Strasbourg កាលសប្តាហ៍មុន ចំណែកឯ Lionel Messi កំពុងបន្តសម្រាកយកកម្លាំងក្រោយបញ្ចប់ការប្រកួត World Cup នៅកាតា។ ជ័យជម្នះ ៣-១ របស់ RC Lens ធ្វើបានដោយកីឡាករ Przemyslaw Frankowski ដែលស៊ុតគ្រាប់បើកឆាកតាំងពីនាទី៥ និងខ្សែប្រយុទ្ធ Lois Openda នាទី២៨ ដែលជាគ្រាប់ទីពីរក្នុងវគ្គទីមួយ និង Alexis Claude-Maurice នាទី៤៨ ដើមវគ្គទីពីរតែម្តង។ ចំណែក ១គ្រាប់របស់ PSG កើតឡើងនៅក្នុងនាទី៨ ដែលរកបានដោយកីឡាករ Hugo Ekitike។ ទោះបរាជ័យ ប៉ុន្តែក្រុមដែលដឹកនាំដោយលោក Christophe Galtier បន្តស្ថិតនៅកំពូលតារាងមាន ៤៤ពិន្ទុ ក្រោយឆ្លងកាត់ាការប្រកួត ១៧លើក នាំមុខ Lens ចំនួន៤ពិន្ទុ។ នេះក៏ជាបរាជ័យលើកដំបូងក្នុងពានរង្វាន់ Ligue 1 សម្រាប់ក្រុមអ្នកមាន PSG ផងដែរនៅរដូវកាល ២០២-២៣នេះ។ Lens បញ្ចប់ភាពមិនដែលចាញ់របស់ PSG នៅក្រៅទឹកដីចំនួន ១២ប្រកួតនៃក្របខណ្ឌកំពូលបារាំងមួយនេះ ត្រឹមសប្តាហ៍ទី១៧។ បរាជ័យដដែលនេះបានធ្វើឱ្យ PSG បញ្ចប់ភាពមិនចាញ់របស់ខ្លួន ២៥ប្រកួតជាប់គ្នា ដោយគិតចាប់តាំងពីពួកគេបានប្រកួតចាញ់ AS Monaco លទ្ធផល ៣-០ កាលពីថ្ងៃទី២០ ខែមីនា ឆ្នាំ ២០២២។ ការប្រកួតបន្ទាប់របស់ PSG នឹងត្រូវបន្តដំណើរទៅកាន់ទឹកដីរបស់ក្រុម Chateauroux សម្រាប់ជំនួប Coupe de France ខណៈ RC Lens នឹងត្រូវទៅជួបក្រុម Linas-Montlhery នៃជំនួបពានរង្វាន់ដូចទៅនឹង PSG ដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8037.txt
|
កីឡាករវាយកូនបាល់ Novak Djokovic ម្ចាស់ជើងឯកពានរង្វាន់ Grand Slam ២១លើក បានបង្ហាញអារម្មណ៍រីករាយដែលបានវិលត្រលប់ទៅកាន់ការប្រកួតក្នុងប្រទេសអូស្រា្តលីជាថ្មី ដោយទទួលបានការស្វាគមន៍ខ្លាំងពីសំណាក់អ្នកគាំទ្រ។
|
Djokovic បានប្រកួតក្នុងប្រទេសអូស្ត្រាលីលើកដំបូងនៃពានរង្វាន់ Adelaide International ថ្ងៃទី៣ ខែមករា ដោយបានយកឈ្នះលើកីឡាករវាយកូនបាល់ Constant Lestienne លទ្ធផល ២សីត ៦-៣ និង ៦-២។ កីឡាករវ័យ ៣៥ឆ្នាំសញ្ជាតិស៊ែប៊ីកាលពីឆ្នាំ ២០២២ រូបគេត្រូវបានប្រទេសអូស្ត្រាលីហាមឃាត់មិនឱ្យចូលរួមប្រកួតពានរង្វាន់ Australia Open លំដាប់ Grand Slam ដោយមូលហេតុរូបគេមិនព្រមចាក់វ៉ាក់សាំងកូវីដ ១៩។ រដ្ឋាភិបាលអូស្ត្រាលីបានហាមឃាត់តារាវាយកូនបាល់មិនឱ្យចូលក្នុងប្រទេសរយៈពេល ៣ឆ្នាំក្រោយការកាត់ក្តីរួចកាលពីដើមឆ្នាំ ២០២២។ ការប្រកួតក្នុងកម្មវិធី Adelaide International ថ្ងៃទី៣ ខែមករាក្នុងទីក្រុង Adelaide ប្រទេសអូស្ត្រាលីទទួលបានការស្វាគមន៍ខ្លាំងពីសំណាក់អ្នកគាំទ្រវិស័យវាយកូនបាល់ចំពោះការបង្ហាញខ្លួនជាថ្មីរបស់ Djokovic។ ការប្រកួតជាមួយកីឡាករ Lestienne លំដាប់ទី ៦៥ពិភពលោកនោះជាការត្រៀមខ្លួនសម្រាប់ Djokovic ចំពោះការប្រកួតប្រជែងពានរង្វាន់ Australian Open ចាប់ពីថ្ងៃទី១៦ ខែមករា រហូតដល់ថ្ងៃទី២៩។ «ខ្ញុំត្រូវតែនិយាយថា ខ្ញុំពិតជារីករាយដែលបានវិលត្រលប់ក្នុងប្រទេសអូស្ត្រាលីវិញ អរគុណចំពោះការគាំទ្រដ៏កក់ក្តៅ ហើយក៏អរគុណដែលបានផ្តល់ការស្វាគមន៍សម្រាប់ខ្ញុំដែលជាអ្វីដែលខ្ញុំធ្លាប់បានស្រមៃ។ ប្រសិនបើចង់ឱ្យខ្ញុំជ្រើសរើសប្រទេសដែលខ្ញុំទទួលជោគជ័យជាងគេ សម្រាប់ការប្រកួតវាយកូនបាល់ពិតណាស់គឺទីនេះ ខ្ញុំបានឈ្នះពាន Grand Slam ដំបូងក្នុងឆ្នាំ ២០០៨ ហើយខ្ញុំមានពានរង្វាន់ក្នុងប្រទេសនេះចំនួន ៩ ទីនេះជាការប្រកួតដ៏ល្អ។»។ Djokovic បាននិយាយប្រាប់អ្នកកាសែតក្រោយចប់ការប្រកួតបែបនេះ។ ការប្រកួតបន្ទាប់ក្នុងពានរង្វានកម្មវិធី Adelaide International កីឡាករវាយកូនបាល់លំដាប់ពិភពលោក Novak Djokovic នឹងត្រូវជួបតទល់កីឡាករបារាំង Quentin Halys ដែលទើបទម្លាក់កីឡាករអូស្ត្រាលី Jordan Thompson លទ្ធផល ២សីត ៦-៣ និង ៦-៤៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8038.txt
|
Cristiano Ronaldo បានធ្វើដំណើរទៅដល់ទីក្រុងរីយ៉ាដ ប្រទេសអារ៉ាប៊ីសាអូឌីតហើយនៅថ្ងៃទី៣ ខែមករា ឆ្នាំ ២០២៣ មុនពេលតារាបាល់ទាត់ឆ្នើមសញ្ជាតិព័រទុយហ្កាល់ ត្រូវបង្ហាញវត្តមានចំពោះមុខអ្នកគាំទ្ររាប់ម៉ឺននាក់របស់ក្រុម Al Nassr។ ក្លិប Al Nassr បានព្រមព្រៀងផ្ទេរយក Ronaldo ទៅជួយក្រុមក្នុងតម្លៃជាង២០០លានដុល្លារអាម៉េរិក។
|
បើតាមការផ្សាយរបស់ទូរទស្សន៍ Al Ekhbariya របស់អារ៉ាប៊ីសាអូឌីត ខ្សែប្រយុទ្ធវ័យ ៣៧ឆ្នាំ កំពុងស្ថិតនៅសណ្ឋាគាមួយកន្លែងក្នុងក្រុងរីយ៉ាដ មុនម្ចាស់ពានរង្វាន់ Ballon d’Or ៥សម័យ ទៅដល់អារ៉ាប៊ីសាអូឌីតនៅព្រឹកថ្ងៃទី៣ ខែមករានេះ។ អំឡុងពេលដែល Ronaldo បានធ្វើដំណើរឈានជើងមកដល់អាកាសយានដ្ឋានទីក្រុង រីយ៉ាដ ក្រុមកងការពារជាច្រើនរួមទាំងមន្ត្រីប៉ូលិសបានយាមការនៅជុំវិញទីតាំងទាំងនោះដើម្បីការពារសុវត្ថិភាពសម្រាប់កីឡាករចំណូកថ្មីរបសើក្លិប Al Nassr។ បើតាមមន្ត្រីប៉ូលិសមួយរូបប្រាប់ទីភ្នាក់ងារសារព័ត៌មាន AFP រូបលោកបានដឹកនាំក្រុមនឹងជំនួយការជាច្រើនអ្នក និងសន្តិសុខរបស់ក្រុមហ៊ុនឯកជនដើម្បីការពារសុវត្ថភាព Ronaldo។ Ronaldo បានចាកចេញពី Manchester United ក្រោយមានរឿងរ៉ាវរកាំរកូសជាច្រើនកើតឡើងក្នុងរដូវកាលថ្មីមុនការប្រកួត World Cup 2022 មកដល់។ Ronaldo មិនសូវទទួលបានពេលវេលាលេងនៅក្លិបបិសាចក្រហម រហូតតារាបាល់ទាត់រូបនេះនិយាយរិះគន់ក្លិប និងអ្នកចាត់ការក្រុមលោក Erik ten Hag នៅក្នុងកម្មវិធីរបស់លោក Piers Morgan។ ក្រោយការជជែកជាមួយលោក Morgan ក្លិបបិសាចក្រហមសម្រេចបញ្ចប់កិច្ចសន្យាដែលនៅសល់ជាមួយ Ronaldo តែម្តង។ ម្ចាស់ពាន Ballon d’Or ៥សម័យរូបនេះនឹងបង្ហាញខ្លួនឱ្យក្លិប Al Nassr ចំពោះមុខអ្នកគាំទ្រប្រមាណ ២៥,០០០នាក់ ក្នុងកីឡដ្ឋាន Mrsool Park ក្នុងទីក្រុងរីយ៉ាដ វេលាម៉ោង ៧យប់ (ប្រហែលម៉ោង ១១យប់នៅកម្ពុជា)។ នេះបើតាមការប្រកាសរបស់ក្លិប Al Nassr។ ក្លិប Al Nassr មានកិច្ចសន្យាជាមួយ Ronaldo រហូតដល់ឆ្នាំ ២០២៥។ តាមរយៈកិច្ចសន្យានេះ អតីតសមាជិកក្រុម Real Madrid និង Juvenuts ទទួលបានថ្លៃពលកម្មប្រមាណ ២១៣លានដុល្លារអាម៉េរិកក្នុងមួយឆ្នាំ។ មុនពេលធ្វើដំណើរទៅកាន់ទីក្រុងរីយ៉ាដ អំឡុងពេល Ronaldo បានចុះកិច្ចព្រមព្រៀងជាមួយក្លិប Al Nassr រូបគេបាននិយាយថាការផ្លាស់ទៅកាន់ទឹកដីអារ៉ាប៊ីសាអូឌីតមិនមែនដោយសារតែតម្លៃប្រាក់ឈ្នួលខ្ពស់នោះឡើយ ប៉ុន្តែរូបគេចង់សាងកំណត់ត្រាថ្មីនឹងចង់បានបទពិសោធន៍ប្រកួតប្រជែងនៅតំបន់អាស៊ីម្តង។ ក្លិប Al Nassr គឺជាជើងឯក ៩សម័យកាល ក្នុងក្របខណ្ឌលីគកំពូលអារ៉ាប៊ីសាអូឌីត Saudi Pro Premier League។ វត្តមានរបស់ Ronaldo ត្រូវបាន Al Nassr រំពឹងថា អាចជួយឲ្យក្លិបឈ្នះ ពានរង្វាន់ AFC Champions League ដែលជាពានកម្រិតទី១ នៅតំបន់អាស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8039.txt
|
Gareth Bale វីរបុរសបាល់ទាត់ក្រុមជម្រើសជាតិវែលស៍ និងជាអតីតកីឡាករដ៏ល្បីរបស់ក្លិប Tottenham Hotspur និង Real Madrid បានប្រកាសចូលនិវត្តន៍ពីអាជីពកីឡាករបាល់ទាត់ទាំងនៅក្លិប និងក្រុមជម្រើសជាតិ ត្រឹមវ័យ ៣៣ឆ្នាំ។ ការប្រកាសរបស់ Bale ធ្វើឡើងតាមរយៈការបង្ហោះសារនៅលើបណ្តាញសង្គមនាថ្ងៃទី៩ ខែមករា។
|
កីឡាករជំនាញជើងឆ្វេងរូបនេះ រកបានគ្រាប់បាល់ចំនួន ៣៣គ្រាប់ ពីការបង្ហាញខ្លួន ១១១ប្រកួត សម្រាប់ក្រុមជម្រើសជាតិវែលស៍។ ក្នុងនោះ Bale ក៏បានបង្ហាញវត្តមានឱ្យជម្រើសជាតិខ្លួន ក្នុងព្រឹត្តិការណ៍បាល់ទាត់ធំៗដូចជា UEFA Euro ចំនួន ២លើក និង World Cup កាតា។ នៅក្នុងការបង្ហោះសារលើបណ្តាញសង្គមនាថ្ងៃទី៩ ខែមករានោះ ខ្សែប្រយុទ្ធដែលបានជួយ Real Madrid ឈ្នះពានរង្វាន់ Champions League រូបនេះ បានអះអាងថា រូបគេបានសម្រេចចិត្តប្រកាសចូលនិវត្តន៍នេះ ដោយគិតយ៉ាងល្អិតល្អន់បំផុត។ «បន្ទាប់ពីការពិចារណាយ៉ាងប្រុងប្រយ័ត្ន ខ្ញុំសូមប្រកាសតែម្តងអំពីការចូលនិវត្តន៍ពីការប្រកបអាជីបនៅក្លិប និងបាល់ទាត់ក្រុមជម្រើសជាតិ។ ខ្ញុំពិតជាមានសំណាងដ៏អស្ចារ្យដែលអាចសម្រេចក្តីស្រមៃ ដែលខ្ញុំអាចលេងកីឡាដែលខ្ញុំស្រលាញ់ ចូលចិត្ត វាបានផ្តល់នូវអ្វីម្យ៉ាងពិសេសបំផុតចំពោះជីវិតរបស់ខ្ញុំ។ ហើយឆ្លងកាត់ការប្រកួតរយៈពេល ១៧រដូវកាលដ៏អស្ចារ្យមកនេះ ពិតជារកអ្វីមកប្រៀបផ្ទឹមពុំបានឡើយ បើទោះបីជារឿងរ៉ាវបន្ទាប់ទៀតទៅជាបែបណាក្តីសម្រាប់ខ្ញុំ[…]។»។ នេះជាសារដែល Bale បានបង្ហោះនៅលើបណ្តាញសង្គម។ ការចាប់ផ្តើមអាជីពកម្រិតខ្ពស់ដំបូង ប្រធានក្រុមជម្រើសជាតិវែលស៍បានចាប់ផ្តើមអាជីពនៅក្នុងវិស័យបាល់ទាត់កម្រិតខ្ពស់នៅក្លិប Southampton កាលពីឆ្នាំ ២០០៦ ត្រឹមវ័យ ១៦ឆ្នាំ និង២៧៥ថ្ងៃ រូបគេបានក្លាយជាកីឡាករវ័យក្មេងបំផុតលំដាប់ទីពីរប្រចាំប្រវត្តិសាស្ត្រក្លិប ដែលបានចុះកិច្ចសន្យា បន្ទាប់ពីកីឡាករខ្សែប្រយុទ្ធ Theo Walcott ដែលចូលរួមត្រឹមវ័យ ១៦ឆ្នាំ ១៣២ថ្ងៃ។ បង្ហាញខ្លួនដ៏អស្ចារ្យឱ្យក្រុម Southampton បាន ១រដូវកាល Bale ត្រូវបានក្លិប Tottenham Hotspur ទិញទៅក្នុងឆ្នាំ ២០០៧ ដែលមានតម្លៃខ្លួនកាលនោះត្រឹម ៧លានអឺរ៉ូតែប៉ុណ្ណោះ។ គ្រានោះ Baleលេងក្នុងនាមជាខ្សែការពារស្លាបឆ្វេង នៅ Southampton ។ ទៅលេងនៅក្រុមមាន់ខ្នាយមាស Tottenham Hotspur ខ្សែប្រយុទ្ធសញ្ជាតិវែលស៍រូបនេះ បានបង្ហាញទម្រង់លេងយ៉ាងល្អ ដោយអភិវឌ្ឍន៍ខ្លួនពីខ្សែការពារស្លាបឆ្វេង រហូតក្លាយជាខ្សែប្រយុទ្ធដ៏មុតស្រួច តាមរយៈបច្ចេកទេសដ៏ល្អ និងល្បឿនដ៏លឿនរហ័ស។ តាមរយៈសមត្ថភាពដ៏ពិសេសនេះ Bale បានជួយក្រុមប្រជែងក្នុងពានរង្វាន់លីគកំពូលអង់គ្លេស ។ ។ Bale រកបាន ៧២គ្រាប់ និងបញ្ជូនបាល់ ៥៨គ្រាប់ទៅកាន់មិត្តរួមក្រុម ក្នុងការបង្ហាញខ្លួន ២៣៧ប្រកួត នៅ Spurs។ ចាប់ផ្តើមភាពល្បីល្បាញលើកដំបូងក្នុងឆ្នាំ ២០១០-១១ ស្ថិតក្នុងអាជីពនៅក្លិប Spurs នារដូវកាល ២០១០-១១ Bale បានជួយឱ្យក្រុមមាន់ខ្នាយមាសនេះ ប្រជែងក្នុងក្របខណ្ឌពានរង្វាន់កំពូលអឺរ៉ុប UEFA Champions League ទៀតផង។ ពេលនោះហើយ ដែលរូបគេទទួលបានការចាប់អារម្មណ៍នឹងភាពល្បីល្បាញខ្លាំង។ កាលនោះក្នុងការប្រកួតវគ្គចែកពូលដ៏តានតឹង ដែលមានក្រុមដូចជា Werder Bremen មកពីអាល្លឺម៉ង់ ក្រុម Twente Enschede និង Inter Milan មកពីអ៊ីតាលី Bale បានបង្ហាញទម្រង់លេងយ៉ាងល្អ សម្រាប់ក្លិបធំៗចាប់អារម្មណ៍។ ក្នុងជំនួបក្រុមយក្សអ៊ីតាលី Inter Milan ចំនួន ២ជើង Bale រកបានគ្រាប់បាល់ Hat-Trick ក្នុងការប្រកួតដែលលទ្ធផល Inter Milan យកឈ្នះ Spur ៤-៣ ក្នុងជើងទីមួយនៅទឹកដីអ៊ីតាលី ។ ដ្បិត Spur ចាញ់ក្តីដែរ ប៉ុន្តែវត្តមាន Bale បង្ហាញឱ្យក្រុមដទៃទៀត មើលឃើញពីភាពខ្លាំងរបស់ Spur។ ចាប់តាំងពីពេលនោះមក Bale មានឈ្មោះល្បីល្បាញខ្លាំងឡើងៗ ហើយក្នុងឆ្នាំ ២០១១ រូបគេបានក្លាយជាកីឡាករឈ្នះពានរង្វាន់ឯកត្តជន PFA Player’s Player of the Year និង UEFA Team of the Year។ ក្នុងឆ្នាំ ២០១៣ Bale បានជាប់ឈ្មោះជាកីឡាករ PFA Young Player of the Year, FWY Player of the Year និងជាកីឡាករល្អប្រចាំលីគកំពូលអង់គ្លេស Premier League Player of the Season។ ចាប់តាំងពីឆ្នាំ ២០១១-១៣ ប្រធានក្រុមវែលសន៍ជាប់ឈ្មោះជាកីឡាករ PFA Team of the Year ចំនួន ៣លើក។ បន្តភាពល្បីល្បាញកាន់តែខ្លាំង ពេលផ្លាស់ទៅកាន់ Real Madrid ក្រោយបង្កើតភាពអស្ចារ្យនៅទឹកដីអង់គ្លេសរួចមក ភាពល្បីល្បាញរបស់កីឡាករនិយមជើងឆ្វេងរូបនេះ ត្រូវបានក្លិបយក្សនៅអេស្ប៉ាញ Real Madrid ចាប់អារម្មណ៍ ហើយបានទិញរូបគេទៅចូលរួមក្រុមនៅក្របខណ្ឌ La Liga ក្នុងតម្លៃការផ្ទេរ ១០០លានអឺរ៉ូកាលឆ្នាំ ២០១៣ មុនបើករដូវកាលថ្មី ២០១៣-១៤។ ក្លាយជាមិត្តរួមក្រុមដែលលេងជាមួយខ្សែប្រយុទ្ធ Cristiano Ronaldo និង Karim Benzema បានធ្វើឱ្យតំបន់ប្រយុទ្ធ ក្លាយជាទីតាំងដ៏គួរឱ្យភ័យខ្លាចសម្រាប់ក្រុមដទៃ នៅពេលដែលប្រកួតប៉ះ Real Madrid។ ភាពអស្ចារ្យរបស់ Bale ចាប់តាំងពីចូលរួមជាមួយក្លិបយក្ស Real Madrid រូបគេក៏បានរួមចំណែកជួយក្រុមឈ្នះពានរង្វាន់ Copa del Rey និង UEFA Champions League នៅរដូវកាលដំបូងរបស់គេតែម្តង ។ នារដូវកាលដំបូងដ៏ជោគជ័យនោះ រូបគេបន្តឈ្នះពាន UEFA Super Cup និង FIFA Club World Cup ដោយកាលនោះ Bale ស្ថិតក្រោមការដឹកនាំរបស់លោក Carlo Ancelotti។ កសាងកេរ្តិ៍ឈ្មោះកាន់តែខ្លាំងបន្ថែមទៀត! Bale បានជួយ Real Madrid ឈ្នះពានរង្វាន់ La Liga ក្នុងរដូវកាល ២០១៦-១៧ និងក្នុងឆ្នាំ ២០១៩-២០ ។ មិនត្រឹមតែប៉ុណ្ណោះ ខ្សែប្រយុទ្ធរូបនេះ ក៏បានជួយ Real ឈ្នះពានរង្វាន់កំពូលអឺរ៉ុប Champions League រដូវកាល ២០១៥-១៦, ២០១៦-១៧ និង ២០១៧-១៨ ផងដែរ។ រូបគេបានបង្ហាញខ្លួនលេងទាំង៣លើកជាប់គ្នា ដោយស្ថិតក្រោមការដឹកនាំរបស់លោក Zinedine Zidane។ ពានរង្វាន់ Champions League លើកទី៥ នៅក្នុងអំឡុងឆ្នាំ ២០២១-២២ ដែលជារដូវកាលចុងក្រោយរបស់គេនៅ Real Madrid។ ភាពល្បីល្បាញរបស់ Bale ចាប់ផ្តើមរសាត់អំឡុងហៀបចេញពី Real Madrid ចាប់ផ្តើមរបួសបន្តិចម្តងៗចាប់តាំងពីរដូវកាល ២០១៧-១៨ មក Gareth Bale ចាប់ផ្តើមបាត់បង់ការចាប់អារម្មណ៍ពីសំណាក់គ្រូបង្វឹក នៅពេលដែលក្រុមអធិរាជ«ស» បង្កើតបានកីឡាករល្អៗ ជំនួសតំណែងBale ចំនួនពីររូប ក្នុងនោះរួមមាន Marco Asensio និង Isco។ តាំងពីពេលនោះមក Bale បាត់បង់ការចាប់អារម្មណ៍ខ្លាំង ហើយបន្តមានបញ្ហាជារឿយៗនៅក្នុងក្រុមជាមួយបញ្ហារបួស និងការអវត្តមានលេងឱ្យក្រុម។ មិនសូវទទួលបានការចាប់អារម្មណ៍ពីសំណាក់អ្នកចាត់ការជាបន្តបន្ទាប់ ហើយញាំញីជាមួយបញ្ហារបួសនោះ Bale បានផ្លាស់ពី Real Madrid ទៅលេងឱ្យក្រុមចាស់ Tottenham Hotspur លើកទី២ ក្នុងកិច្ចសន្យាខ្ចីជើងនារដូវកាល ២០២០-២១ ។ ប៉ុន្តែបញ្ហារបួសនៅតែបន្ត ដោយ Bale អាចបង្ហាញខ្លួនឱ្យក្រុមចាស់នៅអង់គ្លេស បានត្រឹមតែប៉ុន្មានប្រកួតប៉ុណ្ណោះ។ វិលមកកាន់ Real Madrid រដូវកាល ២០២១-២២ ដែលជាពេលក្រុមលើកពាន UCL លើកទី១៤ ក្នុងប្រវត្តិសាស្រ្តនេះ Bale ក៏មានឈ្មោះជាកីឡាកររបស់ក្រុមអធិរាជសម្នាក់ដែរ តែរូបគេមិនមានវត្តមានជាមួយក្រុមឡើយ។ មិនសូវទទួលបានការចាប់អារម្មណ៍ពីក្រុមនៅតំបន់អឺរ៉ុប ដោយយល់ថាប្រធានក្រុមវែលស៍ជា កីឡាករកំពុងស្ថិតក្នុងបញ្ហារបួសជារឿយៗ Bale បានផ្លាស់ទៅកាន់ក្រុម Los Angeles FC នៅលីគកំពូលបាល់ទាត់អាម៉េរិក ដោយក្នុងនាមជាកីឡាករគ្មានតម្លៃខ្លួន ក្រោយរូបគេផុតកិច្ចសន្យាជាមួយក្រុមអធិរាជស។ ជារឿងមួយដែលគួរឱ្យភ្ញាក់ផ្អើលខ្លាំង ដែល Bale ធ្លាប់ជាកីឡាករមានតម្លៃខ្លួនថ្លៃដល់ទៅ ១០០លានអឺរ៉ូកាលពីឆ្នាំ ២០១៣ មានគុណសម្បត្តិច្រើនជួយដល់ Real Madrid ប៉ុន្តែបែរជាត្រូវចាកចេញដោយគ្មានតម្លៃខ្លួនទៅវិញ។ អាជីពនៅទឹកដីអាម៉េរិកមុនពេលប្រកាសចូលនិវត្តន៍ត្រឹមវ័យ ៣៣ឆ្នាំ ចូលរួមជាមួយក្រុម Los Angeles FC ក្នុងឆ្នាំ ២០២២ ដោយគ្មានតម្លៃខ្លួន Bale មានបំណងលេងនៅក្របខណ្ឌប្រទេសអាម៉េរិក ដើម្បីពង្រឹងសមត្ថភាពលេងឱ្យក្រុមជម្រើសជាតិវែលស៍ នៅព្រឹត្តិការណ៍ World Cup ដែលជាការបង្ហាញខ្លួនសាជាថ្មីក្រោយក្រុមខកខានរយៈពេលជិត ៦០ឆ្នាំ។ នៅក្រុម Los Angeles FC ភាពល្បីល្បាញរបស់ Bale នៅលីគកំពូលអឺរ៉ុបបានរសាត់តែម្តងពីសំណាក់អ្នកគាំទ្រ ដោយរូបគេមិនសូវជាទទួលបានការចាប់អារម្មណ៍ប៉ុន្មានឡើយ។ ប៉ុន្តែនៅទឹកដីអាម៉េរិក Bale បានជួយ Los Angeles FC ឈ្នះពានរង្វាន់លីគកំពូលនៅរដូវកាលដំបូងតែម្តង។ Bale ចុះកិច្ចសន្យាដំបូងជាមួយ Los Angeles FC រយៈពេល ១២ខែជាមួយជម្រើសបន្ត ៣ឆ្នាំ។ តែយ៉ាងណាចប់រដូវកាល Bale បានប្រកាសចូលនិវត្តន៍ត្រឹមវ័យ ៣៣ឆ្នាំ ដែលនេះបានបង្ហាញថា រូបគេមិនត្រូវបានក្រុមកំពូលៗតំបន់អឺរ៉ុបចាប់អារម្មណ៍ទាក់ទងគេទៅលេងឡើយ ចាប់តាំងពីគេចេញពីក្រុម Real Madrid មកម្ល៉េះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_804.txt
|
គិតមកត្រឹមថ្ងៃនេះ វាមានរយៈពេលបួនថ្ងៃហើយចាប់ពីពេលដែលប្រធានាធិបតីរុស្ស៊ីលោក វ្ល៉ឌីមៀ ពូទីន បញ្ជាទ័ពចូលឈ្លានពានអ៊ុយក្រែន ក្រោមការលេសបោសសម្អាតហេដ្ឋរចនាសម្ព័ន្ធយោធាអ៊ុយក្រែននិងកងទ័ពចេញពីតំបន់ភាគកើតដែលផ្តាច់ខ្លួន។ ថ្វីដ្បិតថា កងទ័ពរុស្ស៊ីមានបំពាក់សព្វាវុធទំនើបក្តី និងមានចំនួនច្រើនក្តី ការរាយការណ៍ជាច្រើនបង្ហាញថា កងទ័ពទាំងនោះហាក់បីជារំកិលឆ្ពោះទៅមុខយឺតយ៉ាងជាការរំពឹងទុក ដ្បិតមានវាយបកខ្លាំងពីទាហានអ៊ុយក្រែន។
|
ទាហាន និងប្រជាជនអ៊ុយក្រែនពួតដៃគ្នាប្រឆាំងទ័ពរុស្ស៊ី អ្នកជំនាញជាច្រើនចាត់ទុកថា សមត្ថភាពបន្ទច់បង្អាក់ការវាយប្រហាររបស់ទ័ពរុស្ស៊ីឆ្ពោះចូលរដ្ឋធានីគៀវនេះ កើតចេញពីការពួតដៃគ្នារវាងកម្លាំងទ័ព និងការសាមគ្គីភាពរបស់ប្រជាជនដែលមិនរត់គេចវេស ហើយហ៊ានចេញមុខតតាំងនឹងការឈ្លានពាន។ សម្រាប់វិស័យយោធាអ៊ុយក្រែន មានការវាយតម្លៃដែរ វាមានលក្ខណៈប្រសើរជាងមុនបន្តិចដែររាប់ចាប់ពីឆ្នាំ ២០១៤ក្រោយពេលរុស្ស៊ីប្រើកម្លាំងត្របាក់យកទឹកដីគ្រីមៀទៅ។ ប៉ុន្តែដោយសាររដ្ឋការមិនសូវសម្បូរធនធានផង ខណៈដែលប្រជាជនក៏ក្រីក្រ ហើយជម្លោះប្រដាប់អាវុធក៏បន្តរួមរឹតសេដ្ឋកិច្ចខ្លាំងផង វាមិនល្មមឱ្យអតីតរដ្ឋសភាពសូវៀតនេះបង្កើនចំណាយលើការបំពាក់សព្វាវុធនិងពង្រឹងសមត្ថភាពយោធាឱ្យទេ។ ដូចអតីតប្រធានាធិបតីអ៊ុយក្រែនលោក ផេត្រូ ប៉ូរ៉ូឆេនកូ លើកឡើងបទសម្ភាសជាមួយទូរទស្សន៍ Sky News ស្រាប់ហើយ អ៊ុយក្រែនមិនដែលបានត្រៀមខ្លួននឹងប្រើកម្លាំងបាយដើម្បីធ្វើសង្គ្រាមទេ។ ពេលកំពុងចុះចែកអាវុធដល់កងទ័ពកណ្តាលរដ្ឋធានីគៀវ មេដឹកនាំរូបនេះរៀបរាប់ថា ក្នុងកាលៈទេសៈបង្ខំទៅហើយ វាមានតែប្រឹងឈ្មុសឈ្មុលពួតដៃគ្នាចេញច្បាំងការពារទឹកដីប៉ុណ្ណោះ។ ពិតហើយ ការចូលរួមយ៉ាងសកម្មរបស់ពលរដ្ឋស៊ីវិលគ្រប់គ្នាមានចំណែកសំខាន់ក្នុងពេលជាតិធ្លាក់ក្នុងសង្គ្រាមឈ្លានពានដូចបច្ចុប្បន្ន។ គ្រប់គ្នាប្រហែលជានឹកឃើញដល់ប្រជាជនប្រុសស្រីចាស់ក្មេងដែលស្ម័គ្រចិត្តចូលបម្រើកងទ័ព និងចូលរួមជាមួយកងកម្លាំងការពារដែនដីដើម្បីធ្វើយ៉ាងណាការពារបូរណភាពដែនដី ប្រឆាំងនឹងទង្វើឈ្លានពានយ៉ាងគឃ្លើន តាមរយៈរូបភាពនានាដែលត្រូវបានគេចែកចាយតាមបណ្តាញសង្គមកន្លងមក។ ចំណែកអ្នកចេញប្រយុទ្ធមិនបាន នាំគ្នាបើកយុទ្ធនាការប្រមែរប្រមូលជំនួយឧបត្ថម្ភ និងគាំទ្រ រួមទាំងជួយបរិច្ចាគឈាមដល់ទាហាន និងយុទ្ធជនដែលរងគ្រោះក្នុងការប្រយុទ្ធថែមទៀត។ ប្រជាជនអ៊ុយក្រែនពេញកម្លាំងមិនត្រឹមតែកាន់អាវុធចេញច្បាំងប៉ុណ្ណោះទេ តែគេក៏រៀនចេះផលិតគ្រាប់បែកច្នៃ ដូចជាប្រើដបច្រកប្រេងឬសាំង (Cocktail Molotov) ដើម្បីប្រើប្រាស់ថែមទៀត។ ខ្លះទៀតចេញទៅដកស្លាកសញ្ញាចរាចរណ៍ ឬស្លាកសញ្ញាបង្ហាញទីតាំងដើម្បីធ្វើឱ្យទាហានរុស្ស៊ីវង្វេងថែមទៀត។ បើតាមការផ្សាយរបស់កាសែតអាមេរិក New York Times គ្រាន់តែថ្ងៃព្រហស្បតិ៍ទី ២៥ កុម្ភៈ រដ្ឋាភិបាលអ៊ុយក្រែនលោក បានចែកចាយសព្វាវុធ ជាកាំភ្លើងអាកា ៤៧ របស់រុស្ស៊ីប្រមាណ ៧ម៉ឺនដើមដល់ប្រជាជនអ៊ុយក្រែនហើយ។ ចំណែកប្រព័ន្ធផ្សព្វផ្សាយនានាជាពិសេសវិទ្យុអ៊ុយក្រែនជាដើមនោះក៏បានផ្សព្វផ្សាយពីរបៀបបង្កើតគ្រាប់បែកដបដើម្បីឱ្យប្រជាជនបានដឹងផងដែរ។ តាមពិតទៅ ប្រជាជនអ៊ុយក្រែនខ្លះហាក់បានត្រៀមខ្លួនរួចជាស្រេចទៅហើយដើម្បីប្រឈមមុខបរិការណ៍លំបាករបៀបនេះជាពិសេសប្រើអាវុធ និង ច្នៃអាវុធសម្រាប់ប្រើប្រាស់ក្នុងកាលៈទេសៈចាំបាច់។ គេមិនគួរភ្លេចថា អ៊ុយក្រែនឆ្លងកាត់បដិវត្តន៍ពីរដងធំៗរាប់ចាប់ពីក្លាយជារដ្ឋឯករាជ្យ ក្រោយសហភាពសូវៀតរលំលាយទៅ។ នោះគឺសំដៅលើចលនាបះបោរ ដែលគេស្គាល់ថា ជាបដិវត្តន៍ទឹកក្រូចឆ្នាំ ២០០៤ ប្រឆាំងនឹងការប្រកាសរបស់គណៈកម្មការបោះឆ្នោតដែលប្រកាសថា លោក រ៉ិកទ័រ យូឆិនកូ (Viktor Yushchenko)ដែលមាននិន្នាការទៅរកលោកខាងលិចចាញ់ឆ្នោតក្នុងការប្រជែងជាមួយអ្នកនយោបាយស្និទ្ធនឹងរុស្ស៊ី វ៉ិចទ័រ យ៉ាណូកូវ៉ិច (Viktor Yanukovych) និង បដិវត្តន៍ម៉ៃដានឬគេហៅថា «បដិវដ្តន៍នៃភាពថ្លៃថ្នូ»ដើម្បីទម្លាក់ប្រធានាធិបតី យ៉ាណូកូវ៉ិច ពីតំណែងឆ្នាំ ២០១៤ផង។ ជំនួយអាវុធបន្ថែមពីអឺរ៉ុបបង្កើនសមត្ថភាពប្រយុទ្ធ តែក្តីបារម្ភក៏កើនដូចគ្នា ក្នុងស្ថានភាពបច្ចុប្បន្ន វាជារឿងលំបាកក្នុងការវាយតម្លៃថា សង្គ្រាមនេះនឹងអូសបន្លាយយូរប៉ុណ្ណា និងកាន់តែធ្ងន់ធ្ងរប៉ុណ្ណា។ ប៉ុន្តែអ្វីដែលប្រជាជនអ៊ុយក្រែនកំពុងធ្វើ គឺសាមគ្គីគ្នានិងប្រើឱ្យអស់លទ្ធភាពដើម្បីទប់ស្កាត់កងទ័ពរុស្ស៊ីដែលប៉ងកាន់កាប់រដ្ឋធានីគៀវ ខណៈដែលរុស្ស៊ីបានបញ្ជាឱ្យទ័ពខ្លួនវាយចូលគ្រប់ច្រកដើម្បីសណ្តប់លើអ៊ុយក្រែនក្នុងពេលនេះដែរ។ អ្នកនាំពាក្យក្រសួងការពារជាតិរុស្ស៊ីលោក Igor Konashenkov អះអាងដោយដាក់បន្ទុកលើអ៊ុយក្រែនថា បទបញ្ជាឱ្យកងទ័ពរុស្ស៊ីវាយប្រហារគ្រប់ទិសដៅចូលក្រុងគៀវនេះគឺ ត្រូវបានដាក់ចេញដើម្បីឆ្លើយតបនឹងរបបដឹកនាំអ៊ុយក្រែនដែលព្យាយាមបដិសេធការចរចារកសន្តិភាព។ ក្រៅពីដង្ហោយឱ្យសហគមន៍អន្តរជាតិចេញវិធានការសេដ្ឋកិច្ចដុំកំភួនកំញើញឱ្យរុស្ស៊ីបញ្ឈប់សង្គ្រាម និងដកទ័ព អ៊ុយក្រែនក៏អំពាវនាវរកជំនួយចំាបាច់ដូចជាអាវុធយុទ្ធភណ្ឌផងដែរ។ អតីតប្រធានាធិបតី ប៉ូរ៉ូឆេនកូ បានទទូចសុំឱ្យមានផ្គត់ផ្គង់អាវុធជាពិសេសប្រព័ន្ធមីស៊ីលប្រឆាំងរថក្រោះ និងរថពាសដែក ដើម្បីកំញើញឱ្យរុស្ស៊ីដកទ័ព។ លោក ប៉ូរ៉ូឆេនកូ អះអាងថា អាវុធប្រឆាំងរថក្រោះទាំងនោះមានប្រសិទ្ធភាពណាស់ ដ្បិតវាត្រូវបានប្រើប្រាស់ដើម្បីកម្ទេចរថក្រោះនិងរថពាសដែករុស្ស៊ីអស់ជាច្រើនគ្រឿងរួចហើយ។ ទំនងជាឆ្លើយតបនឹងស្ថានភាពដ៏អាក្រក់ ក៏ដូចជាតបនឹងការអំពាវនាវនេះ អាល្លឺម៉ង់ក៏បានប្តូរជំហរដោយអនុញ្ញាតឱ្យហូឡង់បញ្ជូនកាំភ្លើងប្រឆាំងរថក្រោះ RPG ចំនួន ៤០០ ដើមទៅឱ្យអ៊ុយក្រែនដែរនាពេលម្សិលមិញនេះ។ នេះបើតាមការផ្សាយរបស់កាសែតអ៊ុយក្រែន The Kyiv Independent។ តាំងពីដើមមក រដ្ឋាភិបាលក្រុងប៊ែកឡាំងតែងតែជំទាស់បំណងរបស់រដ្ឋអឺរ៉ុបដទៃដែលចង់បំពាក់អាវុធដល់អ៊ុយក្រែន ទោះអ៊ុយក្រែនប្រឈមនឹងការឈ្លានពានពីរុស្ស៊ីក៏ដោយ។ នេះក៏ដោយសារថា អាល្លឺម៉ង់ដែលត្រូវបានគេចាត់ទុកថា ជាបងធំមួយរបស់អឺរុបនោះតែងបារម្ភពីការប្រឈមមុខខ្លាំងជាមួយរុស្ស៊ីផង។ ប៉ុន្តែ ហាក់បីដូចជាការបង្ខំចិត្តក៏ដូច បង្ហាញថា ការផ្លាស់ប្តូរជំហររបស់អាល្លឺម៉ង់នេះ បង្ហាញថា អឺរ៉ុបនឹងបង្កើនជំនួយយោធាដល់អ៊ុយក្រែនក្នុងកាលៈទេសៈចាំបាច់នេះ។ ដោយឡែកសហរដ្ឋអាមេរិកឯនោះវិញបានប្រកាសផ្តល់ជំនួយយោធាបន្ថែមដល់អ៊ុយក្រែនដើម្បីឆ្លើយតបនឹងការឈ្លានពាន។ ថ្លែងការណ៍នាថ្ងៃ ២៦ ខែកុម្ភៈ ប្រមុខការទូតអាម៉េរិករូបលោក អាន់តូនី ប្លីងខិន បានបញ្ជាក់ថា កញ្ចប់ជំនួយយោធា ក្នុងទំហំ ៣៥០លានដុល្លារ នឹងជួយពង្រឹងសមត្ថភាពអ៊ុយក្រែនឆ្លើយតបនឹងការគំរាមកំហែងនានាទាំងផ្លូវគោក និងផ្លូវអាកាសផង។ យ៉ាងណាមិញ តំណាងក្រុងវ៉ាស៊ីនតោនរូបនេះមិនបានបង្ហើបនោះឡើយថា អាវុធយុទ្ធភណ្ឌប្រភេទណាដែលអាមេរិកត្រៀមបញ្ជូនទៅឱ្យអ៊ុយក្រែនក្រោមកញ្ចប់ជំនួយនេះ។ នេះជាកញ្ចប់ជំនួយលើកទីបីហើយដែល ក្រុងវ៉ាស៊ីនតោនសម្រេចផ្តល់ឱ្យរដ្ឋាភិបាលក្រុងគៀវ។ កញ្ចប់ជំនួយយោធាលើកទីមួយមានទំហំ ៦០លានដុល្លារត្រូវបានប្រកាសផ្តល់ឱ្យអ៊ុយក្រែនកាលពីខែកញ្ញា និងផ្តល់ឱ្យកញ្ចប់ជំនួយទីពីរមានទំហំ ២០០លានដុល្លារទៀតក្នុងខែធ្នូឆ្នាំ ២០២១កន្លងទៅ។ ក្នុងកាលៈទេសៈបច្ចុប្បន្ននេះ វាជារឿងដែលពិបាកស្មានថា សង្គ្រាមនេះនឹងអូសបន្លាយក្នុងរយៈពេលយូរប៉ុណ្ណា ហើយវានឹងអាចរីកធំពាសពេញអឺរ៉ុប ឬអាចក្លាយជាសង្គ្រាមលោកលើកទីបីឬក៏អត់ឡើយ។ អ្នកវិភាគខ្លះបានលើពីសញ្ញាគ្រោះថ្នាក់ ដោយទាញហេតុផលថា ការផ្តល់អាវុធបន្ថែមដល់អ៊ុយក្រែនមិនខុសពីចាក់សាំងលើភ្លើង និងធ្វើឱ្យសង្គ្រាមកាន់តែរ៉ាំរ៉ៃ ហើយនឹងអាចឆក់យកជីវិតមនុស្សកាន់តែច្រើនឡើយ។ ឯខ្លះទៀតចាត់ទុកថា វាជារឿងចាំបាច់ក្នុងស្ថានភាពបច្ចប្បន្នស្របពេលដែលអ៊ុយក្រែនត្រូវការជំនួយ ហើយគេក៏រំពឹងដែរថា ព្រនង់សេដ្ឋកិច្ចដែលលោកខាងលិច និងប្រទេសជាច្រើនផ្សេងទៀតកំពុងសំពោងរុស្ស៊ីនឹងបង្ខំឱ្យមហាអំណាចនេះបោះបង់មហិច្ឆតាដ៏គ្រោះថ្នាក់ និងត្រឡប់ចូលតុចរចាគ្នាវិញក្នុងរយៈពេលដ៏ខ្លីដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8040.txt
|
Dani Alves កីឡាករក្រុមជម្រើសជាតិប្រេស៊ីល ត្រូវបានរងការចោតប្រកាន់ពីបទបំពានផ្លូវភេទនៅក្នុងក្លិបរាត្រីមួយកន្លែងក្នុងទីក្រុង Barcelona ប្រទេសអេស្ប៉ាញកាលពីសប្តាហ៍មុន។ នេះបើតាមការចុះផ្សាយរបស់ទូរទស្សន៍ ESPN។
|
បើតាមមន្រ្តីប៉ូលីសក្នុងតំបន់ក្នុងកក្រុង Barcelona ប្រាប់ទៅកាន់ ESPN មានស្ត្រីម្នាក់បានដាក់ពាក្យបណ្តឹងដោយមានហេតុការណ៍មួយនៅក្លិបរាត្រីដែលមានឈ្មោះថា Sutton ប៉ុន្តែមន្ត្រីប៉ូលិសរូបនោះមិនអាចបញ្ជាក់អំពីអត្តសញ្ញាណមនុស្សដែលពាក់ព័ន្ទបានឡើយ។ Sutton គឺជាក្លិបរាត្រីដ៏ល្បីល្បាញមួយក្នុងទីក្រុងបាសេឡូណា។ យ៉ាងណាមិញបើតាមការចុះផ្សាយរបស់ទីភ្នាក់ងារសារព័ត៌មាន EFE ស្រ្តីដែលបានដាក់របាយការណ៍ប្តឹងទៅកាន់មន្ត្រីប៉ូលីសប្រឆាំងនឹង Dani Alves ដោយចោទថាកីឡាករប្រេស៊ីលរូបនេះបានប៉ះពាល់នាងដោយភាពមិនសមរម្យ និងដោយគ្មានការយល់ព្រមក្នុងពេលដើរលេងជាមួយគ្នានារាត្រីថ្ងៃទី៣០ ខែធ្នូ។ បន្ទាប់ពីហេតុការណ៍នោះ ស្ត្រីម្នាក់នោះបានប្រាប់ទៅកាន់ក្រុមការពារសន្តិសុខក្នុងក្លិបរាត្រីអំពីរឿងរ៉ាវដែលបានកើតឡើង ហើយមន្ត្រីប៉ូលីសត្រូវបានគេជូនដំណឹងដើម្បីចុះទៅកាន់ទីតាំងផ្ទាល់ដើម្បីយកចម្លើយពីសាក្សី។ គួររំលឹកដែរថា Dani Alves ជាអតីតកីឡាករក្រុម Barcelona ហើយកាលពីខែមុនរូបគេក៏បានបង្ហាញខ្លួនឱ្យក្រុមប្រេស៊ីលក្នុងការប្រកួតពានរង្វាន់ World Cup នៅប្រទេសកាតា។ បន្ទាប់ពីក្រុមប្រេស៊ីលបានធ្លាក់ចេញពីការប្រកួតត្រឹមវគ្គ ៨ក្រុម Alves វ័យ៣៩ឆ្នាំបានធ្វើដំណើរទៅហ្វឹកហាត់ជាមួយក្រុម Barcelona B ហើយបច្ចុប្បន្ន Alves បានត្រលប់ទៅកាន់ប្រទេសម៉ិកស៊ិក ដែលជាទីកន្លែងរូបគេលេងឱ្យក្រុម Pumas Unam៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8041.txt
|
លោក Deschamps ត្រូវបានតែងតាំងឱ្យចូលមកដឹកនាំក្រុមជម្រើសជាតិបារាំងតាំងពីឆ្នាំ ២០១២ មកម្ល៉េះ ។ ការវិវត្តរបស់ក្រុមជម្រើសជាតិបារាំងក្នុងដំណើរទៅកាន់តំណែងជើងឯកម្តងទៀត ហាក់បីប្រែប្រួលខ្លាំងចាប់តាំងពីព្រឹត្តិការណ៍ World Cup 2014 មក ដោយកាលនោះបារាំងឈានជើងឡើងដល់វគ្គ ៨ក្រុមចុងក្រោយ។ កាលនោះបារាំងធ្លាក់ចេញក្រោមថ្វីជើងម្ចាស់ពាន World Cup 2014 អាល្លឺម៉ង់លទ្ធផល ១-០។
|
ការវិវត្តរបស់បារាំងដែលលោក Deschamps បានដឹកនាំធ្វើឱ្យបារាំងវិលទៅជាក្រុមខ្លាំងនិងដ៏គួរឱ្យភ័យខ្លាចនៅតំបន់អឺរ៉ុប ក្នុង World Cup ឆ្នាំ ២០១៨ ។ ទម្រង់លេងការពារនិងវាយបកដ៏រហ័សរហួនបារាំងបានប្រើក្នុងការប្រកួតទទួលបានប្រសិទ្ធិភាពខ្លាំង ជាមួយកីឡាករវ័យក្មេងជាមួយល្បឿនលាយឡំទេពកោសល្យដ៏គួរឱ្យភ្ញាក់ផ្អើល។ តំបន់ការពារបារាំងចាប់ផ្តើមមានភាពរឹងមាំខ្លាំង ក្រុមកីឡាករលេងបាល់ដោយការដាក់សម្ពាធតាមបិទគូប្រកួតមិនឱ្យមានបាល់លេងដោយងាយៗ រួមជាមួយតំបន់បម្រើកណ្តាលមានកីឡាករគម្រិតពិភពលោកចាំដឹកនាំក្រុមលេងនិងការចែកបាល់ដ៏ល្អ ហើយបារាំងក៏មានកីឡាករតំបន់ប្រយុទ្ធដ៏មុតស្រួចនិងគួរឱ្យភ័យខ្លាចចាំសម្រេចទីដ៏ជោគជ័យ។ ភាពច្នៃប្រឌិតសម្រាប់ការដឹកនាំរបស់លោក Deschamps នៅក្រុមជម្រើសជាតិបារាំង ការដោះដូរកីឡាករឱ្យសក្កិសមទៅនឹងបច្ចេកទេសគូប្រកួត ការកែប្រែស្ថានការណ៍ និង យល់ពីយុទ្ធសាស្រ្តគូប្រកួត ដែលនេះជាចំណុចពិសេសនៃការដឹកនាំដ៏ឆ្លាត់វ័យរបស់គ្រូបង្វឹកវ័យ ៥៤ឆ្នាំរូបនេះ។ ជារឿងរាល់ឆ្នាំសមត្ថភាពកីឡាករវ័យក្មេងជាច្រើនបានអភិវឌ្ឍឡើងថ្មីជានិច្ច ហើយការជ្រើសរើសកីឡាករក៏ជារឿងដ៏សំខាន់ដែរ។ ជាក់ស្តែងបារាំងបច្ចុប្បន្នមានខ្សែប្រយុទ្ធដ៏មុតស្រួច Kylian Mbappe ព្រមទាំងកីឡាករវ័យក្មេងជាច្រើនកំពុងអភិវឌ្ឍសមត្ថភាពលេង ក្នុងបាល់ទាត់គម្រិតកំពូលទៅកាន់ពេលអនាគត។ លេងក្នុងការប្រកួត World Cup នៅប្រទេសរុស្ស៊ីឆ្នាំ ២០១៨ បារាំងចាប់ផ្តើមបង្ហាញសមាសភាពក្រុមកីឡាករដ៏គួរឱ្យភ្ញាក់ផ្អើល សម្បូរទៅដោយកីឡាករវ័យក្មេង មានទេពកោសល្យជាមួយនឹងសមត្ថភាពលេងនៅតាមក្លិបធំៗជាច្រើន ក្នុងតំបន់អឺរ៉ុប ជាពិសេសលីគកំពូលធំៗទាំង ៥។ បារាំងបានក្លាយជាម្ចាស់ជើងឯកពិភពលោកលើកទីពីរក្នុងប្រវត្តិសាស្រ្តខ្លួន ក្រោយប្រកួតយកឈ្នះក្រូអាស៊ីក្នុងលទ្ធផល ៤-២ នៅឆ្នាំ២០១៨ នៅប្រទេសរុស្ស៊ី។ មកដល់ឆ្នាំ ២០២២ បារាំងបានបង្កើតរឿងរ៉ាវសឹងតែមិនគួរឱ្យជឿសម្រាប់អ្នកគាំទ្រ ដោយបារាំងអាចឈានជើងទៅកាន់វគ្គផ្តាច់ព្រ័ត្រម្តងទៀត ដោយគ្មានវត្តមានកីឡាករសំខាន់ៗ ដែលធ្លាប់បានជួយក្រុមឈ្នះពានឡើយ។ បើទោះបីគ្មានកីឡាករសំខាន់ៗចំនួន ៦រូប Paul Pogba, N’golo Kante, Presnel Kimpembe, Axel Disasi, Chrishtopher Nkunku និង Karim Benzema ហើយជំនួសដោយកីឡាករចំណូលថ្មីជាច្រើនរូបក្តី ក៏លោក Deschamps នៅតែដឹកនាំក្រុមធ្វើបានល្អក្នុងការប្រកួតជាមួយតំបន់ប្រយុទ្ធដ៏មុតស្រួច ជាមួយខ្សែការពារដ៏រឹងមាំ។ បារាំងខកខានឈ្នះពានក្រោយចាញ់ក្រោមថ្វីជើងក្រុមអាហ្សង់ទីនដោយការស៊ុតបាល់កាតសេចក្តី ១១ម៉ែត្រ ៤-២ ក្រោយលទ្ធផល ១២០នាទីស្មើ ៣-៣។ មកកាន់ព្រឹត្តិការណ៍ World Cup 2022 បារាំងបាននាំក្រុមកីឡាករវ័យក្មេងជាច្រើន លាយឡំជាមួយក្រុមកីឡាករចាស់ៗមួយចំនួន ដែលមានបទពិសោធន៍នៅ World Cup ស្រាប់ក្នុងនោះរួមមានអ្នកចាំទី Hugo Lloris, Raphael Varane, Antoine Griezmann, Olivier Giroud និង Kylian Mbappe ទោះវ័យក្មេងតែសមត្ថភាពខ្លាំងមិនធម្មតា។ ក្នុងចំណោមការប្រកួតទាំង ៣២ក្រុម ហ្កាណាមានកីឡាករវ័យក្មេងជាងគេអាយុមធ្យម ២៤ឆ្នាំ, អ៊ីរ៉ងមានកីឡាករវ័យចំណាស់ជាងគេដោយអាយុមធ្យម ២៨ឆ្នាំ។ នៅការប្រកួត World Cup 2022 ភាគច្រើននៃកីឡាករបារាំងដែលបានចូលលេងជម្រើស ១១នាក់ដំបូងគឺសម្បូរដោយកីឡាករវ័យក្រោម ២៦ឆ្នាំ លាយឡំជាមួយកីឡាករជើងចាស់មានបទពិសោធន៍ ៣ ឬ ៤រូបក្នុងនោះ។ ចាប់ផ្តើមពី Kylian Mbappe ដែលមានទេពកោសល្យដ៏គួរឱ្យភ្ញាក់ផ្អើលត្រឹមវ័យ ២៤ឆ្នាំ នៅមានកីឡាករវ័យប្រហែលរូបគេដែលនៅក្រុមជម្រើសជាតិបារាំងនឹងមានសមត្ថភាពដ៏គួរឱ្យភ្ញាក់ផ្អើល។ ខ្សែការពារ Ibrahima Konate ២៣ឆ្នាំ, Jules Koundem ២៣ឆ្នាំ, William Saliba ២១ឆ្នាំ, Youssouf Fofana ២៣ឆ្នាំ, Eduardo Camavinga ១៩ឆ្នាំ, Metteo Guendouzi ២៣ឆ្នាំ, Aureliem Tchouameni ២២ឆ្នាំ និង Randal Kolo Muani វ័យ ២៣ឆ្នាំ ស៊ុតសឹងជាកីឡាករកំពុងពេញសមត្ថភាពរបស់បារាំង ខណៈកីឡាករមួយចំនួនមានវ័យចាប់ពី ២៥ឡើងទៅនៅមានពេលវេលាជាមួយក្រុមបន្ត។ មិនខុសពីអាហ្សង់ទីនដែលទើបគ្រងតំណែងជើងឯកបាល់ទាត់ពិភពលោកលើកទី៣ កាលពីថ្ងៃទី១៨ ខែធ្នូ ឡើយ ពួកគេធ្វើដំណើរមក World Cup 2022 ជាមួយធនធានកីឡាករវ័យក្មេងមានទេពកោសល្យជាច្រើន ដើម្បីប្រកួតប្រជែងនឹងអភិវឌ្ឍអនាគតឱ្យបានកាន់តែល្អបន្ថែមទៀត។ បារាំងក៏ដូចគ្នា។ ឈានជើងមកដល់វគ្គផ្តាច់ព្រ័ត្រ បើទោះមិនឈ្នះពានក្តី ក៏វាបានក្លាយជាបទពិសោធន៍បន្ថែម សម្រាប់កីឡាករវ័យក្មេងទាំងនោះ របស់ក្រុមបារាំងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8042.txt
|
Newcastle United ដែលកំពុងលេចធ្លោនៅ Premier League ត្រូវបានធ្លាក់ចេញពីពានរង្វាន់ FA Cup ជុំទី៣ដ៏គួរភ្ញាក់ផ្អើល ក្រោមថ្វីជើងក្រុម Sheffield Wednesday នៃលីគកំម្រិតទី៣អង់គ្លេស League1។
|
Newcastle ដែលឈរនៅលេខរៀងទី៣ក្នុងតារាងលីគកំពូលអង់គ្លេសចាញ់ក្រុម Sheffield Wednesday ក្នុងលទ្ធផល ២-១ នាជំនួបជុំទី៣ នៅរាត្រីថ្ងៃទី៧ ខែមករា។ ២គ្រាប់របស់ Sheffield Wednesday ធ្វើបានដោយខ្សែប្រយុទ្ធ Josh Windass មុនពេល Bruno Guimaraes រកបាន១គ្រាប់តាមក្រោយសម្រាប់ក្រុមសារិកាព្រៃ។ បរាជ័យនេះ បានធ្វើឱ្យលោក Eddie Howe អ្នកចាត់ការ Newcastle សោកស្តាយ ដ្បិតក្រុមបង្ហាញទម្រង់លេងបានល្អជាង ដោយគ្រប់គ្រងបានរហូតដល់ ៧៦ភាគរយ ទល់ ២៤ភាគរយ។ ដោយឡែក Liverpool បានត្រឹមស្មើជាមួយ Wolves ក្នុងលទ្ធផល ២-២។ ហង្សក្រហម ដែលបង្ហាញខ្លួនមិនសូវបានល្អនៅក្នុងក្របខណ្ឌ Premier League លេងមិនស៊ីចង្វាក់គ្នារវាងអ្នកចាំទី និងខ្សែការពារ រហូតភ្លាត់ស្នៀតរបូត១គ្រាប់ឱ្យក្រុម Wolves។ លទ្ធផលការប្រកួតគូដទៃរួមមាន៖ Brentford ០-១ West Ham United Coventry City ៣-៤ Wrexham Grimsby Town ១-០ Burton Albion Luton Town ១-១ Wigan Athletic ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8043.txt
|
រឿងរ៉ាវក្នុងពិភពកីឡាបាល់ទាត់ដ៏អស្ចារ្យ មិនមានតែក្នុងការប្រកួតនោះទេ ប៉ុន្តែក៏ទាក់ទងនឹងមិត្តភាពជិតស្និទ្ធរវាងកីឡាករផងដែរ។ កីឡាករនៅតាមក្លិបមួយចំនួនបានបង្ហាញពីភាពរីករាយរបស់ពួកគេមិនថានៅក្នុងពេលបំពេញការងារទាំងក្នុងទីកន្លែងហ្វឹកហាត់ ទីលានប្រកួត និងក្រៅទីលានជាដើមជាមួយមិត្តភក្កិដ៏ជិតស្និតក្នុងក្លិបតែមួយ ឬបើទោះបីជាស្ថិតនៅក្លិបផ្សេងគ្នាក៏ដោយក្តី។
|
បច្ចុប្បន្នយើងបានដឹងបានឮអំពីកីឡាករជាច្រើនដែលជាគូប្រជែងនៅលើទីលាន ប៉ុន្តែមិនច្រើននោះទេដែលទំនាក់ទំនងទាំងនោះនៅខាងក្រៅទីលានត្រូវបានរសាត់ឆ្ងាយដោយសារការប្រកួតប្រជែង។ ទោះជាយ៉ាងនេះ តើអ្វីទៅដែលនាំឱ្យកីឡាករមានទំនាក់ទំនងរាប់អានគ្នាជិតស្និទ្ធទាំងក្នុងនិងក្រៅទីលាន? ជាការពិតណាស់មិត្តភាពក្នុងនិយមន័យនេះគឺសំដៅលើកីឡាករដែលមានទំនាក់ទំនងល្អជាមួយគ្នាមិនថារួមអាជីពនៅក្រុមតែមួយ ឬក៏ស្ថិតនៅក្រុមផ្សេងគ្នាឡើយ ប៉ុន្តែការរាប់អានមិនដែលចាកចោលគ្នាម្តងណាឡើយ។ មិនត្រឹមតែប៉ុណ្ណោះក្នុងវិស័យបាល់ទាត់តែងតែមានគូប្រជែងរវាងមិត្តរួមក្រុមដូចគ្នាលើកត្តាគ្រប់យ៉ាងដូចជាមុខជំនួញ និងកីឡា ប៉ុន្តែមានមិត្តភាពខ្លះក្នុងបាល់ទាត់មិនអាចរកអ្វីមកប្រៀបផ្ទឹមបានឡើយ។ ខាងក្រោមនេះគឺជាកីឡាករទាំង ១០ ដែលជាមិត្តល្អនឹងគ្នាបំផុតគិតត្រឹមឆ្នាំ ២០២៣ នេះ៖ ១. Kylian Mbappe និង Achraf Hakimi គឺជាមិត្តរួមក្រុមនិងមានមិត្តភាពដ៏ល្អនៅក្លិប Paris Saint Germain ដោយកីឡាករទាំងពីរនេះប្រៀបបានទៅនឹងបងប្អូនដែលរាប់អានគ្នាលាយឡំជាមួយមនោសច្ចេតនានៃការរាប់អានដ៏ស្និទ្ធស្នាល់ជាងកីឡាករណាទាំងអស់ក្នុងក្រុមរបស់ពួកគេ។ បើទោះបីជាប្រជែងគ្នានៅ World Cup ប៉ុន្តែមិត្តភាពនៅតែមិនប្រែប្រួលសម្រាប់កីឡាករទាំងពីរ ហើយមួយរយៈពេលចុងក្រោយនេះពួកគេបានទៅចំណាយពេលសម្រាកលំហែរនៅប្រទេសអាម៉េរិក ក្នុងទីក្រុងញូវយ៉ក។ ២. Cristiano Ronaldo និង Marcelo Vieira ផ្តើមពីការរាប់អានគ្នានៅក្នុងក្លិប Real Madrid កីឡាករទាំងពីរនេះបានបង្កើតបានមិត្តភាពដ៏ជិតស្និទ្ធក្នុងក្រុមជាជាងកីឡាករណាទាំងអស់។ មិត្តភក្កិជិតស្និទ្ធទាំងពីរបានចែករំលែកគ្នាពានរង្វាន់ជាច្រើននៅប្រទេសអេស្ប៉ាញរួមមានទាំងពាន La Liga និង Champions League។ បើទោះបីបច្ចុប្បន្នអ្នកទាំងពីរបានចែកផ្លូវគ្នាទៅលេងឱ្យក្រុមផ្សេងរៀងៗខ្លួនពីប្រទេសអេស្ប៉ាញ ក៏ចំណងមិត្តភាពរបស់កីឡាករទាំងពីរនេះនៅក្រៅទីលានហាក់បីមិនបែកបាក់នោះទេ ហើយបើទោះបច្ចុប្បន្នពួកគេមិនសូវជាបានជួបគ្នាយ៉ាងណាក្តី។ ៣. Lionel Messi និង Luis Suarez បានក្លាយជាមិត្តដ៏ជិតស្និទ្ធនឹងគ្នាអំឡុងរយៈពេល ៦ឆ្នាំ ដែលនាក់ទាំងពីបានស្គាល់គ្នានៅក្លិប Barcelona ហើយមិត្តភាពដ៏ល្អនេះមិនមែនតែក្នុងទីលានប៉ុណ្ណោះទេរួមទាំងខាងក្រៅទីលានផងដែរ។ កីឡាករទាំងពីរនេះតែងតែផ្តល់ពេលវេលាជួបជុំគ្នាជាលក្ខណៈគ្រួសារនៅក្រៅទីលានអំឡុងពេលវិសមកាលចុងរដូវកាលនានា។ រយៈពេលចុងក្រោយនេះមានមនុស្សជាច្រើនបានឃើញថា Suarez បានធ្វើដំណើរទៅផ្ទះ Messi នៅអាហ្សង់ទីនដើម្បីអបអរជ័យជម្នះក្រោយមិត្តភក្កិដ៏ស្និទ្ធរបស់គេឈ្នះ World Cup។ ៤. Paul Pogba និង Romelu Lukaku ពេលខ្លះអ្នកទាំងពីរនេះជាគ្រូប្រជែង និងជាមិត្តរួមក្រុមនឹងគ្នា កីឡាករទាំងពីរនេះមានទំនាក់ទំនងយ៉ាងជិតស្និទ្ធនៅក្រៅទីលានប្រកួត ហើយបានក្លាយជាមិត្តភាពដ៏រឹងមាំ។ Pogba និង Lukaku ធ្លាប់បានលេងឱ្យក្រុមតែមួយជាមួយគ្នានៅបិសាចក្រហម Manchester United ពីឆ្នាំ ២០១៧ ដល់ឆ្នាំ ២០១៩។ មុនពេល Lukaku មកដល់ទឹកដីក្រុម Man United រូបគេត្រូវបានគេឃើញក្នុងឃ្លីបវីដេអូជាមួយ Pogba នៅសម្រាកលំហែរកាយនៅអាម៉េរិកដោយអបអរការសម្រេចកុងត្រាជាមួយបិសាចក្រហម។ ៥. Mesut Ozil និង Granit Xhaka គឺជាកីឡាករខ្សែបម្រើដ៏ល្អក្នុងពិភពលោកដែលបានរាប់អានគ្នាជាមិត្តភក្កិដ៏ជិតស្និត ហើយតែងតែការពារគ្នាទៅវិញទៅមកអំឡុងពេលលេងនៅក្លិបតែមួយទោះបីជាមានបញ្ហាអ្វីក៏ដោយ។ អ្នកទាំងពីរបានស្គាល់គ្នានៅក្រុម Arsenal ហើយបង្កើតបានទំនាក់ទំនងដ៏ជិតស្និទ្ធជាងកីឡាករណាទាំងអស់ក្នុងក្រុម ហើយកីឡាករទាំងពីរតែងត្រូវបានគេមើលឃើញថាធ្វើដំណើរកំសាន្តជាលក្ខណៈគ្រួសារអំឡុងសម្រាកលំហែរកាយចុងរដូវកាល។ ៦. David Alaba និង Frank Ribery អតីតកីឡាករប្រចាំក្លិប Bayern Munich ទាំងពីរនេះបានស្គាល់គ្នាលើកដំបូងលេងតាំងពីឆ្នាំ ២០០៨។ ទោះបីម្នាក់មានអាយុចាស់ជាង និងម្នាក់មានអាយុក្មេងជាងប៉ុន្តែកីឡាករទាំងពីរនេះបានបង្ហាញទំនាក់ទំនងយ៉ាងស្អិតរមួតអំឡុងពេលប្រកបអាជីពនៅអាល្លឺម៉ង់ជាមួយគ្នា។ ៧. Olivier Giroud និង Laurent Koscielny អតីតកីឡាករ Arsenal ទាំងពីនេះធ្លាប់បានស្ថិតនៅក្រុមជាមួយគ្នាអំឡុងឆ្នាំ ២០១២ នៅទឹកដីអង់គ្លេស ហើយមកបច្ចុប្បន្នបើទោះបីជាមិនលេងនៅលីគដូចគ្នា ដោយ Koscielny លេងនៅក្រុម Bordeaux របស់លីគទី២ បារាំង និង Giroud លេងនៅ AC Milan ក្តី តែទំនាក់ទំនងអ្នកទាំងពីរនៅខាងក្រៅនៅតែជាដៃគូមិត្តភក្កិដ៏ល្អ។ ៨. Cesc Fabrigas និង Gerald Pique អតីតកីឡាករក្រុម Barcelona ទាំងពីរនេះបានស្គាល់គ្នានៅក្នុងក្រុមយុវជនរបស់ក្លិបយក្សមួយនេះ រហូតលេងដល់ក្រុមឈុតធំតែម្តង។ កីឡាករទាំងពីរមិនថានៅក្នុងទីលានប្រកួត ឬនៅខាងក្រៅឡើយតែងតែមានទំនាក់ទំនងនឹងគ្នាទៅវិញទៅមក ហើយបើទោះបីជារយៈពេល Fabregas បានផ្លាស់ប្តូរក្លិបក៏ពួកគេនៅមានទំនាក់ទំនងល្អនឹងគ្នាដដែល។ ៩. Marco Reus និង Mario Gotze កីឡាករក្រុមជម្រើសជាតិអាល្លឺម៉ង់ទាំងពីរ រាប់អានគ្នាដូចបងប្អូនបង្កើតទាំងក្នុងនិងក្រៅទីលាន ហើយរឿងដែលធ្វើឱ្យកីឡាករទាំងពីរជួបរឿងដែលពិបាកខ្លាំងបំផុតនោះគឺពេលដែលពួកគេបានលេងតទល់គ្នាដោយម្ខាងនៅ Borussia Dortmund និង ម្ខាងនៅ Bayern Munich។ តែទោះបីជាលេងឱ្យក្រុមដែលប្រកួតប្រជែងគ្នា ការរាប់អាន និងមិត្តភាពដ៏ស្អិតរមួតនៃកីឡាករទាំងពីរមិនដែលបែកបាកឡើយ។ ១០. Zlatan Ibrahimovic និង Paul Pogba ក៏ជាកីឡាករដែលមានទំនាក់ទំនងមិត្តភាពនឹងគ្នាល្អផងដែរ ទាំងនៅក្នុងទីលាន និងក្រៅទីលាន។ កាលនៅក្រុមបិសាចក្រហម Man United ចំណងមិត្តភាពអ្នកទាំងពីរបានកើតឡើង ហើយតាំងពីពេលនោះមក ទាំងនៅក្រៅទីលានក៏គេតែងឃើញកីឡាករទាំងពីរនេះបានជួបគ្នាដែរ ហើយអំឡុងពេលព្រឹត្តិការណ៍ World Cup 2022 វគ្គផ្តាច់ព្រ័ត្រកីឡាករទាំងពីរនេះបានទៅទស្សនាជាមួយគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8044.txt
|
ប្រទេសកាប់វែរ ជាប្រទេសដំបូង ដែលប្រកាសថា នឹងប្តូរឈ្មោះកីឡដ្ឋានក្រុមបាល់ទាត់ជម្រើសជាតិខ្លួន ដាក់តាមឈ្មោះរបស់លោក Pele ដែលត្រូវបានគេចាត់ទុកជាស្តេចបាល់ទាត់ ក្រោយពេលលោកទទួលមរណភាពកាលពីសប្តាហ៍មុន។ ការប្តូរឈ្មោះកីឡាដ្ឋានដាក់ឈ្មោះលោក Pele នេះ ធ្វើឡើងតាមបំណងរបស់លោក Gianni Infantino ដែលជាប្រធានស្ថាប័នបាល់ទាត់អន្តរជាតិ (FIFA)។
|
កាប់វែរគឺជាប្រទេសប្រជុំកោះមួយស្ថិតក្នុងទ្វីបអាហ្រ្វិក នៃឈូងសមុទ្រអាត្លង់ទិក ហើយត្រូវបានបង្កើតឡើងនៅក្នុងខែកក្កដា ឆ្នាំ១៩៧៥ ដែលមានរដ្ឋធានីឈ្មោះប្រាយ៉ា។ ប្រទេសកាប់វែរជាដែនដីប្រជុំកោះដាច់ដោយឡែកមួយ នៅលើផ្ទៃមហាសមុទ្រមានចម្ងាយជាង ៥០០គីឡូម៉ែត្រពីដីគោគដោយជាប់ទៅនឹងប្រទេសសេណេហ្កាល់ជាងគេ ។ ប្រទេសនេះ មានប្រជាជនរស់នៅសរុបជាង ៥៦១,៩០១នាក់ ។ នេះបើតាមការកត់ត្រារបស់ World Bank ក្នុងឆ្នាំ ២០២១។ ភាសាដែលប្រើប្រាស់ជាផ្លូវការគឺភាសាព័រទុយហ្កាល់ ដោយហេតុថាកោះកាប់វែរនេះ ធ្លាប់ធ្លាក់ក្នុងអណានិគមរបស់ប្រទេសព័រទុយហ្កាល់។ វីរបុរសបាល់ទាត់ប្រេស៊ីលលោក Pele ដែលជាកីឡាករតែម្នាក់ដែលបានឈ្នះពានរង្វាន់ World Cup ចំនួន ៣លើក បានទទួលមរណភាពក្នុងវ័យ ៨២ឆ្នាំ ដោយការវិវត្តធ្ងន់ធ្ងរនៃជំងឺមហារីក ចាប់តាំងពីលោកបានព្យាបាលតាំងពីឆ្នាំ ២០២១ មកម្ល៉េះ។ កាលពីថ្ងៃទី២ ខែមករា អំឡុងពេលទៅចូលរួមពិធីកាន់ទុក្ខរបស់លោក Pele ប្រធាន FIFA លោក Gianni Infantino បាននិយាយទៅកាន់អ្នកកាសែតស្នើទៅកាន់សហព័ន្ធបាល់ទាត់ដែលជាសមាជិក FIFA ទាំងអស់ ដើម្បីរកកីឡដ្ឋានណាមួយតាមប្រទេសទាំងអស់នោះ ដាក់ឈ្មោះតាមលោក Pele ដើម្បីជាការរំលឹកគុណ និងឧទ្ទិសដល់ស្តេចបាល់ទាត់ Pele។ មកដល់ពេលនេះប្រទេសកាប់វែរ បានក្លាយជាប្រទេសដំបូង ដែលបានប្រកាសប្តូរឈ្មោះកីឡដ្ឋានក្រុមជម្រើសជាតិខ្លួន ទៅកាន់ឈ្មោះថា Pele Stadium ដោយប្តូរពីឈ្មោះ Estadio Nacional de Cabe Verde ដែលមានទីតាំងនៅក្រៅរដ្ឋធានីប្រាយ៉ា។ បើតាមការបង្ហោះនៅលើបណ្តាញសង្គម
|
article_8045.txt
|
លោក Cristiano Ronaldo ខ្សែប្រយុទ្ធសញ្ជាតិព័រទុយហ្គាល់ បាននិយាយអំពីការផ្លាស់ប្ដូមកក្លិប Al Nassr របស់ប្រទេសអារ៉ាប៊ីសាអូឌីត ថារូបលោក បានជោគជ័យនៅក្នុងតំបន់អឺរ៉ុបជាច្រើន ហើយនេះ គឺជាពេលវេលា ដែលត្រូវផ្លាស់ប្ដូបទពិសោធ និងសាងកំណត់ត្រាថ្មីនៅក្នុងតំបន់អាស៊ី។ បន្ទាប់ពីក្លិប Al Nassr បានបង្ហោះព័ត៌មាននេះជាផ្លូវការ ខ្សែប្រយុទ្ធរូបនេះត្រូវជឿថា ទទួលបានតម្លៃខ្លួនខ្ពស់៧៥លានដុល្លាក្នុងមួយរដូវកាល។
|
ក្លិប Al Nassr បានបង្ហាញកាដូឆ្លងឆ្នាំសកល២០២៣ ដល់អ្នកគាំទ្របាល់ទាំងអស់ ដោយបានបង្ហាញជាផ្លូវការពីការយកម្ចាស់ពានរង្វាន់ Ballon d'Or ៥សម័យកាល មកទឹកដីអារ៉ាប៊ីសាអូឌីត ក្នុងតម្លៃ៧៥លានដុល្លា ក្នុងមួយរដូវកាល។ កុងត្រារបស់ខ្សែប្រយុទ្ធវ័យ ៣៧ឆ្នាំរូបនេះ មានរយៈពេល២ឆ្នាំកន្លះ ដោយនឹងចប់នៅអំឡុងឆ្នាំ២០២៥។ យោងទៅលើការផ្សាយរបស់ Channel News Asia លោក Cristiano Ronaldo បានបង្ហាញថា មិនមែនព្រោះតែតម្លៃខ្លួនខ្ពស់ទេ ប៉ុន្ដែគឺការសាងកំណត់ត្រាថ្មីនៅលើទឹកដីអាស៊ី ព្រោះរូបលោក ធ្លាប់ឈ្នះពានរង្វាន់ផ្សេងៗ ជាច្រើន ដែលកីឡាករបាល់ទាត់មួយចំនួនមិនមាន ហើយក៏ចង់ចែករំលែកបទពិសោធន៍ទៅកាន់ក្រុមថ្មីរបស់លោកផងដែរ។ «ខ្ញុំមានសំណាងណាស់ ដែលខ្ញុំធ្លាប់ឈ្នះអ្វីគ្រប់យ៉ាង។ ខ្ញុំធ្លាប់ដាក់គោលដៅដើម្បីឈ្នះនៅក្នុងទ្វីបអឺរ៉ុប ហើយមានអារម្មណ៍ថា ឥឡូវនេះ គឺជាពេលវេលាដ៏ត្រឹមត្រូវក្នុងការចែករំលែកបទពិសោធរបស់ខ្ញុំនៅក្នុងទ្វីបអាស៊ី។ ខ្ញុំ ទន្ទឹងចាំចូលរួមជាមួយមិត្តរួមក្រុមថ្មីរបស់ខ្ញុំ ហើយរួមគ្នាជាមួយពួកគេជួយក្លឹបឲ្យទទួលបានជោគជ័យ។»។ Cristiano Ronaldo បាននិយាយដូច្នេះ។ ដោយឡែក ក្លិប Al Nassr ដែល Ronaldo មកចូលរួមនោះ ប្រាកដជាក្លិបមួយ ដែលអស្ចារ្យ និងខ្លាំងនៅក្នុងប្រទេសអារ៉ាប៊ីសាអូឌីត។ ច្បាស់ណាស់ប្រសិនជា ក្លិបដែលមិនខ្លាំង ក៏កីឡាកររូបនេះមិនចូលរួមដែរ ព្រោះតែការស្រែកឃ្លានសាងកំណត់របស់ខ្លួន។ Al Nassr គឺជាជើងឯក ៩សម័យកាល ក្នុង Saudi Pro Premier League។ ការនាំយកម្ចាស់ជើងឯក Ballon d'Or ៥សម័យកាលនេះ គឺរំពឹងថា អាចជួយឲ្យក្លិបឈ្នះ ពានរង្វាន់ AFC Champions League ដែលជាពានកម្រិតទី១ នៅតំបន់អាស៊ី។ Cristiano Ronaldo ក្នុងពេលនៅជាមួយក្លិប Manchester United (២០០៣-២០០៩) ធ្លាប់ឈ្នះជើងឯក English Premier League ៣រដូវកាល, FA Cup ១លើក, Football League Cup ២លើក, UEFA Champions League ១លើក និង FIFA Club World Cup ១លើក នាឆ្នាំ២០០៨។ លុះចូលមកចុងឆ្នាំ២០០៩ កីឡាកររូបនេះ បានចុះកុងត្រាជាមួយ Real Madrid (២០០៩-២០១៨) នៅប្រទេសអេស្ប៉ាញ។ Ronaldo បានជួយឲ្យក្លិបអេស្ប៉ាញមួយនេះ ឈ្នះ La Liga ២សម័យកាល, Copa Del Rey ២លើក, Surpercopa De Espana ២លើក, UEFA Champions League ៤សម័យកាលជាប់គ្នា UEFA Super Cup ៣លើក និង FIFA Club World Cup ៣លើក។ ក្រៅពីក្លិបយក្សទាំងពីរនៅ អឺរ៉ុបនេះទៅ កីឡាកររូបនេះ ក៏បានធ្លាប់ជួយឲ្យក្លិប Juventus និងក្រុមជម្រើសជាតិព័រទុយហ្គាល់ ជោគជ័យផងដែរ។ ក្រៅពីពានរង្វាន់សម្រាប់ក្រុម Ronaldo បានជ័យលាភីឯកត្តជន មួយចំនួនដូចជា Ballon d'Or ៥សម័យកាល, FIFA World Players of the Year, The Best Men Player, ស្បែកជើងមាសទ្វីបអឺរ៉ុប ៤សម័យ, កីឡាករល្អប្រចាំ Laliga ១សម័យ ហើយក៏មានជ័យលាភីផ្សេងទៀតផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8046.txt
|
ម្ចាស់ជើងឯកឆ្នាំ២០១០ ម៉ាឡេស៊ី ត្រូវប្រកួតជាមួយ ជម្រើសជាតិថៃ ក្រុមការពារតំណែងជើងឯក នៅវគ្គពាក់កណ្ដាលផ្ដាច់ព្រ័ត្រ ជើងទី១ នៃព្រឹត្តិការណ៍ AFF Mitsubishi Electric Cup 2022 នៅកីឡដ្ឋានជាតិ Bukit Jalil នៃប្រទេសម៉ាឡេស៊ី នាថ្ងៃទី៧ ខែមករា ឆ្នាំ២០២៣ វេលាម៉ោង ៧:៣០ យប់។ ការប្រកួតនេះ នឹងមានអ្នកចូលរួមទស្សនាច្រើន ព្រោះសំបុត្រទស្សនា ប្រមាណជាង៥៩០០០កន្លែង ត្រូវបានលក់ត្រឹមតែរយៈពេល១ថ្ងៃ។
|
យោងតាមការផ្សាយលើវេបសាយ AFF Mitsubishi Electric Cup សំបុត្រ ៥៩០០០ ត្រូវបានអ្នកគាំទ្រទិញ ដោយមិនទាន់បានមួយថ្ងៃផង។ លោក Kim Pan-gon គ្រូជម្រើសជាតិម៉ាឡេស៊ី ចាត់ទុកចំនួនអ្នកទស្សនាច្រើននៅកីឡដ្ឋាន គឺជាកម្លាំងចិត្តគាំទ្រក្រុមជម្រើសជាតិម៉ាឡេស៊ី ឲ្យឆ្លងផុតវគ្គនេះ បើទោះជាគូប្រកួត គឺជាក្រុមការពារតំណែងជើងឯកក៏ដោយ។ គ្រូបង្វឹករូបនេះ បាននិយាយក្នុងសន្និសីទសារព័ត៌មានកាលពីថ្ងៃទី៦ ខែមករា ថា៖«យើង ព្យាយាមលេងឲ្យបានល្អ នៅចំពោះមុខអ្នកគាំទ្រ, កីឡាករទាំងអស់ មោទកភាព ដែលមានកៅអីនៅវគ្គនេះ ហើយយើង ចង់ប្រើឲ្យអស់នៅសមត្ថភាព។»។ លោក Kim Pan Gon គ្រូជម្រើសជាតិម៉ាឡេស៊ី ថ្លែងក្នុងសន្និសីទសារព័ត៌មាន រូបពី AFF Mitsubishi Electric Cup ដោយឡែក លោក Mano Polking គ្រូជម្រើសជាតិថៃ បានត្រៀមខ្លួនរួចជាស្រេច ដោយក្នុងការត្រៀមខ្លួននោះរាប់បញ្ចូលទាំង ការវិភាគទៅលើទម្រង់ យុទ្ធសាស្ដ្រប្រកួត របស់កីឡាករម៉ាឡេស៊ី និងគ្រូបង្វឹក។ គ្រូជម្រើសជាតិរូបនេះ យល់ថាកីឡាកររបស់ម៉ាឡេស៊ី គឺមានភាពវៃឆ្លាតច្រើន។ ប៉ុន្ដែជាមួយនិងភាពវៃឆ្លាតរបស់គេ លោក Mano Polking ក៏ចាំមើលការប្រកួតជាក់ស្ដែកនៅក្នុងទីលាននៅថ្ងៃទី៧ ខែមករានេះ។ លោក Mano Polking គ្រូជម្រើសជាតិថៃ ក្នុងសន្និសីទសារព័ត៌មាន រូបពី AFF Mitsubishi Electric Cup គ្រូជម្រើសជាតិថៃ បានបញ្ជាក់ថានឹងមិនផ្លាស់ប្ដូ ទម្លាប់ និងទម្រង់ប្រកួតរបស់ខ្លួនទេ ប៉ុន្ដែគឺយកភាពខ្លាំងរបស់កីឡាករ និងក្រុមយយកមកប្រកួត។ លោក Mano Polking បាននិយាយដូច្នេះថា៖«ខ្ញុំចង់បញ្ជាក់អ្នកទាំងអស់គ្នាឲ្យច្បាស់ថា យើង នឹងមិនលេងការពារ ឬលេងឲ្យឆ្ងាយពីអ្វី ដែលយើងធ្លាប់លេងទេ។ យើង លេងជាមួយភាពខ្លាំងរបស់យើង។»។ មុនជំនួបជើងទី១ ម៉ាឡេស៊ី និងថៃ នៅក្នុងវគ្គពាក់កណ្ដាលផ្ដាច់ព្រ័ត្រដូចគ្នានេះ ឥណ្ឌូណេស៊ី បានត្រឹមប្រកួតស្មើជាមួយ វៀតណាម ក្នុងលទ្ធផល 0-0 នៅកីឡដ្ឋាន Gelora Bung Karno។ គួរបញ្ជាក់ថា ការប្រកួតជើងទី២ រវាងវៀតណាម និងឥណ្ឌូណេស៊ី នឹងធ្វើទៅនៅថ្ងៃទី៩ ខែមករា នៅកីឡដ្ឋាន My Dinh ចំណែក ថៃ ត្រូវទទួលម៉ាឡេស៊ី នៅថ្ងៃទី១០ ខែមករា នៅកីឡដ្ឋាន Thammasat៕ លោក Kim Pan Gon គ្រូជម្រើសជាតិម៉ាឡេស៊ី ថ្លែងក្នុងសន្និសីទសារព័ត៌មាន រូបពី AFF Mitsubishi Electric Cup លោក Kim Pan Gon គ្រូជម្រើសជាតិម៉ាឡេស៊ី ថ្លែងក្នុងសន្និសីទសារព័ត៌មាន រូបពី AFF Mitsubishi Electric Cup លោក Mano Polking គ្រូជម្រើសជាតិថៃ ក្នុងសន្និសីទសារព័ត៌មាន រូបពី AFF Mitsubishi Electric Cup លោក Mano Polking គ្រូជម្រើសជាតិថៃ ក្នុងសន្និសីទសារព័ត៌មាន រូបពី AFF Mitsubishi Electric Cup អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8047.txt
|
ខ្សែប្រយុទ្ធលំដាប់ពិភពលោក Cristiano Ronaldo បានក្លាយជាសមាជិកថ្មីផ្លូវការរបស់ក្លិប Al-Nassr នៃក្របខណ្ឌកំពូលអារ៉ាប៊ីសាអូឌីត Saudi Pro League។ ក្នុងចំណោមសមាជិកក្រុមដែលដឹកនាំដោយគ្រូបង្វឹកបារាំង Rudi Garcia យ៉ាងហោចណាស់មានកីឡាករអារ៉ាប៊ីសាអូឌីត៣នាក់ធ្លាប់បានប្រកួតតទល់ជាមួយក្រុមជម្រើសជាតិកម្ពុជា។
|
នាជំនួបមិត្តភាពអន្តរជាតិ នៅកីឡដ្ឋាន Sheikh Zayed Cricket Stadium ក្រុងអាប៊ុយដាប៊ី កាលពីថ្ងៃទី១៤ ខែមករា ឆ្នាំ២០១៧ កម្ពុជាដែលស្ថិតក្រោមការដឹកនាំរបស់គ្រូបង្វឹកកូរ៉េខាងត្បូង Lee Tae Hoon បានចាញ់អារ៉ាប៊ីសាអូឌីត របស់គ្រូបង្វឹកហូឡង់ Bert van Marwijk ក្នុងលទ្ធផល ៧-២។ កីឡាករ៣រូបដែលលេងឲ្យក្លិប Al-Nassr នាពេលបច្ចុប្បន្ន បានបង្ហាញខ្លួនក្នុងជំនួបជាមួយកម្ពុជា កាលពី៦ឆ្នាំមុន ដែលក្នុងនោះមាន ខ្សែបម្រើ Abdulfattah Asiri ដែលលេងនៅតង់ទីមួយ, អ្នកចាំទី Waleed Abdullah ចូលលេងចាប់ពីដើមតង់ទីពីរ និងខ្សែបម្រើ Sami Al-Najei ដែលបានបង្ហាញវត្តមានពីនាទី៧៦ រហូតដល់បញ្ចប់ការប្រកួត។ កាលណោះ អារ៉ាប៊ីសាអូឌីត បានស៊ុតបញ្ចូលទី៧គ្រាប់ ដោយក្នុងនោះ៣គ្រាប់ជាបាល់ប៉េណាល់ទី និង១គ្រាប់ជាការភ្លាត់ស្នៀតចូលទីខ្លួនឯង រីឯ២គ្រាប់របស់កម្ពុជា សុទ្ធតែសម្រេចបាននៅតង់ទីមួយ ដោយ ឃួន ឡាបូរ៉ាវី និង កែវ សុខផេង។ ជម្រើសដំបូងរបស់កម្ពុជានាពេលនោះ មាន អ៊ុំ សេរីរ័ត្នន៍, សឿត បារាំង, រស់ គង់សម្រេច, សំអឿន ពិដោរ, សឿយ វិសាល, ហូយ ផល្លីន, ច្រឹង ពលរដ្ឋ, កែវ សុខផេង, សុះ ស៊ូហាណា, ឃួន ឡាបូរ៉ាវី, នុប តុលា រីឯ នេន សុធារ័ត្ន, សុក សំណាង, អ៊ិន សូដាវីដ, លី វ៉ាហេទ, លី មីហ្សាន, និងឆេង ម៉េង សុទ្ធតែត្រូវបានប្តូរចូលជាបន្តបន្ទាប់។ កែវ សុខសិលា តែម្នាក់គត់ដែលមិនបានចូលលេង។ នៅក្លិប Al-Nassr ដែលជាទ្រនំថ្មីរបស់ខ្សែប្រយុទ្ធជម្រើសជាតិព័រទុយហ្គាល់ Ronaldo ក្រោយការចាកចេញពី Manchester United មានកីឡាករដ៏គួរឲ្យកត់សម្គាល់មួយចំនួនផងដែរ រួមមានអ្នកចាំទីកូឡុំប៊ី David Ospina អតីតកីឡាករ Arsenal, ខ្សែការពារអេស្ប៉ាញ Alvaro Gonzalez អតីតកីឡាករ Villarreal, អតីតជម្រើសជាតិអាហ្សង់ទីន Pity Martinez, អតីតជម្រើសជាតិកូតឌីវ័រ Ghislain Konan និងជម្រើសជាតិកាមេរូន Vincent Aboubakar ជាដើម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8048.txt
|
នារយៈពេលប៉ុន្មានឆ្នាំចុងក្រោយមកនេះ ការវិវត្តនៃបាល់ទាត់បានរំកិលខ្លួនទៅមុខជានិច្ចរហូតធ្វើឱ្យកីឡាករជំនាន់ចាស់មួយចំនួនដែលធ្លាប់បានកសាងកេរិ៍្តឈ្មោះល្បីល្បាញ ឈានដល់ការបញ្ចប់អាជីពជាកីឡាករកំពូលៗនៅតាមក្លិបធំៗតំបន់អឺរ៉ុប។ កីឡាករល្បីៗទាំង ត្រូវបន្តទៅលេងជាមួយក្លិបនៅក្រៅលីគកំពូលទាំង៥នៅអឺរ៉ុប ស្របពេលវ័យកាន់តែជ្រេ។
|
ស្ថិតក្នុងវ័យដែលនឹងត្រូវជិតដល់ពេលចូលនិវត្តន៍ពីអាជីពបាល់ទាត់ កីឡាករមួយចំនួនបានចាកចេញពីតំបន់អឺរ៉ុបទៅកាន់ទ្វីបនានាដើម្បីបន្តការលេងនាពេលវេលាចុងក្រោយ ព្រមទាំងដើម្បីជាការចែករំលែកនូវបទពិសោធន៍ពីកម្រិតនៃបាល់ទាត់តំបន់អឺរ៉ុបទៅកាន់តំបន់ផ្សេងៗទៀតដើម្បីការអភិវឌ្ឍ។ នារយៈពេលប៉ុន្មានជាង ១០ឆ្នាំចុងក្រោយមកនេះ យើងបានសម្លឹងឃើញការវិវត្តទាំងនេះតែងបានកើតឡើងដោយកីឡាករដែលមានវ័យឈានចូលអាយុជាង ៣០ឆ្នាំឡើងទៅ ភាគច្រើនបានប្រកាសចូលនិវត្តន៍បញ្ចប់អាជីបតែម្តង ហើយខ្លះទៀតបានចាកចេញទៅលេងនៅក្របខណ្ឌតាមទ្វីបនានាក្រៅតំបន់អឺរ៉ុប។ ខាងក្រោមនេះជាកីឡាករដែលបានបន្តអាជីបចុងក្រោយក្រៅតំបន់អឺរ៉ុប៖ ១. Cristiano Ronaldo ព័រទុយហ្កាល់ក្នុងវ័យ ៣៧ឆ្នាំរូបគេបានផ្លាស់ចេញពីបាល់ទាត់តំបន់អឺរ៉ុបទៅកាន់ទ្វីបអាស៊ីដោយលេងឱ្យក្រុម Al Nassr ដែលការចុះកិច្ចព្រមព្រៀងផ្លូវការបានធ្វើឡើងនៅថ្ងៃទី១ ខែមករា។ ការផ្លាស់ទៅកាន់ក្លិបក្នុងប្រទេសអារ៉ាប៊ីសាអូឌីត កើតឡើងក្រោយរូបគេបានចែកផ្លូវជាក្រុមបិសាចក្រហម Manchester United មុនពេល World Cup ឆ្នាំ ២០២២ មកដល់។ ទៅកាន់ក្រុម Al Nassr ជាមួយកិច្ចសន្យា ២ឆ្នាំកន្លះ Ronaldo ត្រូវបានគេប៉ាន់ស្មានថានឹងទទួលបានថ្លៃពលកម្មប្រមាណ ២១៣លានដុល្លារក្នុងមួយឆ្នាំ។ ២. Gareth Bale វែលស៍មានវ័យត្រឹម ៣៣ឆ្នាំ ប្រជាប្រិយភាពរបស់គេនៅក្នុងតំបន់អឺរ៉ុបបានធ្លាក់ចុះជាលំដាប់ជាពិសេសនៅក្នុងក្លិប Real Madrid។ Bale អំឡុងពេលរូបគេផុតកិច្ចសន្យាជាមួយ Real Madrid ក្នុងដើមឆ្នាំ ២០២២ រូបគេហាក់បីមិនសូវទទួលបានការចាប់អារម្មណ៍ខ្លាំងពីក្លិបក្នុងតំបន់អឺរ៉ុបឡើយដោយមូលហេតុរងរបួសជារឿយៗរយៈពេលចុងក្រោយ ហើយក្នុងឆ្នាំ ២០២២ ដដែលរូបគេក៏សម្រេចចិត្តជ្រើសរើសក្រុម Los Angeles FC ដែលនៅលីគកំពូលអាម៉េរិកដើម្បីបន្តអាជីព។ ៣. Zlatan Ibrahimovic មកដល់ពេលនេះរូបគេមានវ័យ ៤១ឆ្នាំទៅហើយ ប៉ុន្តែនៅអំឡុងពេលគេមានវ័យ ៣៧ឆ្នាំ នៅឆ្នាំ ២០១៨ តារាបាល់ទាត់ស៊ុយអែតរូបនេះបានសម្រេចចិត្តបន្តអាជីពរបស់គេនៅលីគកំពូលអាម៉េរិកដោយចូលរួមជាមួយក្រុម LA Galaxy បន្ទាប់ពីគេបានចប់កិច្ចសន្យាជាមួយ Man United។ មូលហេតុចាកចេញពី Man United ដោយសារតែរូបគេរងរបួស ហើយពេលជាពីរបួសពេញលេញ Zlatan បានលេងនៅអាម៉េរិករយៈពេល ២ឆ្នាំ និងពេលបច្ចុប្បន្នអតីតវីរបុរសរបស់ PSG រូបនេះកំពុងប្រកបអាជីពនៅក្រុម AC Milan។ ៤. Andre Iniesta របស់អេស្ប៉ាញវ័យ ៣៨ឆ្នាំ ខ្សែបម្រើវ័យចំណាស់ដែលធ្លាប់ឈ្នះពានរង្វាន់ World Cup នៅឆ្នាំ ២០១០ បានបញ្ចប់អាជីពនៅក្លិប Barcelona កាលឆ្នាំ ២០១៨ ដោយកាលនោះរូបគេបានប្រកាសចូលនិវត្តន៍។ ប៉ុន្តែមិនបានប៉ុន្មាន Iniesta បានសម្រេចចិត្តទៅបន្តអាជីពនៅក្លិប Vissel Kobe នៅលីគកំពូលជប៉ុន មូលហេតុ Iniesta សម្រេចចិត្តទៅលេងនៅលីគក្រៅតំបន់អឺរ៉ុបក៏ព្រោះតែមិនចង់លេងនៅក្រុមណាផ្សេងដែលអាចប្រឈមជួបក្រុមចាស់។ មិនត្រឹមតែប៉ុណ្ណោះក្រោយការមកដល់របស់ Iniesta នៅទឹកដីជប៉ុន បច្ចេកទេសនៃបាល់ទាត់ក្នុងលីគជប៉ុនបានកើនឡើងជាលំដាប់។ ៥. Xavi Hernandez អេស្ប៉ាញបច្ចុប្បន្នវ័យ ៤២ឆ្នាំ អតីតខ្សែបម្រើក្រុម Barcelona រូបនេះបានបញ្ចប់អាជីពនៅក្រុមយក្សអេស្ប៉ាញកាលពីឆ្នាំ ២០១៥ ហើយទៅចូលរួមជាមួយក្រុម Al Sadd របស់អារ៉ាប៊ីសាអូឌីត រហូតដល់ចូលនិវត្តន៍ពីអាជីពកីឡាករក្នុងឆ្នាំ ២០១៩។ ក្រោយបញ្ចប់អាជីពជាកីឡាករ Xavi ក៏បានបន្តដឹកនាំក្រុម Al Sadd ក្នុងនាមជាគ្រូបង្វឹកបន្តទៀត ហើយអតីតកីឡាករ Barca រូបនេះហើយបានជួយអភិវឌ្ឍបច្ចេកទេសនៃបាល់ទាត់របស់អារ៉ាប៊ីសាអូឌីត៕ ខាងក្រោមនេះជាកីឡាករដែលបានបន្តអាជីបចុងក្រោយក្រៅតំបន់អឺរ៉ុប៖ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8049.txt
|
ក្រុម Tottenham Hotspurs ប្រកួតចាញ់ក្រុម Aston Villa ក្នុងទឹកដីខ្លួនក្នុងលទ្ធផល ២-០ ធ្លាក់ចេញពីតំណែងក្រុមកំពូលទាំង ៤ ក្នុងតារាង Premier League គិតត្រឹមការប្រកួតសប្តាហ៍ទី១៧ នៅរាត្រីថ្ងៃទី១ ខែមករា។ Chelsea បន្តមានគម្លាត់ពិន្ទុឆ្ងាយពីតំបន់ក្រុមកំពូលទាំង ៤ ក្រោយប្រកួតស្មើក្រុមម្ចាស់ផ្ទះ Nottingham Forest ១-១។
|
Aston Villa ដឹកនាំដោយលោក Unai Emery នៅតែធ្វើបានល្អក្នុងការប្រកួតដើម្បីដណ្តើមពិន្ទុប្រជែងក្នុងក្របខណ្ឌ Premier League ដោយរកបានជ័យជម្នះលើមាន់ក្នាយមាស Tottenham Hotspur ដល់ក្នុងផ្ទះតែម្តងក្នុងលទ្ធផល ២-០។ ២គ្រាប់ជ័យជម្នះកើតឡើងនៅក្នុងវគ្គទីពីរដោយខ្សែប្រយុទ្ធ Emiliano Buendia នៅនាទី៥០ និងខ្សែបម្រើ Douglas Luiz នៅនាទី៧៣។ បរាជ័យនេះ បានធ្វើឱ្យ Spurs ធ្លាក់ទៅចំណាត់ថ្នាក់លេខ៥វិញ ដោយ Manchester United ដណ្តើមយកតំណែងលេង ៤ ក្រោយពួកគេប្រកួតឈ្នះក្រុម Wolver លទ្ធផល ១-០ កាលពីថ្ងៃទី៣១ ខែធ្នូ ឆ្នាំ ២០២២។ ក្រោយទទួលបានជ័យជម្នះដ៏ធំមួយនេះក្រុមដឹកនាំដោយលោក Unai Emery បន្តឈរនៅចំណាត់ថ្នាក់លេខ ១២ ដដែល ដោយរកបាន២១ពិន្ទុ។ Chelsea បានត្រឹមចែកគ្នាជាមួយម្ចាស់ផ្ទះ Nottingham Forest ក្រុមបាតតារាងម្នាក់ ១ពិន្ទុម្នាក់ ក្រោយបញ្ចប់ការប្រកួតត្រឹមលទ្ធផលស្មើ ១-១ ក្នុងកីឡដ្ឋាន City Ground រាត្រីថ្ងៃទី១ ខែមករា។ តោខៀវ ដែលកំពុងស្វែងរកទម្រង់ថ្មីរបស់ក្រុមក្រោមការដឹកនាំរបស់គ្រូបង្វឹកថ្មីលោក Graham Potter នៅទទួលបានលទ្ធផលមិនសមប្រកបមួយរយៈពេលចុងក្រោយមកនេះ។ ស្មើ ១-១ ទល់ម្ចាស់ផ្ទះ Nottingham Forest តោខៀវជាអ្នករកបានគ្រាប់បាល់នាំមុខមុនដោយខ្សែប្រយុទ្ធ Raheem Sterling នៅត្រឹមនាទី១៦ ហើយលទ្ធផលនេះបន្តរហូតដល់ចប់ការប្រកួតវគ្គទីមួយ។ ឈានចូលវគ្គទីពីរបានត្រឹម ១៨នាទី ក្រុមម្ចាស់ផ្ទះក៏រកបានឱកាសស៊ុតបាល់តាមស្មើ ១គ្រាប់មកវិញដោយកីឡាករខ្សែបម្រើស្លាបស្តាំ Serge Aurier នាទី៦៣។ លទ្ធផល Nottingham Forest ទប់ស្មើ ១-១ ទល់Chelsea បន្តរហូតចប់ការប្រកួតពេញ ៩០នាទី។ លទ្ធផលស្មើនេះធ្វើឱ្យ Chelsea បន្តមានគម្លាត់ឆ្ងាយពីតំបន់ Top 4 ដល់ទៅ ៧ពិន្ទុ ខណៈការប្រកួតប្រជែងក្នុងក្របខណ្ឌកំពូលអង់គ្លេសមួយនេះ ធ្វើដំណើរដល់ពាក់កណ្តាលរដូវកាល។ ក្រោយបញ្ចប់ការប្រកួតតោខៀវបន្តស្ថិតនៅចំណាត់ថ្នាក់លេខ ៨ មាន ២៥ពិន្ទុដដែល។ ចំណែក Nottingham Forest ទោះរកបាន ១ពិន្ទុបន្ថែមពួកគេនៅតែស្ថិតនៅចំណាត់ថ្នាក់បាតតារាងលេខ ១៨ ដោយមាន ១៤ពិន្ទុស្មើ West Ham United នៅចំណាត់ថ្នាក់លេខ ១៧៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_805.txt
|
នេះជាបដិវត្តន៍ទីមួយដែលបានកើតឡើងនៅអ៊ុយក្រែនក្នុងខែតុលា ឆ្នាំ១៩៩០។ ប៉ុន្តែវាមិនមែនជាបដិវត្តន៍ដែលល្បីល្បាញខ្លាំងនោះទេ។ ក្នុងពេលនោះ អ៊ុយក្រែននៅមិនទាន់ប្រកាសឯករាជ្យពីសហភាពសូវៀតនៅឡើយទេ។ គេហៅវាថាជាបដិវត្តន៍ក្រានីត ដោយសារ ចលនានេះដឹកនាំដោយក្រុមសិស្សនិស្សិត ដែលជ្រើសរើសយកការដំឡើងតង់នៅលើឥដ្ឋក្រានីត ដែលស្ថិតនៅក្បែរទីលានឯករាជ្យរបស់ទីក្រុងកៀវ។ ចលនាតវ៉ារយៈពេល ១៦ថ្ងៃនេះទទួលបានការគាំទ្រពីសាធារណជន ដោយសារវាមានគោលដៅទាមទារនាយករដ្ឋមន្ត្រី Vitaliy Masol ចេញពីតំណែង រៀបចំការបោះឆ្នោតប្រជាធិបតេយ្យ ក៏ដូចជាបដិសេធសន្ធិសញ្ញាថ្មី បន្តរួមរស់ជាមួយសហភាពសូវៀតដែលត្រូវបានបង្កើតឡើងក្នុងគោលដៅជំនួសសន្ធិសញ្ញាឆ្នាំ១៩២២។ យ៉ាងណាក៏ដោយ ក្នុងពេលវេលានោះ របបដឹកនាំក្រុងមូស្គូមិនបានដាក់ចេញវិធានការច្បាស់លាស់ដើម្បីទប់ទល់នឹងឥទ្ធិពលនៃបដិវត្តន៍នេះប៉ុន្មានឡើយ។ រហូតដល់ខែសីហា ឆ្នាំ១៩៩១ អ៊ុយក្រែនក៏សម្រេចធ្វើប្រជាមតិមួយដែលមានសំឡេងគាំទ្រប្រមាណជា៩០ភាគរយ គាំទ្រឱ្យមានការប្រកាសឯករាជ្យអ៊ុយក្រែនចេញពីសហភាពសូវៀត។
|
២.បដិវត្តន៍ពណ៌ទឹកក្រូច (Orange Revolution) បដិវត្តន៍ពណ៌ទឹកក្រោយនេះកើតឡើងចន្លោះពីខែ វិច្ឆិកាឆ្នាំ ២០០៤ ដល់ខែមករាឆ្នាំ ២០០៥ ដែលគេសំដៅទៅលើបណ្ដុំនៃចលនាបាតុកម្ម រួមទាំងព្រឹត្តិការណ៍នយោបាយផ្សេងៗទៀតដែលកើតមាននៅក្នុងប្រទេសអ៊ុយក្រែន។ ការធ្វើបាតុកម្មបានកើតឡើង ក្រោយពេលដែលគេរកឃើញពីភាពមិនប្រក្រតីក្នុងការបោះឆ្នោតប្រធានាធិបតីក្នុងឆ្នាំ២០០៤។ ការប្រទាំងប្រទើសគ្នានេះបានកើតឡើងរវាងអតីតនាយករដ្ឋមន្ត្រី លោក វ៉ិកទ័រ យ៉ានូកូវ៉ិច (Viktor Yanukovych) ដែលស្និទ្ធនឹងរបបដឹកនាំរុស្ស៊ី និងលោក វ៉ិកទ័រ យូឆិនកូ (Viktor Yushchenko) ដែលជាបេក្ខជនដែលមានការគាំទ្រពីប្រទេសលោកខាងលិច។ បដិវត្តន៍ពណ៌ទឹកក្រូចមានឈ្មោះចេញពីពណ៌ទឹកក្រូចដែលលោក យូឆិនកូ បានប្រើប្រាស់ជានិមិត្តរូបនៅក្នុងការឃោសនាការបោះឆ្នោតក្នុងពេលនោះ។ គណៈកម្មាធិការរៀបចំការបោះឆ្នោតបានប្រកាសថាលោក យ៉ានូកូវ៉ិច ជាអ្នកឈ្នះឆ្នោតដោយសំឡេងភាគច្រើន បើទោះបីជាលោកខាងលិចបានថ្កោលទោសការបោះឆ្នោតនេះថា មិនមិនភាពត្រឹមត្រូវ និងយុត្តិធម៌ក៏ដោយមែន។ យ៉ាងណាមិញ បន្ទាប់ពីមានការធ្វើបាតុកម្មធំៗប្រឆាំងនឹងលទ្ធផលបោះឆ្នោត តុលាការកំពូលអ៊ុយក្រែន បានបញ្ជាឲ្យមានការបោះឆ្នោតឡើងវិញ ដោយក្នុងពេលនេះលោក យូឆិកូ បានទទួលសំឡេងឆ្នោតច្រើនលើសគូប្រជែងរបស់ខ្លួន។ ទោះជាគោលនយោបាយរបស់លោក យូឆិនកូ មាននិន្នាការទៅរកលោកខាងលិចក៏ដោយ វានៅតែមានជំហរផ្ទុយគ្នារវាងប្រជាជនដែលគាំទ្របស្ចិមលោកដែលរស់នៅភាគខាងលិចប្រទេសអ៊ុយក្រែន និងប្រជាជនដែលគាំទ្ររុស្ស៊ីដែលរស់នៅភាគខាងកើតដដែល។ នៅក្រោមការដឹកនាំរបស់លោក យូឆិនកូ សេរីភាពសារព័ត៌មានត្រូវបានគេពង្រឹង ហើយការបោះឆ្នោតបែបដែលមានយុត្តិធម៌ និងអព្យាក្រឹត្យត្រូវបានអនុវត្តនៅអ៊ុយក្រែនក្នុងការជ្រើសរើសមេដឹកនាំ។ យ៉ាងណាក៏ដោយ និន្នាការនេះបានធ្វើឱ្យរបបដឹកនាំក្រេមឡាំងជាពិសេសប្រធានាធិបតីរុស្ស៊ីលោក វ្ល៉ាឌីមៀ ពូទីន ព្រួយបារម្ភខ្លាំងដែរ ដោយលោកគិតថា ឥទ្ធិពលរុស្ស៊ីនឹងបាត់បង់អស់ពីអ៊ុយក្រែននៅថ្ងៃមួយ។ ៣. បដិវត្តន៍ អឺរ៉ូម៉ៃដាន (Euromaidan Revolution) ឆ្នាំ ២០១៤ ដូចគ្នាជាមួយនឹងបដិវត្តន៍ចំនួនពីរដែលធ្លាប់កើតឡើងមុននេះដែរ បដិវត្តន៍ទី៣ នេះក៏ត្រូវបានរៀបចំឡើងដែលកើតចេញពីនិន្នាការប្រឆាំងគ្នារវាងក្រុមអ្នកគាំទ្រប្រទេសលោកខាងលិច និងរុស្ស៊ី។ ពាក្យថា «អឺរ៉ូមេដិន» មានប្រភពមកពីពាក្យពីរគឺ «អឺរ៉ូ» ដែលមានន័យថា «អឺរ៉ុប» និង «ម៉ៃដាន» មកពីឈ្មោះថា «Maidan Nezalezhnosti» ដែលជាកន្លែងទីលានឯករាជ្យស្ថិតនៅក្នុងទីក្រុងកៀវ។ រឿងរ៉ាវនេះកើតឡើងក្នុងឆ្នាំ ២០១៤ ដែលវាជាលទ្ធផលជ័យជម្នះរបស់លោក យ៉ានូកូវ៉ិច ដែលដណ្តើមតំណែង ប្រធានាធិបតីពីលោក យូឆិនកូ មកគ្រប់គ្រងវិញម្តងនៅក្នុងឆ្នាំ ២០១០។ ក្នុងពេលនោះ ទំនាក់ទំនងរវាងអ៊ុយក្រែន និងបក្សសម្ព័ន្ធណាតូ ក៏ដូចជា សហភាពអឺរ៉ុបបានធ្លាក់ចុះ ដ្បិតរបបដឹកនាំថ្មីនេះមាននិន្នាការទៅរករុស្ស៊ី។ លោក យ៉ានូកូវ៉ិច បានបដិសេធចុះហត្ថលេខាលើកិច្ចព្រមព្រៀងបង្កើតចំណងសម្ព័ន្ធភាពជាមួយសហភាពអឺរ៉ុប។ ដោយសារឃើញសញ្ញាមិនស្រួល ប្រជាជនអ៊ុយក្រែនបានចេញតវ៉ាជាថ្មីនៅឯទីលានឯករាជ្យ នៅក្នុងខែវិច្ឆិកាឆ្នាំ ២០១៣ ដើម្បីប្រឆាំងប្រមុខរដ្ឋអ៊ុយក្រែរូបនេះ។ ប៉ុន្តែលើកនេះ បាតុកម្មលើកនេះត្រូវបានបង្ក្រាបយ៉ាងចាស់ដៃពីរដ្ឋាភិបាល ដោយមានការបង្ហូរឈាមគ្នាខ្លាំងផង។ រហូតដល់ ចុងខែកុម្ភៈឆ្នាំ២០១៤ មានរបាយការណ៍ថា បាតុករជាង ១០០នាក់ត្រូវបានសម្លាប់ដោយកងកម្លាំងរដ្ឋាភិបាល ប៉ុន្តែការបង្រ្កាបព្រៃផ្សៃនេះបានធ្វើឱ្យកម្លាំងមហាជនប្រឆាំងរដ្ឋាភិបាលនេះកាន់តែរីកធំថែមទៀត។ ឆ្លើយតបនឹងស្ថានការណ៍នេះ រដ្ឋមន្ត្រីការបរទេសបារាំង អាល្លឺម៉ង់ និងប៉ូឡូញ បានធ្វើដំណើរទៅកាន់ទីក្រុងកៀវដើម្បីជួបភាគីអ៊ុយក្រែនដើម្បីរកដំណោះស្រាយ ជាពិសេសបង្កើតកិច្ចព្រមព្រៀងមួយរវាងរបបដឹកនាំលោក យ៉ានូកូវ៉ិច និងក្រុមប្រឆាំង។ ជាលទ្ធផល ក្រោយចុះកិច្ចព្រមព្រៀងគ្នាហើយ មនុស្សស្និទ្ធនឹងរដ្ឋាភិបាលក្រេមឡាំងលោក យ៉ានូកូវ៉ិច នេះសម្រេចរត់ភៀសខ្លួនពីអ៊ុយក្រែនស្ងាត់ៗ។ នាថ្ងៃទី២២ ខែកុម្ភៈ សភាអ៊ុយក្រែនបានតែងតាំងនាយករដ្ឋមន្ត្រីស្ដីទីជាមួយដើម្បីឱ្យដឹកនាំប្រទេសមួយនេះបណ្តោះអាសន្នសិន។ រុស្ស៊ីឯណោះវិញមិននៅស្ងៀមទេ តែបានតបស្នងអ៊ុយក្រែនវិញដោយការបញ្ជូនទ័ពចូលឈ្លានពានផ្នែកមួយចំនួននៅភាគខាតកើតជាពិសេសជួយរៀបចំប្រជាមតិមួយនៅឧបទ្វីប គ្រីមា និងក្រសោបយកទឹកដីនេះជារបសខ្លួនជាផ្លូវការ។ ទន្ទឹមនឹងនោះ រុស្ស៊ីក៏បញ្ជូនកងទ័ពខ្លួនទៅជួយគាំទ្រចលនាទាមទារផ្តាច់ខ្លួនផ្សេងទៀតនៅភាគខាងកើតអ៊ុយក្រែន ដូចជា តំបន់ Donbas សម្បូរដោយជនជាតិភាគរុស្ស៊ី និងជាអ្នកនិយាយភាសារុស្ស៊ីផង។ របបដឹកនាំរុស្សីឯណោះវិញ ក៏បានបន្តគាំទ្រជាធនធានឱ្យក្រុមប្រដាប់អាវុធទាំងនោះ ក្នុងគោលបំណងការពារសុវត្ថិភាពប្រជាជនទាំងនោះផង។ បញ្ហានេះបង្កជាជម្លោះប្រដាប់អាវុធរវាងទាហានអ៊ុយក្រែន និងក្រុមគាំទ្រដោយរុស្ស៊ីរហូតមកដល់បច្ចុប្បន្ន ថ្វីបើមានការចរចាបង្កើតកិច្ចព្រមព្រៀងសន្តិភាពរវាងភាគីទាំងពីរ ក្រោមការជួយទំនុកបម្រុងពីលោកខាងលិចនិងរុស្ស៊ីខ្លួនឯងក៏ដោយ។ ថ្វីបើជម្លោះនៅតែកើតមានក្រោយបដិវត្តន៍អ៊ុយក្រែនឆ្នាំ ២០១៤ ឥទ្ធិពលរុស្ស៊ីចាប់ផ្តើមសាបរលាបស្ទើតែអស់ដោយសារអស់អ្នកនយោបាយចាស់ៗដែលរណបខ្លួនពីសង្វៀននយោបាយ។ មេដឹកនាំថ្មីរបស់អ៊ុយក្រែនសុទ្ធតែមានជំហរអឺរ៉ុបនិយម ក្នុងនោះមានប្រធានាធិបតីបច្ចុប្បន្នលោក វ៉ូឡូឌីមៀ ហ្សេឡេនស្គី (Volodymyr Zelenskiy) ផងដែរ។ ម្យ៉ាងអំណាចរបស់ប្រមុខរដ្ឋដែលជាស្ថាប័ននីតិប្រតិបត្តិរបស់អ៊ុយក្រែនក៏ត្រូវបានគេកាត់បន្ថយតាមរយៈការធ្វើវិសោធនកម្មរដ្ឋធម្មនុញ្ញ ហើយអំណាចទាំងនោះត្រូវបានគេផ្តល់បន្ថែមទៅឱ្យស្ថាប័ននីតិបញ្ញត្តិវិញម្តង។ ការកែទម្រង់សេដ្ឋកិច្ចនិងអភិបាលកិច្ចត្រូវបានគេដាក់ចេញ ហើយការងាររបស់រដ្ឋាភិបាលកាន់តែមានតម្លាភាពខ្លាំផងដែរ ទោះបីអំពើពុករលួយជាកម្អែររបបដឹកនាំចាស់ៗនៅតែចាក់ស្រេះសង្គមនេះខ្លាំងក្តី។ បន្ថែមពីនេះ អ៊ុយក្រែនក៏ព្យាយាមពង្រឹងទំនាក់ទំនងយោធាជាមួយនឹងអឺរ៉ុប និងអង្គការណាតូ ហើយព្យាយាមបន្ថយការផ្តេកផ្តួលសេដ្ឋកិច្ចលើរុស្ស៊ី ដោយជំនួសដោយការបង្កើនពាណិជ្ជកម្មជាមួយប្រទេសដទៃនៅទ្វីបអឺរ៉ុបវិញដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8050.txt
|
ម្ចាស់ការពារតំណែងជើងឯកថៃ បានយកឈ្នះឥណ្ឌូណេស៊ី ៣-០ នៅជំនួបជើងទី២ វគ្គពាក់កណ្តាលផ្តាច់ព្រ័ត្រ AFF Championship ដើម្បីឡើងទៅជួបវៀតណាមនៅវគ្គផ្តាច់ព្រ័ត្រ។ ទម្លាក់ឥណ្ឌូណេស៊ីដោយលទ្ធផលទាំង២ជើង ៣-១ អ្នកចាត់ការទូទៅថៃ Madam Pang បានផ្តល់ប្រាក់រង្វាន់៥លានបាត (១៥ម៉ឺនដុល្លារអាម៉េរិក) ដល់គ្រូបង្វឹក និងសមាជិកក្រុមទាំងអស់។
|
នាជំនួបជើងទី២ នៅកីឡដ្ឋាន Thammasat ថ្ងៃទី១០ ខែមករា ក្រុមម្ចាស់ផ្ទះថៃ នៅតែបង្ហាញរបៀបលេងដ៏ល្អ ដោយការវាយសម្រុកទៅកាន់ក្រុមភ្ញៀវម៉ាឡេស៊ីតាំងពីដើមវគ្គទី១ រហូតសម្រេចគ្រាប់បាល់នាំមុខដោយខ្សែប្រយុទ្ធ Teerasil Dangda នៅនាទី១៩។ ចូលដល់វគ្គទី២ ក្រោយការប្រកួតដំណើរការបាន១០នាទី Bordin Phala បន្ថែមគ្រាប់ទី២ឱ្យក្រុមរហស្សនាមដំរីចម្បាំង មុន Adisak Kraisorn ដែលប្តូរជំនួស Dangda សម្រេចគ្រាប់ទី៣នៅនាទី៧១។ បញ្ចប់ការប្រកួតថៃឈ្នះ ម៉ាឡេស៊ី ៣-០។ ដោយជើងទី១ ម៉ាឡេស៊ីឈ្នះថៃ ១-០ ដូច្នេះសរុបទាំងពីរជើងថៃឈ្នះ ៣-១។ តាមរយៈលទ្ធផល ថៃទទួលបានកៅអីឡើងទៅកាន់វគ្គផ្តាច់ព្រ័ត្រ AFF Cup ដោយត្រូវជួបវៀតណាមដើម្បីការពារតំណែងជើងឯករបស់ខ្លួន។ នៅមុនការប្រកួតជើងទី២នេះ Madame Pang ដែលជាអ្នកចាត់ការទូទៅក្រុមថៃ សន្យាផ្តល់ប្រាក់រង្វាន់លើកទឹកចិត្តបន្ថែមដល់គ្រូបង្វឹកលោក Mano Polking និងកីឡាករ ប្រសិនថៃឈានដល់វគ្គផ្តាច់ព្រ័ត្រ AFF Cup ឆ្នាំ២០២២។ បើតាមការចុះផ្សាយរបស់កាសែតវៀតណាម Postsen ស្ត្រីមហាសេដ្ឋីថៃ វ័យ៥៦ឆ្នាំរូបនេះ អះអាងថាជំនួបជើងទី២ទល់ម៉ាឡេស៊ី ជាការប្រកួតសំខាន់ដ្បិតជើងទី១ ថៃបានចាញ់ ១-០ ដូច្នេះ ដើម្បីជាការលើកទឹកចិត្តគ្រូ និងកីឡាករ អ្នកស្រី Pang នឹងផ្តល់ប្រាក់រង្វាន់ចំនួន១៥ម៉ឺនដុល្លារបន្ថែមទៀត។ ថៃ នឹងត្រូវការពារតំណែងជើងឯក AFF Cup ឆ្នាំ២០២២ ទល់វៀតណាមនៅថ្ងៃទី១៣ ខែមករា សម្រាប់ជើងទី១នៅដីវៀតណាម និងជើងទី២នៅថៃ ថ្ងៃទី១៦ ខែមករា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8051.txt
|
វីរបុរសបាល់ទាត់ប្រេស៊ីល Pele ដែលជួយប្រេស៊ីលឈ្នះ World Cup ២លើក បានទទួលមរណៈភាពក្នុងវ័យ ៨២ឆ្នាំ នៅថ្ងៃទី២៩ ខែធ្នូ បន្ទាប់ពីទប់ទល់នឹងជំងឺមហារីកជាច្រើនឆ្នាំ។ Neymar, Cristiano Ronaldo, Kylian Mbappe និង Lionel Messi ចាត់ទុក Pele ជាអ្នកបំផុសគំនិតកីឡាបាល់ទាត់ទៅជាសិល្បៈនៃកីឡាឱ្យមានប្រជាប្រិយភាពខ្លាំងឡើង។
|
លោក Pele កើតចេញពីគ្រួសារក្រីក្រ រហូតក្លាយជាវីរបុរសបាល់ទាត់ដ៏អស្ចារ្យប្រចាំប្រេស៊ីល និងពិភពលោក ក្លាយជាកីឡាករបាល់ទាត់តែម្នាក់ក្នុងពិភពលោកដែលឈ្នះពានរង្វាន់ World Cup ៣លើក ប្រចាំប្រវត្តិសាស្ត្រនៃបាល់ទាត់សម័យទំនើប។ Pele បានកែប្រែកីឡាបាល់ទាត់ឱ្យទៅជាសិល្បៈនៃកីឡារហូតមកដល់បច្ចុប្បន្ន ហើយបានធ្វើឱ្យកីឡាមួយនេះមានភាពរស់រវើកជាមួយទេពកោសល្យរបស់កីឡាករ បូករួមនឹងបច្ចេកទេស បានធ្វើឱ្យការប្រកួតកាន់តែជក់ចិត្តសម្រាប់អ្នកទស្សនា។ ការគោរពកោតសរសើរចំពោះលោក Pele ពីឥស្សរជនល្បីៗ ក៏ដូចជាកីឡាករល្បីៗលើពិភពលោកបានកើតមានឡើង ដើម្បីជាការចូលរួមកាន់ទុក្ខនៃមរណភាពរបស់ស្តេចបាល់ទាត់ដ៏អស្ចារ្យប្រចាំពិភពលោក។ ប្រទេសប្រេស៊ីលក៏បានប្រកាសកាន់ទុក្ខបុណ្យសពរបស់លោក Pele រយៈពេល ៣ថ្ងៃ។ Neymar Jr. ខ្សែប្រយុទ្ធដ៏ឆ្នើមនាពេលបច្ចុប្បន្នរបស់ប្រេស៊ីលដែលពាក់អាវលេខ ១០ដូចទៅនឹងលោក Pele អំឡុងជាកីឡាករបានបង្ហោះសារលើបណ្តាញ Instagram ដូច្នេះថា៖«មុនការមកដល់របស់ Pele លេខ១០ ត្រឹមតែជាលេខធម្មតា ខ្ញុំបានអានរឿងរ៉ាវទាក់ទងរឿងនេះនៅកន្លែងមួយ ដូចទៅនឹងជីវិតខ្ញុំដែរ ប៉ុន្តែឃ្លានោះពិតជាស្រស់ស្អាតបើទោះមិនពេញលេញ ហើយខ្ញុំអាចនិយាយថាមុនការមកដល់របស់ Pele បាល់ទាត់ត្រឹមតែជាកីឡាមួយប៉ុណ្ណោះ»។ ខ្សែប្រយុទ្ធឆ្នើមក្រុម PSG បន្ថែមថា Pele កែប្រែគ្រប់យ៉ាង លោកបានប្រែកីឡាបាល់ទាត់ឱ្យទៅជាសិល្បៈ ក្នុងការទាក់ទាញចំណាប់អារម្មណ៍ហើយទៅក្នុងការកម្សាន្ត។ លោក Pele ក៏បានដាស់តឿនទៅកាន់មនុស្សក្រីក្រឱ្យតស៊ូ រួមទាំងមនុស្សស្បែកខ្មៅផងដែរ។ ពេលនេះលោកបានចាកឆ្ងាយ ប៉ុន្តែវេតមន្ត ទេពកោសល្យ និងបច្ចេកទេសបាល់ទាត់ដ៏អស្ចារ្យរបស់លោកនៅតែបន្សល់ទុកជាប់រហូត។ ប្រធានក្រុមប្រេស៊ីល Thiago Silva បង្ហោះនៅលើ Instagram ដូច្នេះថា៖«ចូលរួមរំលែកទុក្ខស្តេចបាល់ទាត់ ព្រះតាមជួយថែរក្សាគ្រួសាររបស់លោក។»។ Cristiano Ronaldo តារាបាល់ទាត់សញ្ជាតិព័រទុយហ្កាល់ក៏បានផ្ញើសារចូលរួមរំលែកទុក្ខមរណភាពរបស់លោក Pele ដែរ។ «ខ្ញុំសូមចូលរួមរំលែកទុកដ៏ក្រៀមក្រំចំពោះប្រជាជនប្រេស៊ីលទាំងអស់ ដើម្បីជាការចូលរួមចំណែកជាមួយគ្រួសារលោក Adson Arantes do Nascimento នេះជាការ«លា»ដល់ស្តេចបាល់ទាត់ ហើយនេះក៏មិនគ្រប់គ្រាន់ដើម្បីបង្ហាញពីការឈឺចាប់នៃបាល់ទាត់ដែលកំពុងតែកើតមាននៅពេលនេះ។ លោកជាមនុស្សដែលបានបំផុសគំនិតទៅកាន់មនុស្សរាប់លាននាក់។ […] លោកនឹងមិនអាចភ្លេចបានឡើយនូវការចងចាំដ៏ស្រស់បំព្រង ហើយជារៀងរហូតសម្រាប់យើងគ្រប់គ្នា អ្នកស្រលាញ់បាល់ទាត់ ចូលរួមរំលែកទុក្ខ ស្តេចបាល់ទាត់ Pele។»។ Ronaldo បានសរសេបង្ហោះលើ Instagram បែបនេះ។ Kylian Mbappe ម្ចាស់ស្បែកជើងមាសនៅព្រឹត្តិការណ៍ World Cup 2022 ដែលត្រូវបានលោក Pele ចាត់ទុក្ខជាអ្នកបន្តវេនដ៏អស្ចារ្យនិងជាមិត្តភក្កិ បានសរសេរសារបង្ហោះរំលែកទុក្ខមរណភាពថា ៖«ស្តេចនៃបាល់ទាត់បានចាកចេញពីពួកយើងហើយ ប៉ុន្តែកេរិ៍្តដំណែលរបស់លោកនៅតែមិនអាចបំភ្លេចបាន។»។ Lionel Messi តារាឆ្នើមដែលបានជួយអាហ្សង់ទីនឈ្នះជើងឯក World Cup 2022 ក៏បានផ្ញើសារដ៏ខ្លីមួយចូលរួមរំលែកទុក្ខទៅកាន់មរណភាពរបស់លោក Pele ផងដែរ។ បើតាមរយៈការផ្សព្វផ្សាយពីមន្ទីរពេទ្យ Albert Einstein ក្នុងទីក្រុង Sao Paolo ប្រទេសប្រេស៊ីលដែលជាទីកន្លែងរបស់ Pele បានសម្រាកព្យាបាលជំងឺនោះ បានប្រកាសពីមរណៈភាពរបស់លោក Pele នៅវេលាម៉ោង ៣:២៧ រសៀល ថ្ងៃទី២៩ ខែធ្នូ។ មូលហេតុនៃការស្លាប់របស់ស្តេចកីឡាបាល់ទាត់ប្រេស៊ីលត្រូវបានខាងមន្ទីរពេទ្យរៀបរាប់ថាដោយសារការបរាជ័យនៃដំណើរការសរីរាង្គច្រើនផ្នែកដែលបណ្តាលមកពីការវិវត្តនៃជំងឺមហារីកពោះវៀនធំ រួមជាមួយស្ថានភាពសុខភាពពីមុនរបស់លោក Pele៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8052.txt
|
លោក Gianni Infantino ប្រធានសហព័ន្ធបាល់ទាត់អន្តរជាតិ (FIFA) បានដាស់តឿនទៅកាន់អ្នកគាំទ្រឱ្យបញ្ឈប់ការរើសអើងជាតិសាសន៍ចំពោះកីឡាករខ្សែការពារ Samuel Umtiti និងមិត្តរួមក្រុមកីឡាករ Lameck Banda អំឡុងពួកគេលេងឱ្យក្រុម Lecce ទល់ Lazio នាថ្ងៃទី៤ ខែមករា។
|
បើតាមការចុះផ្សាយរបស់កាសែតអ៊ីតាលី Gazzetta dello Sport អំឡុងការប្រកួតដែលក្រុម Lecce យកឈ្នះលើក Lazio ដោយលទ្ធផល ២-១ ត្រូវបានផ្អាក់រយៈពេលខ្លី ខណៈដែលប្រព័ន្ធផ្សព្វផ្សាយក្នុងកីឡដ្ឋានបានប្រកាសឱ្យអ្នកគាំទ្រក្នុងកីឡដ្ឋានបញ្ឈប់ការស្រែកដោយប្រើពាក្យមិនសមរម្យលើកីឡាករ។ ក្នុងហេតុការណ៍នោះអ្នកគាំទ្រក្រុម Lazio បានស្រែកដោយប្រើពាក្យរើសអើងជាតិសាសន៍សំដៅចំៗទៅកាន់ Umtiti និង Banda ដែលកំពុងលេងឱ្យក្រុមម្ចាស់ផ្ទះ Lecce ខណៈដែលក្រុម Lazio បានបើកការនាំមុខមុន ១-០។ ភ្លាមៗនោះ អ្នកគាំទ្រក្រុមម្ចាស់ផ្ទះក៏បាននាំគ្នាស្រែកឈ្មោះ Umtiti ខ្សែការពារសញ្ជាតិបារាំង ដើម្បីលុបបំបាត់ការស្រែករើសអើងពីសំណាក់អ្នកគាំទ្រក្រុម Lazio ហើយប្រធានក្លិប Lecce លោក Saverio Sticchi Damiani បាននិយាយប្រកាសលើកទឹកចិត្តដល់ Umtiti ថាធ្លាប់ជាជើងឯក World Cup ផងដែរ។ Umtiti ដែលបានផ្លាស់ទៅកាន់ក្លិប Lecce ពីក្រុម Barcelona ក្នុងនាមជាកីឡាករខ្ចីជើង នាហេតុការណ៍នោះរូបគេបានស្នើសុំឱ្យអាជ្ញាកណ្តាលបន្តការប្រកួតឡើងវិញ ខណៈរូបគេបានសុំប្តូរចេញ មុនដើរចាកចេញពីទីលានទាំងទឹកភ្នែកទៅកាន់បន្ទប់ផ្លាស់សម្លៀកបំពាក់។ «ការប្រមាថរើសអើងជាតិសាសន៍ត្រូវបានលុបបំបាត់ ប្រែមកវិញដោយការលើកទឹកចិត្តចំពោះកីឡាករម្ចាស់ជើងឯករបស់យើង។»។ ក្លិប Lecce បានចេញសេចក្តីថ្លែងការណ៍ក្រោយចប់ការប្រកួតបែបនេះ។ ក្រោយតែពីមានហេតុការណ៍នេះកើតឡើង ក៏បានលេចឮទៅដល់លោក Infantino ប្រធាន FIFA។ ប្រធានស្ថាប័នបាល់ទាត់កំពូលមួយនេះក៏បានបង្ហាញអំពីការគាំទ្រចំពោះ Umtiti និង Banda នៅបណ្តាញសង្គមដូច្នេះថា៖«សាមគ្គីភាពជាមួយ Samuel Umtiti និង Lameck Banda យើងគួរតែស្រែកឱ្យឮៗថា ប្រឆាំងនឹងការរើសអើងជាតិសាសន៍។ សូមឱ្យមនុស្សល្អក្រោកឈរឡើង ដើម្បីបិទមាត់អ្នករើសអើងជាតិសាសន៍ទាំងអស់តែម្តង។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8053.txt
|
Cristiano Ronaldo កីឡាករដ៏ឆ្នើមមួយរូបក្នុងអាជីពជាតារាបាល់ទាត់កំពូលនៅលើពិភពលោក ត្រូវបានផ្តល់ឈ្មោះឱ្យថាជាកីឡាករព័រទុយហ្កាល់ល្អបំផុតប្រចាំប្រវត្តិសាស្ត្រសហព័ន្ធកីឡាបាល់ទាត់ប្រជាជាតិមួយនេះ។ ដ្បិត Ronaldo ជោគជ័យអាជីពបាល់ទាត់តាំងពីក្មេង តែរូបគេមិនជោគជ័យដូចបំណង នៅវ័យជិតចូលនិវត្តន៍សោះឡើយ។
|
Ronaldo ត្រូវបានអ្នកគាំទ្រ ចាត់ទុកគេជាកីឡាករម្នាក់ដ៏ល្អអស្ចារ្យបំផុតប្រចាំពិភពលោក និងពិភពបាល់ទាត់ ក្នុងអាជីពរបស់គេ ជាង២០ឆ្នាំមកនេះ ។ មិនត្រឹមតែជាកីឡាករអាជីពប៉ុណ្ណោះទេ ខ្សែប្រយុទ្ធសញ្ជាតិព័រទុយហ្គាល់រូបនេះ ក៏ជាអ្នកជំនួញដ៏ជោគជ័យផងដែរ។ ប៉ុន្តែពេលវេលាចុងក្រោយនៃអាជីពកីឡាកររបស់ម្ចាស់ពាន Ballon d’Or ៥សម័យបែរជាមិនស្រស់បំព្រងដូចកាលពីជាង ១០ឆ្នាំមុនឡើយ។ បង្កើតភាពល្បីល្បាញសម្រាប់ខ្លួនឯង តាំងពីមានវ័យក្មេងមកម្ល៉េះទាក់ទងនឹងអាជីពបាល់ទាត់ដំបូងនេះ កើតចេញពីកត្តាគ្រួសារ ដែលបានធ្វើឱ្យ Ronaldo ខិតខំរហូតឈានដល់ចំណុចកំពូលដូចសពថ្ងៃ។ កាលពីនៅវ័យកុមារ Ronaldo រស់នៅក្នុងផ្ទះជាមួយគ្រួសារដ៏ក្រីក្រមួយ ដែលរួមរឹតដោយបញ្ហាហិរញ្ញវត្ថុមិនល្អកាលនោះ ហើយក្នុងបន្ទប់គេងរបស់គេ ត្រូវចែករំលែកឱ្យបងប្អូនបង្កើតចំនួន ៣នាក់ផ្សេងទៀតគេងជាមួយគ្នា។ បើទោះបីជារូបគេមកពីគ្រួសារដែលជួបបញ្ហាលំបាកផ្នែកហិរញ្ញវត្ថុក៏ដោយ តែ Ronaldo មិនដែលបោះបង់កីឡាបាល់ទាត់ ដែលជាក្តីស្រលាញ់របស់គេម្តងណាឡើយ។ ក្តីសុបិនរបស់ Ronaldo ចាប់ផ្តើមដូចបំណងដំបូង ដោយរូបគេបានឈានជើងចូលលេងនៅក្រុមបាល់ទាត់មួយមានឈ្មោះថា Madeira នៅលើកោះ ដែលជាតំបន់ស្វ័យតនៃព័រទុយហ្កាល់ ។ ទីនោះហើយជាទីកន្លែង ដែលរូបគេបានចាប់កំណើត និងលេងកីឡាបាល់ទាត់។ Cristiano មិនបានកើតមកជាវីរបុរសឡើយ ។ តែរូបគេបានកែប្រែវាសនាខ្លួនឯងឱ្យក្លាយទៅជាវីរបុរស សម្រាប់ប្រជាជនព័រទុយហ្កាល់ទាំងមូល រួមទាំងអ្នកគាំទ្រជុំវិញពិភពលោក។ បើទោះបីកើតក្នុងគ្រួសារដែលមានភាពក្រីក្រនៅលើកោះ Madeira ប្រទេសព័រទុយហ្កាល់ , បើទោះបីមានឪពុកជាមនុស្សប្រមឹកនិងញៀនស្រា ក៏ Ronaldo បានសម្រេចចិត្តតាំងពីក្មេង ដើម្បីក្លាយខ្លួនទៅជាបុគ្គលដ៏អស្ចារ្យមួយរូបក្នុងពិភពលោក។ បាល់ទាត់ក្នុងកោះ Madeira គឺជារឿងដ៏ធំសម្រាប់គេ ដូចទៅតំបន់អឺរ៉ុប ដែល Ronaldo បានលះបង់ទាំងកម្លាំងកាយចិត្ត ដូច្នេះដែរ។ អំឡុងពេលនោះ Ronaldo និងមិត្តភក្កិគ្មានលទ្ធភាពទិញសូម្បីតែបាល់មួយលេង។ បាល់ដែលពួកគេបានលេងកាលពីនៅវ័យក្មេង គឺសុទ្ធសឹងតែកែច្នៃចេញដបទឹកស៊ុត និងក្តីស្រលាញ់ពីបេះដូង។ សមត្ថភាពនៃបាល់ទាត់របស់ Ronaldo ត្រឹមវ័យ ១០ឆ្នាំពិតជាកើនឡើងលឿនហួសពីការស្មាន ជាមួយបច្ចេកទេសនៃជើងដ៏រហ័សរហួនរបស់គេផ្ទាល់ ដែលបានធ្វើឱ្យរូបគេក្លាយជាកុមារតែម្នាក់ លេងបាល់ទាត់ល្អជាងគេនៅលើកោះ Madeira ។ ការលះបង់ទៅលើបាល់ទាត់ទទួលបានផ្លែផ្កាយ៉ាងឆាប់រហ័ស។ ត្រឹមវ័យ ១១ឆ្នាំ Ronaldo បានកែប្រែជីវិតថ្មីក្នុងវិស័យបាល់ទាត់ដោយត្រូវបានក្រុមដ៏ល្បីឈ្មោះ Sporting CP ក្នុងលីគកំពូលប្រចាំព័រទុយហ្កាល់ បានសម្លឹងឃើញសមត្ថភាពដ៏អស្ចារ្យ របស់រូបគេដែលបានប្រកួតឱ្យក្រុមស្ថិតនៅលើកោះកំណើត។ Sporting CP បាននាំយក Ronaldo ទៅហ្វឹកហាត់នៅថ្នាលយុវជនរបស់ក្លិបនាឆ្នាំ១៩៩៧ ដល់២០០២ ។ ក្រោយមកបានបញ្ចូលទៅឈុតធំ នៅឆ្នាំ២០០២ ដល់២០០៣។ ត្រឹមតែរយៈពេល ៦ឆ្នាំ ដែលចាកចេញពីស្រុកកំណើត ហើយផ្តល់ជីវិតទៅលើបាល់ទាត់ អមជាមួយការលះបង់ពេលវេលា និងការយកចិត្តទុកដាក់ហ្វឹកហាត់ រូបគេបានបង្ហាញសមត្ថភាពដ៏គួរឱ្យភ្ញាក់ផ្អើលនៅលើទីលាន។ ញើសឈាមនៃការលះបង់បានផ្តល់ផលឱ្យ Ronaldo ក្លាយជាកីឡាករវ័យក្មេងបំផុតនៅតំបន់អឺរ៉ុប ដែលបានចុះកិច្ចសន្យាជាមួយក្រុមដែលមានឈ្មោះល្បីល្បាញខ្លាំងនៅអង់គ្លេស អឺរ៉ុបនិងពិភពលោក Manchester United ក្នុងឆ្នាំ ២០០៣។ គ្រានោះហើយ ដែលរូបគេក្លាយជាកីឡាករម្នាក់ ដែលមានតម្លៃផ្ទេរថ្លៃជាងគេ។ ភាពល្បីល្បាញដំបូងរបស់ Cristiano Ronaldo ជាមួយ Manchester United ផ្ទេទៅកាន់ Man United ក្នុងឆ្នាំ ២០០៣ រហូតដល់ឆ្នាំ ២០០៩ ក្រោមការដឹកនាំរបស់លោក Sir Alex Ferguson ដែលជាអ្នកបណ្តុះបណ្តាលនោះ តារាបាល់ទាត់សញ្ជាតិព័រទុយហ្កាល់រូបនេះ បានកសាងកេរិ៍្តឈ្មោះល្បីល្បាញខ្លាំងជាមួយក្រុមយក្សអង់គ្លេស ដែលតែងក្រសោបយកពានរង្វាន់ Premier league ជារឿយៗកាលនោះ។ លេងនៅ Man United ទាំងលើកទីមួយ និងលើកទីពីរ Ronaldo រកបានគ្រាប់បាល់សរុបចំនួន ១៤៥ ពីការបង្ហាញវត្តមានសរុប ៣៤៥ប្រកួត។ ក្នុងអំឡុងរយៈពេល ៦ឆ្នាំស្ថិតនៅជាមួយបិសាចក្រហមជាអាជីពជោគជ័យខ្លាំងដំបូងរបស់ Ronaldo ដោយរូបគេបានសម្រេចសមិទ្ធផលជាច្រើន ដូចជាឈ្នះពានរង្វាន់ Premier League ៣លើក ពីឆ្នាំ ២០០៧, ២០០៨, ២០០៩, Champions league រដូវកាល ២០០៧-០៨, FA Cup ១លើក, EFL Cup ២លើក, FA Community Shield ២លើក, FIFA Club World Cup ១លើក និង UEFA Super Cup ១លើក។ ជាពិសេសក្នុងរដូវកាល ២០០៧-០៨ Ronaldo ជាកីឡាករឈ្នះស្បែកជើងមាសដោយស៊ុតបាល់បានច្រើនជាងគេដល់ទៅ ៣១គ្រាប់ក្នុងមួយរដូវកាល និងក្នុងឆ្នាំ ២០០៨ រូបគេបានឈ្នះបានរង្វាន់បាល់មាស ឬ Ballon d’Or លើកដំបូងក្នុងអាជីព។ ភាពលេចធ្លោរនិងជោគជ័យជាមួយក្រុម បានធ្វើឱ្យ Ronaldo ទទួលបានការចាប់អារម្មណ៍ពីក្រុមខ្លាំងៗ ក្នុងតំបន់អឺរ៉ុប ជាពិសេសនោះគឺ Real Madrid។ ផ្លាស់ទៅ Real Madrid ១០ឆ្នាំ Ronaldo ជោគជ័យខ្លាំង ដោយឈ្នះBallon d’Or ៤លើកថែមទៀត ការប្រឹងប្រែងរបស់ Ronaldo បានជួយគេឱ្យសម្រេចបានសមិទ្ធផលជាច្រើនបន្ថែមទៀត នៅក្លិប អធិរាជស Real Madrid ។ ខ្សែប្រយុទ្ធរូបនេះ តែងតែជាកីឡាករ រកគ្រាប់បាល់ច្រើនជាងគេបង្អស់នៅក្នុងការប្រកួត UEFA Champions League។ ចំណាយពេល ១០ឆ្នាំ ជាមួយ Real Madrid, Ronaldo រកបានគ្រាប់បាល់ដ៏ច្រើនប្រចាំក្លិប ក្នុងនាមជាកីឡាករកំពូលដោយមានចំនួន ៤៥០គ្រាប់ពីការបង្ហាញខ្លួន ៤៣៨ប្រកួត។ Real Madrid ជាទីកន្លែងដែលជួយឱ្យ Ronaldo បានឈ្នះពានរង្វាន់បាល់មាស Ballon d’Or ចំនួន ៤បន្ថែមទៀត ក្នុងអាជីពរបស់គេ រួមតាំងពីពានរង្វាន់ Champions league ចំនួន ៤បន្ថែមផងដែរ និង FIFA Club World Cup ៣លើកបន្ថែម។ នៅទឹកដីអេស្ប៉ាញរូបគេបានជួយក្រុមឈ្នះពានរង្វាន់ដូចជា La Liga ២លើក, Spanish Cup ២លើក, Spanish Super Cup ២លើក ។ ក្នុងនោះរូបគេ ក៏ជួយក្រុមជម្រើសជាតិព័រទុយហ្កាល់ ឈ្នះពាន UEFA Euro 2016 អំឡុងពេលប្រកបអាជីពនៅ Real Madrid ។ អាជីពដ៏ល្បីល្បាញចាប់ផ្តើមប្រែប្រួលក្រោយផ្ទេរទៅ Juventus ក្រោយរួមរស់ជាមួយ Real Madrid បង្កើតស្នាដៃរយៈពេល ១០ឆ្នាំ Ronaldo បានផ្លាស់ទៅ Juventus ពីឆ្នាំ ២០១៨ ដល់ ២០២០។ ទោះបីផ្លាស់ទៅកាន់ទឹកដីអ៊ីតាលីហើយ បន្តធ្វើបានល្អយ៉ាងណាក៏ដោយ ក៏ Ronaldo មិនសូវទទួលបានជោគជ័យខ្លាំងប៉ុន្មានឡើយ ក្នុងការជួយក្រុមប្រជែងពានរង្វាន់អឺរ៉ុប Champions League ដែលជាបំណងធំបន្ថែមរបស់គេ ក្រោយចាកចេញពី Real ។ នៅ Juventus រយៈពេលជិត ៣រដូវកាល Ronaldo បានត្រឹមឈ្នះបានរង្វាន់ក្នុងស្រុកដូចជា Serie A ២លើក, Italy Cup ១លើក, Italy Super Cup ១លើក ពីការបង្ហាញខ្លួនចំនួន ១៣៤ប្រកួត និងស៊ុតបាល់បញ្ចូលទីចំនួន ១០១គ្រាប់។ យ៉ាងណាមិញក្រោយរយៈពេលជិត ៣ឆ្នាំ មិនអាចជួយក្រុមឈ្នះពានអឺរ៉ុបបាន Ronaldo បានចែកផ្លូវជាមួយ Juventus ទៅកាន់ទឹកដី Old Traford របស់Man Utd វិញ ដែលជាក្លិបចាស់ ដែលរូបគេចាប់ផ្ដើមកសាងកេរ្តិ៍ឈ្មោះដំបូង។ អាជីពចុងក្រោយរបស់ Ronaldo ពោរពេញដោយភាពស្មុគស្មាញ វិលមក Man United ក្នុងរដូវកាល ២០២១-២០២២ នៅរដូវកាលដំបូង Ronaldo បានត្រឹមភាពសោកសៅ ដោយសារតែក្រុមគ្មានកៅអីលេងក្នុងពានរង្វាន់ Champions league ក្រោយបញ្ចប់ចំណាត់ថ្នាក់លេខ ៦ក្នុង Premier League។ រដូវកាលដំបូងក្រោយការវិលមកជាថ្មី Ronaldo រកបានគ្រាប់បាល់ចំនួន ២០គ្រាប់នៅគ្រប់ការប្រកួត ប៉ុន្តែមិនសមល្មមជួយក្រុមប្រកួតប្រជែង នៅកម្រិតខ្ពស់បានឡើយ ហើយក៏មិនមានឈ្នះពានរង្វាន់អ្វីមួយទាល់តែសោះ។ ភាពជោគជ័យជាមួយជីវិតដ៏ស្រស់បំព្រងរបស់កីឡាករវ័យ ៣៧ឆ្នាំ ជួបរឿងរ៉ាវដ៏អួរអាប់បានកើតឡើង ជុំវិញអាជីពជាកីឡាករបាល់ទាត់នាពេលចុងក្រោយនេះ ដោយរូបគេហាក់បីធ្លាក់ទម្រង់លេងយ៉ាងខ្លាំងគួរឱ្យកត់សម្គាល់ រួមទាំងធ្លាក់បច្ចេកទេសផងដែរ។ ខ្សែប្រយុទ្ធសញ្ជាតិព័រទុយហ្គាល ដែលធ្លាប់តែជាកីឡាករជាប់ជម្រើស ១១នាក់ដំបូង ក្លាយជាកីឡាករអង្គុយកៅអីបម្រុងក្នុងរដូវកាល ២០២២-២៣ នេះ។ មិនតែប៉ុណ្ណោះ អំឡុងពេលចាប់ផ្តើមរដូវកាលថ្មីនេះ រឿងរ៉ាវរកាំរកូសរវាង Ronaldo និង Man United បានកើតឡើងស្របពេលក្លិបបានតែងតាំងលោក Erik ten Hag ជាអ្នកចាត់ការថ្មី។ ខ្សែប្រយុទ្ធវ័យ ៣៧ឆ្នាំរូបនេះ តែងបង្ហាញអារម្មណ៍ចង់ចាកចេញពីក្លិបមុនពេលចាប់ផ្តើមការប្រកួតរដូវកាលថ្មី តែបិសាចក្រហមមិនព្រមឱ្យរូបគេចាកចេញដោយងាយឡើយ។ ចាប់ផ្តើមការប្រកួតរដូវកាលថ្មី Ronaldo ត្រូវបានគេមើលឃើញថាតែង ស្ថិតនៅក្នុងបញ្ជីឈ្មោះកីឡាករអង្គុយកៅអីបម្រុង និងមិនសូវទទួលបានពេលលេង ដូចការមកចូលរួមក្រុមដំបូងៗឡើយ។ ប្រឈមនឹងបញ្ហាជារឿយៗ ដោយមិនទទួលបានពេលវេលាលេងគ្រប់គ្រាន់ វាបានធ្វើឱ្យ Ronaldo ធ្លាក់ទម្រង់លេងខ្លាំង មិនធ្លាប់មានពីមុនមក ។ តែរូបគេត្រូវបានក្រុមជម្រើសជាតិព័រទុយហ្កាល់ កោះហៅដដែលសម្រាប់ការប្រកួតព្រឹត្តិការណ៍ World Cup ក្នុងឆ្នាំ ២០២២ ក្នុងនាមជាប្រធានក្រុមដ៏សំខាន់។ ជាក់ស្តែងមុនពេលធ្វើដំណើរទៅកាន់ World Cup ខ្សែប្រយុទ្ធ ៣៧ឆ្នាំរូបនេះ បានធ្វើរឿងដ៏គួរឱ្យភ្ញាក់ផ្អើលដោយបាននិយាយរិះគន់ចំៗទៅកាន់ក្លិប និងអ្នកចាត់ការ ព្រមទាំងរ៉ាយរ៉ាបពីបំណងនៃការចាកចេញរបស់គេផ្ទាល់។ Man Utd ក៏យយល់ព្រមបញ្ចប់កុងត្រាជាមួយ Ronaldo ក្រោយរូបគេបានរិះគន់ក្លិបនេះ។ Ronaldo អស់ឱកាសឈ្នះ World Cup ដែលជាក្តីស្រមៃដ៏ធំរបស់ខ្លួន អំឡុង World Cup 2022 នេះ Ronaldo បង្ហាញវត្តមានបានត្រឹមតែ ៣ប្រកួតប៉ុណ្ណោះ ក្នុងជម្រើស ១១នាក់ដំបូង និង២ប្រកួតចុងក្រោយក្នុងវគ្គជម្រុះ ដោយរូបគេត្រូវបានលោក Fernando Santos ជាគ្រូបង្វឹកដាក់ឱ្យស្ថិតនៅកៅអីបម្រុង។ នេះអាចជាការបង្ហាញពីភាពមិនទុកចិត្ត លើការលេងរបស់ខ្សែប្រយុទ្ធវ័យ ៣៧ឆ្នាំរូបនេះ។ Ronaldo រកបានតែ ១គ្រាប់ប៉ុណ្ណោះ សម្រាប់ព័រទុយហ្កាល់នៅ World Cup ជាមួយកម្រិតស្ថិតិនៃការលេងគិតជាមធ្យម ៥,៥ ក្នុងក្រុមព័រទុយហ្កាល់ ហើយក៏ជា World Cup ដ៏សោកសៅសម្រាប់រូបគេ។ ព័រទុយហ្កាល់ធ្លាក់ចេញត្រឹមវគ្គ ៨ក្រុមចុងក្រោយ ចាញ់ម៉ារ៉ុក ១-០ ដែលធ្វើឱ្យRonaldo មិនអាចសម្រេចក្តីស្រមៃឈ្នះពាន World Cup លើកដំបូង។ រងបរាជ័យនេះសបង្ហាញថាក្តីស្រមៃរបស់តារាបាល់ទាត់មួយរូបនេះ កាន់តែបាត់បង់ ខណៈRonaldo មានវ័យកាន់តែជ្រេ ហើយអាជីពនាពេលចុងក្រោយជួបបញ្ហាមិនចេះចប់ទៀត។ រយៈពេល ២ឆ្នាំចុងក្រោយមកនេះ Ronaldo មិនទទួលបានជោគជ័យឡើយ ដោយគ្មានឈ្នះពានរង្វាន់អ្វីបន្ថែមទៀតនោះទេ។ ក្រោយតែពីបញ្ចប់កុងត្រាជាមួយ Man United តារាបាល់ទាត់វ័យ ៣៧ឆ្នាំរូបនេះ រយៈពេលជាង ២ខែ និងក្រោយបញ្ចប់ព្រឹត្តិការណ៍ World Cup ជាង ២សប្តាហ៍ រូបគេបានសម្រេចចិត្តទោចូលរួមជាមួយក្លិប Al Nassr របស់ប្រទេសអារ៉ាប៊ីសាអូឌីត ក្រោយមិនមានក្លិបស្ថិតនៅក្នុងតំបន់អឺរ៉ុបណាមួយទាក់ទងរូបគេឡើយ។ ទៅកាន់ក្លិបក្នុងលីគកំពូលអារ៉ាប៊ីសាអូឌីត ទទួលបានតម្លៃប្រាក់ឈ្នួល ៧៥លានដុល្លារក្នុងមួយរដូវកាល ហើយតារាបាល់ទាត់ដែលជាប្រធានក្រុមព័រទុយហ្កាល់រូបនេះនឹងបង្ហាញខ្លួនលេងក្នុងក្របខណ្ឌពានរង្វាន់ប្រចាំទ្វីបអាស៊ី AFC Champions League ឱ្យក្រុម Al Nassr ដែលក្នុងរដូវកាល ២០២៣-២៤។ នេះបានក្លាយជារឿងមួយដ៏គួរសោកស្តាយសម្រាប់ Ronaldo ដែលគេធ្លាប់ទទួលបានជោគជ័យខ្លាំងកាលពីជាង ១៦ឆ្នាំមុន។ តែមកដល់ពេលនេះ បែរជាមិនអាចរកបានភាពភ្លឺស្វាងនៃអាជីព នៅដំណាក់កាលវ័យចុងក្រោយរបស់គេ ក្នុងនាមជាកីឡាករបាល់ទាត់ដ៏អស្ចារ្យមួយរូបទៅវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8054.txt
|
កីឡាករបាល់ទាត់នៃប្រទេសអេស្តូនីមួយក្រុម បានចេញលិខិតសុំទោសចំពោះការបង្ហោះរូបភាពនៅ លើបណ្តាញសង្គម អំពីការជួបជុំហូបអាហារជាមួយអ្នកចាត់ការក្រុមជម្រើសជាតិរុស្ស៊ីលោក Valery Kapin នាថ្ងៃអបអរឆ្នាំថ្មី។
|
រូបភាពនៃការជួបជុំមួយនោះត្រូវបានបង្ហោះនៅលើបណ្តាញសង្គម Instagram ដោយអតីតកីឡាករខ្សែការពារ ក្រុមជម្រើសជាតិអេស្តូនី Andrei Stepanov និងលោក Kapin ស្ថិតនៅក្នុងភោជនីយដ្ឋានមួយ ដែលចូលរួមដោយតារាបាល់ទាត់ក្នុងប្រទេសអេស្តូនីជាច្រើនរូប ។ មិនត្រឹមតែប៉ុណ្ណោះក៏មានកីឡាករក្រុមជម្រើសជាតិអេស្តូនីមួយរូបដែរ គឺប្រធានក្រុម Konstantin Vassiljev ដែលមានវត្តមានក្នុងការជួបជុំមួយនោះ ហើយរូបភាពដែលបង្ហោះនោះកើតឡើងនៅថ្ងៃទី៣១ ខែធ្នូ រួមទាំងបានកំណត់សម្គាល់ទីតាំងថានៅក្នុងទីក្រុង Tallinn នៃប្រទេសអេស្តូនី។ ក្រោយការបង្ហោះ ក្រុមកីឡាករអេស្តូនីទាំងអស់នោះទទួលរងការរិះគន់ និងការខឹងសម្បាពីសំណាក់អ្នកគាំទ្រខ្លួន ចំពោះការថតរូបជាមួយបង្ហោះលើបណ្តាញសង្គមជាមួយលោក Karin ។ អ្នកគាំទ្រទាំងនោះ ក៏លើកឡើងចំៗសំដៅទៅនឹងជម្លោះកំពុងបន្តរាំរៃក្នុងប្រទេសអ៊ុយក្រែនពីសំណាក់រុស្ស៊ី។ បើតាមប្រព័ន្ធផ្សព្វផ្សាយរបស់ប្រទេសអេស្តូនី ERR រដ្ឋមន្ត្រីក្រសួងវប្បធម៌លោក Piret Hartman ក៏បានអះអាងថា ជនជាតិអេស្តូនីគួរតែធ្វើអ្វីគ្រប់យ៉ាង ដែលមិនអាចគាំទ្រចំពោះអ្នកឈ្លានពាន។ ទន្ទឹមនឹងការរិះគន់ខ្លាំង សមាគមបាល់ទាត់នៃប្រទេសអេស្តូនី បានឆ្លើយតបដោយចេញលិខិតសុំទោសក្នុងនាមកីឡាករ Vassiljev ជាមួយមិត្តរួមក្រុម Sergei Zenyov និងជំនួយការគ្រូបង្វឹកលោក Andres Oper ទៅកាន់អ្នកគាំទ្រ។ «អ្នកគ្រប់គ្នាដែលទទួលបានអារម្មណ៍ឈឺចាប់ដោយការហូបអាហារពេលល្ងាច ហើយការបង្ហោះរូបភាពជាសាធារណៈនៅលើបណ្តាញសង្គម ពួកយើងពិតជាចង់សុំទោសលើបញ្ហាទាំងនេះ។ ការជជែកគ្នារបស់យើងគឺដើម្បីកសាងបាល់ទាត់ឡើងវិញ យើងមិនបាននិយាយអំពីរឿងរ៉ាវនយោបាយ ឬក៏អំពីសង្គ្រាមឡើយ។ ជំហររបស់យើងទាក់ទងនឹងសង្គ្រាមគឺតែងតែដូចគ្នា មិនមានហេតុផលណាសម្រាប់រឿងនេះទេ យើងតែងក្រោកឈរឡើងសម្រាប់អេស្តូនីទាំងក្នុង និងក្រៅទីលានបាល់ទាត់ ហើយយើងនឹងបន្តធ្វើដូច្នេះ»។ នេះបើតាមសេចក្តីថ្លែងការណ៍របស់សមាគមបាល់ទាត់អេស្តូនីដែលចុះផ្សាយដោយ ERR។ ដោយឡែកលោក Karpin អ្នកចាត់ការក្រុមជម្រើសជាតិរុស្ស៊ីវ័យ ៥៣ឆ្នាំ បានកើតនៅក្នុងទីក្រុង Narva ដោយមានសញ្ជាតិអេស្តូនីដូចទៅនឹងរុស្ស៊ីដែរ។ អ្នកចាត់ការវ័យ ៥៣ឆ្នាំត្រូវបានតែងតាំងឱ្យដឹកនាំក្រុមជម្រើសជាតិរុស្ស៊ីក្នុងឆ្នាំ ២០២១ ហើយលោកក៏ជាគ្រូបង្វឹកនៅក្លិប Rostov ដែលស្ថិតក្នុងលីគកំពូលរុស្ស៊ីដែរ។ ចាប់ផ្តើមអាជីបដំបូងជាកីឡាករលោក Karpin បានលេងឱ្យក្រុមបាល់ទាត់ SK Tallinna មុនពេលផ្លាស់ទៅក្រុមយក្សរុស្ស៊ី CSKA Moscow និង Spartak Moscow ។ បន្ទាប់មកលោកបានទៅលេងនៅទឹកដីអេស្ប៉ាញដោយលេងឱ្យក្រុមដូចជា Celta Vigo និង Real Sociedad។ លើសពីនេះលោក Karpin បានក៏បានលេងឱ្យក្រុមជម្រើសជាតិរុស្ស៊ីចំនួន ៧២ប្រកួតអំឡុងពេលលោកប្រកបអាជីពជាកីឡាករ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8055.txt
|
ខ្សែប្រយុទ្ធ Gareth Bale នៅមានសមត្ថភាពខ្ពស់ជាមួយក្រុមជម្រើសជាតិវែលស៍ និងក្លិបបល្បីៗមួយចំនួន។ នេះជាការអះអាងរបស់លោក Rob Page គ្រូបង្វឹកក្រុមជម្រើសជាតិវែលស៍នៅថ្ងៃទី១០ ខែមករា ដោយហាក់បង្ហាញការសោកស្តាយ ន្ទាប់ពី Bale ប្រកាសបញ្ចប់អាជីពជាកីឡាករបាល់ទាត់ត្រឹមវ័យ៣៣ឆ្នាំ។
|
កាលពីថ្ងៃទី៩ ខែមករា Bale វ័យ ៣៣ឆ្នាំ បានសម្រេចចិត្តប្រកាសចូលនិវត្តន៍ពីវិស័យបាល់ទាត់ ដោយបានបង្ហោះសារលើបណ្តាញសង្គម
|
article_8056.txt
|
លោក Rudi Garcia គ្រូបង្វឹករបស់ក្រុម Al Nassr បាននិយាយនៅថ្ងៃទី៣ ខែមករានេះថា ការចុះកិច្ចសន្យាជាមួយខ្សែប្រយុទ្ធសញ្ជាតិព័រទុយហ្កាល់ Cristiano Ronaldo ជាការបោះជំហ៊ានដ៏ធំបន្ថែមទៀតទៅកាន់អនាគតនៃវិស័យបាល់ទាត់របស់អារ៉ាប៊ីសាអូឌីត កាន់តែរីកចម្រើនទៅមុខ។ ការលើកឡើងបែបនេះបន្ទាប់ពីខ្សែប្រយុទ្ធវ័យ ៣៧ បានធ្វើដំណើរទៅដល់ទីក្រុងរីយ៉ាដ ដើម្បីត្រៀមបង្ហាញខ្លួននៅចំពោះមុខអ្នកគាំទ្រក្រុម Al Nassr។
|
Ronaldo ត្រូវបានផ្ទេរទៅកាន់ក្លិបនៅទឹកដីអារ៉ាប៊ីសាអូឌីតក្នុងនាមជាកីឡាករគ្មានតម្លៃខ្លួន បន្ទាប់ពីរូបគេបានចែកផ្លូវជាមួយក្រុមបិសាចក្រហម Manchester United កាលពីខែវិច្ឆិកាឆ្នាំ ២០២២ មុនព្រឹត្តិការណ៍ World Cup។ តារាឆ្នើមសញ្ជាតិព័រទុយហ្កាល់ចូលរួមជាមួយក្រុមស្ថិតនៅលីគកំពូលអារ៉ាប៊ីសាអូឌីតក្រោមកិច្ចសន្យារយៈពេល ២ឆ្នាំ កន្លះ ដោយទទួលបានថ្លៃពលកម្មប្រមាណ ២១៣លានដុល្លារក្នុងមួយឆ្នាំ។ ម្ចាស់ពាន Ballon d’Or ៥សម័យរូបនេះ បានង្ហាញខ្លួនលើកដំបូងទៅកាន់អ្នកគាំទ្រក្រុម Al Nassr ក្នុងកីឡដ្ឋាន Mrsool Park ដែលមានវត្តមានអ្នកគាំទ្រចូលរួមប្រមាណជាង ២៥,០០០នាក់។ លើកដំបូងនៃការបញ្ចេញមតិទាក់ទងនឹងការមកដល់របស់ Ronaldo លោក Rudi Garcia គ្រូបង្វឹកក្រុមបាននិយាយប្រាប់អ្នកកាសែតថា លោករីករាយចំពោះការមកដល់នៃប្រធានក្រុមព័រទុយហ្កាល់។ លោក Garcia ក៏បានសង្កត់ធ្ងន់ថា នេះជាការបោះជំហ៊ានដ៏ធំបន្ថែមទៀតសម្រាប់វិស័យបាល់ទាត់ប្រទេសអារ៉ាប៊ីសាអូឌីត។ «ការចុះកិច្ចសន្យាជាមួយកីឡាករលំដាប់កំពូលដូចជា Ronaldo គឺជារឿងមួយដែលមិនធម្មតាឡើយ ហើយនេះបានបង្ហាញអំពីការអភិវដ្ឍដ៏ខ្លាំងបន្ថែមថ្មីមួយនៃបាល់ទាត់ក្នុងប្រទេសអារ៉ាប៊ីសាអូឌីត។ យើងរីករាយចំពោះការមកដល់របស់គេ ហើយគោលដៅដំបូងរបស់យើងគឺដើម្បីធ្វើការងារជាមួយគេ ដើម្បីឱ្យគេអាចសម្របខ្លួនជាមួយក្រុម Al Nassr និងរីករាយលេងជាមួយក្រុម»។ លោក Garcia បាននិយាយបែបនេះ។ អ្វីដែលប្លែកលើសពីការចុះកិច្ចព្រមព្រៀងជាមួយក្លិប Al Nassr ពីសំណាក់ Ronaldo ក្លិបដែលកំពុងនាំមុខនៅលីគកំពូលរបស់ប្រទេសអារ៉ាប៊ីសាអូឌីត Saudi Professional League(SPL) មួយនេះ ត្រូវបានគេមើលឃើញថាបានកើតឡើងចំនួនអ្នកតាមដានយ៉ាងកំហុគនៅលើបណ្តាញសង្គម Instagram ដែលឈានឡើងដល់ជាង ៨លានដងចាប់តាំងពីពួកគេបានប្រកាសពីការមកដល់របស់ Ronaldo។ ផ្លាស់ទៅទឹកដីទ្វីបអាស៊ីលើកដំបូងសម្រាប់តារាបាល់ទាត់ឆ្នើមវ័យ ៣៧ឆ្នាំ ក្រោយប្រកបអាជីពនៅតំបន់អឺរ៉ុបអស់រយៈពេលជាយូរ ហើយរកបានគ្រាប់បាល់ចំនួន ៨១៩គ្រាប់ Ronaldo អះអាងថារូបគេចង់ដកស្រង់បទពិសោធន៍ថ្មីពីតំបន់អាស៊ី។ ការមកដល់របស់ Ronaldo ក៏បានជំរុញទៅកាន់កីឡាករល្បីឈ្មោះបន្ថែមទៀតឱ្យក្រលែកមកមើលលីគបាល់ទាត់របស់អារ៉ាប់ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8057.txt
|
លោក Gianni Infantino ប្រធានសហព័ន្ធកីឡាបាល់ទាត់អន្តរជាតិ (FIFA) ស្នើបណ្តាប្រទេសទាំងអស់ដែលជាសមាជិក FIFA ដាក់ឈ្មោះកីឡដ្ឋានណាមួយក្នុងប្រទេសពួកគេថា Pele ដើម្បីជាការរំលឹក និងឧទ្ទិសដល់វីរបុរសបាល់ទាត់ប្រេស៊ីលលោក Pele ដែលគេចាត់ទុកជាស្តេចបាល់ទាត់ពិភពលោក។
|
លោក Pele ដែលជាកីឡាករបាល់ទាត់តែម្នាក់ដែលបានឈ្នះពានរង្វាន់ World Cup ចំនួន៣លើក បានទទួលមរណភាពកាលពីសប្តាហ៍មុនក្នុងវ័យ ៨២ឆ្នាំ ដោយសារតែការវិវត្តធ្ងន់ធ្ងរនៃជំងឺមហារីក។ បន្ទាប់ពីការបាត់បង់លោក Pele ប្រទេសប្រេស៊ីលបានសម្រេចធ្វើបុណ្យជាតិរយៈពេល ៣ថ្ងៃសម្រាប់កាន់ទុក្ខដល់ស្តេចបាល់ទាត់រូបនេះ។ មឈូលរបស់លោក Pele ត្រូវបានដាក់ក្នុងទីលាននៃកីឡដ្ឋាន Urbano Caldeira របស់ក្លិប Santos ដែលជាទីលានក្លិបកំណើតរបស់លោកនាទីក្រុង Sao Paulo ដើម្បីឱ្យប្រជាជនប្រទេសស៊ីលបានចូលផ្តល់ការគោរព។ លោក Gianni Infantino ប្រធាន FIFA ក៏បានទៅចូលរួមគោរពវិញ្ញាណក្ខនលោក Pele នៅថ្ងៃទី២ ខែមករានោះដែរ។ ស្ថិតនៅកីឡដ្ឋានរបស់ក្លិប Santos ប្រធាន FIFA បាននិយាយទៅកាន់អ្នកកាសែតថា លោកនឹងសាកសួរទៅកាន់ប្រទេសសមាជិក FIFA ទាំងអស់នៅទូទាំងពិភពលោក ឱ្យយកកីឡដ្ឋានមួយដាក់ឈ្មោះតាមលោក Pele។ «យើងនឹងសាកសួរទៅកាន់ប្រទេសដែលជាសមាជិករបស់យើងទាំងអស់ យ៉ាងហោចណាស់ក៏មានកីឡដ្ឋានមួយដែលមានឈ្មោះដាក់តាមលោក Pele។ រឿងនេះនឹងកើតឡើង ដូច្នេះកុមារក្មេងៗនឹងអាចដឹងពីលោក Pele ថាមានសារៈសំខាន់យ៉ាងណាសម្រាប់កីឡាបាល់ទាត់មួយនេះ។»។ លោក Infantino បាននិយាយបែបនេះ។ ការដាក់ឈ្មោះកីឡដ្ឋានតាមឈ្មោះកីឡាករល្បីបំផុតលើលោក ដែលបង្កើតប្រវត្តិសាស្ត្រក្នុងបាល់ទាត់មិនមែនជារឿងចៃដន្យនោះទេ ព្រោះថាកីឡដ្ឋានមួយចំនួននៅតាមក្លិបធំៗតំបន់អឺរ៉ុបបានធ្វើរឿងនេះរួចទៅហើយ។ ឧទាហរណ៍ដូចជាកីឡដ្ឋានរបស់ក្រុម SSC Napoli បានដាក់ឈ្មោះតាមលោក Diego Amando Maradona, កីឡដ្ឋានក្រុមជម្រើសជាតិហុងគ្រី Puskas Arena ដាក់ឈ្មោះតាមលោក Ferenc Puskas ដែលជាវីរបុរសបាល់ទាត់ពួកគេ និងកីឡដ្ឋានរបស់ក្រុម Ajax Amsterdam ក៏ដូចជាក្រុមជម្រើសជាតិហូឡង់ដាក់ឈ្មោះតាមលោក Johan Cruyff។ យ៉ាងណាមិញនៅមានកីឡដ្ឋានជាច្រើនបន្ថែមទៀតដែលបានដាក់ឈ្មោះតាមកីឡាករល្បីៗតាមប្រទេសពួកគេនីមួយៗ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8058.txt
|
នាយប់ថ្ងៃទី៩ ខែមករា ក្រុមជម្រើសជាតិវៀតណាម បានទម្លាក់ឥណ្ឌូណេស៊ី នៅកីឡដ្ឋាន My Dinh ក្នុងលទ្ធផល ២-០ ជើងទី២ វគ្គពាក់កណ្តាលផ្តាច់ព្រ័ត្រ AFF Cup ឆ្នាំ ២០២២ និងជាការឈ្នះលើកដំបូងក្នុងរយៈពេល២៦ឆ្នាំ។ លទ្ធផលនេះ ធ្វើឲ្យលោក Park Hang Seo មានសង្ឃឹមដឹកនាំឲ្យក្រុមវៀតណាម ដណ្ដើមពានរង្វាន់ AFF Championship រដូវកាលទី១៤ ដែលជាបេសកកម្មចុងក្រោយរបស់ខ្លួន។ វៀតណាមត្រូវរង់ចាំ ជំនួបរវាង ថៃ និងម៉ាឡេស៊ី ជើងទី២ នៅថ្ងៃទី១០ ខែមករា វេលាម៉ោង ៧:៣០យប់ នៅកីឡដ្ឋាន Thammasat។
|
ក្រុមជម្រើសជាតិវៀតណាម បានធ្វើឲ្យគ្រូបង្វឹកលោក Park Hang Seo មានមោទកភាពជាខ្លាំង ក្នុងការឈ្នះឥណ្ឌូណេស៊ីក្នុងព្រឹត្តិការណ៍ AFF Mitsubishi Electric Cup 2022។ មុនការប្រកួតគ្រូបង្វឹករូបនេះ បាននិយាយទុកមុនថា ការប្រកួតនេះ អាចជាលើកចុងក្រោយសម្រាប់លោកក្នុងនាមគ្រូក្រុមវៀតណាម ប្រសិនជាចាញ់ ឥណ្ឌូណេស៊ី។ ប៉ុន្ដែពេលនេះ លោក Park Hang Seo នឹងត្រូវដឹកនាំក្រុមបន្ថែមរហូតបញ្ចប់បេសកកម្មប្រកួត AFF Cup។ អ្វីដែលលោក Park Hang Seo សប្បាយចិត្តជាងនេះទៀត គឺក្រោមការដឹកនាំរបស់លោក ក្រុមជម្រើសជាតិវៀតណាម បានបំបែកកំណត់ត្រារយៈពេល ២៦ឆ្នាំ ដោយបានបញ្ចប់ការមិនធ្លាប់យកឈ្នះលើក្រុមឥណ្ឌូណេស៊ី ក្នុងព្រឹត្តិការណ៍ AFFនេះ ត្រឹមដើមឆ្នាំ២០២៣។ លោក Mano Polking គ្រូជម្រើសជាតិថៃ ថ្លែងក្នុងសន្និសីទសារព័តមាន រូបពី AFF Mitsubishi Electric Cup គ្រូបង្វឹកសញ្ជាតិកូរ៉េខាងត្បូងរូបនេះ បាននិយាយក្នុងសន្និសីទក្រោយបញ្ចប់ការប្រកួតដូច្នេះថា៖«ក្រុមជម្រើសជាតិវៀតណាម បានបំបែកកំណត់ត្រា ២៦ឆ្នាំ មិនធ្លាប់ឈ្នះឥណ្ឌូណេស៊ី ក្នុងព្រឹត្តិការណ៍ AFF Cup។ មុនពេលប្រកួត ខ្ញុំ បានប្រាប់កីឡាករទាំងអស់ថា ត្រូវបំបែកកំណត់ត្រាដ៏អាក្រក់ចេញ ដូច្នេះ កីឡាករជំនាន់ក្រោយ មិនចាំបាច់នៅក្នុងសម្ពាធទៀតទេ។ យើងមានការប្រកួតដ៏ល្អក្នុងទឹកដី។ ខ្ញុំ ពិតជាមានមោទកភាពចំពោះការខំប្រឹងប្រែងរបស់កីឡាករទាំងអស់។»។ បន្ទាប់ពីវៀតណាម បានកក់កកៅអីទៅវគ្គផ្ដាច់ព្រ័ត្រ នាយប់ថ្ងៃទី១០ ខែមករានេះ ក្រុមការពារតំណែងជើងឯកថៃ ត្រូវបើកទ្វារកីឡដ្ឋាន Thammasat ទទួលក្រុមជម្រើសជាតិម៉ាឡេស៊ី សម្រាប់ជំនួបជើងទី២។ លោក Mano Polking គ្រូជម្រើសជាតិថៃ មិនខ្វល់ពីរបៀបលេងរបស់ក្រុមជម្រើសជាតិម៉ាឡេស៊ី បែបណាទេ ព្រោះខ្លួន បានដាក់គោលដៅជាមួយកីឡាករ ត្រូវធ្វើយ៉ាងណាឈានទៅវគ្គផ្ដាច់ព្រ័ត្រឲ្យបានដាច់ខាត។ ម្យ៉ាងវិញទៀត ការចាញ់ម៉ាឡេស៊ីជើងទីមួយ ក្នុងលទ្ធផល ១-០ កាលពីថ្ងៃទី៧ ខែមករា នៅកីឡដ្ឋានជាតិ Bukit Jalil លោក Mano Polking យល់ថាប្រសិនជាកីឡាករខ្លួន នៅបន្ដលេង ឬរក្សាទម្រង់លេងបែបនេះ ប្រាកដជាអាចយកឈ្នះម៉ាឡេស៊ីជាមិនខាន។ «យើង ប្រកួតបានយ៉ាងល្អ ក្នុងទឹកដីម៉ាឡេស៊ី។ ពេលនេះ ជាការប្រកួតថ្មី។ យើងមានគោលដៅក្នុងការបង្ហាញទម្រង់លេង ឲ្យដូចការប្រកួត២ថ្ងៃកន្លងទៅ។ យើង ក៏សម្លឹងឃើញការវាយបកយកគ្រាប់បាល់ផងដែរ។ ខ្ញុំ មិនព្រួយបារម្ភ អំពីរបៀបដែលក្រុមម៉ាឡេស៊ី ប្រកួតទេ ព្រោះយើងមានគោលដៅច្បាស់លាស់ សម្រាប់ទៅវគ្គផ្ដាច់ព្រ័ត្រ។ យើងគ្រាន់តែផ្ដោតទៅលើអ្វី ដែលយើងអាចធ្វើបាន និងរបៀបដែលយើងត្រូវលេង។»។ គ្រូបង្វឹកក្រុមជម្រើសជាតិថៃ បាននិយាយដូច្នេះ។ ដោយឡែក លោក Kim Pan gon គ្រូជម្រើសជាតិម៉ាឡេស៊ី យល់ឃើញថាការក្តោបក្ដាប់ឱកាស ជារឿងមួយសំខាន់មិនថាគូប្រកួតមានកម្រិតយ៉ាងណាទេ។ លោក Kim Pan Gon បាននិយាយដូច្នេះថា៖«យើងមានប្រៀបជាងសម្រាប់ការប្រកួតជើងទី១ ប៉ុន្ដែនេះ គឺជាការប្រកួតក្រៅដី។ ដូច្នេះយើងមានការប្រុងប្រៀប ទាំងផ្នែកស្មារតី និងកម្លាំងកាយសម្បទាសម្រាប់ប្រកួត ទាំងមានទំនុកចិត្ត។ យើង នឹងរងចាំមើលស្ថានការប្រកួត យើងមានយុទ្ធសាស្ដ្រទី១ ទី២ និងទី៣ ប្រសិនជាស្ថានការណ៍ប្រកួតប្រែប្រួល។ ពេល ដែលខ្ញុំត្រូវបានតែងតាំងជាគ្រូបង្វឹកម៉ាឡេស៊ី ខ្ញុំមានគោលដៅក្នុងការដណ្ដើមយកពានព្រឹត្តិការណ៍ AFF Mitsubishi Electric Cup 2022 នេះ។»។ តើ ថៃ ក្រុមការពារតំណែងជើងឯកឆ្នាំ២០២០ និងជាម្ចាស់ជើងឯក៥សម័យ ឬម៉ាឡេស៊ីជើងឯកមួយសម័យកាល នឹងត្រូវឡើងទៅជួបវៀតណាម វគ្គផ្តាច់ព្រ័ត្រ?៕ លោក Park Hang Seo គ្រូជម្រើសជាតិវៀតណាម រូបពី VFF លោក Mano Polking គ្រូជម្រើសជាតិថៃ ថ្លែងក្នុងសន្និសីទសារព័តមាន រូបពី AFF Mitsubishi Electric Cup លោក Mano Polking គ្រូជម្រើសជាតិថៃ ថ្លែងក្នុងសន្និសីទសារព័តមាន រូបពី AFF Mitsubishi Electric Cup លោក Park Hang Seo គ្រូជម្រើសជាតិវៀតណាម រូបពី VFF លោក Park Hang Seo គ្រូជម្រើសជាតិវៀតណាម រូបពី VFF អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8059.txt
|
បង្ហាញខ្លួនលើកដំបូងជាកមួយក្លិបថ្មី Al Nassr ខ្សែប្រយុទ្ធ Cristiano Ronaldo នៅថ្ងៃទី៣ ខែមករា និយាយចំពោះមុខអ្នកកាសែតថា ការងាររបស់ខ្លួននៅអឺរ៉ុបបានសម្រេចរួចរាល់អស់ហើយ។ Ronaldo ទៅកាន់ទឹកដីអារ៉ាប៊ីសាអូឌីត ដើម្បីទទួលបានការប្រកួតប្រជែងថ្មីនៅតំបន់អាស៊ី និងជួយអភិវឌ្ឍបាល់ទាត់អារ៉ាប៊ីសាអូឌីត។
|
Ronaldo បានផ្លាស់ទៅកាន់ក្លិបថ្មី Al Nassr ក្នុងនាមជាកីឡាករគ្មានតម្លៃខ្លួន ក្រោយរូបគេបានចែកផ្លូវជាមួយក្រុមបិសាចក្រហម Manchester United កាលពីខែវិច្ឆិកាដោយសារបញ្ហារកាំរកូសក្នុងរដូវកាលថ្មីនេះ។ ចូលរួមជាមួយក្រុម Al Nassr កាលពីសប្តាហ៍មុនជាមួយកិច្ចសន្យារយៈពេល ២ឆ្នាំកន្លះ អតីតខ្សែប្រយុទ្ធ Real Madrid នឹងទទួលបានថ្លៃពលកម្មប្រមាណ ២១៣លានដុល្លារអាម៉េរិកក្នុងមួយឆ្នាំ។ ក្នុងសន្និសីទកាសែតលើកដំបូងក្នុងថ្ងៃបង្ហាញខ្លួនឱ្យ Al Nassr តារាបាល់ទាត់សញ្ជាតិព័រទុយហ្កាល់បាននិយាយថា ការងាររបស់ខ្លួននៅអឺរ៉ុបសម្រេចអស់ហើយ ហើយការទៅដល់ទឹកដីអារ៉ាប់ ដើម្បីទទួលបានការប្រកួតប្រជែងថ្មីជាមួយក្លិប Al Nassr។ បន្ទាប់ពីបង្ហាញចំណាប់អារម្មណ៍ក្នុងសន្និសីទកាសែតរួច Ronaldo ក៏បង្ហាញខ្លួនលើកដំបូងចំពោះមុខអ្នកគាំទ្រជាង ២ម៉ឺននាក់នាកីឡដ្ឋាន Mrsool Park រួមទាំងមិត្តរួមក្រុមថ្មីរបស់ Al Nassr។ តារាបាល់ទាត់ឆ្នើមវ័យ ៣៧ឆ្នាំទទួលបានការស្វាគមន៍យ៉ាងកក់ក្តៅពីសំណាក់ក្រុមថ្មី។ «ខ្ញុំបានឈ្នះអ្វីគ្រប់យ៉ាង ខ្ញុំបានលេងឱ្យក្រុមសំខាន់ៗនៅតំបន់អឺរ៉ុប ហើយពេលនេះវាគឺជាការប្រកួតប្រជែងថ្មីមួយជាមួយ Al Nassr ក្នុងតំបន់អាស៊ី ខ្ញុំពិតជាចង់អរគុណដល់ Al Nassr ដែលបានផ្តល់ឱកាសដល់ខ្ញុំដើម្បីជួយអភិវឌ្ឍបាល់ទាត់សម្រាប់ស្រទាប់យុវវ័យជំនាន់ក្រោយ និងសម្រាប់បាល់ទាត់នារីដែរ។ សម្រាប់ខ្ញុំវាគឺជាការប្រកួតប្រជែងថ្មី តែខ្ញុំក៏ទទួលបានអារម្មណ៍សប្បាយចិត្តនិងមានមោទកភាព។ ខ្ញុំនិងគ្រួសារ ពិតជាចង់អរគុណចំពោះអ្នកទាំងអស់គ្នាដែលបានគាំទ្រនិងការស្វាគមន៍ដ៏កក់ក្តៅ។ យើងនឹងផ្តល់អ្វីគ្រប់យ៉ាងដែលយើងអាចធ្វើទៅកាន់។»។ ម្ចាស់ពាន Ballon d’Or ៥សម័យបាននិយាយបែបនេះ។ ដើម្បីឆ្លើយតបចំពោះសំនួរដែលទាក់ទងទៅនឹងការរិះគន់ដែលថារូបគេបានសម្រេចចិត្តមកកាន់ទឹកដីអារ៉ាប៊ីសាអូឌីត Ronaldo និយាយថារូបគេមានអារម្មណ៍ធម្មតាចំពោះការរិះគន់ ព្រោះអ្នកទាំងនោះគិតខ្លួនជាកីឡាករម្នាក់ដែលពិសេស។ លើសពីនេះតារាឆ្នើមរបស់ព័រទុយហ្កាល់ក៏បានបង្ហើបបន្ថែមដែរថា មុនពេលគេសម្រេចចិត្តទៅកាន់ក្លិប Al Nassr គេទទួលបានឱកាសជាច្រើនពីបណ្តាក្លិបធំៗតំបន់អឺរ៉ុប ប្រេស៊ីល អូស្ត្រាលី អាម៉េរិក និងព័រទុយហ្កាល់ ប៉ុន្តែចិត្តគំនិតរបស់ Ronaldo ចង់ជួយអភិវឌ្ឍបាល់ទាត់ និងរឿងរ៉ាវផ្សេងៗក្រៅពីបាល់ទាត់ក្នុងប្រទេសអារ៉ាប៊ីសាអូឌីត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_806.txt
|
នាយករដ្ឋមន្រ្តីអង់គ្លេស លោក បូរីស ចនសុន នៅថ្ងៃទី៩ ខែមេសា បានសន្យាផ្តល់់ជំនួយយោធា និងសេដ្ឋកិច្ចបន្ថែមទៀតទៅអ៊ុយក្រែន ដើម្បីទប់ទល់នឹងការឈ្លានពានរុស្ស៊ី ក្នុងដំណើរទស្សនកិច្ចនៅទីក្រុងកៀវ។
|
ប្រមុខរដ្ឋាភិបាលអង់គ្លេស លោក បូរីស ចនសុន បានធ្វើទស្សនកិច្ចនៅអ៊ុយក្រែន នៅថ្ងៃទី៩ ខែមេសា បន្ទាប់ពីកងកម្លាំងយោធារុស្ស៊ី បានដកចេញពីតំបន់នោះ។ ក្នុងដំណើរទស្សនកិច្ចលើកដំបូងទៅកៀវ ចាប់តាំងពីរុស្ស៊ីបើកប្រតិបត្តិការយោធាពិសេសនេះ លោកចនសុន បានសរសើរអ៊ុយក្រែន ក្នុងការប្រយុទ្ធជាមួយរុស្ស៊ី និងរុញច្រានឱ្យកម្លាំងយោធារុស្ស៊ីចេញពីតំបន់ជុំវិញក្រុងកៀវថែមទៀត។ បើតាមប្រមុខរដ្ឋាភិបាលរូបនេះ អង់គ្លេសនឹងផ្តល់ជំនួយបន្ថែមទៀតទៅអ៊ុយក្រែន។ «យើងនឹងបង្កើនជំនួយយោធា និងសេដ្ឋកិច្ច រួមទាំងជំរុញឱ្យសហគមន៍អន្តរជាតិបញ្ចប់មហន្តរាយនេះ»។ លោក ចនសុន បានសង្កត់ធ្ងន់បែបនេះ ដោយបន្ថែមថា សហគមន៍អន្តរជាតិ នឹងធានាផងដែរថា អ៊ុយក្រែននឹងមានអធិបតេយ្យភាព និងសេរីភាព។ មិនតែប៉ុណ្ណោះ មេដឹកនាំអង់គ្លេសរូបនេះ បានសង្កត់ធ្ងន់ថា អង់គ្លេស នឹងឈរជាមួយអ៊ុយក្រែនដោយមិនរុញរា ហើយអង់គ្លេស នឹងគាំទ្រអ៊ុយក្រែន ក្នុងរយៈពេលយូរ។ ទន្ទឹមនេះ លោកចនសុន បានបន្តថា ជំនួយរបស់អង់គ្លេស គឺដើម្បីធានាថា អ៊ុយក្រែនមិនត្រូវបានប្រមាថ និងគំរាមកំហែងបែបនេះម្តងទៀត។ ស្របគ្នានឹងដំណើរទស្សនកិច្ចនឹងមេដឹកនាំរបស់ខ្លួននៅកៀវ អង់គ្លេស បានបញ្ជូនរថពាសដែកចំនួន ប្រព័ន្ធប្រឆាំងមីស៊ីលចំនួន ១២០គ្រឿង។ ប្រព័ន្ធមីស៊ីលទាំងនោះ អាចធ្វើឱ្យខូចខាតនាវាចម្បាំងរុស្ស៊ី រួមទាំងបំផ្លាញរថក្រោះផង។ ទស្សនកិច្ចរបស់លោកចនសុន ធ្វើឡើងបន្ទាប់ពីប្រធានាធិបតីអ៊ុយក្រែន បានអំពាវនាវឱ្យសហគមន៍អន្តរជាតិដាក់ទណ្ឌកម្មលើរុស្ស៊ីបន្ថែមទៀត បន្ទាប់ពីខ្លួនបានចោទរុស្ស៊ីថា បានប្រើមីស៊ីលវាយប្រហារស្ថានីយរថភ្លើងនៅតំបន់ដូណេត្យ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8060.txt
|
ខ្សែប្រយុទ្ធសញ្ជាតិអាហ្សង់ទីន Lionel Messi ដែលទើបជួយក្រុមជម្រើសជាតិឈ្នះ World Cup នឹងវិលត្រលប់មកកាន់ក្លិប Paris Saint Germain វិញនៅដើមខែមករាឆ្នាំ ២០២៣ ។ នេះបើតាមលោក Christophe Galtier អ្នកចាត់ការក្រុមស្ថិតនៅកំពូលតារាង Ligue 1 បាននិយាយថ្ងៃទី២៧ ខែធ្នូ។
|
ខ្សែប្រយុទ្ធសញ្ជាតិអាហ្សង់ទីន ទើបតែជួយក្រុមជម្រើសជាតិខ្លួន គ្រងតំណែងជើងឯកបាល់ទាត់ពិភពលោក World Cup 2022 នៅប្រទេសកាតា ដោយយកឈ្នះលើបារាំង ក្នុងលទ្ធផលបាល់កាត់សេចក្តី ១១ម៉ែត្រ ៤-២។ Messi ម្ចាស់ពាន Ballon d’Or ៧សម័យ អំឡុងការប្រកួតផ្តាច់ព្រ័ត្រ ដោយរូបគេជាអ្នកស៊ុតបាល់ ២គ្រាប់សម្រាប់អាហ្សង់ទីន។ កីឡាករវ័យ ៣៥ឆ្នាំរូបនេះ នឹងត្រូវអវត្តមានការប្រកួតក្នុងទឹកដី Parc des Prince ដែល PSG ស្វាគមន៍ក្រុម Strasbourg ជាជំនួបក្នុងក្របខណ្ឌ Ligue 1 ថ្ងៃទី២៨ មុនធ្វើដំណើរទៅប៉ះក្រុម Lens នៅថ្ងៃទី១ ខែមករា។ នាសន្និសីទកាសែតមុនការប្រកួតមកដល់លោក Galtier បានអះអាងថា Messi នឹងវិលត្រលប់មកកាន់ក្លិបវិញ នៅថ្ងៃទី១ ខែមករា ។ «រូបគេ(Messi) ត្រូវការវិលត្រលប់ទៅកាន់អាហ្សង់ទីនសម្រាប់ប្រារព្ធការអបអរជ័យជម្នះ ហើយជារឿងមួយដ៏ល្អយើងបានសម្រេចចិត្តថារូបគេនឹងមានពេលសម្រាករហូតដល់ថ្ងៃទី១ ខែមករា។ ដូច្នេះរូបគេនឹងវិលត្រលប់មកចូលរួមជាមួយយើងប្រហែលជានៅថ្ងៃទី២ ឬក៏ទី៣ ដើម្បីបន្តការប្រកួតប្រជែងជាមួយយើង ក្រោយពេលរូបគេទទួលបានពេលវេលាសម្រាកចន្លោះពី ១៣ ទៅ១៤ ថ្ងៃរួចមក។»។ លោក Gultier បាននិយាយបែបនេះ។ មិនត្រឹមតែប៉ុណ្ណោះអ្នកចាត់ការ PSG រូបនេះ ក៏បានបន្ថែមថាកីឡាករដែលវិលត្រលប់មកវិញតាមពេលកំណត់ ពួកគេនឹងមានវត្តមានសម្រាប់ការប្រកួតថ្ងៃទី២៨ ធ្នូ ក្នុងនោះក៏រួមមានខ្សែប្រយុទ្ធ Kylian Mbappe ម្នាក់ដែរ។ មិនត្រឹមតែប៉ុណ្ណោះលោក Galtier ក៏បានច្រានចោលអំពីការលើកឡើងនៃជម្លោះទាក់ទងនឹងរឿងរ៉ាវរវាង Messi និង Mbappe បន្ទាប់ពីការប្រកួត World Cup រួចមក។ គ្រូបង្វឹកវ័យ ៥៦ឆ្នាំរូបនេះ បាននិយាយថាគ្មានមូលហេតុអ្វីដែលអាចមកបំបែកបំបាក់ទំនាក់ទំនងរវាង Mbappe និង Messi ឡើយ។ បច្ចុប្បន្នបញ្ហាកីឡាកររបស់ PSG ខ្សែការពារ Presnel Kimpembe នឹងបន្តព្យាបាលរបួស ខណៈ Nuno Mendes អាចនឹងវិលត្រលប់ក្នុងរយៈពេល ២សប្តាហ៍ បន្ទាប់ពីព្យាបាលរបួសសរសៃពួរអំឡុង World Cup។ PSG បច្ចុប្បន្នជាក្រុមស្ថិតនៅកំពូលតារាង Ligue 1 ដែលមាន ៤១ពិន្ទុបន្ទាប់ពីការប្រកួតចំនួន ១៥លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8061.txt
|
ខ្សែប្រយុទ្ធបារាំង Kylian Mbappe បានចេញមុខការពារលោក Zinedine Zidane បន្ទាប់ពីប្រធានសហព័ន្ធកីឡាបាល់ទាត់បារាំង (FFF) និយាយថាខ្លួននឹងមិនលើកទូរសព្ទទេ ប្រសិន Zidane ខលហៅទីពិភាក្សាគ្នាជុំវិញការងារជាគ្រូជម្រើសជាតិបារាំង។
|
FFF បានប្រកាសពីការបន្តកិច្ចសន្យារបស់គ្រូបង្វឹកលោក Didier Deschamps កាលពីសប្តាហ៍មុន បន្ទាប់ពីលោក Deschamps បានដឹកនាំក្រុមមាន់គកបារាំងទៅកាន់វគ្គផ្តាច់ព្រ័ត្រ World Cup ជាលើកទីពីរ បើទោះបានត្រឹមរងជើងឯកក្រោយចាញ់អាហ្សង់ទីននៅវគ្គផ្តាច់ព្រ័ត្រនៅកាតា។ មុនបន្តកិច្ចសន្យានេះ លោក Zidane ត្រូវបានគេឡើងឡើងថាទំនងអាចក្លាយជាគ្រូបារាំងស្នងតំណែង Deschamps។ នៅពេលសួរថាតើ Zidane ដែលជួយបារាំងលើកពាន World Cup ឆ្នាំ ១៩៩៨ អាចជំនួស Deschamps វិញទេ លោក Le Graet ប្រធាន FFF បានឆ្លើយដោយបង្ហាញពីការមិនពេញចិត្តសម្រាប់ជម្រើសថ្មីជា Zidane ឡើយ។ ប្រធាន FFF ប្រាប់កាសែត RMC ថា៖«ខ្ញុំដឹងច្បាស់ថា Zidane តែងតែស្ថិតក្នុងជម្រើសរបស់ក្រុមបារាំង។ គាត់មានអ្នកគាំទ្រច្រើន អ្នកខ្លះកំពុងរង់ចាំការចាកចេញរបស់ Deschamps... ប៉ុន្តែពេលនេះគ្មានអ្នកណាសមជាង Deschamps ទេ?»។ អ្វីដែលគួរភ្ញាក់ផ្អើល លោក Le Graet បន្ថែមថា បើ Zidane ព្យាយាមខលទូរសព្ទមកខ្លួន ដើម្បីនិយាយរឿងតំណែងគ្រូបារាំង លោកនឹងមិនលើកទូរសព្ទឡើយ។ ការលើកឡើងរបស់លោក Graet ទៅកាន់ Zidane បែបនេះ បានធ្វើឱ្យ Mbappe ខ្សែប្រយុទ្ធបារាំង មិនពេញចិត្តឡើយ។ សមាជិកក្រុម Paris Saint-Germain រូបនេះ បានបង្ហោះលើបណ្តាញសង្គម
|
article_8062.txt
|
Newcastle United មិនទាន់ស្គាល់បរាជ័យឡើយក្នុងការប្រកួត១៣លើកចុងក្រោយ ក្នុងក្របខណ្ឌ Premier League បន្ទាប់ពីស្មើ Arsenal ០-០ ក្នុងជំនួបសប្តាហ៍ទី១៨របស់ខ្លួននៅថ្ងៃទី៣ ខែមករា ឆ្នាំ២០២៣។
|
ក្រុមរហស្សនាមសារិកាព្រៃ បានបង្ហាញភាពលេចធ្លោខ្លាំងនៅរដូវកាល២០២២-២៣នេះ ក្រោយពួកគេនាំចូលកីឡាករមានទេពកោសល្យមួយចំនួន បន្ទាប់ពីមានម្ចាស់ថ្មីដែលសម្បូរទ្រព្យចូលទៅកាន់កាប់។ ក្រោយស្មើក្រុមកំពូលតារាង Arsenal ក្នុងលទ្ធផល ០-០ Newcastle បានរក្សាការប្រកួតមិនចាញ់សោះក្នុង១៣ប្រកួតចុងក្រោយ។ ចំណោម១៣ប្រកួតនេះ ក្រុមដែលដឹកនាំដោយអ្នកចាត់ការទូទៅលោក Eddie Howe ឈ្នះ៨លើក និងស្មើ៥។ បើគិតទាំងការប្រកួតទាំង១៨លើកក្នុងលីគរដូវកាលនេះ Newcastle ចាញ់តែមួយលើកគត់ ក្រៅពីនោះឈ្នះ៩ និងស្មើ៨។ Newcastle សព្វថ្ងៃស្ថិតនៅចំណាត់ថ្នាក់ទី៣ ក្នុងតារាងលីគកំពូលអង់គ្លេស ដោយតាមពីក្រោយក្រុមលេខ២ Manchester City ដែលប្រកួត១៦លើក ចំនួន១ពិន្ទុ និងតាមពីក្រោយក្រុមកំពូលតារាង Arsenal ដែលប្រកួត១៧លើក ចំនួន៩ពិន្ទុ។ ដោយឡែក Manchester United ក្រោយយកឈ្នះ AFC Bournemouth ៣-០ បានកើនពិន្ទុដល់៣៥ពិន្ទុពីការប្រកួត១៧លើក ឈរនៅចំណាត់ថ្នាក់ទី៤ដដែល។ Man Utd ស្មើពិន្ទុ Newcastle ដោយចាញ់តែសំណល់គ្រាប់ស៊ុតប៉ុណ្ណោះ។ លទ្ធផលប្រកួតរបស់ក្រុមដទៃទៀត Everton ឈ្នះ Brighton & Hove Albion ១-៤ និង Fulham ឈ្នហ Leicester City ១-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8063.txt
|
អ្នកចាំទី Hugo Lloris ដែលជួយបារាំងឈ្នះជើងឯក FIFA World Cup ឆ្នាំ ២០១៨ បានប្រកាសចូលនិវត្តន៍ពីក្រុមបាល់ទាត់ជម្រើសជាតិត្រឹមវ័យ ៣៦ឆ្នាំ ថ្ងៃទី៩ ខែមករា។ បញ្ចប់ភារកិច្ចជាមួយជម្រើសជាតិ ប្រធានក្រុម Lloris ថារូបគេចង់ចំណាយពេលឱ្យបានច្រើនជាមួយក្រុមគ្រួសារ។
|
Lloris បានបង្ហាញខ្លួនចំនួន ១៤៥ប្រកួតសម្រាប់ក្រុមជម្រើសជាតិបារាំងពីឆ្នាំ ២០០៨ ដល់ឆ្នាំ ២០២២ ហើយអ្នកចាទីក្រុម Tottenham Hotspur រូបនេះបានក្លាយជាប្រធានក្រុមបារាំងចំនួន ១២១ប្រកួតដែលជាកំណត់ត្រាដ៏វែងមួយ។ អ្នកចាំទីវ័យ៣៦ឆ្នាំ ចាប់ផ្តើមការប្រកួតអន្តរជាតិជាមួយបារាំងដំបូងឆ្នាំ ២០០៨ ហើយរូបគេបានលេងនៅក្នុងពានរង្វាន់ UEFA Euro ឆ្នាំ ២០១២,២០១៦ និង ២០២០ និងបានបង្ហាញខ្លួនលេងព្រឹត្តិការណ៍ World Cup ៤លើកឆ្នាំ ២០១០,២០១៤,២០១៨ និងឆ្នាំ ២០២២។ ឆ្នាំ ២០១៨ Lloris ជួយនាំក្រុមលើកពាន World Cup ដែលជាពានរង្វាន់លើកទីពីរក្នុងប្រវត្តិសាស្ត្របារាំង។ «នៅពេលមួយដែលអ្នកត្រូវដឹងអំពីការផ្ទេរតំណែងមួយនេះហើយ ខ្ញុំត្រូវតែនិយាយម្តងហើយម្តងទៀតថាក្រុមជម្រើសជាតិបារាំងមិនមែនជារបស់នរណាតែម្នាក់នោះទេ យើងត្រូវតែទទួលស្គាល់ពីរឿងនេះ។ ខ្ញុំជឿថា ក្រុមនឹងបន្តទៅមុខបានល្អ ជាមួយអ្នកចាំទីល្អៗច្រើនរូប ដែលត្រៀមខ្លួនបានរួចរាល់ដូចជា Mike Maignan ជាដើម។ នេះជាវេលាសម្រាប់ខ្ញុំ ជាពិសេសប្រពន្ធកូនខ្ញុំ។»។ Lloris បាននិយាយប្រាប់កាសែត L’Equipe ក្នុងកិច្ចសម្ភាសបែបនេះ។ ក្រៅពីពានរង្វាន់ World Cup ឆ្នាំ ២០១៨ Lloris ក៏បានជួយបារាំងឈ្នះពានរង្វាន់ UEFA Nations League ក្នុងឆ្នាំ ២០២១ ហើយក៏បាននាំបារាំងឡើងដល់វគ្គផ្តាច់ព្រ័ត្រ UEFA UERO ឆ្នាំ ២០១៦។ ការប្រកាសចូលនិវត្តន៍របស់ Lloris នេះធ្វើឡើងស្របពេលដែលអតីតមិត្តរួមក្រុមរបស់គេគឺ Gareth Bale បានប្រកាសចូលនិវត្តន៍ពីវិស័យបាល់ទាត់នៅថ្ងៃទី៩ ខែមករាដូចគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8064.txt
|
លោក Antonio Mateu Lahoz ត្រូវបានដកតំណែងក្នុងការងារអាជ្ញាកណ្តាលកាត់ក្តីក្នុងការប្រកួតក្របខណ្ឌ La Liga បន្ទាប់ពីលោកបានផ្តល់ការពិន័យកាតលឿងជាច្រើនបំផុតអំឡុងការប្រកួតរវាងក្រុមកំពូលតារាង Barcelona ទល់ Espanyol សប្តាហ៍មុន។
|
លោក Lahoz ដែលជាអាជ្ញាកណ្តាលកាត់សេចក្តីការប្រកួតនាជំនួបតំបន់ Catalan Derby កាលពីថ្ងៃទី៣១ ធ្នូ នៃពិធីអបអរឆ្នាំថ្មី លោកបានចំណាយកាតលឿងដល់ទៅចំនួន ១៥កាត ទៅលើកីឡាករចំនួន ១៣នាក់លើទីលាន រួមទាំងលោក Xavi អ្នកចាត់ការទូទៅ Barca ផងដែរ។ ចំណោមកីឡាករទាំង ១៣រូបនេះ ខ្សែការពារស្លាប Jordi Alba របស់ Barca ទទួលបានកាត់លឿង ២លើកស្មើកាតក្រហមបណ្តេញចេញ និង Vinicius Souza កាតលឿង ២លើកស្មើកាតក្រហមបណ្តេញចេញដូចគ្នា។ លោក Lahoz រងការរិះគន់យ៉ាងខ្លាំងក្រោយជំនួបនោះ។ ក្រុម Espanyol ក្នុងការប្រកួតនោះជាក់ស្តែងទទួលបានសំណាងដែលគេចផុតពីការបាត់បង់កីឡាករលើទីលានត្រឹមតែ ៩នាក់ បន្ទាប់ពីកីឡាករ Souza ត្រូវបានបណ្តេញចេញ។ ប្រព័ន្ធជំនួយការអាជ្ញាកណ្តាល VAR បានពិនិត្យសកម្មភាពរបស់កីឡាករ Leandro Cabrera និងបានជួយរូបគេដកការពិន័យវិញ បន្ទាប់ពីទទួលបានកាតលឿងលើកទីពីរពីលោក Lahoz ក្រោយពេលបង្កកំហុសលើខ្សែប្រយុទ្ធ Robert Lewandowski។ ក្រោយការប្រកួតរវាង Barca និង Espanyol បញ្ចប់ទៅលោក Mateu Lahoz នៅថ្ងៃទី៤ ខែមករា បានផ្តល់កាតក្រហមទៅកាន់គ្រូបង្វឹករបស់ Sevilla លោក Jorge Sampaoli ក្នុងការប្រកួតបានត្រឹមតែ ១៨នាទី។ ការប្រកួតនោះ Sevilla យកឈ្នះ ៥-០ លើក្រុម Linares ក្នុងពានរង្វាន់ Copa del Rey។ ទោះយ៉ាងក្តីនៅថ្ងៃទី៥ ខែមករា សហព័ន្ធបាល់ទាត់ប្រទេសអេស្ប៉ាញ បានប្រកាសបញ្ជីឈ្មោះអាជ្ញាកណ្តាលដែលនឹងត្រូវកាត់សេចក្តីការប្រកួតក្របខណ្ឌ La Liga ជំនួបសប្តាហ៍ទី ១៦ នៃរដូវកាល ២០២២-២៣ ប៉ុន្តែក្នុងនោះមិនមានវត្តមានលោក Lahoz ឡើយ។ មិនត្រឹមតែការប្រកួតក្នុងក្របខណ្ឌកំពូលអេស្ប៉ាញ La Liga ឡើយ អាជ្ញាកណ្តាលរូបនេះត្រូវបានកីឡាករអ្នកចាំទីអាហ្សង់ទីន Emiliano Martinez រិះគន់ដោយចំៗថាគ្មានប្រយោជន៍ ក្រោយពេលការប្រកួតវគ្គ ៨ក្រុមចុងក្រោយឈ្នះលើហូឡង់ដោយបាល់កាត់សេចក្តី ១១ម៉ែត្រ។ ពេលការប្រកួត World Cup នោះអាជ្ញាកណ្តាលសញ្ញាតិអេស្ប៉ាញបានផ្តល់កាតដល់កីឡាករក្នុងទីលានចំនួនដល់ទៅ ១៥កាតលឿង និងកាតក្រហម ២ ក្នុងកីឡដ្ឋាន Lusail Iconic កាលនោះ។ ក្រោយការប្រកួតនោះទៀតសោតខ្សែប្រយុទ្ធអាហ្សង់ទីន Lionel Messi ក៏បានបង្ហាញអារម្មណ៍របស់គេចំពោះទង្វើរលោក Kahoz ថាជារឿងដែលមិនគួរកើតឡើង ហើយថែមទាំងរិះគន់ចំពោះលោក Lahoz ថាមិនមានសមត្ថភាពកាត់សេចក្តីការប្រកួតដ៏កំពូលលើពិភពលោក ដោយសារតែមិនព្រមពិចារណាឱ្យត្រឹមត្រូវលើកំហុសលើទីលាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8065.txt
|
បន្ទាប់ពីឈប់សម្រាក់អបអរជ័យជម្នះនៃពានរង្វាន់ World Cup 2022 រយៈពេលជាង ៣សប្តាហ៍រួចមក តារាបាល់ទាត់ឆ្នើមលំដាប់កំពូលពិភពលោក Lionel Messi ត្រូវបានក្រុមការងារក៏ដូចជាមិត្តរួមក្រុមនៃក្រុម Paris Saint Germain ផ្តល់រង្វាន់កិត្តិយសនិងការស្វាគមន៍យ៉ាងកក់ក្តៅនាពេលខ្សែប្រយុទ្ធវ័យ ៣៥ឆ្នាំរូបនេះបានវិលត្រលប់ទៅដល់ទីលានហ្វឹកហាត់ថ្ងៃទី៤ ខែមករា។
|
ម្ចាស់ពានរង្វាន់ Ballon d’Or ៧សម័យ សញ្ជាតិអាហ្សង់ទីនរូបនេះ ទទួលបានការពន្យាពេលឈប់សម្រាកបន្ថែមពីសំណាក់ក្លិប PSG បន្ទាប់ពីរូបគេបានរួមចំណែកដ៏ធំ ក្នុងការជួយក្រុមបាល់ទាត់ជម្រើសជាតិអាហ្សង់ទីន ឈ្នះពានរង្វាន់ World Cup 2022 នៅកាតា។ តារាបាល់ទាត់វ័យ ៣៥ឆ្នាំរូបនេះ បានឈប់សម្រាកក្រោយបញ្ចប់ការប្រកួត World Cup ចាប់ពីថ្ងៃទី១៩ ខែធ្នូ ឆ្នាំ ២០២២ រហូតដល់ថ្ងៃទី៣ ខែមករា ឆ្នាំ ២០២៣ ខណៈដែលកីឡាករសំខាន់ៗមួយចំនួនរបស់ក្លិបដូចជា Kylian Mbappe, Achraf Hakimi និង Neymar JR បានវិលត្រលប់ទៅកាន់ទីលានហ្វឹកហាត់ក្រោយបញ្ចប់ World Cup ត្រឹម ៤ថ្ងៃប៉ុណ្ណោះ។ អំឡុងនៃព្រឹត្តិការណ៍ World Cup នោះ Messi ក៏បានឈ្នះពានរង្វាន់ឯកត្តជនកីឡាករល្អប្រចាំព្រឹត្តិការណ៍ ឬ(Golden Ball) លើកទីពីរ ក្នុងអាជីពរបស់គេដែលលេងឱ្យក្រុមជម្រើសជាតិអាហ្សង់ទីន ជាមួយការបង្ហាញវត្តមានលើកទី៥ នៅពានរង្វាន់ World Cup ។ ប្រើពេលត្រឹម ១ឆ្នាំកន្លះ Messi បានជួយអាហ្សង់ទីនឈ្នះពានរង្វាន់អន្តរជាតិចំនួន ៣ ដែលមានពាន Copa America, Finalissima និង World Cup 2022។ សម្រាប់ការប្រកួតឱ្យក្រុមអ្នកមានបារាំង PSG វិញ ២ប្រកួតចុងក្រោយមកនេះ Messi មិនបានបង្ហាញវត្តមានជាមួយក្រុមនោះឡើយចាប់តាំងពីព្រឹត្តិការណ៍បាល់ទាត់នៅប្រទេសកាតា។ កីឡាករវ័យ ៣៥ឆ្នាំ បានវិលត្រលប់មកកាន់ក្រុម PSG នៅថ្ងៃទី៤ ខែមករា ក្រោយពេលក្រុមបានប្រកួតយកឈ្នះលើក្រុម Strasbourg និងបរាជ័យទៅកាន់ក្រុម Lens ក្នុងជំនួប Ligue 1។ ពេលវិលត្រលប់ទៅដល់ទីកន្លែងហ្វឹកហាត់របស់ក្រុមវិញ Messi ទទួលបានការស្វាគមន៍យ៉ាងខ្លាំងពីសំណាក់ក្រុមបុគ្គលិកក្លិប គ្រូបង្វឹក រួមទាំងមិត្តរួមក្រុមដែលបានឈរចាប់ពីមុខច្រកចេញទៅកាន់ទីលានហ្វឹកហាត់ មុនពេលតារាបាល់ទាត់រូបនេះទទួលបានរង្វាន់កិត្តិយសដែលប្រគល់ដោយលោក Luis Campos នាយកផ្នែកកីឡារបស់ PSG។ អំឡុងពេលស្វាគមន៍ការវិលត្រលប់មកវិញនោះតារាឆ្នើមប្រេស៊ីល Neymar JR ក៏ស្ថិតក្នុងចំណោមកីឡាករដែលបានជួបនិងអបអរដល់ Messi ប៉ុន្តែ Kylian Mbappe ដែលជាមិត្តរួមក្រុមម្នាក់ទៀតនោះបានអវត្តមាន បន្ទាប់ពីទទួលបានការអនុញ្ញាតឱ្យសម្រាកពីអ្នកចាត់ការគឺលោក Christophe Galtier។ សម្រាប់ការប្រកួតទល់ក្រុមមកពីលីគលំដាប់ទី៣ Chateauroux ដើម្បីប្រកួតក្នុងពានរង្វាន់ Coupe de France នៅថ្ងៃទី៦ ខែមករា Messi នឹងក្លាយជាកីឡាករដ៏សំខាន់ដែលត្រូវរួមចំណែកក្នុងការប្រកួត។ គួររំលឹកដែរថាមុនពេលចាកចេញពីក្លិបធ្វើដំណើរទៅកាន់ World Cup នាប្រទេសកាតា កីឡាករវ័យ ៣៥ឆ្នាំ បានជួយរកគ្រាប់បាល់ចំនួន ១២គ្រាប់ និងបញ្ជូនបាល់ ១៤លើកទៅមិត្តរួមក្រុមពីការបង្ហាញខ្លួនលេងចំនួន ១៩ប្រកួតក្នុងរដូវកាល ២០២២-២៣ នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8066.txt
|
លោក Jurgen Klopp អ្នកចាត់ការក្រុម Liverpool បានចោទក្រុម Brentford ថាបានលេងដោយបំពានច្បាប់ បន្ទាប់ពីក្រុមរបស់លោកប្រកួតចាញ់ក្នុងលទ្ធផលដ៏គួរឱ្យភ្ញាក់ផ្អើល ៣-១ ក្នុងជំនួប Premier League សប្តាហ៍ទី១៧ នៅរាត្រីថ្ងៃ២ ខែមករា ឆ្នាំ ២០២៣។
|
បរាជ័យជំនួបទល់ Brentford ធ្វើឱ្យក្រុមហង្សក្រហមខកចិត្ត ដ្បិតខាតបង់ពិន្ទុ ធ្វើឱ្យមានគម្លាត់ខិតចេញពីតំបន់ Top 4 នៃក្របខណ្ឌ Premier League។ ៣គ្រាប់យកឈ្នះលើ Liverpool ស៊ុតបញ្ចូលទីដោយកីឡាករ Ibrahima Konate ខ្សែការពារ Liverpool ភ្លាត់ស្នៀតធ្វើឱ្យចូលទីខ្លួនឯងគ្រាប់ទីមួយ ចំណែកគ្រាប់ទី២ ដោយ Yoane Wissa នាទី៤២ និង Bryan Mbeurno នាទី៨៤។ រីឯ ១គ្រាប់របស់ Liverpool ស៊ុតដោយ Alex Oxlade-Chamberlain នាទី៥០។ បរាជ័យដ៏អាម៉ាស់របស់ Liverpool ដោយសារតែពួកគេមិនអាចរារាំងការបង្កព្យុះភ្លៀងនៃការបញ្ជូនបាល់ Free Kick របស់ក្រុម Brentford ដែលកើតចេញពីការលេងបាល់ជ្រុង។ ជាក់ស្តែងនៅត្រឹមដើមវគ្គទីពីរ ហង្សក្រហមបានផ្លាស់ប្តូរកីឡាករសំខាន់ៗចំនួន ៣រូប ក្នុងនោះក៏រួមមានខ្សែការពាររឹងមាំ Virgil van Dijk ប៉ុន្តែមិនអាចកែប្រែស្ថានកាលអ្វីបានឡើយគឺត្រឹមទទួលបរាជ័យក្រោមថ្វីជើងម្ចាស់ផ្ទះតែប៉ុណ្ណោះ។ ឈ្នះ ៣-១ ក្នុងទឹកដីបានជួយឱ្យ Brentford បំបែកកំណត់ត្រាខ្លួនរកបានជ័យជម្នះលើ Liverpool លើកដំបូងចាប់តាំងពីឆ្នាំ ១៩៣៨ មក។ លោក Klopp វិញបានបង្ហាញអារម្មណ៍ខកចិត្តក្នុងសន្និសីទកាសែត ដោយលោកបានចោទប្រកាន់ក្រុម Brentford ថាបានបំពានច្បាប់។ អ្នកចាក់ការ Liverpool ក៏បានចោទប្រកាន់ទៅកាន់លោក Stuart Attwell អាជ្ញាកណ្តាលកាត់សេចក្តីការប្រកួតថាមិនព្រមមានវិធានការលើអាកប្បកិរិយារបស់កីឡាករ Brentford អំឡុងបាល់ជ្រុង។ «ខ្ញុំមិនប្រាកដទេថា អ្នកនឹងអាចគ្រប់គ្រងពេលវេលាបានគ្រប់ពេលនោះ ពិព្រោះតែការទាត់បាល់ជ្រុងម្តងៗគឺជារឿងដ៏គួរឱ្យគ្រោះថ្នាក់ ហើយពួកគេបានបំពានច្បាប់ដោយភាសាកាយវិការរបស់ពួកគេនៅលើទីលាន។ […] គ្រាប់បាល់២គ្រាប់ដែលពួកគេរកបានពីការលើកបាល់ជ្រុងគឺជាបាល់ Off-side ទាំងពីរ ហើយអាកប្បកិរិយារបស់ពួកគេពិតជាធ្វើបានល្អដែលពួកគេក្លែងបន្លំនិងបំពានច្បាប់។ គ្រាប់បាល់ទី៣ ខ្ញុំរិតតែមិនអាចទទួលយកបាន ព្រោះថាជាការបង្កកំហុស ប៉ុន្តែ VAR មិនព្រមបញ្ជាក់ ហើយអាជ្ញាកណ្តាលគួរតែពន្យល់ពីរឿងទាំងនេះ។»។ លោក Klopp បង្ហាញអារម្មណ៍មិនសប្បាយចិត្ត ក្រោយចប់ការប្រកួត។ បច្ចុប្បន្ន Liverpool កំពុងស្ថិតនៅចំណាត់ថ្នាក់លេខ៦ ក្នុងតារាងពិន្ទុក្របខណ្ឌលីគកំពូលអង់គ្លេស ដោយមាន ២៨ពិន្ទុ ឈរពីក្រោមក្រុម Tottenham Hotspur ដែលនៅលេខ ៥មាន ៣០ពិន្ទុ និងមានគម្លាតពិន្ទុពីតំបន់កំពូលទាំង៤ ចំនួន ៤ពិន្ទុ។ ការប្រកួតបន្ទាប់របស់ Liverpool ក្នុងក្របខណ្ឌ Premier League នឹងត្រូវធ្វើដំណើរទៅជួប Brighton & hove Albion ថ្ងៃទី១៤ ខែមករា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8067.txt
|
វីរបុរសកីឡាបាល់ទាត់ប្រេស៊ីល Pele ដែលមានឈ្មោះដើម Edson Arantes do Nascimentos ទទួលមរណៈភាពក្នុងវ័យ ៨២ឆ្នាំ ថ្ងៃទី២៩ ខែធ្នូ ដោយសារជំងឺមហារីករ៉ាំរ៉ៃ។ កីឡាករល្បីៗ រួមជាមួយអ្នកនយោបាយមានឥទ្ធិពលលើលោកចូលរួមរំលែកទុក្ខលោក Pele។
|
បើតាមរយៈការផ្សព្វផ្សាយពីមន្ទីរពេទ្យ Albert Einstein ក្នុងទីក្រុង Sao Paolo ប្រទេសប្រេស៊ីលដែលជាទីកន្លែងរបស់ Pele បានសម្រាកព្យាបាលជំងឺនោះ បានប្រកាសពីមរណៈភាពរបស់លោក Pele នៅវេលាម៉ោង ៣:២៧ រសៀល ថ្ងៃទី២៩ ខែធ្នូ។ មូលហេតុនៃការស្លាប់របស់ស្តេចកីឡាបាល់ទាត់ប្រេស៊ីលត្រូវបានខាងមន្ទីរពេទ្យរៀបរាប់ថាដោយសារការបរាជ័យនៃដំណើរការសរីរាង្គច្រើនផ្នែកដែលបណ្តាលមកពីការវិវត្តនៃជំងឺមហារីកពោះវៀនធំ រួមជាមួយស្ថានភាពសុខភាពពីមុនរបស់លោក Pele។ ការស្លាប់របស់បុរសតែម្នាក់ដែលឈ្នះពានរង្វាន់ World Cup ចំនួន ៣លើក ត្រូវបានទទួលបញ្ជាក់ជាផ្លូវការនៅលើបណ្តាញសង្គម Instagram របស់លោកផ្ទាល់។ «ការបំផុសគំនិត ការស្រលាញ់បាល់ទាត់រួមជាមួយដំណើរផ្សងព្រេងរបស់ស្តេចបាល់ទាត់ Pele លោកបានទទួលមរណៈភាពនៅថ្ងៃនេះហើយ។ ភាពទាក់ទាញជាមួយទេពកោសល្យរបស់លោកក្នុងវិស័យកីឡាករបាល់ទាត់បានចូលរួមចំណែកបញ្ឈប់សង្គ្រាមដែលកើតមានក្នុងពិភពលោក ជួយដល់ការងារសង្គមជាច្រើនជុំវិញពិភពលោក និងបានផ្សព្វផ្សាយនូវអ្វីដែលគាត់បានជឿជាក់ថាជាការព្យាបាល់សម្រាប់បញ្ហារបស់យើងទាំងអស់គ្នាគឺក្តីស្រលាញ់។»។ នេះបើតាមការបង្ហោះលើគណនីផ្ទាល់របស់លោក Pele។ ក្រោយទទួលបានដំណឹងនៃមរណៈភាពនេះ កីឡាករបាល់ទាត់ជាច្រើន រួមទាំងអតីតកីឡាករក្នុងពិភពនៃកីឡាបាល់ទាត់ រួមទាំងកីឡាផ្សេងដទៃទៀត អ្នកនយោបាយ បុគ្គលល្បីៗក្នុងពិភពលោកច្រើននាក់បានអារម្មណ៍សោកស្តាយនិងបានផ្ញើសារចូលរួមរំលែកទុកចំពោះការស្លាប់របស់វីរបុរសបាល់ទាត់ប្រេស៊ីល និងពិភពលោកដ៏អស្ចារ្យរូបនេះ។ បើតាមការលោក Jair Bolsonaro ប្រធានាធិបតីប្រេស៊ីលបានចេញសេចក្តីថ្លែងការណ៍ប្រកាសអំពីការកាន់ទុក្ខការស្លាប់របស់លោក Pele រយៈពេល ៣ថ្ងៃ ហើយក្នុងសេចក្តីថ្លែងការណ៍នោះទៀតសោតលោកបាននិយាយថា៖«Pele គឺជាប្រជាជនប្រេស៊ីលដ៏ល្អមួយរូប និងជាអ្នកស្នេហាជាតិដោយលើកមុខមាត់ប្រេស៊ីលគ្រប់ពេលគ្រប់ទីកន្លែងដែលគាត់បានទៅ។»។ មិនត្រឹមតែប៉ុណ្ណោះប្រធានាធិបតីបារាំងលោក Emmanuel Macron បានបង្ហោះសារចូលរួមរំលែកទុក្ខការស្លាប់របស់លោក Pele នៅលើបណ្តាញសង្គម
|
article_8068.txt
|
កីឡាបាល់ទាត់ ជាប្រភេទកីឡាដែលទទួលបានភាពទាក់ទាញខ្លាំងជាងញេនៅជុំវិញពិភពលោក។ ប៉ុន្តែកីឡានេះ បានធ្វើឱ្យកាន់តែគួរចាប់អារម្មណ៍ថែមទៀតនៅពេលមានកីឡាករ កីឡាការិនីមានរូបសម្រស់ស្អាតៗបង្ហាញខ្លួននៅលើទីលានប្រកួត។
|
បើទោះមិនសូវទទួលបានប្រជាប្រិយភាពដូចក្រុមបុរស ប៉ុន្តែក្រុមកីឡាការិនីស្ត្រី ក៏បានផ្តល់ការប្រកួតដ៏អស្ចារ្យផងដែរនៅរយៈពេល២០ឆ្នាំចុងក្រោយ។ មិនត្រឹមតែមានជំនាញ បច្ចេកទេស កីឡាការិនីដែលមានសម្រស់ស្រស់ស្អាត ក៏បានផ្តល់ទស្សនីយភាពក្នុងការប្រកួតផងដែរសម្រាប់អ្នកគាំទ្រ។ មិនត្រឹមប្រកបជីពក្នុងវិស័យបាល់ទាត់ កីឡាការិនីដែលមានសម្រស់ល្អៗមួយចំនួន ក៏មានទេពកោស្យក្នុងការបង្ហាញម៉ូឌ តាមកម្មវិធីទូរទស្សន៍ផងដែរ។ ខាងក្រោមនេះ យើងនឹងបង្ហាញកីឡាការិនីបាល់ទាត់ស្រីដែលមានសម្រស់ស្អាតៗ និងស៊ីចស៊ីទាំង១០រូប ដែលផ្តល់ភាពរីករាយដល់កីឡាបាល់ទាត់ និងអ្នកគាំទ្រជុំវិញពិភពលោក៖ ១. Ana Maria Markovic កីឡាការិនីក្រូអាស៊ី វ័យ២៣ឆ្នាំ បច្ចុប្បន្នប្រកបអាជីពនៅក្លិ Grasshopper Club Zürich នៃលីគកំពូលស្វ៊ីស។ ២. Jordyn Huitema ខ្សែប្រយុទ្ធក្រុមជម្រើសជាតិកាណាដា វ័យ២១ឆ្នាំ ដែលសព្វថ្ងៃប្រកអាជីពជាក្រុម OL Reign។ ៣. Alisha Lehmann សមាជិក្រុមជម្រើសជាតិស្វ៊ីស វ័យ២៣ឆ្នាំ សព្វថ្ងៃប្រកបអាជីពនៅក្រុម Aston Villa ៤. Kealia Watt កីឡាការិនីរបស់ក្រុមជម្រើសជាតិអាម៉េរិក វ័យ៣០ឆ្នាំ ដែលប្រកបអាជីពនៅក្លិប Chicago Red Stars។ ៥. Shelina Zadorsky ខ្សែការពាររបស់ក្រុមជម្រើសជាតិកាណាដា វ័យ៣០ឆ្នាំ និងជាខ្សែការពាររបស់ក្រុម Tottenham Hotspur។ ៦. Selina Wagner ខ្សែបម្រើសញ្ជាតិអាល្លឺម៉ង់ វ័យ៣២ឆ្នាំ ដែលបច្ចុប្បន្នប្រកបអាជីពជាមួយក្លិបក្នុងស្រុក SC Sand។ ៧. Alex Morgan ខ្សែប្រយុទ្ធឆ្នើមរបស់ក្រុមជម្រើសជាតិអាម៉េរិក វ័យ៣៣ឆ្នាំ ដែលសព្វថ្ងៃលេងឱ្យក្លិប San Diego Wave FC។ ៨. Sydney Leroux សមាជិកក្រុមជម្រើសជាតិអាម៉េរិក វ័យ៣២ឆ្នាំ ដែលលេងឱ្យក្លិប Angel City FC។ ៩. Lauren Sesselmann កីឡាការិនីកាណាដា វ័យ៣៩ឆ្នាំ ដែលសព្វថ្ងៃប្រកបអាជីពក្នុងក្រុម Santa Clarita Blue Heat។ ១០. Laure Boulleau អតីតសមាជិកក្រុមជម្រើសជាតិបារាំង និងក្លិប Paris Saint-Germain វ័យ៣៦ឆ្នាំ។ សព្វថ្ងៃនាងជាពិធីការិនីរបស់ទូរទស្សន៍កីឡាបារាំង Canal Football Club៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8069.txt
|
ខ្សែប្រយុទ្ធវ័យក្មេងរបស់បារាំង Kylian Mbappe និង Achraf Hakimi ខ្សែការពារម៉ារ៉ុកដែលជាមិត្តដ៏ជិតស្និទ្ធនិងជាដៃគូដ៏ល្អនៅក្លិប Paris Saint Germain បានបន្លំខ្លួនដោយបិទបាំងមុខដើរលេងក្នុងទីក្រុងញូវយ៉ក ដែលជាក្រុងពាណិជ្ជកម្មដ៏ធំរបស់អាម៉េរិក អំឡុងពេលថ្ងៃឈប់សម្រាក់ក្រោយ World Cup។
|
ក្រោយពីក្រុម PSG បានបញ្ចប់ការប្រកួតក្របខណ្ឌ Ligue 1 កាលពីប៉ុន្មានថ្ងៃមុនរួចដោយចាញ់ក្រុមចំណាត់ថ្នាក់លេខ២ RC Lens ក្នុងលទ្ធផល ៣-១ រួចមកអ្នកចាត់ការក្រុមលោក Christophe Galtier បានផ្តល់ពេលវេលាសម្រាក់កីឡាករសំខាន់ៗមួយចំនួនដែលជាការសម្រាកក្រោយព្រឹត្តិការណ៍ World Cup ក្នុងនោះរួមមាន Mbappe និង Hakimi តែម្តង។ ខ្សែប្រយុទ្ធវ័យ ២៤ឆ្នាំ ដែលបានស៊ុតគ្រាប់បាល់ ៣គ្រាប់(Hat-trick)បញ្ចូលទីលើក្រុមម្ចាស់ជើងឯកពិភពលោកអាហ្សង់ទីនកាលពីខែមុន បានចំណាយពេលវេលាឈប់សម្រាកនៅទីក្រុងញូវយ៉កជាមួយមិត្តរួមក្រុមសញ្ជាតិម៉ារ៉ុក Achraf Hakimi។ កីឡាករ PSG ទាំងពីរនេះត្រូវបានគេឃើញថាបានទៅទស្សនាការប្រកួតបាល់បោះនៃក្របខណ្ឌ NBA កាលពីថ្ងៃទី២ ខែមករា ដែលជាការប្រកួតរវាងក្រុម Brooklyn Nets និង San Antonio Spurs។ នៅទីនោះ ទាំងពីរនេះទទួលបានការស្វាគមន៍យ៉ាងខ្លាំង។ មិនត្រឹមតែប៉ុណ្ណោះបន្ទាប់ពីការប្រកួតបាល់បោះ NBA នោះរួច ដៃគូដ៏ជិតស្និទ្ធទាំងពីរក៏ត្រូវបានគេឃើញថាបានបន្តដើរលេងនៅក្នុងទីក្រុងពាណិជ្ជកម្មដ៏ធំនៃទីក្រុងញូវយ៉ក ដោយគ្មាននរណាម្នាក់ចាប់អារម្មណ៍ឡើយ ព្រោះថាកីឡាករទាំងពីរបានបន្លំខ្លួនដោយបានពាក់របាំងមុខ។ តាមរយៈវីដេអូឃ្លីបខ្លីៗនៅលើបណ្តាញសង្គម Instagram ដែលបង្ហោះដោយលោក Elder Ordonez ជាអ្នកថតរូបម្នាក់ បានបង្ហាញថា Mbappe និង Hakimi បានឈរទស្សនាការសម្តែងតាមដងផ្លូវក្នុងតំបន់ Times Square ដោយការបិទបាំងមុខគ្មាននរណាម្នាក់អាចកត់ចំណាំលើរូបគេទាំងពីរបាន។ តារាបាល់ទាត់របស់ក្រុម PSG ទាំងពីរនេះសុទ្ធសឹងតែជាកីឡាករដែលបានបង្ហាញខ្លួនរហូតដល់ទៅចំនួន ៧ប្រកួតនៃព្រឹត្តិការណ៍ World Cup ដូចគ្នា។ Kylian Mbappe ប្រកួតចុងក្រោយនៅក្នុងវគ្គផ្តាច់ព្រ័ត្រទល់ម្ចាស់ជើងឯកអាហ្សង់ទីន ចំណែក Hakimi ប្រកួតទល់ក្រូអាស៊ីដណ្តើមចំណាត់លេខ៣ ក្រោយពួកគេបានសាងប្រវត្តិសាស្ត្រដ៏គួរឱ្យភ្ញាក់ផ្អើល។ មិនត្រឹមតែប៉ុណ្ណោះទេក្រោយតែការប្រកួតចាញ់ក្រុម Lens ៣-១ កាលពីថ្ងៃទី២ ខែមករារួចមក លោក Galtier ដែលជាអ្នកចាត់ការបានបញ្ជាក់ច្បាស់ៗថាកីឡាករនៅក្នុងក្រុមជម្រើសដំបូងគឺទទួលបានពេលវេលាឈប់សម្រាកពីភារកិច្ចមួយរយៈពេលខ្លីប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_807.txt
|
ក្រសួងការពារជាតិរុស្ស៊ី នៅថ្ងៃទី១៤ ខែមេសា បានអះអាងថា នាវាចម្បាំងរបស់ខ្លួនមួយគ្រឿង បានលិចទៅក្នុងសមុទ្រ បន្ទាប់ពីផ្ទុះគ្រាប់ និងឆេះ។ យ៉ាងណាមិញ យោធាអ៊ុយក្រែន បានបញ្ជាក់ថា នាវាចម្បាំង Moskva ត្រូវបានពន្លិច ដោយសារតែមីស៊ីលប្រឆាំងនាវារបស់ខ្លួន។ ក្រោយការលិចនៃនាវាចម្បាំងនោះ វាមានការផ្ទុះដ៏ខ្លាំងមួយនៅក្នុងទីក្រុងកៀវ។
|
នាវាចម្បាំង Moskva នៅក្នុងកងនាវាសមុទ្រខ្មៅរុស្ស៊ី បានលិចនៅក្នុងសមុទ្រ បន្ទាប់ពីមានការផ្ទុះគ្រាប់។ តាមការបញ្ជាក់របស់ក្រសួងការពារជាតិរុស្ស៊ី កងនាវិកចំនួន ៥០០នាក់ ត្រូវបានជម្លៀសចេញ ខណៈនាវាដែលខូចខាតនោះ ត្រូវបានបញ្ជូនទៅកំពង់ផែមួយ។ បើតាមរុស្ស៊ី ឧបទ្ទវហេតុនេះ កំពុងស្ថិតក្រោមការស៊ើបអង្កេត។ យ៉ាងណាមិញ អ៊ុយក្រែន បានអះអាងថា ខ្លួនបានវាយប្រហារនាវាចម្បាំង Moskva ដែលផលិតក្នុងសម័យសហភាពសូវៀតនោះ តាមរយៈមីស៊ីលប្រឆាំងនាវា Neptune។ ហេតុការណ៍នេះ ធ្វើឡើងស្របពេល រុស្ស៊ី នៅតែបន្តវាយប្រហារទីក្រុងមួយចំនួនរបស់អ៊ុយក្រែន។ បន្ទាប់ពីនាវា Moskva ត្រូវបានពន្លិច វាមានការបំផ្ទុះដ៏ខ្លាំងមួយនៅក្នុងទីក្រុងកៀវ នៅថ្ងៃទី១៥ ខែមេសា និងមានការផ្តល់សញ្ញាអាសន្ននៅគ្រប់តំបន់ទាំងអស់ ក្នុងអ៊ុយក្រែន។ ប៉ុន្តែ ពេលនេះ មិនទាន់មានរបាយការណ៍ពាក់ព័ន្ធនឹងការបំផ្ទុះនោះឡើយ។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8070.txt
|
វៀតណាម និងម៉ាឡេស៊ី ចាប់ដៃគ្នាឡើងទៅវគ្គពាក់កណ្តាលផ្តាច់ព្រ័ត្រពានរង្វាន់ AFF Mitsubishi Electric Cup 2022 ក្រោយទម្លាក់មីយ៉ាន់ម៉ា និងសិង្ហបុរី រៀងខ្លួន ក្នុងជំនួបចុងក្រោយពូល B នៅថ្ងៃទី៣ ខែមករា។ វៀតណាម ត្រូវប៉ះឥណ្ឌូណេស៊ី ស្របពេល ម៉ាឡេស៊ីជួបថៃ វគ្គពាក់កណ្ដាលផ្ដាច់ព្រ័ត្រ។
|
វៀតណាម ឈ្នះ មីយ៉ាន់ម៉ា នៅកីឡដ្ឋាន My Dinh ក្នុងលទ្ធផល ៣-០។ ការប្រកួតនេះ ម្ចាស់ផ្ទះវៀតណាម មានឱកាសជាច្រើន ទៅលើក្រុមភ្ញៀវ។ ត្រឹម ៨នាទីដំបូង ម្ចាស់ផ្ទះ វៀតណាម បានទម្លាយសំណាញ់ទី មីយ៉ាន់ម៉ា ដោយកីឡាករ Nguyen Van Quyet ខែ្សបម្រើប្រយុទ្ធវៀតណាម បានប៉ះឲ្យមិត្តរួមក្រុម ប៉ុន្ដែកីឡាករ Kyaw Zin Lwin ខ្សែការពារមីយ៉ាន់ម៉ា បានព្យាយាមទាត់ចោល ហើយចូលទីខ្លួនឯងវិញ។ គ្រាប់ទី២ នៅនាទី២៧ កីឡាករ Nguyen Tien Linh បានលើកបាល់មកតំបន់គ្រោះថ្នាក់ ក្រុមភ្ញៀវ ហើយអ្នកចាំទីមីយ៉ាន់ម៉ា Nandar Oo Tun បានព្យាយាមចាប់ ប៉ុន្ដែមិនបានល្អ ហើយត្រូវបានកីឡាករ Doan Van Hau របស់វៀតណាម បន្ថែមបានសម្រេច។ ការប្រកួតរវាងជម្រើសជាតិម៉ាឡេស៊ី និងសិង្ហបុរី រូបពី AFF Mitsubishi Electric Cup ចូលដល់តង់ទី២ នាទី៧៣ កីឡាករវៀតណាម រកបានមួយគ្រាប់បន្ថែម ដោយការស៊ុតបាល់ពីចម្ងាយ ពីកីឡាករ Chau Ngoc Quang។ បញ្ចប់ការប្រកួត វៀតណាម ទទួលជ័យជំនះលើ ក្រុមមីយ៉ាន់ម៉ា ក្នុងលទ្ធផល ៣-០។ នៅក្នុងពេលទន្ទឹមគ្នានេះដែរ ម្ចាស់ផ្ទះ ម៉ាឡេស៊ី បានយកឈ្នះលើ ក្រុមភ្ញៀវ សិង្ហបុរី ក្នុងលទ្ធផល ៤-១ នៅកីឡដ្ឋាន Bukit Jalil។ នៅនាទី៣៥ កីឡាករ Safawi Rasid ខ្សែបម្រើម៉ាឡេស៊ី បានលើកបាល់ចូលតំបន់គ្រោះថ្នាក់ ហើយកីឡាករ Darren Lok ជាមិត្តរួមក្រុម បានតែតបញ្ចូលទី បានសម្រេច។ ចូលដល់នាទី៥១ កីឡាករ Stuart Wilkin របស់ម៉ាឡេស៊ី បន្ថែមបាន ១គ្រាប់តាមរយៈការស៊ុតពីចម្ងាយ។ ហើយ ៤នាទីបន្ទាប់ពីគ្រាប់បាល់ទី២របស់ម៉ាឡេស៊ី កីឡាករដដែរនោះ រកបាន១គ្រាប់ទៀត នាំឲ្យម្ចាស់ផ្ទះ ម៉ាឡេស៊ី នាំមុខ ៣-០។ ចូលដល់នាទី៨៥ សិង្ហបុរី វាយបក ១គ្រាប់មកវិញ ដោយកីឡាករ Faris Ramli។ កីឡាករ Sergio Aguero របស់ម៉ាឡេស៊ី បន្ថែមបាន១គ្រាប់ទៀត នៅនាទី៨៨ ដែលនាំឲ្យក្រុមឈ្នះ ក្នុងលទ្ធផល ៤-១។ គួរបញ្ជាក់ផងដែរថា ការប្រកួតវគ្គពាក់កណ្ដាលផ្ដាច់ព្រ័ត្រ ជើងទី១ ធ្វើនៅថ្ងៃទី៦ និងទី៩ ខែមករា ដោយឥណ្ឌូណេស៊ី ត្រូវប៉ះជាមួយ វៀតណាម ចំណែក ម៉ាឡេស៊ី ប្រកួតជាមួយថៃ ដើម្បីដណ្តើមកៅអីទៅវគ្គផ្តាច់ព្រ័ត្រ៕ ការប្រកួតរវាងជម្រើសជាតិម៉ាឡេស៊ី និងសិង្ហបុរី រូបពី AFF Mitsubishi Electric Cup ការប្រកួតរវាងជម្រើសជាតិម៉ាឡេស៊ី និងសិង្ហបុរី រូបពី AFF Mitsubishi Electric Cup អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8071.txt
|
ការក្លាយជាទៅកីឡាករដែលទទួលបានប្រាក់ថ្លៃពលកម្មខ្ពស់ជាងគេគឺមិនមែនជារឿងសាមញ្ញនោះឡើយ ព្រោះទម្រាំក្លាយជាកីឡាករកម្រិតកំពូលលើពិភពលោក កីឡាករនីមួយៗត្រូវសាងកេរ្តិ៍ឈ្មោះល្បី និងមានប្រជាប្រិយភាព។
|
កីឡាករបាល់ទាត់រកបានប្រាក់ចំណូលរបស់ពួកគេជាងរៀងរាល់សប្តាហ៍ពីការប្រកួតឱ្យក្រុម ហើយប្រភពតែមួយនៃចំណូលរបស់កីឡាករដែលបានបង្កើតលុយជាច្រើនគឺបានមកពីកិច្ចព្រមព្រៀងនិងការយល់ព្រមគ្នានានាពីក្រុមហ៊ុនឧបត្ថម្ភ។ មិនមែនរឿងដែលគួរឱ្យភ្ញាក់ផ្អើលឡើយដែលថាកីឡាករល្បីឈ្មោះកំពូលក្នុងពិភពលោកអាចរកចំណូលបានខ្ពស់ផងដែរនោះ។ លើសពីនេះទៅទៀតក្លិបដែលទទួលបានជោគជ័យច្រើនលើពិភពលោកគឺតែងមានធនធានភាគច្រើនសម្រាប់ប្រើប្រាស់ផ្តល់ប្រាក់ឈ្នួលដល់កីឡាករទាំងនោះទៅតាមសមត្ថភាពរបស់ពួកគេ។ ខាងក្រោមនេះជាកីឡាករបាល់ទាត់ល្បីៗក្នុងពិភពលោកទាំង ១០រូបដែលមានតម្លៃពលកម្មខ្ពស់បំផុតក្នុងឆ្នាំ ២០២៣៖ ១. Cristiano Ronaldo ទៅកាន់ក្លិប Al Nassr ២១៣លានដុល្លារ ផ្លាស់ទៅទឹកដីអារ៉ាប៊ីសាអូឌីតដោយគ្មានតម្លៃខ្លួនក្នុងពេលទីផ្សារដោះដូរក្នុងឆ្នាំ ២០២៣ Ronaldo ចូលរួម Al Nassr ទទួលបានតម្លៃប្រាក់ពលកម្មប្រមាណជាង ២១៣លានដុល្លារក្នុងមួយឆ្នាំជាមួយកិច្ចសន្យា ២ឆ្នាំកន្លះរហូតដល់ឆ្នាំ ២០២៥។ ជាមធ្យមប្រាក់ពលកម្មរបស់ Ronaldo ក្នុងមួយខែរកបាន ៧៥លានដុល្លារ ខណៈប្រាក់ចំណូលទាំងនេះរកបានពីសិទ្ធិប្រើប្រាស់រូបគេរបស់គេ និងកិច្ចព្រមព្រៀងពាណិជ្ជកម្មផ្សេង។ ក្នុងមួយសប្តាហ៍ Ronaldo រកបានប្រមាណ ៣.៦លានអឺរ៉ូនៅ Al Nassr ២. Kylian Mbappe នៅក្លិប Paris Saint Germain ១២៨លានដុល្លារ ចាប់តាំងពីហៀបចូលរួមជាមួយក្រុម Real Madrid កាលពីដើមរដូវកាលមក ខ្សែប្រយុទ្ធវ័យ ២៤ឆ្នាំ បានចុះកុងត្រាបន្តជាមួយ PSG រហូតដល់ឆ្នាំ ២០២៥។ បើតាមរបាយការណ៍កីឡាករសញ្ជាតិបារាំងរូបគេនឹងរកបានប្រាក់ប្រមាណជាង ១លានអឺរ៉ូក្នុងមួយសប្តាហ៍ ហើយ Mbappe បានក្លាយជាកីឡាករដែលមានតម្លៃពលកម្មថ្លៃជាងគេលើពិភពលោកមុនពេល Ronaldo ទៅចូលរួមជាមួយ Al Nassr។ ប្រាក់ពលកម្មរបស់ Mbappe រកបានពីកិច្ចព្រមព្រៀងពាណិជ្ជកម្មផ្សេងៗរបស់ក្លិប PSG។ ៣. Lionel Messi ក្លិប Paris Saint Germain ១២០លានដុល្លារ Lionel Messi បានក្លាយជាកីឡាករល្អបំផុតប្រចាំប្រវត្តិសាស្ត្របាល់ទាត់ក្រោយរូបគេឈ្នះពាន World Cup 2022 នៅកាតា។ Messi ចូលរួមជាមួយ PSG ដោយគ្មានតម្លៃខ្លួនដោយផ្លាស់ពី Barcelona ក្នុងឆ្នាំ ២០២១ ហើយតារាបាល់ទាត់ឆ្នើមសញ្ជាតិអាហ្សង់ទីនទទួលបានប្រាក់ចំណូលប្រមាណ ៩៦០,០០០អឺរ៉ូក្នុងមួយសប្តាហ៍។ កីឡាករវ័យ ៣៥ឆ្នាំ រូបនេះទទួលបានប្រាក់ចំណូលពីក្លិបប្រមាណ ៦៥លានដុល្លារ និងប្រមាណជាង ៥៥លានដុល្លារទៀតពីការគាំទ្រក្រៅទីលាន។ ៤. Neymar JR ក្លិប Paris Saint Germain ៨៧លានដុល្លារ PSG បានធ្វើឱ្យខ្សែបម្រើប្រយុទ្ធប្រេស៊ីលក្លាយជាកីឡាករដែលមានតម្លៃខ្លួនថ្លៃបំផុតលើពិភពលោក ដោយបាននាំយករូបគេពី Barcelona ក្នុងតម្លៃ ២២២លានអឺរ៉ូកាលពីឆ្នាំ ២០១៧។ នៅ PSG កីឡាករបាល់ទាត់សញ្ជាតិប្រេស៊ីលរូបនេះទទួលបានប្រាក់ឈ្នួលដ៏ខ្ពស់ ហើយដោយរូបគេបានបន្តកិច្ចសន្យាជាមួយ PSG រហូតដល់ឆ្នាំ ២០២៥។ Neymar JR រកបានប្រាក់ឈ្នួលជាមធ្យមពីក្លិបចំនួន ៥៥លានដុល្លារ ខណៈ ៣២លានដុល្លារផ្សេងទៀតបានមកពីកិច្ចព្រមព្រៀងពាណិជ្ជកម្មផ្សេងៗ។ ៥. Mohammed Salah ក្លិប Liverpool ៥៣លានដុល្លារ កាលពីរដូវកាលមុនអនាគត Salah ហាក់បីស្ថិតក្នុងភាពស្រពេចស្រពិលបន្ទាប់ពីបានផុតកិច្ចសន្យាជាមួយ Liverpool តែទោះជាយ៉ាងរូបគេក៏បានបន្តកុងត្រាថ្មីបន្ថែម ៣ឆ្នាំជាមួយហង្ស់ក្រហម។ Salah នៅ Liverpool រកបានប្រាក់ពលកម្ម ៤សែនអឺរ៉ូក្នុងមួយសប្តាហ៍។ ៦. Erling Haaland ក្លិប Manchester City ៣៩លានដុល្លារ Haaland បានចូលរួមជាមួយក្រុមមេឃខៀវ Manchester City កាលពីដើមរដូវកាល ២០២២-២៣ នេះ ហើយមកដល់ទឹកដីអង់គ្លេសកីឡាករបាល់ទាត់វ័យ ២២ឆ្នាំរូបនេះបានបំបែកកំណត់ត្រាជាច្រើននៅ Premier League។ តែទើជាយ៉ាងណាក្រុម Man City ចុះកិច្ចសន្យាយករូបគេក្នុងតម្លៃមិនជាខ្ពស់ប៉ុន្មានឡើយ ដោយកីឡាកររូបគេនឹងរកបានប្រាក់ចំណូលពី Man City ប្រមាណ ៣៩លានដុល្លារក្នុងមួយរដូវកាល។ ៧. Robert Lewandowski ក្លិប Barcelona ៣៥លានដុល្លារ Lewandowski ជាមធ្យមទទួលបានប្រាក់ឈ្នួលពីក្រុម Barca ចំនួន ៣៥លានដុល្លារក្នុងមួយឆ្នាំ ដែលរូបគេក៏ជាខ្សែប្រយុទ្ធមួយរូបល្បីឈ្មោះខ្លាំងនៅលើពិភពលោក។ រូបគេបានចូលរួមជាមួយក្រុម Barcelona កាលពីដើមរដូវកាលដោយផ្ទេរពី Bayern Munich ក្នុងតម្លៃ ៥០លានអឺរ៉ូ។ ៨. Eden Hazard ក្លិប Real Madrid ៣១លានដុល្លារ ខ្សែបម្រើប្រយុទ្ធរូបនេះបានចូលរួមជាមួយ Real Madrid ក្នុងឆ្នាំ ២០១៩ ហើយរូបគេបានធ្លាក់ទម្រង់លេងយ៉ាងខ្លាំងនៅទឹកដីអេស្ប៉ាញ យ៉ាងណាមិញកីឡាករបាល់ទាត់រូបនេះទទួលបានប្រាក់ចំណូលក្នុងមួយឆ្នាំ ៣១លានដុល្លារពីក្លិប។ ៩. Andres Iniesta ក្លិប Vissel Kobe ជប៉ុន ៣០លានដុល្លារ បន្ទាប់ពីទទួលបានភាពជោគជ័យនៅ Barcelona កីឡាករខ្សែបម្រើវ័យចំណាស់រូបនេះបានផ្លាស់ទៅចូលរួមជាមួយក្លិបប្រទេសជប៉ុនមុនពេលចូលនិវត្តន៍ជាមួយក្លិប Vissel Kobe។ ក្នុងឆ្នាំ ២០២២ ក៏បានបើកលក់ស្បែកជើងដែលជាមាកយ៉េហោផ្ទាល់ខ្លួនដែលមានឈ្មោះថា Capitten។ កីឡាករវ័យចំណាស់រូបនេះរកបានប្រាក់ចំណូល ៣០លានដុល្លារក្នុងមួយឆ្នាំពីតម្លៃពលកម្មក្លិប និងកិច្ចព្រមព្រៀងពាណិជកម្មផ្សេងៗ។ ១០. Kevin De Bruyne ក្លិប Manchester City ២៩លានដុល្លារ De Bruyne ជាខ្សែបម្រើល្អបំផុតមួយនៅលើពិភពលោកសម្រាប់កីឡាករស្រទាប់ជំនាន់មុន ហើយរូបគេក៏ជាកីឡាករល្អបំផុតរបស់ Man City មកដល់បច្ចុប្បន្ន ជាមួយទេសពកោសល្យរបស់គេលើទីលានបានធ្វើឱ្យគេរកបានប្រាក់ចំណូលជាមធ្យម ២៩លានដុល្លារក្នុងមួយឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8072.txt
|
ការប្រកួតវគ្គពាក់កណ្តាលផ្តាច់ព្រ័ត្រជើងទី១ នៃពានរង្វាន់ AFF Cup រវាងម្ចាស់ផ្ទះឥណ្ឌូណេស៊ី និងវៀតណាម នៅថ្ងៃទី៦ ខែមករា ត្រូវបង្កើនការការពារតឹងរឹងជាងមុននៅក្នុងទីលានប្រកួត។ នេះបើតាមការបញ្ជាក់របស់សហព័ន្ធកីឡាបាល់ទាត់អន្តរជាតិ (FIFA) ដោយស្នើឱ្យមានការរៀបចំ និងធានាសុវត្ថិភាពសម្រាប់អ្នកចូលរួម និងកីឡាករ ដ្បិតឥណ្ឌូណេស៊ីបានបង្កបញ្ហាជារឿយៗ។
|
ការប្រកួតជើងទី១ រវាងឥណ្ឌូណេស៊ី និងវៀតណាម នឹងចាប់ផ្តើមនៅម៉ោង៤:៣០រសៀល [ម៉ោងនៅកម្ពុជា] នេះ ដោយដំបូងឡើយត្រូវធ្វើនៅម៉ោង ៧:៣០នាទីយប់។ ដោយមើលឃើញថា ម្ចាស់ផ្ទះឥណ្ឌូណេស៊ីធ្លាប់មានប្រវត្តិបង្កបញ្ហាអំឡុងពេលប្រកួត រហូតដល់មានការដាក់ពិន័យ និងក្រោយមកហាក់ដូចជាបង្ហាញឥរិយាបថមិនសមរម្យពីសំណាក់អ្នកគាំទ្រទៀតនោះ FIFA បានស្នើក្រុមម្ចាស់ផ្ទះបង្កើនសន្តិសុខ តឹងរឹងជាងប្រកួតមុនៗ។ ស្របពេលគ្នានេះ ស្ថាប័នគ្រប់គ្រងកីឡាបាល់ទាត់ពិភពលោក នឹងបញ្ជូនបុគ្គលិកដែលមានបទពិសោធន៍ទៅកាន់ប្រទេសឥណ្ឌូណេស៊ី ដើម្បីតាមដានការប្រកួត ហើយសហព័ន្ធកីឡាបាល់ទាត់អាស៊ី (AFC) នឹងបញ្ជូនមន្ត្រីសន្តិសុខសម្រាប់ការប្រកួតនេះថែមទៀត។ «នឹងមានអ្នកមើលការខុសត្រូវចំនួនពីររូបបន្ថែម ខុសពីការប្រកួតធម្មតា ដែលមិនធ្លាប់មានពីមុនមកសម្រាប់ការប្រកួតពានរង្វាន់តំបន់អាស៊ានឆ្នាំ២០២២នេះ»។ នេះបើតាមការចុះផ្សាយរបស់កាសែត VNexpress។ ការដាក់ការប្រុងប្រយ័ត្ននេះដែរ ក៏ដោយសារថ្មីៗនេះនៅក្នុងកីឡដ្ឋាន Kanjuruhan របស់ឥណ្ឌូណេស៊ី មានអ្នកគាំទ្រ ១៣០ នាក់បានស្លាប់ក្នុងការរត់ជាន់គ្នាអំឡុងពេលការប្រកួតមួយ។ នាជំនួបវគ្គសន្សំពិន្ទុពូល A រវាងឥណ្ឌូណេស៊ី និងថៃ នៅថ្ងៃទី២៩ ខែធ្នូ រថយន្តក្រុងដឹកក្រុមកីឡាបាល់ទាត់ជម្រើសជាតិថៃទៅកាន់កីឡដ្ឋាន Gelora Bung Karno ដែលជាកន្លែងប្រកួតរវាងវៀតណាម និងឥណ្ឌូណេស៊ីនេះដែរ ត្រូវបានឡោមព័ទ្ធ គំរាមកំហែង និងវាយបំបែកកញ្ចក់ឡាន ពីសំណាក់អ្នកគាំទ្រឥណ្ឌូណេស៊ីទៀតផង។ ក្រោយមានហេតុការនេះកើតឡើងចំពោះក្រុមថៃ អ្នកនាំពាក្យសហព័ន្ធកីឡាបាល់ទាត់វៀតណាម (VFF) បានស្នើឱ្យសហព័ន្ធបាល់ទាត់អាស៊ាន និងអ្នករៀបចំការប្រកួតពង្រឹងសន្តិសុខទ្វេដងផងដែរ។ «ការធានាសុវត្ថិភាព និងសុវត្ថិភាពនៃការប្រកួត សម្រាប់ក្រុមក្រៅដីជាការទទួលខុសត្រូវរបស់ម្ចាស់ផ្ទះ»។ នេះជាការបញ្ជាក់របស់ VFF៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8073.txt
|
Arsenal, Barcelona, Napoli, Bayern Munich និង Paris Saint-Germain ស្ថិតនៅកំពូលតារាងនៃលីគកីឡាបាល់ទាត់កំពូលទាំង៥នៅអឺរ៉ុបរៀងខ្លួន ក្រោយឆ្លងកាត់ការប្រកួតបានពាក់កណ្តាលរដូវកាល ២០២២-២៣។
|
Arsenal នាំមុខគូប្រជែងចាប់តាំងពីដើមរដូវកាលមក បន្ទាប់ពីក្រុមដែលដឹកនាំដោយអ្នកចាត់ការទូទៅលោក Mikel Arteta បង្ហាញភាពលេចធ្លោខុសពីរដូវកាលមុខៗ។ ជំនួបចុងក្រោយក្នុងក្របខណ្ឌ Premier League ក្រុមកាំភ្លើងធំយកឈ្នះ Brighton & Hove Albion ក្នុងលទ្ធផល ៤-២។ ឆ្លងកាត់ការប្រកួត១៦លើក Arsenal ចាញ់តែមួយលើកគត់ ក្រៅពីនោះឈ្នះ១៤លើក និងស្មើមួយ មាន៤៣ពិន្ទុស្ថិតនៅកំពូលតារាងលីគកំពូលអង់គ្លេស នាំមុខម្ចាស់ការពារតំណែងជើងឯក Manchester City ចំនួន៧ពិន្ទុ។ Newcastle United ជាក្រុមគួរចាប់អារម្មណ៍ដែរនោះ ស្ថិតនៅលេខ៣មាន៣៤ពិន្ទុ ក្រោយប្រកួត១៧លើក នាំមុខ Manchester United ដែលប្រកួត១៦លើក ចំនួន២ពិន្ទុ។ Nottingham Forest Wolverhampton Wanderers និង Southampton ស្ថិតនៅតំបន់គ្រោះថ្នាក់។ Arsenal ខនកាន់ឈ្នះជើងឯកលីគកំពូលអង់គ្លេស ជិត២០ឆ្នាំមកហើយ ពោលគឺឈ្នះលើកចុងក្រោយនៅរដូវកាល ២០០៣-០៤។ តាមរយៈទម្រង់លេងដ៏អស្ចារ្យ របស់លោក Arteta ក្រុមកាំភ្លើងធំទំនងជាអាចដណ្តើមបានជើងឯកជាថ្មីនៅរដូវកាល ២០២២-២៣នេះ។ Barcelona បើទោះជាបើករដូវកាលធ្វើមិនបានល្អ និងថែមទាំងធ្លាក់ពី UEFA Champions League ត្រឹមវគ្គចែកពូល ប៉ុន្តែក្រុមដឹកនាំដោយលោក Xavi Hernandez នៅឈរកំពូលតារាង La Liga ក្រោយឆ្លងកាត់ការប្រកួត១៥លើក។ ឈរកំពូលតារាងលីគកំពូលអេស្ប៉ាញ ប៉ុន្តែក្រុមរហស្សនាមអ្នកមានបុណ្យ មានពិន្ទុស្មើម្ចាស់ការពារជើងឯក Real Madrid ៣៨ពិន្ទុដូចគ្នា។ Barca និង Real Madrid ឈ្នះ១២លើក ចាញ់១ និងស្មើ២ដូចគ្នា ដោយខុសតែចំនួនគ្រាប់ស៊ុតបញ្ចូលទីប៉ុណ្ណោះ។ Real Sociedad ស្ថិតនៅចំណាត់ថ្នាក់ទី៣ មាន២៩ពិន្ទុ ខណៈ Atletico Madrid ឈរលេខ៤ រកបាន២៧ពិន្ទុ ក្រោយឆ្លងកាត់ការប្រកួត១៥លើកដូចគ្នា។ Sevilla, Cardiz និង Elche ស្ថិតនៅតំបន់ត្រូវកាត់ចោល។ នៅលីគកំពូលអ៊ីតាលី Serie A ឯណោះវិញ Napoli បានបង្ហាញភាពខ្លាំងរបស់ខ្លួននៅរដូវកាលនេះ ដោយឈរនៅកំពូលតារាង និងនាំមុខគូប្រជែងចំនួន៨ពិន្ទុ ពីការប្រកួត១៥លើក។ Napoli ដែលដឹកនាំដោយអ្នកចាត់ការទូទៅលោក Luciano Spalletti មិនទាន់ស្គាល់ចាញ់នោះឡើយនៅ១៥ប្រកួតក្នុងលីគ ក្នុងនោះឈ្នះ១៣លើក និងស្មើ២ មាន៤១ពិន្ទុ នាំមុខគូប្រជែង AC Milan ដែលស្ថិតនៅលេខពីរដែលរកបាន៣៣ពិន្ទុ។ Juventus ឈរលេខ៣មាន៣១ពិន្ទុ នាំមុខក្រុមលេខ៤ Lazio មួយពិន្ទុ។ Cremonese, Sampdoria និង Verona ប្រឈមត្រូវកាត់ចេញទៅលីគទីពីររដូវកាលក្រោយ។ ក្រុមខ្លាំង Bayern Munich និងជាក្រុមត្រូវការពារតំណែងជើងឯក Bundesliga កំពុងនាំមុខគេក្នុងតារាងពិន្ទុ រដូវកាល ២០២២-២៣នេះ។ ឆ្លងកាត់១៥ប្រកួតរួចមក ក្រុមដែលដឹកនាំដោយអ្នកចាត់ការទូទៅលោក Julian Nagelsmann បរាជ័យតែមួយលើកគត់ ក្រៅពីនោះឈ្នះ១០ និងស្មើ៤លើក រកបាន៣៥ពិន្ទុ នាំមុខគូប្រជែង Freiburg ចំនួន៤ពិន្ទុ។ RB Leipzig ឈរលេខ៣មាន២៨ពិន្ទុ និងក្រុមលេខ៤ Eintracht Frankfurt មាន២៧ពិន្ទុ។ VfB Stuttgart ស្ថិតននៅតំបន់ជម្រុះ play-off ខណៈ Bochum និង Schalke 04 នៅតំបន់ត្រូវកាត់ចេញ។ Paris Saint-Germain ដែលបរាជ័យលើកដំបូងក្រោមថ្វីជើង Lens ក្នុងការប្រកួតលីគកំពូលបារាំងរដូវកាល ២០២២-២៣នេះ នៅតែរក្សាចំណាត់ថ្នាក់កំពូលតារាងដដែល។ ឆ្លងកាត់ការប្រកួត១៧លើក ម្ចាស់ការពារតំណេងជើងឯក Ligue 1 រកបាន៤៤ពិន្ទុ តាមពីក្រោយដោយ Lens ដែលមាន៤០ពិន្ទុ។ Marseille ស្ថិតនៅចំណាត់ថ្នាក់ទី៣ មាន៣៣ពិន្ទុ ស្មើក្រុមលេខ៤ AS Monaco។ Brest, Auxerre, Strasbourg និង Angers ស្ថិតនៅតំបន់គ្រោះថ្នាក់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8074.txt
|
Lionel Messi ខ្សែប្រយុទ្ធឆ្នើមក្រុមអាហ្សង់ទីន នៅថ្ងៃទី២១ ខែធ្នូ បានធ្វើដំណើរទៅកាន់ផ្ទះកំណើតរបស់ដែលស្ថិតនៅក្នុងទីក្រុង Rosario ប្រទេសអាហ្សង់ទីនក្រោយជួយក្រុមឈ្នះពាន FIFA World Cup លើកទី៣ និងលើកដំបូងសម្រាប់អាជីពក្នុងអាជីព។ Messi ទទួលបានការស្វាគមន៍យ៉ាងកក់ក្តៅពីសំណាក់អ្នកអ្នកគាំទ្រជាច្រើននាក់នៅពីមុខផ្ទះផ្ទាល់ខ្លួនរបស់គេ ទោះគ្មានវត្តមានពាន World Cup ទៅជាមួយ។
|
ខ្សែប្រយុទ្ធវ័យ ៣៥ឆ្នាំ អំឡុងការប្រកួតយកឈ្នះបារាំង រូបគេបានស៊ុតគ្រាប់បាល់ពីគ្រាប់ឱ្យអាហ្សង់ទីនក្នុងការប្រកួតខណៈមិត្តរួមក្រុមដែលរស់នៅក្នុងទីក្រុងកំណើតតែមួយនោះគឺ Angel Di Maria ជាអ្នកស៊ុតគ្រាប់ទី២ មុន ការប្រកួតរយៈពេល ១២០នាទីបញ្ចប់ដោយលទ្ធផលស្មើ ៣-៣ និងពេលអាហ្សង់ទីនប្រជែងឈ្នះបារាំងដោយបាល់កាត់សេចក្តី ១១ម៉ែត្រលទ្ធផល ៤-២។ ការប្រកួតធ្វើឡើងក្នុងកីឡដ្ឋាន Lusail Iconic ប្រទេសកាតាថ្ងៃទី១៨ ខែធ្នូ។ ជាមួយពានរង្វាន់ World Cup លើកទី៣ ក្នុងប្រវត្តិសាស្រ្តក្រុមអាហ្សង់ទីនទាំងមូលបានធ្វើដំណើរទៅកាន់ទីក្រុង Buenos Aires នៃប្រទេសកំណើតដើម្បីធ្វើពិធីដង្ហែពានរង្វាន់បង្ហាញទៅកាន់អ្នកគាំទ្រជាង៤លាននាក់ដែលរង់ចាំទទួលស្វាគមន៍នៅតាមដងផ្លូវ។ តែទោះជាយ៉ាងណាអំឡុងក្បួនដង្ហែដែលធ្វើឡើងក្នុងថ្ងៃទី២០ ខែធ្នូ នោះបានកើតឡើងត្រឹមតែរយៈពេលខ្លីតែប៉ុណ្ណោះដោយគម្រោងនៃការដង្ហែត្រូវបង្ខំចិត្តបញ្ឈប់ភ្លាមៗដោយសារបារម្ភបង្កគ្រោះថ្នាក់ពីសំណាក់អ្នកគាំទ្រប៉ុនប៉ង់ឡើងមកលើរថយន្តក្រុងដឹកកីឡាករ និងផ្សេងទៀតបានលោមព័ទក្បួនរថយន្ត។ នាពិធីដង្ហែពានរង្វាន់នោះក្រុមកីឡាករនិងគ្រូបង្វឹកត្រូវបានតម្រូវឱ្យផ្លាស់ប្តូរការធ្វើដំណើរតាមរថយន្តទៅកាន់ឧទ្ធម្ភាគចក្រវិញ ដើម្បីអាចជួយឱ្យកីឡាករបានបន្តអបអរពានរង្វាន់ជាមួយអ្នកគាំទ្រដែលរង់ចាំត្រង់ចំណុចវិមានឯករាជ្យ The Obelisco ។ អ្នកគាំទ្ររាប់រយនាក់បានស្រែកច្រៀងសម្រាប់ Messi និងក្រុមជម្រើសជាតិអាហ្សង់ទីនខណៈក្រុមមន្ត្រីប៉ូលិសបានព្យាយាមការពារសន្តិសុខដល់ម្ចាស់ពាន Ballon d’Or ៧សម័យ ពេលរូបគេកំពុងធ្វើដំណើរចូលក្នុងផ្ទះ។ ដោយឡែក ការធ្វើដំណើរមកកាន់ទីក្រុង Rosario ជាទីក្រុងកំណើតរបស់ Messi ដោយគ្នានពាន World Cup មកជាមួយរូបគេឡើយ ប៉ុន្តែរូបគេនៅតែទទួលបានការគាទ្រដ៏ច្រើនលើសលុប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8075.txt
|
ប្រធានាធិបតីបារាំងលោក អេម៉ានុយអ៊ែល ម៉ាក្រុង នៅតែប្រកាន់ជំហរក្នុងការធ្វើដំណើរទៅកាន់ប្រទេសកាតា ដើម្បីគាំទ្រក្រុមជម្រើសជាតិបារាំងប្រកួតវគ្គផ្តាច់ព្រ័ត្រ FIFA World Cup ទល់អាហ្សង់ទីន។ ការអះអាងរបស់លោកម៉ាក្រុង បន្ទាប់ពីកាតាត្រូវបានចោទពីបទប្រព្រឹត្តិអំពើពុករលួយជាមួយអ្នកនយោបាយអឹរ៉ុប នាកិច្ចប្រជុំមេដឹកនាំអឺរ៉ុបនៅព្រុចសែល។
|
លោក ម៉ាក្រុង មានវត្តមានរួចហើយក្នុងការប្រកួតវគ្គពាក់កណ្តាលផ្តាច់ព្រ័ត្រដែលបារាំងឈ្នះម៉ារ៉ុក ២-០ នៅថ្ងៃទី១៥ មុនពេលធ្វើដំណើរទៅកាន់ទីក្រុងព្រុចសែល ប្រទេសបែលហ្ស៊ិក ដើម្បីចូលរួមកិច្ចប្រជុំកំពូលរបស់សហភាពអឺរ៉ុប។ ការធ្វើដំណើររបស់លោក ម៉ាក្រុង ទៅកាន់ប្រទេសកាតា ជាមួយវត្តមាននៅកៅអី VIP និងបន្ទាប់មកលោកចូលក្នុងបន្ទប់ផ្លាស់សម្លៀកបំពាក់ដើម្បីអបអរបារាំងទទួលបានជ័យជម្នះលើម៉ារ៉ុក ទទួលបានការរិះគន់ជាច្រើនពីសំណាក់គូប្រជែងរបស់ខ្លួន ដែលជាអ្នកនយោបាយបារាំង។ ស្របពេលប្រធានាធិបតីបារាំងនៅព្រុចសែល ប៉ូលីសបែលហ្ស៊ិកដែលស៊ើបអង្កេតការចោទប្រកាន់ថាកាតាបានផ្តល់សំណូកដល់អ្នកនយោបាយអឺរ៉ុប បានចាប់ខ្លួនសមាជិកសភាអឺរ៉ុបម្នាក់ និងសហការី៣នាក់ផ្សេងទៀតជុំវិញបទចោទពុករលួយ។ យ៉ាងណាក៏ដោយ កាតាបដិសេធរាល់ការចោទខាងលើនេះ។ លោក ម៉ាក្រុង បានប្រាប់អ្នកយកព័ត៌មាននៅទីក្រុងព្រុចសែល ទីដែលលោកទៅប្រជុំសហភាពអឺរ៉ុប អំពីដំណើរទៅកាតាថា៖«ខ្ញុំពិតជាមានផាសុកភាពនៅទីនោះ។ កាលពីបួនឆ្នាំមុន ខ្ញុំបានគាំទ្រក្រុមបារាំងនៅរុស្ស៊ី ហើយឆ្នាំនេះខ្ញុំនឹងនៅតែគាំទ្រពួកគេនៅកាតា»។ ប្រធានាធិបតីបារាំងវ័យ៤៤ឆ្នាំ គ្រោងនឹងត្រឡប់ទៅទីក្រុងដូហាវិញនៅថ្ងៃទី១៨ ដើម្បីទស្សនាការប្រកួតរវាងម្ចាស់ការពារជើងឯក ទល់អាហ្សង់ទីនក្នុងវគ្គផ្តាច់ព្រ័ត្រ World Cup ឆ្នាំ២០២២ បើទោះមានការចោទគ្នាយ៉ាងនេះក្តី។ នៅមុនជំនួបវគ្គផ្តាច់ព្រ័ត្រ World Cup នៅថ្ងៃទី១៨ ខែធ្នូ ម្ចាស់ផ្ទះកាតារងការចោទពីបទពុករលូយ និងសើរើជំវិញច្បាប់ការងារ លើពលករចំណាកស្រុក ក៏ដូចជាចំនួនអ្នកស្លាប់អំឡុងការសាងសង់កីឡដ្ឋានដែលទាក់ទងនឹងការប្រកួតបាល់ទាត់ពិភពលោកឆ្នាំ២០២២នេះ។ ស្របពេលមានការរិះគន់កាតា ក៏មានអ្នកសរសើរប្រទេសអារ៉ាប់មួយនេះ រៀបចំការប្រកួត FIFA World Cup បានល្អផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8076.txt
|
ក្រុមគ្រួសារវីរបុរសបាល់ទាត់ប្រេស៊ីលលោក Pele ថ្ងៃទី២៥ ខែធ្នូ បានប្រមូលផ្តុំគ្នានៅក្នុងមន្ទីពេទ្យ Albert Einstein នៃទីក្រុង Sao Paulo ប្រទេសប្រេស៊ីល ជាទីកន្លែងដែលវីរបុរសដ៏អស្ចារ្យប្រចាំពិភពលោកវ័យ ៨២ឆ្នាំ បានសម្រាកព្យាបាលជំងឺមហារីក។ ក្រុមគ្រួសារ Pele បានចំណាយពេលបុណ្យណូអែលក្នុងមន្ទីពេទ្យ។
|
បើតាមរបាយការណ៍នៃការព្យាបាលរបស់វេជ្ជបណ្ឌិតនៃមន្ទីពេទ្យ Sao Paulo បាននិយាយថា ជំងឺមហារីករបស់លោក Pele បានវិវត្តស្ថិតក្នុងស្ថានភាពដ៏គួរឱ្យបារម្ភ ដោយតម្រូវឱ្យមានការថែទាំងកាន់ច្រើនទាក់ទងនឹងមុខងារខ្សោយតម្រងនោម និងបេះដូង។ «ស្ទើរតែទាំងអស់គ្នា រីករាយបុណ្យណូអែល ការដឹងគុណ ការស្រលាញ់ ការរួបរួមគ្នា ក្រុមគ្រួសារ ខ្លឹមសារនៃបុណ្យណូអែល។ យើងអរគុណសម្រាប់ការស្រលាញ់និងការព្រួយបារម្ភដែលអ្នកទាំងអស់បានផ្ញើមក។»។ នេះបើតាមការសរសេរបង្ហោះលើបណ្តាញសង្គម Instagram ជាមួយរូបភាពក្នុងបន្ទប់មន្ទីពេទ្យពីសំណាក់អ្នកស្រី Kely Nascimento កូនស្រីរបស់លោក Pele។ វីរបុរសបាល់ទាត់ប្រេស៊ីលដែលធ្លាប់បានឈ្នះពានរង្វាន់ World Cup ៣លើក ជាមួយក្រុមជម្រើសជាតិប្រេស៊ីល មួយរយៈពេលចុងក្រោយ បានចំណាយពេលវេលាព្យាបាលជំងឺដុំសាច់ក្នុងពោះវៀន នាមន្ទីរពេទ្យ Israelita Albert Einstein ក្នុងទីក្រុង Sao Paulo។ លោក Pele វ័យ ៨២ឆ្នាំ មានជំងឺមហារីកពោះវៀនតាំងពីឆ្នាំ ២០២១ ហើយលោកក៏បានវះកាត់យកដុំសាច់ក្នុងខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8077.txt
|
ជំនួបដណ្តើមចំណាត់ថ្នាក់លេខ៣ នៃពានរង្វាន់ FIFA World Cup 2022 នឹងធ្វើឡើងក្នុងរាត្រីថ្ងៃទី១៧ ខែធ្នូ នេះហើយ ដោយក្រូអាស៊ី ត្រូវប៉ះម៉ារ៉ុក នៅវេលាម៉ោង១០យប់នេះ។ នេះជាការប៉ះគ្នាលើកទី២ ក្នុងព្រឹត្តិការណ៍តែមួយ មុនចាកចេញពីប្រទេសកាតា។
|
ក្រុមជើងឯករងឆ្នាំ ២០១៨ ក្រូអាស៊ីត្រូវបង្ហាញខ្លួនក្នុងការប្រកួតជាថ្មីម្តងទៀតក្នុងប្រទេសកាតា ក្រោយពួកគេបានប្រកួតចាញ់អាហ្សង់ទីន ៣-០ នៅវគ្គពាក់កណ្តាលផ្តាច់ព្រ័ត្រ កាលពីថ្ងៃទី១៣ ខែធ្នូ។ ចំណែកម៉ារ៉ុកបានបង្ហាញរឿងរ៉ាវដ៏អស្ចារ្យរបស់ពួកគេជាច្រើនចាប់តាំងពីវគ្គចែកពូលមកដល់វគ្គ ១/២ផ្តាច់ព្រ័ត្រ ប៉ុន្តែប៉ះបារាំងពួកគេហាក់បីដូចគ្មានឱកាសដាក់សម្ពាធបាន រហូតធ្វើឱ្យរបូតគ្រាប់បាល់ ២គ្រាប់ទៅបារាំង។ ជំនួបដណ្តើមលេខ៣ រវាងក្រូអាស៊ី និងម៉ារ៉ុកនេះជាការវិលជួបគ្នាសារជាថ្មីក្នុង World Cup 2022 ដោយក្រុមទាំងពីរបានស្ថិតនៅក្នុងពូល F ដូចគ្នាអំឡុងការប្រកួតវគ្គចែកពូល។ ម៉ារ៉ុកបញ្ចប់តំណែងលេង១ កំពូលតារាង ខណៈក្រូអាស៊ីជាក្រុមឈរនៅលេខ២ នៃពូល F។ និយាយឱ្យចំទៅ ការប្រកួតនេះនឹងក្លាយជារឿងមួយដ៏ពិបាកសម្រាប់ក្រុមទាំងពីរក្នុងការក្រោកឈរប្រជែងគ្នា ក្រោយពួកគេទទួលបានអារម្មណ៍សោកស្តាយតាំងពីការប្រកួតវគ្គពាក់កណ្តាលផ្តាច់ព្រ័ត្ររួចមករៀងៗខ្លួន។ សម្រាប់ការប្រកួតដណ្តើមចំណាត់ថ្នាក់លេខ៣ នឹងត្រូវធ្វើឡើងនៅក្នុងកីឡដ្ឋាន Khalifa International នាទីក្រុង Ar-Rayyan រដ្ឋធានីដូហា។ នេះក្លាយជាការប៉ះគ្នាលើកទី៣ ហើយសម្រាប់ក្រូអាស៊ី និងម៉ារ៉ុក ដោយការជួបគ្នា ២លើកមុន ក្នុងឆ្នាំ ១៩៩៦ ក្រូអាស៊ីឈ្នះ និងឆ្នាំ ២០២២ ក្នុងវគ្គចែកពូល World Cup 2022 ក្រុមទាំងពីរស្មើគ្នា។ ស្ថិតិ ៥ប្រកួតចុងក្រោយនៃក្រុមទាំង ក្រូអាស៊ីរកបានជ័យជម្នះ ៣លើក ស្មើ១ និងចាញ់១ ចំណែកម៉ារ៉ុកឈ្នះ៤ លើក និងចាញ់១ សុទ្ធសឹងតែជាការប្រកួតក្នុង World Cup ទាំងអស់។ សម្រាប់បញ្ហារបួសរបស់ក្រូអាស៊ីមុនប្រកួតមកដល់ កីឡាករ Marcelo Brozovic នឹងត្រូវអវត្តមានដោយរងរបួស ចំណែក Josko Gvardiol ក៏រងរបួស។ រីឯម៉ារ៉ុកវិញប្រធានក្រុម Romain Saiss អាចនឹងត្រូវអវត្តមានព្រោះរបួស រួមជាមួយកីឡាករសំខាន់ៗដូចគ្នា Nayef Aquerd និង Noussair Mazraouis ក៏មានបញ្ហារបួសដូចគ្នា។ ក្រូអាស៊ីរាត្រីនេះត្រូវបញ្ចៀសបរាជ័យជាថ្មីរបស់ខ្លួនទល់ម៉ារ៉ុក ខណៈ៥ប្រកួតចុងក្រោយមកនេះក្រូអាស៊ីត្រូវគូប្រកួតស៊ុតចូលទាំង ៦ប្រកួតតាំងពីវគ្គចែកពូលមក។ ចំណែកម៉ារ៉ុកវិញបញ្ហាកីឡាកររបួសធ្វើឱ្យពួកគេបានបាត់បង់កម្លាំងសំខាន់ៗដើម្បីទប់ទល់ក្នុងការប្រកួត។ ការប្រកួតដណ្តើមលេខ៣ ចំនួន ១៩ប្រកួតដែលកើតឡើងនៅ World Cup គឺភាគច្រើនឈានដល់ការស៊ុតបាល់កាត់សេចក្តី ១១ម៉ែត្រ ក្នុងនោះមានតែការប្រកួតមួយប៉ុណ្ណោះរវាងបារាំង និងបែលហ្ស៊ិកឆ្នាំ ១៩៨៦ ដែលបញ្ចប់ត្រឹមវគ្គបន្ថែម ១៥នាទី ២ដង។ មុនការប្រកួតមកដល់បើតាមសម្តីលោក Zlatko Dalic បាននិយាយដូច្នេះថា៖«នេះជាការប្រកួតផ្តាច់ព្រ័ត្រដ៏ធំសម្រាប់យើង វាមិនមែនតូចឡើយ តែក៏ជាប្រកួតដ៏ធំមួយសម្រាប់ម៉ារ៉ុកដូចគ្នា។»។ ចំណែក Walid Regragui គ្រូបង្វឹកម៉ារ៉ុកវិញថាខ្លួននៅតែជឿជាក់ថាការប្រកួតទល់ក្រូអាស៊ី កូនក្រុមនៅតែធ្វើបានល្អ បើទោះបីកំពុងតែជួបបញ្ហាច្រើនយ៉ាងណាក្តី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8078.txt
|
អាវផាយស្បៃបែបប្រពៃណីអារ៉ាប់ (Bisht) ត្រូវបាន Lionel Messi ប្រធានក្រុមជម្រើសជាតិអាហ្សង់ទីនពាក់ដើម្បីទទួលពាន FIFA World Cup 2022។ អាវផាយស្បៃនេះ ត្រូវបានពាក់លើឥស្សរជនល្បីឈ្មោះ ដូចជាខ្សែរាជវង្ស បព្វជិត ឬក៏ត្រូវពាក់ក្នុងពិធីសំខាន់លំដាប់កំពូល និងពិធីអាពាហ៍ពិពាហ៍ជាដើម។ Messi ត្រូវបានប្រជាជនអារ៉ាប់លើកតម្កើង បន្ទាប់ពីជួយអាហ្សង់ទីន ឈ្នះបារាំង ក្នុងព្រឹត្តិការណ៍ World Cup កាលពីថ្ងៃទី១៨ ខែធ្នូ ឆ្នាំ២០២២ នៅកាតា។
|
កីឡាករ Lionel Messi ទំនងជាត្រូវបានផ្ដល់កិត្តិយសយ៉ាងខ្លាំងពីប្រជាជនអារ៉ាប់ ដោយ Bisht ត្រូវបានពាក់លើខ្លួនកីឡាកររូបនេះ ក្នុងពេលទទួលពានរង្វាន់ FIFA World Cup កាលពីថ្ងៃទី១៨ ខែធ្នូ។ អាវស្បៃខាងក្រៅពណ៌ខ្មៅ គឺជាសម្លៀកបំពាក់ប្រពៃណីបុរសនៅក្នុងពិភពអារ៉ាប់ ដែលជារឿយៗត្រូវបានពាក់សម្រាប់ឱកាសពិសេស សម្រាប់ជនកំពូលផ្សេងៗ ដូចជាអាពាហ៍ពិពាហ៍ជាដើម។ ម្យ៉ាងវិញទៀត Bisht ត្រូវបានពាក់ដោយរាជវង្ស ដែលទាក់ទងនិងបព្វជិត មន្ដ្រី ឬឥស្សរជនណាមួយ។ នេះ គឺជាការប្រកួត World Cup លើកដំបូងនៅក្នុងពិភពអារ៉ាប់ ហើយក៏ជាលើកទីមួយ ដែលអ្នកគាំទ្របានឃើញសម្លៀកបំពាក់ចូលរួមក្នុងការប្រារព្ធពិធីផ្ដល់ពានរង្វាន់ និងពិធីបិទ World Cup 2022។ នេះ ក៏ជាលើកទីមួយ ដែលសម្លៀកបំពាក់ប្រពៃណីត្រូវពាក់លើប្រធានក្រុមម្ចាស់ជើងឯក ហើយក៏ជាតារាបាល់ទាត់ដ៏ល្បីល្បាញទូទាំងពិភពលោក។ ម្ចាស់ពានរង្វាន់ Ballon d'Or ប្រាំពីរសម័យ Lionel Messi ត្រូវបានលោក Gianni Infantino ប្រធាន FIFA និងព្រះអង្គម្ចាស់ Tamim bin Hamad Al Thani នៃប្រទេសកាតា (Emir of Qatar) បានប្រគល់រង្វាន់ជូនដោយផ្ទាល់ ដោយអាវស្បៃពណ៌ខ្មៅ ត្រូវបានផ្តល់ដោយ Emir របស់កាតាផ្ទាល់។ គួរបញ្ជាក់ផងដែរថា កីឡាករវ័យ ៣៥ឆ្នាំរូបនេះ បានដើរតួរយ៉ាងសំខាន់ចំពោះការប្រកួតជាមួយជម្រើសជាតិបារាំង ក្នុងវគ្គផ្ដាច់ព្រ័ត្រ ដោយស៊ុតបញ្ចូលទីបានពីរដង និងបើកការស៊ុតបញ្ចូលទីក្នុងការស៊ុតបាល់កាត់សេចក្ដី ១១ម៉ែត្រ ឈ្នះ ៤-២ បន្ទាប់ពីការប្រកួតពេញម៉ោង បានបញ្ចប់ទៅត្រឹមលទ្ធផលស្មើ ៣-៣ និងការប្រកួតថែម ម៉ោង ១៥នាទី ២ដង។ Lionel Messi បានឈ្នះរង្វាន់កីឡាករល្អប្រចាំការប្រកួត (Player of the Match) និង កីឡាករល្អប្រចាំព្រឹត្តិការណ៍ (Player of the Tournament) បន្ទាប់ពីផ្លុំកញ្ចែចុងក្រោយ ដើម្បីដាក់ត្រាលើការប្រកួតជានិមិត្តរូបពិតប្រាកដសម្រាប់ខ្លួនគាត់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8079.txt
|
ក្រុមកាំភ្លើងធំ Arsenal វិលត្រលប់មកកាន់ការប្រកួតក្របខណ្ឌ Premier League ដោយបន្តភាពខ្លាំងរបស់ខ្លួននៅដដែល ដោយបានបំបាក់ក្រុមភ្ញៀវ West Ham United ក្នុងទឹកដីកីឡដ្ឋាន Emirates ក្នុងលទ្ធផល ៣-១ ។ Arsenal បន្តនាំមុខកំពូលតារាង មានពិន្ទុដាច់ក្រុមលេខ២ ដល់ទៅ ៧ពិន្ទុដដែល។
|
ក្រុមកីឡាករវ័យក្មេងកំពុងមានទេព្យកោសល្យល្អៗ បានបង្ហាញការចាប់អារម្មណ៍ និងភាពទាក់ទាញខ្លាំងក្រោមការដឹកនាំរបស់លោក Mikel Arteta ជាអ្នកចាត់ការទូទៅ ខណៈកាន់លោក Arsene Wenger ក៏បានអង្គុយទស្សនាការប្រកួតនេះដែរ។ លោក Wenger បានវិលត្រលប់មកកាន់ទឹកដី Emirates លើកដំបូង ចាប់តាំងពីបានប្រកាសលាលែងពីតំណែងអ្នកចាត់ការក្រុមកាលពីឆ្នាំ ២០១៨ ក្រោយដឹកនាំបានរយៈពេល ២២ឆ្នាំ។ កីឡាករ Bukayo Saka, Gabriel Martinelli និង Eddie Nketiah របស់ Arsenal បាននាំជ័យជម្នះមកកាន់ក្រុម ក្រោយពេលកីឡាករ Said Benrahma ស៊ុតនាំមុខមុនឱ្យ West Ham។ ជ័យជម្នះបានជួយឱ្យ Arsenal រក្សាកំណត់ត្រាឈ្នះការប្រកួតលីគកំពូលអង់គ្លេសជាជំនួបក្នុងទឹកដីកីឡដ្ឋាន Emirates ឱ្យស្ថិតនៅ ១០០ភាគរយដដែល ដោយពួកគេមាន ៤០ពិន្ទុនាំមុខនៅកំពូលតារាង ពីការប្រកួតចំនួន ១៥លើក។ ចំណាត់ថ្នាក់បណ្ណោះអាសន្ន កាំភ្លើងធំនាំមុខក្រុមលេខ២ Newcastle United ដាច់ ៧ពិន្ទុ ដែលជាក្រុមលេងបានចំនួន ១៦ប្រកួត ខណៈក្រុម Manchester City ឈរលេខ៣ មាន៣២ពិន្ទុលេងបានត្រឹមសប្តាហ៍ទី១៤។ ចំណែក Newcastle United ឈានជើងឡើងមកកាន់ចំណាត់ថ្នាក់លេខ២ បណ្ណោះអាសន្នលើ Man City ក្រោយបំបាក់ក្រុមម្ចាស់ផ្ទះ Leicester City ដែលដឹកនាំដោយលោក Brendan Rodgers លទ្ធផល ៣-០។ ចាប់ផ្តើមការប្រកួតមិនដល់ ២នាទីផងនោះ Newcastle ទទួលបានបាល់ពិន័យ ១១ម៉ែត្រតែម្តងពីក្រុមម្ចាស់ផ្ទះ ដោយកីឡាករខ្សែការពារ Daniel Amartey បានបង្កកំហុសពីការបង្ហាញខ្លួនក្នុងការប្រកួតដ៏អាក្រក់របស់គេ។ កីឡាករ Chris Wood ស៊ុតបំប៉ោងសម្រេចសំណាញ់ទីនាទី៣ មុន Miguel Almiron បន្ថែមគ្រាប់ទី២ នាទី៧ យ៉ាងឆាប់រហ័ស និងគ្រាប់ទី៣ រកបានដោយ Joelinton នាទី៣២។ ការប្រកួតវគ្គទីពីរគ្មានលទ្ធផលប្រែប្រួលឡើយ។ ខាងក្រោមនេះជាលទ្ធផលការប្រកួតរបស់គូដទៃផ្សេងទៀត៖ Brentford ស្មើ ២-២ Tottenham Hotspur Southampton ចាញ់ Brighton & Hove Albion ៣-១ Everton ចាញ់ Wolverhampton Wanderers ២-១ Crystal Palace ចាញ់ Fulham ៣-០ Liverpool ឈ្នះ Aston Villa ៣-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_808.txt
|
អ្នកទោស វ័យ២២ឆ្នាំម្នាក់នៅពន្ធនាគារខេត្តបន្ទាយមានជ័យ បានស្លាប់ដោយសារជំងឺបេះដូង និងខ្វះអុកស៊ីសែន ទៅចិញ្ចឹមខួរក្បាល អំឡុងពេលសម្រាកព្យាបាលនៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី។ នេះបើតាមលិខិតបំភ្លឺរបស់ពន្ធនាគារខេត្តបន្ទាយមានជ័យ ចេញថ្ងៃទី២៣ មីនា។
|
ការចេញលិខិតបំភ្លឺរបស់ពន្ធនាគារខេត្តបន្ទាយមានជ័យ ពាក់ព័ន្ធនឹងការស្លាប់ពិរុទ្ធជនខាងលើ ដោយសារ មានអ្នកប្រើប្រាស់មួយចំនួន ចោទជាចម្ងល់ លើមន្ត្រីពន្ធនាគារ មិនព្រមបញ្ជូនអ្នកទោសដែលមានជំងឺទៅមន្ទីរពេទ្យ ទុករហូតដល់ឈឺធ្ងន់ធ្ងរ។ ភាគីពន្ធនាគារខេត្ត អះអាងថា រយៈពេលជាងមួយឆ្នាំ ដែលពិរុទ្ធជន ខាងលើជាបឃុំ ពុំធ្លាប់មានជំងឺឡើយ។ យ៉ាងណាក្ដី នៅថ្ងៃទី២០ មីនា ពិរុទ្ធជនរូបនេះ មានអាការៈមិនស្រួលខ្លួន ហើយភ្លាមៗនោះ មន្ត្រីគ្រប់គ្រងអគារពន្ធនាគារ ក៏បញ្ជូនអ្នកទោសរូបនេះ ទៅប៉ុស្តិ៍សុខភាព។ មន្ត្រីពេទ្យប៉ុស្តិ៍សុខភាព ពិនិត្យឃើញ ពិរុទ្ធជន មានសភាពហត់ខ្លាំង ពិបាកដកដង្ហើម ចុកឆ្អល់ដង្ហើម ក្អួត និងស្វាយចុងដៃចុងជើង។ បន្ទាប់ពីឃើញអ្នកទោសមានសភាពបែបនេះ មន្ត្រីពន្ធនាគារ ក៏បញ្ជូនអ្នកជំងឺទៅសង្គ្រោះបន្ទាន់ភ្លាមៗ នៅមន្ទីរពេទ្យមិត្តភាពកម្ពុជា-ជប៉ុន នាម៉ោង១១និង៣០នាទីព្រឹក។ ១០នាទីក្រោយ អ្នកជំងឺ ក៏បានទៅដល់ពេទ្យ ហើយមន្ត្រីពន្ធនាគារ ក៏ទាក់ទងទៅសាច់ញាតិអ្នកទោស។ សម្រាកនៅពេទ្យ បានមួយថ្ងៃ អ្នកទោសក៏ស្លាប់ ដោយសារជំងឺបេះដូង និងខ្វះអុកស៊ីសែន។ ពន្ធនាគារខេត្តបន្ទាយមានជ័យ បញ្ជាក់បន្ថែមពីមូលហេតុដែលអ្នកទោសស្លាប់បែបនេះ៖ «អំឡុងពេលសម្រាកព្យាបាលនៅមន្ទីរពេទ្យពិរុទ្ធជនរូបនេះ ពុំបានធូរស្រាល ក៏បានស្លាប់នៅម៉ោង១១និង៤០នាទីព្រឹក ថ្ងៃទី២១ ខែមីនា ឆ្នាំ២០២៥ នៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបូរី ដោយសារ ជំងឺបេះដូង និងខ្វះអុកស៊ីសែនទៅចិញ្ចឹមខួរក្បាល»។ ហេតុនេះ ខាងពន្ធនាគារខេត្តបន្ទាយមានជ័យ បដិសេធទាំងស្រុង ពាក់ព័ន្ធនឹងព័ត៌មានណា ដែលចោទប្រកាន់ខុសពីការបកស្រាយខាងលើ។ ពន្ធនាគារខេត្តបន្ទាយមានជ័យ ចាត់ទុកការផ្សាយព័ត៌មាន ដែលខុសពីការបកស្រាយនេះ ជាព័ត៌មានបំភ្លើស ធ្វើឱ្យប៉ះពាល់កិត្តិយសអង្គភាពពន្ធនាគារ។ អ្នកទោសដែលស្លាប់ខាងលើ ត្រូវបានឃុំខ្លួនកាលពីថ្ងៃទី២៣ ខែធ្នូ ឆ្នាំ២០២៣ ពីបទកាន់កាប់ ឬដឹកជញ្ជូនអាវុធដោយគ្មានការអនុញ្ញាត និងបទហិង្សាដោយចេតនា, លួច និងប្រើប្រាស់សារធាតុញៀនខុសច្បាប់។ ពិរុទ្ធជនរូបនេះ មានទោស៣ឆ្នាំ ហើយអនុវត្តទោសបាន ១ឆ្នាំ ២ខែ ២៨ថ្ងៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8080.txt
|
បារាំងបង្កើតប្រវត្តិសាស្ត្រសារជាថ្មីឡើងទៅកាន់វគ្គផ្តាច់ព្រ័ត្រជួបអាហ្សង់ទីនដែលកំពុងរង់ចាំ ក្រោយយកឈ្នះការប្រកួតលើម៉ារ៉ុក នៃវគ្គពាក់កណ្តាលផ្តាច់ព្រ័ត្រក្នុងលទ្ធផល ២-០ នាកីឡដ្ឋាន Al Bayt ប្រទេសកាតារាត្រីថ្ងៃទី១៤ ឈានចូលទី១៥ ខែធ្នូ។ បារាំងក្រុមការពារតំណែងឯកធ្វើបានបង្កើតប្រវត្តិសាស្ត្រដំបូងសម្រេចក្តីស្រមៃខ្លួនឡើងវគ្គផ្តាច់ព្រ័ត្រ ២លើកជាប់គ្នា និងជាលើកទី៤ ប្រចាំ World Cup។
|
ការប្រកួតរវាងបារាំង និងម៉ារ៉ុកចាប់ផ្តើមការប្រកួតក្នុងវគ្គទីមួយ ម្ចាស់ការពារតំណែងឯកបារាំងធ្វើបានល្អខ្លាំងក្នុងការប្រកួត ដោយបានដាក់ការវាយសម្រុកសន្ធាប់ខ្លាំងលើម៉ារ៉ុកក្រុមតំណាងទ្វីបអាហ្រ្វិកមិនឱ្យខាត់ពេលយូឡើយត្រឹមតែ ៥នាទីប៉ុណ្ណោះកីឡាករខ្សែការពារស្លាប Theo Hernandez ស៊ុតបាល់ទម្លុះសំណាញ់ទីម៉ារ៉ុកបើកការនាំមុខ ១-០។ ចាប់ពីនាំមុខរួចមកបារាំងបន្តធ្វើបានល្អ និងព្យាយាមក្នុងការប្រយុទ្ធរកគ្រាប់បាល់បន្ថែមលើម៉ារ៉ុក ប៉ុន្តែមិនមានឱកាសស៊ុតបំប៉ោងសំណាញ់ទីម៉ារ៉ុកបន្ថែមឡើយ ក្នុងការព្យាយាមមួយលើកជាពីរលើកនោះ រីឯម៉ារ៉ុកក៏ព្យាយាមស្វែករកឱកាសខ្លួនដើម្បីវាយបកលើបារាំងវិញដែរ តែពួកគេហាក់បីធ្វើមិនបានល្អក្នុងការសហការគ្នាលើទីលានប៉ុន្មានឡើយ។ លទ្ធផល ១-០ ដែលបារាំងនាំមុខលើម៉ារ៉ុករក្សានៅដដែលហូតដល់បញ្ចប់វគ្គទីមួយ។ ឈានចូលដល់វគ្គទីពីរម៉ារ៉ុកហាក់បីកែប្រែស្ថានកាលអាចដាក់ការវាយបកខ្លាំងលើបារាំងដើម្បីស្វែងរកគ្រាប់បាល់តាមស្មើមកវិញ ប៉ុន្តែឱកាសល្អៗដែលពួកគេបានព្យាយាមបង្កើតត្រូវបានរារាំងដោយខ្សែការពារដ៏រឹងមាំរបស់បារាំងជារឿយៗ។ ការប្រកួតបានអូសបន្លាយឈានជិតដល់នាទី៨០ ទៅហើយខ្សែប្រយុទ្ធវ័យក្មេងដ៏ល្អប្រចាំក្រុមបារាំង Kylian Mbappe បានបង្កើតឱកាសមាសបន្ថែមបញ្ជូនបាល់ឱ្យមិត្តរួមក្រុម Randal Kolo Muani ស៊ុតបន្ថែមគ្រាប់ទី២ នាទី៧៩។ បញ្ចប់ការប្រកួតពេញ ៩០នាទីបារាំងបញ្ចប់ក្តីស្រមៃម៉ារ៉ុកឡើងវគ្គផ្តាច់ព្រ័ត្រលើកដំបូងត្រឹមលទ្ធផលយកឈ្នះ ២-០។ ជ័យជម្នះលើម៉ារ៉ុករុញច្រានបារាំងក្លាយជាក្រុមទី៣ បន្ទាប់ពីអ៊ីតាលី និងប្រេស៊ីលប្រចាំប្រវត្តិសាស្ត្រ World Cup ដែលអាចឈានជើងឡើងដល់វគ្គផ្តាច់ព្រ័ត្រម្តងទៀតក្រោយឈ្នះពានរង្វាន់ World Cup នេះកាលពីឆ្នាំ ២០១៨។ នេះក៏ជាលើកទី៤ សម្រាប់មាន់គកបារាំងដែលឈានជើងឡើងដល់វគ្គផ្តាច់ព្រ័ត្រលើកទី៤ ប្រចាំប្រវត្តិសាស្ត្រខ្លួនពីការបង្ហាញវត្តមាន ១៦លើកនៅព្រឹត្តិការណ៍ World Cup។ បារាំងនឹងត្រូវប្រកួតប្រជែងជាមួយអាហ្សង់ទីនដើម្បីដណ្តើមពានរង្វាន់ World Cup 2022 ប្រទេសកាតានៅថ្ងៃទី១៨ ខែធ្នូ វេលាម៉ោង ១០យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8081.txt
|
ក្រុម Manchester United ចាប់ផ្តើមជីវិតថ្មីដោយភាពវិជ្ជមានក្នុងការប្រកួត គ្មានវត្តមានខ្សែប្រយុទ្ធ Cristiano Ronaldo ខណៈខ្សែប្រយុទ្ធជំនាន់ក្រោយ Marcus Rashford និង Anthony Martial និង Fred បានបង្ហាញសមត្ថភាពដ៏អស្ចារ្យឡើងវិញ ដោយស៊ុត ៣-០ យកឈ្នះលើ Nottingham Forest។ រីឯ Chelsea វិលត្រលប់មកកាន់ជ័យជម្នះឡើងវិញ ដោយយកឈ្នះ Bournemouth ២-០។
|
ទោះបីយកបានជ័យជម្នះដ៏សំខាន់ក្នុងទឹកដី Old Trafford ក្តី តែលោក Erik ten Hag ដែលជាអ្នកចាត់ការក្រុម នៅតែបង្ហាញបំណងស្វែងរកខ្សែប្រយុទ្ធដើម្បីមកជំនួសតំណែង Ronaldo នៅក្នុងទីផ្សារដោះដូរនាពេលខាងមុខ។ ភាពមិនប្រាកដប្រជារបស់ខ្សែប្រយុទ្ធវ័យ ៣៧ឆ្នាំ មកកាន់ទឹកដី Old Trafford លើកទីពីរ បានឈានដល់ទីបញ្ចប់មុនពេលព្រឹត្តិការណ៍ World Cup 2022 មកដល់ បន្ទាប់ពីរូបគេបានធ្វើកិច្ចសម្ភាសន៍មួយដោយបានរិះគន់ទៅកាន់លោក Ten Hag និងម្ចាស់ក្លិប។ ចាប់តាំងពីអ្នកចាត់ការសញ្ជាតិហូឡង់មកដឹកនាំ ឥទ្ធិពល Ronaldo ហាក់ធ្លាក់ចុះរួចទៅហើយ។ Rashford បានក្លាយជាកីឡាករម្នាក់ដែលបានប្រែប្រួលនៅទម្រង់លេងយ៉ាងឆាប់រហ័ស ក្រោមការដឹកនាំរបស់លោក Ten Hag ហើយរូបគេក៏ត្រូវក្រុមជម្រើសជាតិអង់គ្លេសកោះហៅសម្រាប់ការប្រកួត World Cup។ កីឡាករវ័យ ២៥ឆ្នាំធ្វើបានយ៉ាងល្អជាមួយទម្រង់លេងនៅ World Cup មុនពេលវិលត្រលប់មកបង្ហាញឥទ្ធិពលគេម្តងទៀតនៅ Premier League។ តាមសម្តីលោក Ten Hag ក្នុងសន្និសីទកាសែត ក្រោយចប់ការប្រកួត បាននិយាយដូច្នេះថា៖«កីឡាកររបស់យើងពិតជាលេងបានយ៉ាងល្អនៅក្នុង World Cup ខ្ញុំសប្បាយចិត្តដែលបានឃើញពួកគេលេងពេលនោះ ហើយពេលនេះពួកគេបន្តធ្វើបានល្អបន្ថែមទៀត។ ពួកគេត្រូវតែរក្សាកម្រិតដ៏ល្អបែបនេះបន្តទៅមុខទៀត ដើម្បីការបង្កើនសមត្ថភាពក្រុមពីមួយប្រកួតទៅមួយប្រកួតទៅមុខ។»។ ចំណែកតោខៀវ Chelsea ក៏ទទួលបានជ័យជម្នះខ្លួនឡើងវិញក្នុងការប្រកួតក្របខណ្ឌ Premier league នាទឹកដីកីឡដ្ឋាន Stamford Bridge ឈ្នះលើ AFC Bournemouth លទ្ធផល ២-០។ Chelsea រកបានជ័យជម្នះលើកដំបូង ក្រោយព្រឹត្តិការណ៍ World Cup ។ ក្រុមតោខៀវនេះ បានរងបរាជ័យ៤លើកជាប់គ្នា មុនពេលបាល់ទាត់ពិភពលោកមកដល់។ ជ័យជម្នះ ២គ្រាប់ធ្វើបានដោយកីឡាករខ្សែប្រយុទ្ធ Kai Havertz និង Mason Mount ដែលបានស៊ុតបំប៉ោងសំណាញ់ទីតាំងពីវគ្គទីមួយ ដែលជាការបង្ហាញទម្រង់លេងដ៏អស្ចារ្យរបស់ក្រុម Chelsea ទាំងមូល។ Chelsea រកបាន ៣ពិន្ទុពី Bournemouth ដោយរំកិលខ្លួនឡើងមកកាន់ចំណាត់ថ្នាក់លេខ ៨ ក្នុងតារាង។ សម្រាប់ Bournemouth នេះជាបរាជ័យលើកទី៤ ជាប់គ្នាសម្រាប់ពួកគេក្នុងចំណោម ៥ប្រកួតចុងក្រោយនៃ Premier League ហើយបន្តស្ថិតនៅចំណាត់ថ្នាក់លេខ១៤ មាន ១៦ពិន្ទុក្នុងដៃ។ «នៅវគ្គទីមួយទម្រង់លេងក្រុមពិតជាធ្វើបានល្អ កីឡាករបង្ហាញអាកប្បកិរិយាដ៏អស្ចារ្យក្នុងការប្រកួត នេះជាការបោះជំហ៊ានថ្មីមួយបន្ថែមទៀតសម្រាប់យើងជាក្រុមមួយ។»។ លោក Graham Potter គ្រូបង្វឹកក្រុម Chelsea ដែលកំពុងតែមានបន្ទុកដ៏ធំនៅលើស្មារបាននិយាយក្នុងសន្និសីទកាសែតបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.